
Torocică” la Budapesta 


prof. Serafim Ionescu 


Doi ani dup'aceia, în Pesta cu bine 

Intră Torocică şi să cânte-i vine. 

Ai noştri îl roagă să zică ,, Chindia", 

Să joace, să'ncheie prin chef veselia. 

El cântă pe-o struná o doină duioasá 

Ce părea c'atuncea din suflet fu scoasă. 

- „Ce faci, Torocicá ?... Ce tot cánji de jale ?" 
- „Cânt prohod de moarte Împărăției sale !" 


* Ton Torocică a fost soldat în compania 6, regimentul 14 de infanterie, Roman. (În „Cultul 
eroilor noştri”, anul IV, nr. 3-4, iunie-iulie 1923, p. 9.) 


Introducere 


A scrie despre relaţiile romano-maghiare din oricare dintre perioadele incluse in cele 
douăsprezece secole de convietuire a celor două popoare nu este o operaţiune facilă decât 
dacă eşti în posesia unor certitudini şi nu doreşti să-ţi pui convingerile sub semnul între- 
bării. Este greu să scrii despre relaţiile dintre români şi unguri, tocmai pentru că trebuie 
să te confrunti cu asertiunile aparent infailibile ale celor mai multi dintre cei care s-au 
ocupat înaintea ta de această temă. De asemenea, este dificil să abordezi ştiinţific un 
subiect tratat de obicei în registru pasional, să fii echilibrat, deşi implicaţiile politice ale 
oricărei afirmaţii sunt majore, să ţii cumpăna dreaptă acolo unde nu sunt mulţi care par 
a se sinchisi de aşa ceva. Tratând o asemenea temă, de un inconfort psihologic evident, 
prin metodele cercetării istorice, iti asumi un risc deloc neglijabil, acela al izolării: „ai 
tăi” te vor considera dacă nu „trădător”, atunci cel puţin „slab”, „şovăitor” şi „mult 
prea flexibil”, iar pe „duşmani” nu-i vor convinge echilibrul şi nuantárile tale. 

În acelaşi timp, a scrie despre relaţiile româno-maghiare este o adevărată provocare 
pentru un cercetător din domeniul istoriei, un adevărat test pentru capacităţile lui. Este, 
de asemenea, o provocare, dacă îţi propui să realizezi mai degrabă o „lucrare de 
cercetare” decât una „de compilaţie”, mai curând o „lucrare monografică” decât una 
„panoramică” şi, în sfârşit, o lucrare mai mult „ştiinţifică” decât „politică”!. Preferinta 
pentru „cercetare”, „analiză” şi „echilibru” nu exclude, evident, apelul critic la opiniile 
predecesorilor şi contemporanilor, nici concluziile cu un grad mai ridicat de generalitate, 
şi nici emiterea unor judecăţi de valoare cu implicaţii politice. Iar abordarea „ştiinţifică” 
a raporturilor dintre români şi maghiari nu presupune renunţarea la sentimentul naţional, 
ci mai curând plasarea acestuia într-un context de genul celui sugerat de Nicolae Iorga: 
„Evident că ideea naţională este dintre acelea pe care trebuie să le aibă fiecare, nu numai 
în inima sa, ci în toată fiinţa sa ; dar să vorbeşti de ideea naţională cât mai rar şi numai 
în anumite împrejurări, cum se vorbeşte rar de lucruri pe care le simţi adânc şi în care 
crezi cu toată puterea sufletului tău”?. 

A prezenta faptele istorice, după spusele lui Tacitus, fără ură şi părtinire (sine ira et 
studio) şi, potrivit lui Leopold von Ranke, aşa cum s-au întâmplat ele (wie es eigentlich 
gewesen) este mai mult un deziderat decât o posibilitate reală. Şi aceste formule celebre, 
aidoma multor maxime, îşi datorează în mare măsură succesul tocmai ambiguităţii lor. 
Mesajul transmis de ele este unul dublu : pe de o parte, cuprind un îndemn la probitate, 
iar, pe de altă parte, solicită de la istoric o anumită pasivitate. Dacă prima componentă, 


1. Vezi Umberto Eco, Cum se face o teză de licență. Disciplinele umaniste, Ed. Pontica, 
Constanta, 2000, pp. 11, 17, 35. 

2. Nicolae Iorga, Politica culturii, conferinţă ţinută la Institutul Social Român (20 noiembrie 
1927), în „Arhiva pentru ştiinţă şi reformă socială”, an VII, nr. 3-4/1928, p. 470. 

cea care face apel la onestitatea istoricului, nu poate fi pusă în discuţie, cea de-a doua 
însă a fost şi este încă de multe ori contestată. Istoricul nu se poate limita doar la a relata 
faptele, ci trebuie să încerce să le dea sens: „să înţeleagă ce s-a întâmplat şi de ce s-a 
întâmplat” ; altfel spus, să dea dovadă de curiozitate istorică?. În orice caz, dacă istoricul 
împărtăşeşte cu judecătorul aceeaşi povară a impartialitátii, amândoi fiind obligati să 
caute adevărul, indiferent de sentimente, nu trebuie uitat faptul că la un moment dat 
drumurile celor doi se despart. Judecătorul execută o operaţiune suplimentară atunci 
când emite o sentinţă de natură etică. Dacă istoricul nu poate rezista tentatiei de a călca 
pe urmele magistratului, atunci el îşi trădează menirea“. Este mult mai uşor să denunti 
ceva sau pe cineva, decât să înţelegi ceva sau pe cineva. În plus, verdictele judecătorului 
ajung să excludă, în final, posibilitatea apelului, spre deosebire de înţelegerea istoricului, 
care, deschizând şi ea „cutia Pandorei”, lasă totuşi loc şi unui dram de speranţă. 

Din această perspectivă, ne simţim dezabuzati citind sentintele moralizatoare ale 
atâtor istorici, politologi, eseişti sau ziarişti - români, maghiari, occidentali sau de 
aiurea - cu privire la evenimente complexe din proximitatea finalului primei conflagrații 
mondiale. Noi nu ne considerăm capabili să emitem judecăţi cu caracter axiologic 
privitoare la „mersul Istoriei” sau la „legile Istoriei” si respingem, ab initio, infatuarea 
de a ne crede în posesia unor verdicte grandioase, providentiale sau finaliste. Nu credem 
că misiunea istoricului este, spre exemplu, de a stabili dacă promotorii confederației 
economice danubiene au procedat „bine” sau „rău”, dacă liderii români sau maghiari au 
acţionat în consens sau nu cu „legile Istoriei”. Experienţa noastră - istorică şi istoriogra- 
fică - ne permite doar să încercăm, cu moderație şi precauţie, să căutăm şi să consemnám 
câteva dintre resorturile eşecului, din acel moment, al proiectului confederativ danubian, 
precum şi să prezentăm raţiunile reuşitei, la fel de strâns legată de acea perioadă, a 
constituirii României Mari. De prea multe ori am văzut în Istorie că existenţa unor 
premise minunate în aparenţă nu conduce inevitabil la un efect pe măsură ; de aceea, 
vom evita să lucrăm cu noţiunile de bine „evident” şi de adevăr „comun”. 

Titlul pe care l-am ales pentru cartea noastră, România, Ungaria şi Tratatul de la 
Trianon. 1918-1920, necesită câteva precizări. În primul rând, am preferat „România şi 
Ungaria...” în locul traditionalei formule „Relaţii románo-maghiare...", cu intenţia de 
a sublinia dorinţa noastră de realizare a unui studiu de istorie diplomatică, cel puţin 
preponderent, dacă nu în totalitate. Pentru noi, raporturile dintre două etnii sau două 
naţiuni ar fi însemnat mai mult decât relaţiile dintre statele nationale respective; ar fi 
presupus, spre exemplu, prezentarea şi analizarea pe larg a relaţiilor dintre românii şi 
maghiarii din Transilvania. Or, în ceea ce ne priveşte, părerile lui István, Lájos, Béla sau 
Miklós din vreun sat sau oraş ardelean despre Ion, Gheorghe, Vasile sau Iuliu din aceeaşi 
localitate, ca şi cele ale ultimilor despre primii, precum şi raporturile dintre aceştia toţi, 
nu le-am considerat semnificative din perspectiva cercetării noastre, decât în măsura în 
care au influenţat relaţiile dintre România şi Ungaria; ca urmare, am abordat aceste 
aspecte doar tangential. 

De asemenea, am optat pentru analizarea raporturilor dintre statul român şi cel 
maghiar în context european, întrucât limitarea strictă la relaţia România-Ungaria ar fi 
denaturat rezultatele cercetării ; s-ar fi rezumat totul la prezentarea confruntărilor militare 


3. A.J.P. Taylor, Originile celui de-al doilea război mondial, trad. Lucian Leustean, Ed. Polirom, 
Iaşi, 1999, p. 5. 
4. Marc Bloch, The Historian's Craft, Knopf, New York, 1953, pp. 138-139. 

din 1918-1919 si a acelui adevărat „dialog al surzilor" dintre guvernele de la Bucureşti 
si Budapesta din perioada 1918-1920. Relatiile dintre Románia si Ungaria devin mai 
comprehensibile dacá introducem in ecuatie Conferinta de pace de la Paris, marile puteri, 
statele vecine, conjunctura internationalá, situatia regionalá din diverse momente etc. 

Raporturile dintre România si Ungaria s-au derulat in cadrul „Noii Europe", ceea 
ce nu reprezintă doar o aluzie străvezie la influentul periodic britanic editat de Robert 
W. Seton-Watson, ci şi un indiciu al faptului că, la finalul primului război mondial şi în 
primii ani interbelici, continentul european a suferit transformări radicale. Nu considerăm 
că era o Europă complet „nouă”, dar în orice caz era o „altă” Europă decât cea din 1914. 
Şi nu era vorba numai de schimbările de natură teritorială - dispariţia Imperiului 
Austro-Ungar şi a celui Otoman, pierderile teritoriale suferite de Imperiul German şi de 
cel Rus, apariţia sau reaparitia unor state pe harta europeană, precum şi mărirea teritorială 
a unora din cele deja existente -, ci şi de modificările pe care le experimenta, pe toate 
planurile, Bătrânul Continent: în domeniul politic, în cel economic şi, nu în ultimul 
rând, în privinţa mentalităților colective şi individuale. Vom încerca să surprindem în 
cadrul lucrării noastre dacă si în ce măsură România şi Ungaria s-au adaptaţ noilor 
realităţi europene. 

În privinţa documentării pentru tema aleasă, am pornit de la premisa că, fără un apel 
la documente inedite şi/sau necunoscute, cercetarea pe care am putea-o face, oricât de 
savant ar fi realizată sau oricât de cuceritor i-ar fi stilul de redactare, nu ar fi totuşi 
deplină. Căutările noastre în Arhiva Ministerului Afacerilor Externe şi în Arhivele 
Naţionale Istorice Centrale din Bucureşti ne-au oferit şansa de a trăi o experienţă dragă 
oricărui istoric, aceea de a descoperi lucruri noi şi de a spera că este posibilă o 
contribuţie personală cât de mică la cercetarea temei. Avatarurile alcătuirii acestei lucrări 
ne-au fost înlesnite de sentimentul că oricât de restrâns ar fi aportul nostru la analizarea 
segmentului de istorie ales, el totuşi există. Am trăit cu senzaţia - poate îndreptăţită, 
poate iluzorie - că textul scris devenea mai dens, mai substanţial, atunci când apelul la 
documente inedite şi nefolosite era mai frecvent. 

În orice caz, folosirea unei documentatii inedite reprezintă o condiţie necesară, însă 
nicidecum suficientă, a unei cercetări istorice. Spre exemplu, nu te ajută să eviti o 
capcană în care au căzut mulţi alţii, aceea de a „descoperi” în arhive documente deosebit 
de importante, dar care fuseseră deja publicate sau folosite de alţii. În consecinţă, am 
încercat, pe cât ne-a stat în putinţă, să utilizăm în cercetarea noastră şi documente editate 
prin eforturile altor cercetători. Din seriile de volume la care am avut acces, ne-au fost 
extrem de utile următoarele: 7918 la români/Desăvârşirea unităţii naţional statale a 
poporului român... ; Documents on British Foreign Policy...; Papers relating to the 
Foreign Relations of the United States... ; Papers and Documents relating to the Foreign 
Relations of Hungary... ; The Hungarian Peace Negotiations..., ca şi volumele singulare : 
Relafii románo-sovietice...; La Consolidation de l'union de la Transylvanie et de la 
Roumanie (1918-1919), Témoignages francais... (editat de Gh. Iancu si G. Cipăianu), 
Alexandru Vaida-Voevod între Belvedere şi Versailles (însemnări, memorii, scrisori)... 
(editat de Liviu Maior). Fără consultarea acestor volume de documente, demersul nostru 
ştiinţific ar fi fost mai greu de realizat şi, inevitabil, mai sărac. 


5. Titlurile complete, informaţii referitoare la volume, serii, locuri şi ani de apariţie, ca şi numele 
editorilor (acolo unde nu este vorba de colective de editare alcătuite din zeci de persoane) pot 
fi consultate la finalul lucrării („Izvoare şi bibliografie”). 

De asemenea, documentele pe care le-am folosit, inedite sau publicate, n-ar fi fost 
suficiente, fie şi pentru unicul motiv că ele au necesitat o interpretare atât în sine, cât şi din 
perspectiva altor cercetări în domeniu. În consecinţă, pe lângă apelul pe care l-am făcut la 
surse aga-zise „secundare” (memorii, jurnale, amintiri, mărturii contemporane, presă ş.a.), 
am încercat să stabilim, pe cât ne-a stat în putere, care este „stadiul cercetării” în pri- 
vinta subiectului pe care l-am ales. Aparatul critic al lucrării noastre stă mărturie faptului 
cá operaţiunea a fost, pe de o parte, laborioasă şi aducătoare de satisfacţii, iar, pe de altă 
parte, inevitabil incompletă şi cauzatoare de dezamăgiri. Altfel spus, am citit mult, dar 
nu suficient, am citit cărţi şi studii care ne-au incitat, ne-au inspirat şi ne-au marcat 
modul de cercetare, de înţelegere şi de redactare, însă am citit şi o cantitate semnificativă 
de „maculatură” cu pretenţii ştiinţifice, un apendice care însoţeşte aproape orice subiect, 
dar care este parcă mai voluminos în chestiunea relaţiilor románo-maghiare. 

Aidoma celor mai mulţi istorici români, ne-am simţit coplesiti de operele maestrilor, 
Nicolae Iorga şi Gheorghe Brătianu, primul prin sugestiile metodologice®, iar cel de-al 
doilea printr-o lucrare specială de cea mai mare importanţă pentru subiectul nostru”. 
Fără a trái iluzia că ne-am molipsit de la geniul acestor patriarhi ai istoriografiei române, 
dar şi fără a fi întotdeauna de acord cu ei, operele acestora ne-au stat permanent alături 
şi ne-au călăuzit cercetarea. De asemenea, deşi nu le-am dat dreptate în toate asertiunile 
lor, am fost impresionați de modul în care doi istorici britanici din perioada interbelică, 
Robert Seton-Watson şi C.A. Macartney, au fost capabili să schiteze istoriografic 
realităţile central- şi est-europene, altfel atât de absconse pentru occidentali. În acelaşi 
timp, ne-am sprijinit pe lucrările multor istorici români, maghiari sau occidentali în mate- 
rie de metodă de cercetare, de informaţii istorice oferite şi de concluzii privitoare la 
diverse aspecte ale istoriei Europei în primii ani interbelici. Pentru a aminti doar câteva 
nume dintr-o listă mai lungă, trebuie să ne exprimăm recunoştinţa - pentru că am avut 
ce să învăţăm, chiar dacă opiniile noastre n-au fost întotdeauna similare - faţă de: 
Emilian Bold, I. Ciupercă, Gheorghe Iancu, George Cipăianu, Ion Calafeteanu, Ion 
Stanciu, Viorica Moisuc, Eliza Campus, Nicolae Dascálu, Valeriu Florin Dobrinescu, 
Dumitru Preda, Constantin Iordan, Tibor Hajdu, Magda Ádám, Mária Ormos, András 
Siklós, Peter Pastor, David Sherman Spector, Glenn Torrey, Piotr Wandycz, Kalervo 
Hovi, Anne Orde, Christopher Seton-Watson, Alan Sharp, Maurice Pearton g.a.*. 

Am citat insá, din mai multe ratiuni, si din lucrárile unor istorici, cu ale cáror 
concluzii, metodá de cercetare sau stil nu suntem de acord. Ín primul ránd, pentru cá 
informaţii utile pot fi identificate şi în lucrări inferioare calitativ. În al doilea rând, am 
considerat că trebuie ţinută în viaţă tradiţia criticii istoriografice, un catalizator decisiv, 
în opinia noastră, pentru evoluţia fericită a disciplinei istorice. În sfârşit, ne-au folosit şi 
lucrările proaste, în măsura în care ne-au învăţat cum nu trebuie făcută cercetarea şi cum 
nu trebuie scrisă istoria. Aproape că suntem recunoscători şi acelor autori care ne-au 
permis să evităm erorile lor, cărările înfundate pe care s-au aventurat, ca şi stilul de 
gândire ilustrat de sintagma „Cine nu-i cu noi este împotriva noastră”. 


6. N. Iorga, Generalităţi cu privire la studiile istorice, ed. a IV-a, introd., note şi comentarii de 
Andrei Pippidi, Ed. Polirom, Iaşi, 1999. 

7. Gheorghe Brătianu, Acţiunea politică şi militară a României în 1919 în lumina corespondentii 
diplomatice a lui Ion I.C. Brătianu, ediţia a II-a, Ed. Cartea Românească, Bucuresti, 1940. 

8. Lucrările consultate de noi ale acestor autori sunt menţionate în secţiunea dedicată izvoarelor 
şi bibliografiei. 

În mod special nu ne-am simţit apropiaţi de cei care au „judecat” faptele istorice 
din perspectiva unor aşa-numite „legi ale Istoriei”. Dacă înainte de 1989 această idee 
era un fel de ordin „de partid” - însă nu toti istoricii s-au conformat unor asemenea 
ordine -, începând cu 1990, ea ar fi trebuit îngropată definitiv în cimitirul aberatiilor 
pseudostiintifice. Şi aceasta pentru că argumentatia de acest tip este în acelaşi timp 
hiperambiţioasă in mod arogant - deoarece nu reuşeşte să sesizeze caracterul partial şi 
limitat din punct de vedere istoric al oricărei înţelegeri, chiar şi al celei proprii -, cât şi 
concepută periculos, datorită incapacității de a aborda lumea aşa cum este, ci aşa cum ar 
trebui să fie”. Această familiaritate cu „legile Istoriei” reprezintă o păcătoasă imoderatie, 
o infatuare pretențioasă. Dacă „legile Istoriei” reprezintă o parafrază pentru a-l desemna 
pe Dumnezeu, atunci ar fi o impietate să sugerăm cá avem cu El un schimb familiar de 
opinii. Nu ne putem permite să vorbim în numele Lui, iar despre ce este de făcut aici, 
în lumea aceasta trecătoare, nu credem că a informat încă pe nimeni. Dacă însă „legile 
Istoriei” sunt cele marxist-leniniste, atunci ne exprimăm profunda îndoială în privinţa 
valabilitatii lor. Ca să nu mai vorbim despre adânca nepotrivire dintre ,internationa- 
lismul” şi „generalitatea” lor, pe de o parte, şi problema statelor naţionale, pe de alta. 
Finalul „ineluctabil” profetit de respectivele legi nu avea nici un fel de conotaţii nationale, 
ci era, pur şi simplu, „orânduirea comunistă”, regretată de unii, probabil nu fără motive 
substanţiale, după 1989. Credem că cea mai insidioasă, mai pernicioasă şi mai durabilă 
„moştenire” a regimului ceauşist în România este reprezentată de ideea, împărtăşită în 
cercuri foarte largi, inclusiv de mulţi istorici, potrivit căreia susţinerea cauzei naţionale 
spală toate păcatele posibile, inclusiv pe cel al marxism-leninismului încrâncenat. 

Obiectivul nostru este, aşa cum am mai spus, redactarea unei cărţi de istorie diplo- 
matică. Parafrazând celebra definiţie a diplomaţiei a lui Sir Ernest Satow, putem spune 
cá am încercat să prezentăm şi. să analizăm maniera şi măsura in care liderii politici şi 
diplomaţii români, maghiari şi occidentali şi-au pus în valoare inteligenţa şi tactul în 
desfăşurarea relaţiilor oficiale şi semioficiale dintre guvernele statelor lor independente, 
în primii ani interbelici”. În acelaşi timp, am căutat să nu pierdem din vedere ceea ce 
spunea diplomatul britanic Bruce Lockhart : „În afacerile externe, o mică naţiune este 
întotdeauna dezavantajată ; doar marile puteri îşi pot permite luxul de a face greşeli. 
Diplomatul unei naţiuni mici trebuie să ştie totul, să vorbească toate limbile şi să cunoască 
psihologia atât a prietenilor, cât şi a duşmanilor” !. Analizarea din aceste două perspective 
a prestatiilor internationale ale românilor şi maghiarilor în perioada 1918-1920 reprezintă 
esenţa demersului nostru. 


9. Despre acest tip de gândire, vezi Raymond Aron, D'Une Sainte Famille à l'autre. Essais sur 
les marxismes imaginaires, Gallimard, Paris, 1969, p. 20; trad. rom. Marxisme imaginare. 
De la o sfântă familie la alta, Ed. Polirom, Iaşi, 2001 ; Idem, The Opium of the Intellectuals, 
trad. de Terence Kilmartin, Doubleday, Lanham, 1957, pp. 133, 137. 

România si Ungaria între război si pace 
(noiembrie 1918 — ianuarie 1919) 


1. Primul război mondial şi soarta Austro-Ungariei 


Mândra Monarhie Bicefală a fost cea dintâi dintre marile puteri care a pornit ostilitățile 
în primul război mondial. Tot ea avea să fie prima care a încercat să găsească o soluţie 
pentru ieşirea onorabilă din conflagratia care se dovedea a fi un război total, purtat la o 
scară de nebănuit, cu o evoluţie şi urmări cu totul imprevizibile. Războiul a scos la iveală 
slăbiciunile Imperiului Austro-Ungar, carente care pe timp de pace ar fi putut să pară mai 
puţin acute. Deşi s-a afirmat că armata austro-ungară a fost, cu prea puţine excepţii, 
fidelă împăratului până aproape de sfârşit!, construcţia imperială multietnică începuse să 
se clatine într-un mod semnificativ. Iar liderii Antantei au sesizat că Austro-Ungaria 
reprezenta veriga slabă din lanţul Puterilor Centrale şi n-au ezitat să acţioneze pentru 
desfacerea verigii. 

Acestea au fost, în fapt, şi cauzele fundamentale care au dus la dezintegrarea Dublei 
Monarhii. Pe de o parte, acutizarea tensiunilor interne, preponderent de natură etnică - 
dar nu numai - din Imperiul Austro-Ungar, iar pe de altă parte acţiunile marilor puteri 
inamice, care au încurajat mişcările naţionale ale cehilor, slovacilor, polonezilor, româ- 
nilor şi slavilor de sud. Componenta internă a complexului de cauze care a dus la 
disoluția Imperiului Habsburgic a avut o evoluţie constant ascendentă, culminând cu 
explozia din septembrie-decembrie 1918; în schimb, componenta externă a aceluiaşi 
complex de cauze a avut o evoluţie mai sinuoasă. Cu alte cuvinte, nu întotdeauna 
conducătorii Antantei - iar din aprilie 1917, ai Puterilor Aliate şi Asociate - au fost la 
fel de entuziaşti în privinţa dezmembrării Austro-Ungariei ; însă aceste ezitări n-au mai 
avut forţa de a submina caracterul evolutiv al procesului. 

Presimţirea conducătorilor Imperiului Habsburgic că se ajunsese într-o fază pericu- 
loasă pentru existenţa statului austro-ungar s-a concretizat în prima propunere de pace, 
semnificativă, din timpul Marelui Război (denumirea din epocă a primului război 


1. Erich Zöllner, Istoria Austriei de la începuturi până în prezent, ediţia a VIII-a, vol. II, 
Ed. Enciclopedică, Bucureşti, 1997, p. 595; István Deâk, The Habsburg Empire, în 
vol. After Empire, Multiethnic Societies and Nation-Building, The Soviet Union and the 
Russian, Ottoman, and Habsburg Empires, ed. by Karen Barkey and Mark von Hagen, 
Westview Press, Boulder, 1997, pp. 131-132. 

mondial). Poate că această propunere s-a datorat şi bănuielilor pe care Viena le avea 
în privinţa promisiunilor care fuseseră făcute Italiei şi României în schimbul intrării 
în război, aceasta în ciuda caracterului evident secret al Tratatului de la Londra, din 
6 aprilie 1915, şi al celui de la Bucureşti, din 4/17 august 1916. Oferta austriacă a venit 
din partea noului împărat de la Viena, Carol I (ca rege al Ungariei, era Carol al IV-lea), 
cel care îi luase locul lui Franz Joseph, mort la 21 noiembrie 1916. Noul conducător al 
Imperiului a emis un manifest prin care şi-a exprimat dorinţa de a face tot ce-i stătea în 
puteri pentru a opri cât mai curând posibil ororile şi sacrificiile războiului?. Jenati de 
această declaraţie, liderii germani s-au simţit obligaţi să elaboreze un memoriu, în care 
se propunea ca toate ţările beligerante să înainteze sugestii pentru a se putea opri 
războiul. Răspunsul din partea Puterilor Aliate a venit imediat, sub forma mai multor 
memorii. Primul, datat la 30 decembrie 1916, respingea oferta Puterilor Centrale pe 
motiv că era doar propagandă fără substanţă şi insista asupra crimelor Germaniei şi ale 
aliaţilor ei, crime care solicitau „sancţiuni, reparaţii şi garantii"?. Celelalte texte cuprin- 
deau asertiuni asemănătoare, subliniindu-se necesitatea obţinerii unor garanţii precise 
pentru securitatea internaţională“. l 

În aceeaşi perioadă, preşedintele Statelor Unite ale Americii, Woodrow Wilson, şi-a 
schiţat pentru prima oară, la 16 decembrie 1916, viitoare sa doctrină de pace. El reco- 
manda găsirea unor soluţii de compromis şi sugera ideea unei asociaţii de naţiuni bazată 
pe principiile libertăţii şi suveranităţii. Totodată, Wilson chema guvernele statelor belige- 
rante să-şi declare obiectivele de războis. 

Aliaţii au răspuns la 10 ianuarie 1917. Răspunsul lor ilustra, pe de o parte, dorinţa de 
adaptare la gândirea wilsoniană, cu scopul de a se obţine sprijin american în purtarea 
războiului, iar, pe de altă parte, credinţa că ostilitățile trebuiau continuate până când 
statele inamice acceptau condiţiile puse de Aliați în privinţa reparațiilor şi garantiilor®. 
Acest gen de atitudine ambivalentă avea să caracterizeze reacţia marilor puteri europene 
faţă de doctrina wilsoniană până în 1920, când preşedintele american avea să fie blocat 
definitiv în încercările sale chiar de către însuşi Congresul american. 

Acelaşi memoriu al Antantei, din 10 ianuarie 1917, se referă pentru prima oară în 
mod explicit la dreptul naționalităților de a fi recunoscute, cerându-se chiar „eliberarea 
italienilor, slavilor, românilor şi cehoslovacilor de sub dominaţia străină”. În această 
formulare „slavii” insemnau „slavii de sud” ; polonezii nu erau menţionaţi in document 
decât tangential, motivul evident fiind menajarea susceptibilităţilor Rusiei. Finalul 
textului sublinia hotărârea Antantei de a nu încheia pace dacă aceste condiţii nu erau 
îndeplinite. Astfel, la începutul anului 1917, soarta Monarhiei Bicefale părea pecetluită 


2. Charles Petrie, Diplomatic History, 1713-1933, Hollis and Carter, Londra, 1944, p. 317. 

3. A History of the Peace Conference of Paris, edited by H.W.V. Temperley, H. Frowde and 
Hodder & Stoughton, Londra, 1921, vol. I, pp. 172-173. 

4. Mâria Ormos, From Padua to Trianon, 1918-1920, Social Science Monograph, Boulder, 
Colorado; Atlantic Research Publications, Highland Lakes, New Jersey, Distributed by 
Columbia University Press, 1990, p. 23. 

5. Papers relating to the Foreign Relations of the United States (in continuare ER.U.S.), The 
World War, 1916, Supplement, Washington, 1929, pp. 97-99. 

6. Ibidem, 1917, Supplement I, Washington, 1931, pp. 6-8; vezi Stanley J. Kernek, The British 
Government's Reaction to President Wilson's , Peace" Note of December 1916, în „The 
Historical Journal", Cambridge, vol. XIII, 1970, pp. 721-766. 

în condiţiile in care Aliaţii obțineau victoria. Tratatele secrete ale Antantei cu Italia şi 
România, precum şi declaraţia fermă din ianuarie 1917 ilustrează acest fapt. 

Situaţia avea să se modifice semnificativ o dată cu evoluţiile politice şi militare din 
cursul anului 1917. Trei evenimente importante au potentat această schimbare : revoluţia 
rusă din februarie 1917, intrarea SUA în război în aprilie 1917 şi propunerea de pace 
concretă, venită din partea Austro-Ungariei prin intermediul prinţului Sixtus de Bourbon, 
cumnatul împăratului de la Viena’. Aprehensiunile Aliaților occidentali privitoare la 
faptul că scăderea influenţei ruseşti în Europa Răsăriteană ar necesita o eventuală 
menţinere a statului austro-ungar, idealismul wilsonian concretizat, printre altele, şi în 
nerecunoasterea tratatelor secrete semnate înainte de intrarea americanilor în război, 
precum şi cererea de pace austriacă ce conţinea inclusiv cedări teritoriale din partea 
Imperiului Habsburgic au părut a-i da acestuia o şansă reală de existenţă în cazul 
de-acum previzibilei victorii a „Puterilor Aliate şi Asociate”. Lovitura de stat bolşevică 
din 25 octombrie/7 noiembrie 1917 a sporit exponential temerile occidentalilor cá in 
răsăritul Europei va apărea un vid de putere după încheierea ostilităţilor. În plus, în 
decembrie 1917, frontul oriental a sucombat, Rusia sovietică şi România încheind 
armistitii cu Puterile Centrale, ceea ce, în cazul românilor, punea în discuţie şi valabi- 
litatea Tratatului din august 1916. 

În acest context, celebrele declaraţii ale lui David Lloyd George, primul-ministru 
britanic, şi ale lui Woodrow Wilson din ianuarie 1918 au fost precaute în privinţa 
Monarhiei Dualiste. Premierul britanic nu a plasat, la 5 ianuarie 1918, dezmembrarea 
Austro-Ungariei printre telurile Marii Britanii”, iar preşedintele american, in cele 
„14 puncte” din 8 ianuarie 1918, s-a exprimat în sensul că „popoarelor Austro-Ungariei, 
al cărei loc printre naţiuni noi îl dorim apărat şi asigurat, trebuie să li se acorde libertatea 
unei dezvoltări autonome”!. 

Declaraţia lui Wilson nu a fost percepută de mişcările naţionale din cadrul Imperiului 
Austro-Ungar ca un pas înapoi”. Dimpotrivă, sentimentul general era că şeful poate al 
celui mai puternic stat din lume la momentul respectiv putea fi considerat susținătorul 
cauzei nationalitatilor'?. Liderii din emigrație ai cehilor, slovacilor, polonezilor, sârbilor, 
croaților şi românilor au făcut eforturi deosebite pentru a obţine binecuvântarea wilsoniană 
pentru acţiunile lor. Probabil că aceşti factori de presiune au avut influenţa lor asupra 
modificărilor care au survenit ulterior în declaraţiile preşedintelui american. 


7. Z.A.B. Zeman, The Gentlemen Negotiators : A Diplomatic History of the First World War, 
Macmillan, New York, 1971, pp. 116 si urm. ; I. Agrigoroaiei, „Poziţia marilor puteri faţă 
de România. 1914-1918”, în vol. Românii ín istoria universală, I, coord. I. Agrigoroaiei, 
Gh. Buzatu, V. Cristian, Universitatea „Al.I. Cuza” Iaşi, 1986, pp. 464-466. 

8. Vezi David Stevenson, The Failure of Peace by Negotiation in 1917, in ,The Historical 
Journal”, Cambridge, vol. 34, no. 1/1991, pp. 65-86. Stevenson este de părere cá, fără 
intrarea americanilor în război, confruntarea s-ar fi încheiat cu o pace de compromis (p. 84). 

9. Harry Hanak, The Government, the Foreign Office and Austria-Hungary, 1914-1918, în „The 
Slavonic and East European Review”, vol. XLVII, no. 108/1969, p. 184. 

10. F.R.U.S., 1918, vol. I, Washington, 1933, p. 15; The Wilson Reader, ed. by Frances Farmer, 
Oceana Publications, New York, 1956, pp. 172-180. 

11. Însă, prin contrast, guvernul de la Iaşi a privit cu îngrijorare poziţia preşedintelui american ; 
vezi I. Agrigoroaiei, op.cit., pp. 472-473. 

12. Gheorghe Sora, Vasile Goldiş - o viață de om aga cum a fost, Ed. Helicon, Timişoara, 1993, 
p. 325. 

Oricum, vreme de câteva luni, în prima jumătate a lui 1918, nici un lider al unei mari 
puteri occidentale nu a declarat în mod deschis necesitatea dezmembrării Austro- 
-Ungariei. Asemenea declaraţii şi acţiunile concrete care le-au însoţit au venit abia în 
vara şi toamna anului 1918. Ce a contribuit la această transformare a politicii Puterilor 
Aliate şi Asociate în privinţa Imperiului Habsburgic ? Mai mulţi factori au concurat la 
modificarea de perspectivi'>. Unii istorici au scris despre faptul că masacrele de pe 
frontul occidental din 1916-1917 au dus la radicalizarea spiritelor; că mobilizarea 
tuturor sectoarelor societăţilor din statele aflate în conflict a determinat blocarea oricăror 
încercări de pace negociată; cu alte cuvinte, că „războiul total” - sau „războiul 
hiperbolic”, cum l-a numit Raymond Aron!“ - presupunea o victorie totală!5. Alti istorici 
au vorbit despre propaganda naţională şi propaganda de război ca elemente hotărâtoare 
în deciziile luate în privinţa Austro-Ungariei! sau despre faptul că liderii occidentali 
s-au hotărât să-i pedepsească pe austrieci şi maghiari prin interzicerea accesului lor la 
beneficiile aplicării nobilelor principii wilsoniene!". Un punct de vedere mai pragmatic 
argumentează că Antanta şi-a dat seama că propunerile de pace ale Imperiului Austro- 
-Ungar nu puteau fi luate în serios câtă vreme acest stat nu fusese capabil să-şi detaşeze 
semnificativ politica «de cea a Germaniei, iar Marea Britanie şi în special Franţa au 
început să cocheteze cu ideea că influenţa rusească din jumătatea răsăriteană a conti- 
nentului european nu trebuia neapărat înlocuită cu cea a Imperiului Dualist, ci mai 
degrabă cu cea a noilor state nationale care ar fi apărut în zonă!8. Acestea păreau a fi mai 
capabile decât Imperiul Habsburgic de a se opune expansionismului german şi de a bloca 
exportul rusesc de revoluţie!?. În plus, italienii, deşi rolul lor n-a fost decisiv, erau totuşi 


13. Vezi W.R. Callcott, The Last War Aim: British Opinion and the Decision for Czechoslovak 
Independence, 1914-1919, in ,The Historical Journal", Cambridge, vol. 24, no. 4/1984, 
pp. 979-983. 

14. Vezi Raymond Aron, The Century of Total War, Doubleday, New York, 1954, pp. 24-31. 

15. Béla K. Király, Total War and Peacemaking, in vol. War and Society in East Central Europe, 
vol. VI, Essays on World War I: Total War and Peacemaking, A Case Study on Trianon, 
ed. by Béla K. Király, Peter Pastor and Ivan Sanders, Brooklyn College Press, New York, 
1982, pp. 18-19. Király foloseşte argumente de bun-simţ pentru a ajunge la o concluzie 
bizară : liderii Aliați au abdicat de la propriile principii şi au „dictat” o pace pregătitoare de 
noi războaie. Usurinta cu care Király tranşează istoria Europei în secolul XX se cuvine a fi 
moderată. Poate că o concluzie mai judicioasă ar fi aceea că o conflagrație de asemenea 
proporţii avea nevoie de un final pe măsură, iar dezmembrarea unora dintre imperiile multi- 
etnice (Austro-Ungar, German, Otoman şi Rus) s-a dovedit a fi un asemenea final. 

16. Stephen Borsody, „Hungary's Road to Trianon: Peacemaking and Propaganda”, în vol. War 
and Society..., vol. VI, pp. 23-38. 

17. Károly Vigh, Causes and Consequences of Trianon : A Re-Examination, în vol. War and 
Society..., vol. VI, p. 67. 

18. Unii dintre specialiştii actuali in relaţii internationale sunt de părere că înlocuirea Austro- 
-Ungariei ca factor de putere în Europa Centrală şi Răsăriteană cu statele naţionale din regiune 
nu numai că nu a blocat ambițiile germane şi ruseşti, dar chiar le-a catalizat (vezi, printre alţii, 
Frederick H. Hartmann, The Relations of Nations, Sixth Edition, Macmillan, New York, 
1983, p. 356). 

19. Vezi I. Ciupercă, „Bucureşti-Washington : diplomatie şi petrol", în vol. Relaţii romano-ame- 
ricane în timpurile moderne, editat de Gheorghe I. Florescu, Ed. Universităţii „Al.I. Cuza”, 
Iaşi, 1993, p. 163 şi passim. 


ROMÂNIA ŞI UNGARIA ÎNTRE RĂZBOI ŞI PACE 15 


campionii sentimentelor antihabsburgice. Era vorba nu numai de interesele lor naţionale, 
ci şi de credinţa că statutul de mare putere al Italiei depindea ineluctabil de dispariţia 
centrului de putere vienez”. 

În orice caz, nu trebuie uitat nici o clipă faptul că Austro-Ungaria nu s-a prăbuşit 
doar din cauza deciziilor luate la Paris, Londra sau Washington, ci şi din cauza acţiunilor 
întreprinse de nationalitátile din Imperiu, care, împreună, reprezentau în fond majoritatea 
din totalul populaţiei Monarhiei habsburgice. În acelaşi timp, este evident că între 
hotărârile cancelariilor occidentale şi acţiunile diferitelor naţionalităţi în scopul cuceririi 
libertăţii a existat o legătură cu dublu sens. Declaraţiile conducătorilor Puterilor Aliate 
şi Asociate în favoarea principiului autodeterminării naţionale au catalizat mişcările 
etnice, dar, pe de altă parte, efervescenta naţională din Europa Centrală şi Răsăriteană şi 
speranţele renăscute ale zecilor de milioane de oameni s-au constituit într-un factor de 
presiune formidabil asupra liderilor americani, francezi şi britanici, blocându-le acestora 
posibilitatea unor schimbări semnificative de poziţii, a unor paşi înapoi. 

În acest context trebuie înţelese asigurarea lui Robert Lansing, secretar de stat al 
SUA, la 11 mai 1918?!, în privinţa sprijinului american al luptei popoarelor oprimate 
pentru libertate şi independenţă?, comunicatul Consiliului Suprem de Război, reunit la 
Paris, la 3 iunie 1918, în sensul că Puterile Aliate şi Asociate se considerau solidare cu 
cauza naţiunilor central-europene”, recunoaşterea de către preşedintele francez Raymond 
Poincaré a Consiliului National Cehoslovac, la 28 iunie 1918 (urmat în acest sens de 
ceilalţi Aliaţi)?*, discursul lui Wilson de Ziua Independenţei (4 iulie 1918)? şi declaraţia 
sa din 27 septembrie 19182 în care afirma că Slovacia era parte a statului cehoslovac, iar 
Transilvania urma să se unească neîndoielnic cu România. La 23 septembrie 1918, 
Lansing a comunicat guvernului român, la Iaşi, simpatia americană pentru cauza româ- 
nească?, iar la 5 noiembrie a reiterat-o28. 


20. René Albrecht-Carrié, Italy at the Paris Peace Conference, Columbia University Press, New 

şi militară legitimă a poporului cehoslovac. 

(1918-1919), Témoignages français, Ed. Enciclopedică, Bucureşti, 1990, pp. 15-16). 

vol. III, pp. 333 si urm. 

27. FR. U.S., 1918, vol. I, p. 802. 

2. Armistițiul de la Padova şi Convenţia de la Belgrad 


În acest timp situaţia militară a Imperiului Austro-Ungar se complicase din cauza 
ofensivei lansate de Aliați în Balcani. Bulgaria a capitulat la 29 septembrie??, iar trupele 
Aliate înaintau cu relativă rapiditate spre Belgrad, cheia Europei Centrale. Austro- 
-Ungaria pierduse războiul, iar încheierea unui armistițiu trebuia să certifice acest fapt. 
Astfel, sfârşitul practic al confruntării active în primul război mondial, vázut din 
perspectiva popoarelor Monarhiei Bicefale, a venit o dată cu semnarea Convenţiei de 
armistițiu între Înaltul Comandament Italian (generalul Armando Vittorio Diaz), repre- 
zentând Puterile Aliate şi Asociate, şi Înaltul Comandament Austro-Ungar (generalul von 
Weber), la Villa Giusta, la Padova, la 3 noiembrie 1918”. 

Textul documentului stabilea încetarea ostilităţilor, retragerea imediată şi demobiliza- 
rea totală a armatei austro-ungare (cu excepţia a 20 de divizii, necesare pentru menţinerea 
ordinii), predarea materialului militar şi a celui rulant ; armatele Aliate aveau posibilitatea 
de a ocupa orice punct din teritoriile austro-ungare şi de a utiliza toate căile de 
comunicaţie disponibile ; Aliaţii aveau dreptul de a rechizitiona contra cost orice doreau, 
iar prizonierii Aliați trebuiau predati imediat, fără reciprocitate; evacuarea, în termen 
de 15 zile, a tuturor trupelor germane de pe frontul italian şi din Balcani. În sfârşit, poate 
cea mai importantă prevedere, armistițiul nu stabilea o linie de demarcaţie între trupele 
austro-ungare şi cele Aliate decât pe frontul italian. Cu alte cuvinte, nici un cuvânt 
despre dezmembrarea statului dualist, nici un indiciu care ar fi putut sugera susţinerea 
aspirațiilor nationale ale cehilor, slovacilor, polonezilor, slavilor de sud sau românilor. 

La o primă vedere, s-ar putea considera cá acest armistițiu avea un caracter strict 
militar şi, drept consecinţă, se dorea ca el să nu aibă nici un fel de implicaţii politico- 
-teritoriale. În plus, la 3 noiembrie 1918, trupele Antantei nu ocupaseră nici o porţiune 
din teritoriul austro-ungar. Cu toate acestea, linia de demarcaţie stabilită pentru frontul 
italian era foarte apropiată de ceea ce se hotărâse, din punct de vedere teritorial, prin 
Tratatul de la Londra din aprilie 1915. S-ar putea crede că armistițiul de la Padova a fost 
doar o „afacere” italiană, executată fără consimţământul Aliat. 

Cercetări în arhivele franceze au demonstrat că aceste prime impresii nu corespund 
adevărului’. Textul parafat la Padova a fost lucrat în principal de către francezi şi a 

29. Turcia a capitulat la 30 octombrie 1918. 

trebuit adaptat la opiniile celorlalte mari puteri. Altfel spus, a fost un compromis rezultat 
din ciocnirile de interese ale Franţei şi SUA, în primul rând. Militarii francezi pregătiseră, 
încă din 15 octombrie 1918, o schiţă de armistițiu a cărei linie de demarcaţie separa 
Transilvania de Ungaria, iar în sud prefigura ceea ce avea să fie frontiera maghiaro- 
-iugoslavă*?. Însă acest proiect initial a trebuit schimbat din două motive. În primul rând, 
din cauza dorinţei lui Wilson, care cerea includerea în textele armistitiilor a principiilor 
sale, adică inclusiv a celor referitoare la „libertatea mărilor”, „libertatea comerţului”, 
deloc agreate de francezi şi britanici. Drept urmare, s-au preferat nişte armistitii „pur 
militare”, urmând ca principiile wilsoniene să-şi găsească locul „binemeritat” în tratatele 
de pace care urmau să fie semnate mai târziu. Aşa s-a hotărât în şedinţa Interaliată de la 
Paris din 29 octombrie 1918%, iar în reuniunea din 31 octombrie, la propunerea minis- 
trului de externe britanic, Arthur Balfour, s-a adăugat la textul armistiţiului ideea că 
trupele Antantei puteau ocupa orice teritoriu din Imperiul Austro-Ungar, „pentru menti- 
nerea ordinii”%. 

Un al doilea motiv pentru care planul din 15 octombrie a trebuit abandonat a fost 
acela că Monarhia Dualistă se prăbuşea mai repede decât se putea aştepta cineva. Para- 
doxal, Austria a fost prima ţară care, formal, a abandonat Imperiul Bicefal ; la 21 octom- 
brie 1918, o Adunare Naţională Provizorie a discutat proclamarea independentei?. 
Puterile Aliate şi Asociate au înţeles că situaţia le scăpa de sub control. În special 
francezii erau îngrijoraţi că o Austrie germană independentă, neocupată încă de nici un 
fel de trupe ale Antantei, se putea uni în orice moment cu o Germanie care încă nu 
semnase încetarea ostilităţilor. În consecinţă, Franţa nu a recunoscut hotărârea Adunării 
Nationale austriece (pe motiv că fusese convocată ilegal), tot aşa cum, după 31 octombrie, 
nu va recunoaşte nici statul maghiar. Francezii au luat decizia de a menţine în viaţă 
Imperiul Austro-Ungar, fie şi numai pentru scurt timp, prin măsuri artificiale. Cât timp 
la Viena mai exista un reprezentant al dinastiei de Habsburg, Anschluss-ul nu părea 
iminent. Nu în ultimul rând, armistițiul era foarte exact în privinţa italienilor, pentru ca 
acestora să nu le vină ideea de a ocupa Austria. 

În concluzie, armistițiul de la Padova a fost „strict militar” şi a fost încheiat cu un 
general care conducea o armată aflată în proces de dezintegrare, aparţinând unui imperiu 
ajuns într-un stadiu avansat de disolutie, aceasta deoarece francezii şi britanicii aveau 
nevoie de timp pentru a-şi concepe condiţiile de pace potrivite propriilor interese, fără a fi 
obligaţi de a contrasemna „cele 14 puncte” wilsoniene, şi pentru a găsi o soluţie de a bloca 
unitatea germană. Mai existau câteva motive care alimentau incertitudinea pe care intele- 
gerea de la Padova o lăsa în privinţa slavilor de sud, românilor şi cehoslovacilor : italienii 
făceau de ja presiuni pentru a împiedica realizarea unui stat iugoslav puternic?$, iar liderii 
marilor puteri au considerat că lipsa de precizie a textului favoriza controlul lor asupra 
aspirațiilor nationale din regiune. Toate popoarele din Europa Centrală şi Răsăriteană, 
inclusiv învinşii, au sperat că-şi pot atinge obiectivele teritoriale maximale, iar aceste 

speranţe, inevitabil conflictuale, au produs tensiuni şi confruntări care vor influenţa, mai 
târziu, ceea ce s-a întâmplat în timpul Conferinţei de pace de la Paris. 

Dezmembrarea Imperiului Austro-Ungar era un fapt împlinit. Nici măcar maghiarii 
nu mai susțineau cauza dualismului. Guvernul Wekerle din Ungaria şi-a exprimat nemul- 
fumirea faţă de principiile federative şi autonomiste pe care ultimul împărat din dinastia 
de Habsburg, Carol I, le-a enunțat în Manifestul său din 16 octombrie 1918, o tardivă şi 
disperată încercare de a resuscita un organism politic deja mort”. În consecinţă, guvernul 
maghiar proclamă Ausgleich-ul din 1867 ca fiind nul, în speranţa că renăscutul Regat 
al Sfântului Ştefan va putea face faţă aplicării principiului autodeterminării naţionale. 
Numai că nu Wekerle sau Istvan Tisza erau cei mai potriviţi lideri pentru noua Ungarie, 
din pricina compromiterii lor prin susţinerea războiului în tabăra Puterilor Centrale. 

În noaptea de 30/31 octombrie 1918 s-a desfăşurat la Budapesta aşa-numita „Revoluţie 
a crizantemelor”, ce a adus la putere Consiliul Naţional Maghiar, condus de contele 
Mihály Károlyi”, o personalitate care îşi dovedise în anii precedenti sentimentele sale 
pacifiste, antigermane şi proantantiste“. Cei mai mulţi dintre maghiari au sperat că marile 
puteri victorioase vor simpatiza cu principiile wilsoniene şi democratice ale guvernului 
Kârolyi şi, pentru a-şi arăta aprobarea, vor trasa în mod favorabil noile frontiere ale Ungariei. 
Realitátile internationale nu vor lăsa nici o şansă unor astfel de iluzii. Puterile Antantei 
erau mult mai puţin interesate de caracterul democratic al guvernului, decât de faptul că 
Ungaria era unul dintre învinşii în război“!. Astfel, regimul lui Károlyi era etichetat, de 
la început, ca fiind urmaşul unui sistem compromis din punct de vedere moral“?. 

În legătură cu poziţia lui Mihály Károlyi faţă de armistițiul de la Padova, punctele de 
vedere ale istoricilor maghiari diferă uneori foarte mult. Francis Deâk şi Peter Pastor 
susţin că noul lider maghiar considera uniunea cu cealaltă jumătate a Imperiului ca fiind 
încheiată, el refuzând să recunoască competenţa Înaltului Comandament Austro-Ungar 
de a reprezenta Ungaria la negocierile purtate în vederea semnării armistiţiului“. Andras 
Siklós este de altă părere, afirmând că Mihâly Kârolyi dorea ca tocmai „cei care au făcut 

războiul şi au luptat în el” să fie aceia care „să-l lichideze şi să poarte responsabilitatea 
încetării focului”™. Initial, sustine Siklós, planul guvernului maghiar fusese să trimită o 
delegaţie la Padova, dar din cauza dificultăţilor de transport şi a dorinţei de a sfârşi 
ostilitățile cát mai rapid, s-a acceptat varianta materializată în cele din urmă“5. Totuşi, in 
aceeaşi zi de 3 noiembrie, doi reprezentanţi ai guvernului maghiar s-au prezentat la 
Belgrad, la generalul Louis Franchet d'Esperey, comandantul Armatei Aliate a Orientului, 
tatonând terenul pentru încheierea unui armistițiu“. Generalul şi-a arătat imediat dispo- 
nibilitatea în acest sens. Au urmat câteva zile de incertitudine pentru guvernul maghiar. 
Armistițiul de la Padova nu eliminase posibilitatea unor operaţiuni Aliate ulterioare in 
Ungaria, împotriva germanilor care se aflau încă în război. Părea chiar probabil ca 
trupele lui Franchet d'Esperey să intre in Ungaria în urmărirea germanilor”. Acest drept 
de invazie, stabilit prin armistițiu, era privit cu îngrijorare de către maghiari. Guvernul 
se temea că, dacă trupe sârbeşti şi cehoslovace vor intra în Ungaria împreună cu Franchet 
d'Esperey, ele nu vor mai părăsi regiuni însemnate din teritoriul pe care Budapesta îl 
considera drept unul maghiar. Temerile guvernului ungar erau alimentate şi de faptul 
că, la 4 noiembrie 1918, mareşalul Ferdinand Foch preluase comanda supremă pe toate 
fronturile. Rolul militar important al Italiei se încheiase. Pe de altă parte, o dată ostilitățile 
sfârşite, Italia părea să aibă o cauză comună cu Ungaria : limitarea aspirațiilor teritoriale 
ale Serbiei“. Guvernul Károlyi era nehotărât în privinţa căii de urmat. Mai presus de 
toate, el era dornic să semneze orice fel de înţelegere militară cu cineva din tabăra 
Aliată, ceea ce ar fi însemnat o recunoaştere de facto. Disponibilitatea manifestată de 
Franchet d'Esperey si noua funcţie a lui Foch - comandant suprem al forţelor Aliate - 
i-au convins pe maghiari să-i abordeze pe francezi™. 

La Belgrad, la 13 noiembrie 1918, delegaţia maghiară condusă de Béla Linder’ a 
semnat o Convenţie militară cu Aliaţii reprezentaţi de generalul Henrys şi de comandantul 
armatei sârbeşti, voievodul Zivojin Misic. Scopul acestui act era de a facilita punerea în 
practică a termenilor de armistițiu în legătură cu Ungaria™. Principalele prevederi erau 

următoarele : trupele maghiare trebuiau retrase în spatele unei linii care pornea de pe 
valea Someşului Mare, trecea în continuare pe valea Bistriţei, mergea de-a lungul 
Mureşului până la vărsarea în Tisa, apoi prin Subotica, Baja si Pécs şi ajungea până la 
râul Drava ; evacuarea trebuia să aibă loc in opt zile ; teritoriul evacuat urma să fie 
ocupat de către trupele Aliate, dar administraţia civilă urma să fie controlată de către 
guvernul maghiar ; armata maghiară trebuia să fie redusă la şase divizii de infanterie şi 
două de cavalerie ; Aliaţii aveau dreptul de a utiliza toate mijloacele de transport şi căile 
de comunicaţie din ţară, să ocupe toate localităţile şi punctele strategice indicate de către 
Înaltul Comandament Aliat ; Ungaria era obligată să rupă orice relaţii cu Germania ; în 
sfârşit, se stabilea că Aliaţii nu vor interveni în afacerile interne ale ţării. Convenţia nu 
făcea nici o referire la nordul Ungariei. 

Desi neprietenos?^, Franchet d'Esperey a fost, de fapt, un partener de negocieri 
corect şi intelegátor faţă de Ungaria, dar poziţia sa a devenit contrară politicii Antantei 
referitoare la aceste părţi ale Europei, contrară promisiunilor pe care marile puteri le 
făcuseră aliaţilor lor români, cehoslovaci şi iugoslavi. Din acest motiv, termenii pe care 
generalul francez i-a comunicat maghiarilor erau nerealisti?. 

În privinţa poziţiei Parisului faţă de Convenţia de la Belgrad, există mai multe puncte 
de vedere. Unii dintre istoricii care s-au ocupat de această chestiune“? au susţinut cá 
Franchet d'Esperey a acţionat fără încuviințarea lui Clemenceau si Foch, din dorinţa 
personală de a deveni cuceritorul Budapestei, Vienei şi poate chiar al Berlinului”, 
sperând să ocupe capitala Ungariei cu ajutorul românilor, care probabil ar fi fost încântați 
de o asemenea eventualitate??. Aceşti istorici îşi bazează argumentatia pe scrisoarea lui 
Georges Clemenceau, din 1 decembrie 1918, către generalul d'Esperey, în care se afirma 
că armistițiul fusese încheiat cu reprezentanţii „unui pretins stat maghiar”, un stat pe 
care Aliaţii nu l-au recunoscut şi care nici măcar nu exista din punct de vedere 
internaţional. Primul-ministru francez ar fi declarat foarte bucuros Convenţia nulă şi 

neavenită, dar, din raţiuni politice, a consimţit ca ea să fie pusă în practică, „ca un 
aranjament făcut cu autorităţile locale, şi numai acele prevederi care nu intrau în contra- 
dictie cu armistițiul de la Padova"??. Această reacţie a lui Clemenceau era logică, mai 
ales că, probabil, el îl detesta pe Franchet d’Esperey™. Părea normal să-i ceară socoteală 
unui subordonat care actionase fără a aştepta ordinele superiorilor ; in plus, recunoaşterea 
de facto a guvernului Kârolyi şi lăsarea zonelor locuite de slovaci sub administraţie ma- 
ghiară erau nişte decizii politice care puteau fi adoptate doar împreună cu ceilalţi Aliați. 
Există însă şi un alt punct de vedere, care pare mai aproape de adevăr“!. El sustine cá 
Franchet d'Esperey n-a făcut nici un pas fără încuviințarea Parisului, că termenii 
conveniti la Belgrad au fost redactati în capitala franceză, că ei vizau extinderea ocupaţiei 
Aliate asupra Austriei şi Ungariei. Imediat după momentul Padova, Clemenceau şi 
Pichon au ordonat, la 5 noiembrie, continuarea ofensivei spre Germania™. Chiar după 
încheierea armistiţiului de la Compiégne, la 11 noiembrie, liderii politici şi militari fran- 
cezi n-au renunțat la ideea ocupării măcar a Budapestei şi a Vienei’. O asemenea ocupaţie 
ar fi avut menirea, din punct de vedere francez, să asigure un control asupra profundelor 
transformări teritoriale care se prefigurau în regiune, să confere Franţei un ascendent în 
aranjamentele economice din zonă, să rezolve favorabil chestiunea deja hotărâtă a înfiinţării 
unui stat cehoslovac, să contribuie la un transfer paşnic al Transilvaniei către Romania™ 
şi, nu în ultimul rând, să preia imensul echipament militar pe care armata lui Mackensen, 
venind dinspre Ucraina şi România, urma să-l transporte prin Ungaria şi Austria®. 
Guvernul maghiar era extrem de dornic să primească trupele franceze de ocupaţie. 
Ungurii sperau că, în acest fel, revendicările teritoriale româneşti şi cehoslovace vor 
putea fi blocate. Toate partidele politice din Ungaria agreau, la începutul lui noiembrie 
1918, venirea trupelor Antantei$?. S-a pregătit chiar o vilă pentru generalul Henrys, 
comandantul probabil al forţelor de ocupatie®’. Se pare că la negocierile de la Belgrad s-a 
convenit verbal ocupaţia. Primul-ministru maghiar, Mihâly Kârolyi, ar fi dorit chiar ca 
francezii să ocupe toate oraşele şi satele revendicate de cehoslovaci, români şi iugoslavi. 
Până la urmă, ocupaţia nu s-a concretizat din mai multe motive. În primul rând, s-au 
opus britanicii”, care nu doreau să se implice direct în complexele probleme naţionale 

64. Gh. Iancu, G. Cipăianu, op.cit., p. 130. Un oficial francez îşi exprima îngrijorarea, la 
9 noiembrie 1918, în privinţa unor violenţe între români şi maghiari în Transilvania, „de genul 

„Studii. Revistă de istorie”, XIV, nr. 4/1961, pp. 890-891. 

şi sociale din spaţiul maghiar şi, în plus, preferau să-şi utilizeze forţele militare în regiuni 
de mai mare interes pentru Imperiul Britanic, spre exemplu în Orientul Mijlociu. Nici 
italienii nu priveau favorabil o extindere a influenţei franceze în zonă, ei protestând de 
altfel faţă de încheierea Convenţiei de la Belgrad, la reuniunea Interaliată de la Londra 
din 3 decembrie 1918%. Cu toată neparticiparea britanică şi opoziţia italiană, francezii 
au părut dispuşi să realizeze operaţiunea singuri”!. La 18 noiembrie, Clemenceau a dat 
ordinul ca Viena şi Budapesta să fie ocupate de câte o divizie. În capitala ungară a fost 
trimisă, la 26 noiembrie, o companie franceză condusă de locotenent-colonelul Vix, a 
cărui misiune era de a pregăti terenul pentru venirea unei divizii franceze. Dar, spre 
sfârşitul lunii, Clemenceau s-a răzgândit. Şi-a dat seama că trupele franceze de care 
dispunea în zonă nu erau suficiente. Mai mult decât atât, în aceeaşi perioadă a fost 
obligat să trimită detaşamente franceze la Fiume, pentru a preveni potenţialele ciocniri 
dintre italieni şi slavi. Liderul francez a înţeles că, lipsind şi consimţământul Aliat, 
eventualele trupe franceze de la Budapesta ar putea ajunge într-o situaţie delicată ; era 
uşor de prevăzut reacţia maghiară care ar fi urmat unirii Transilvaniei cu România. În 
aceste condiţii, s-a hotărât anularea operaţiunii, această decizie comunicându-i-se şi lui 
Franchet d’Esperey la 30 noiembrie 19187". Deşi generalii francezi din sudul Ungariei 
s-au simţit frustrati iar unele cercuri din Ungaria au solicitat în continuare venirea fran- 
cezilor?, hotărârea lui Clemenceau a rămas definitivă, ea fiind confirmată de Consiliul 
Suprem în şedinţa din 22 decembrie 1918. Renuntándu-se la ocupaţie, Convenţia de la 
Belgrad a început să deranjeze, şi liderii francezi au început să dezavueze actul din 
13 noiembrie, să-l acuze pe Kârolyi pentru colaborarea cu Germania şi pentru acţiuni 
anticehoslovace”4. În acest context, Clemenceau i-a trimis lui Franchet d'Esperey, la 
1 decembrie 1918, scrisoarea amintită mai devreme. 

Deci, în ciuda unor speranţe care s-au dovedit pasagere, situaţia rezultată în regiune 
după semnarea Convenţiei militare de la Belgrad nu a satisfăcut nici guvernul maghiar, 
nici guvernele din ţările vecine. Primul experimenta amarul sentiment al înfrângerii şi 
anxietatea că teritoriile cedate vor fi definitiv pierdute, dar, în acelaşi timp, privea cu 
încredere unele prevederi din armistițiu : „Se recunoştea că linia de demarcaţie nu avea 
nimic de-a face cu viitoarele frontiere politice şi că, dincolo de linia de demarcaţie, 
administraţia şi menţinerea ordinii vor rămâne în mâinile statului maghiar... Doar dacă 
aceste puncte fundamentale ar fi fost respectate în mod onorabil..., ce înţelegere 
extraordinară ar fi fost acest armistițiu ! ”, scria mai târziu Oszkár Jászi, unul dintre 
membrii cabinetului Kârolyi”5. 

Pentru români, armistițiul de la Padova şi Convenţia de la Belgrad nu puteau fi, în 
nici un caz, multumitoare. Dacă înţelegerea de la Padova satisfăcea exigenţele teritoriale 
ale italienilor, iar cea de la Belgrad pe cele ale slavilor de sud/$, românii (şi cei din 

73. T. Hájdu, op.cit., p. 69. 

74. G. Litván, op.cit., pp. 192-193. 

75. O. Jászi, op.cit., p. 54. 

76. Conventia de la Belgrad oferea sárbilor posibilitatea de a ocupa nu numai cea mai mare parte 
a Banatului, dar si o porţiune din sudul Ungariei, cu mult peste ceea ce urma să fie atribuit 
Regatului Sârbilor, Croaților şi Slovenilor prin Tratatul de la Trianon. Vezi studiul secretarului 

Transilvania, şi guvernul Regatului României) erau dezamágiti de aceste documente in 
care nu se regăseau premisele pentru realizarea unităţii lor naţionale”. Mai mult, situaţia 
internaţională a României era, în toamna anului 1918, una extrem de delicată. Înfrângerile 
suferite în faţa trupelor Puterilor Centrale în 1916 şi 1917, precaritatea ajutorului material 
şi strategic primit din partea Antantei în această perioadă şi mai ales ,defectiunea" 
rusească au obligat statul român să semneze, în decembrie 1917, armistițiul cu Puterile 
Centrale, iar la 24 aprilie/7 mai 1918 să încheie Pacea de la Bucuresti’®. Deşi duritatea 
condiţiilor de pace din acel tratat ar fi trebuit să fie un indiciu că nu era vorba de o 
înţelegere cu inamicul, ci doar de faptul că România ajunsese să fie singură, înconjurată 
de duşmani şi astfel în incapacitate de luptă cu Germania, Austro-Ungaria, Bulgaria şi 
Turcia, avându-i şi pe bolşevici în spate, cu toate acestea, alianţa din 1916 nu devenise 
caducă. Aceasta în ciuda asigurărilor liniştitoare date de reprezentanţii Antantei la Iasi”. 
Drept urmare, obiectivul prioritar al celor care conduceau destinele româneşti în toamna 
anului 1918 era reintrarea ţării în război, împotriva Puterilor Centrale. Exista un factor 
favorizant pentru o asemenea evoluţie : înaintarea Armatei Aliate a Orientului în Balcani, 
însoţită de capitulările Bulgariei şi Turciei. Au fost însă şi elemente care au întârziat 
decizia de a se declara război Puterilor Centrale: existenţa unor trupe germane şi 
austro-ungare în Ucraina şi pe teritoriul românesc, precum şi imensele greutăţi legate de 
reorganizarea, echiparea şi aprovizionarea unei armate capabile de luptă. Aşa s-a făcut 
că la 3 noiembrie 1918 - data semnării armistiţiului austro-ungar - statul român nu se 
afla în război cu Puterile Centrale. Abia la 10 noiembrie, cu o zi înainte de încheierea 
oficială a ostilităţilor primului război mondial (armistițiul cu Germania), România a 
adresat un ultimatum germanilor&. Deşi se cunoşteau pregătirile româneşti pentru 


de legatie Zeno Câmpeanu, in A.M.A.E., Fond 71/1920-1944, Transilvania, Studii istorice, 
vol. 348, f.11. Se pare că sârbii l-au manipulat cu abilitate pe Franchet d'Esperey (B. Krizman, 
op.cit., p. 82). 

77. Desăvârşirea unităţii naţional-statale..., vol. III, pp. 78-86. 

78. O excelentă analiză a condiţiilor păcii de la Bucureşti poate fi găsită în Alexe N. Ştefănescu, 
Tratatul de pace de la Bucureşti, în „Arhiva pentru Ştiinţă şi Reformă Socială”, Bucureşti, 
an I, nr.1/aprilie 1919, pp. 243-256. 

79. FR.U.S., 1918, Supplement 1, I, p. 771, 778. 

80. Eliza Campus, La Roumanie rentre en guerre (novembre 1918), în „Revue Roumaine d'Histoire" , 
tome X, no. 6/1971, pp. 1063-1069 ; autoarea, folosind un text al lui Victor Antonescu ín care 
acesta relata despre discuţiile, prin viu grai sau prin corespondenţă, ale unor fruntaşi români 
cu lideri politici şi militari Aliați, ajunge la concluzia că „4 noiembrie, data când a fost adoptată 
decizia, este data reală a reintrării României în război” (p. 1069). Este totuşi imposibil de sus- 
ţinut o asemenea opinie. Reprezintă, în fond, acelaşi lucru cu a spune că războaiele încep şi se 
sfârşesc atunci când anumiţi conducători îşi exprimă anumite intenţii sau dorinţe. În realitate, 
războaiele încep fie printr-o declaraţie de război, fie printr-o acţiune concretă care să dovedească 
dispoziţii belicoase. Or, la 4 noiembrie 1918, statul român era condus încă, măcar din punct 
de vedere formal, de guvernul Marghiloman! Mai mult decât atât, noi nu am putut descoperi 
dacă ultimatumul din 10 noiembrie 1918 a fost urmat de o declaraţie formală de război (poate 
nu a mai fost nevoie, ultimatumul fiind considerat suficient) ; pentru că, despre vreo acţiune 
semnificativă împotriva impunătoarei armate a lui von Mackensen nici nu putea fi vorba. Prin 
ianuarie 1919, autorităţile americane încă se mai întrebau dacă România izbutise să reintre în 
război înainte de 11 noiembrie 1918 (ER.U.S., PPC., 1919, vol. II, pp. 700-701, 708-709). 
Nu putem fi de acord nici cu cei care considerá cá nota adresatá germanilor la 10 noiembrie 

reintrarea în război (ele se făceau cu asistenţă franceză), iar liderii Antantei aşteptau în 
orice moment declaraţia românească de războit!, este foarte probabil ca ştirile despre 
evenimentul propriu-zis să nu fi ajuns la Paris, la 11 noiembrie, şi nici la Belgrad, la 
13 noiembrie. În această conjunctură, documentele de la Padova şi Belgrad puteau 
arunca o umbră de incertitudine asupra aspirațiilor româneşti. 

Totuşi trupele austro-ungare au fost retrase din România până la 7 noiembrie 1918%, 
cu toate că această operaţiune nu era precizată în armistițiul de la Padova. Consiliul 
Suprem de Război, reunit la Paris, la 4 noiembrie 1918, a luat în discuţie chestiunea 
statutului României în cadrul preconizatului armistițiu cu Germania. Stephen Pichon, 
ministrul francez al afacerilor străine, a cerut ca România să fie considerată un aliat în 
cadrul termenilor de armistițiu, ca răspuns la o cerere a lui Take Ionescu, care a acţionat 
în calitatea sa de preşedinte al Consiliului National al Unităţii Române din Paris®. 
Baronul Sidney Sonnino, ministru de externe italian, a subliniat că, deoarece România 
încheiase Pacea de la Bucureşti, armistițiul nu i se poate aplica. Până la urmă, s-a ajuns 
la un compromis, cerându-i-se Germaniei să evacueze România în trei săptămâni de la 
semnarea armistiţiului şi să nu facă rechizitii în această perioadă. Consiliul a adoptat 
sugestia colonelului Edward M. House, reprezentantul american, de a se solicita Germaniei 
renunţarea la „fraudulosul” Tratat de pace de la Bucuresti**. Aliaţii s-au declarat de 
acord să permită tuturor naţiunilor care „se sacrificaserá din greu pentru cauza Aliată” 
să participe la Conferinţa de pace, dar accesul statelor mici, inclusiv cel al României, 
urma să fie limitat la discuţiile privitoare la propriile lor interese. Oricum, statutul 
României, ca ţară „Aliată”, nu a fost restabilit oficial. Mai mult decât atât, acest statut 
avea să fie lăsat în suspensie în cele două luni care au urmat. 


3. Adunarea Naţională de la Alba-Iulia 


Existau însă şi veşti mai îmbucurătoare pentru evoluţia cauzei naţionale româneşti. Ele 
se datorau, în primul rând, acţiunilor românilor din teritoriile aflate sub dominație 
străină. Încă de la 6 octombrie 1918, la Iaşi, Comitetul Românilor din Austro-Ungaria, 
format din transilvăneni refugiaţi, declara necesitatea unirii cu Româniat€ a teritoriilor 
locuite de români din Monarhia Bicefală. La 29 septembrie/12 octombrie, la Oradea 
Mare, Comitetul executiv al Partidului Naţional Român din Ardeal şi Ungaria”, sub 


avea „caracter de ultimatum şi de declaraţie de război” (Ion Agrigoroaiei, Diplomatie şi 
război : România 1914-1918, în vol. Concepte şi metodologii în studiul relaţiilor interna- 
fionale, coord. Mihai Timofte, Ed. Ankarom, Iasi, 1997, p. 75). O asemenea afirmaţie nu face 
cuvenita diferenţă între dorinţă şi putinţă! 

preşedinţia lui Teodor Mihali, a hotărât că națiunea română din Transilvania şi Ungaria 
se va folosi de dreptul de a-şi hotărî singură soarta, refuzând de atunci înainte ca 
Parlamentul şi guvernul de la Budapesta să le „reprezinte” interesele: „națiunea română 
care trăieşte în monarhia austro-ungară aşteaptă şi cere... afirmarea şi valorizarea drep- 
turilor ei nestrámutate şi inalienabile, la deplină viaţă naţională”E. La 5/18 octombrie, 
această hotărâre a liderilor românilor ardeleni a fost prezentată şi Parlamentului din 
Budapesta prin glasul lui Alexandru Vaida-Voevod®’, iar la 27 octombrie/9 noiembrie 
1918, Consiliul Naţional Român s-a constituit ca autoritate administrativă supremă pentru 
teritoriile locuite de români”. 

Printre nenumăratele probleme cu care se confrunta guvernul maghiar în toamna 
anului 1918, aceea a naționalităților este de cea mai mare importanţă pentru cercetarea 
noastră. A existat o încercare maghiară de ultimă oră în scopul găsirii unei soluţii în 
această privinţă. Cel care a inspirat această rezolvare tardivă a fost Oszkâr Jâszi, ministru 
fără portofoliu în cabinetul Kârolyi. Partizan al unei abordări de sorginte marxistă, el 
considera că problemele naționalităților derivau din exploatarea economică şi credea că 
acordarea de libertate culturală şi lingvistică va rezolva aceste probleme. Într-un eseu 
intitulat Viitorul Monarhiei, prăbuşirea Dualismului şi Statele Unite Danubiene, scris în 
vara lui 1918, Jászi a sugerat organizarea unei „pentarhii”. Prin acest termen, el înţelegea 
o confederație a cinci dintre naţiunile Imperiului Bicefal (maghiarii, croații, polonezii, 
cehii şi sârbii)”. Jászi vedea în confederație soluţia problemei, deoarece credea că, în 
acele vremuri, statele mici, izolate, deveniseră un anacronism. Dacă ele nu se unesc, 
rationa el, nu vor fi altceva decât state-tampon impotente. În cadrul unui sistem confe- 
derat, el vedea Ungaria ca un fel de ,Elvetie răsăriteană”?, considerând că națiunea 
maghiară, datorită unei hegemonii economice si culturale naturale, va fi capabilă să 
stimuleze cooperarea eficientă cu celelalte naţionalităţi, dacă va renunţa la feudalism şi 
la politica inutilă de asimilare’. 


88. 1918 la români. Documentele Unirii, Unirea Transilvaniei cu România, 1 decembrie 1918, 
vol. VII, Ed. Ştiinţifică şi Enciclopedică, Bucureşti, 1989, p. 38. 

89. Ibidem, pp. 39-44. 

90. Z. Câmpeanu, op.cit., f. 8, scrie despre 26 octombrie/8 noiembrie. Această dată apare în 
J.-N. Grandhomme, op.cit., p. 237, ca 18/31 octombrie, în Dumitru Preda, Vasile Alexandrescu, 
Costică Prodan, În apărarea României Mari, Campania armatei române din 1918-1919, 
Ed. Enciclopedică, Bucureşti, 1994, p. 90, ca 20 octombrie/2 noiembrie, iar in D. Tutu, 
Les actions de l'Armée roumaine en Transylvanie au cours des années 1918-1919, în „Revue 
Roumaine d'Histoire", nos. 1-2/1987, p. 105, este 22 octombrie/4 noiembrie ; in Ion Clopotel, 
Revoluţia din 1918 şi unirea Ardealului cu România, Cluj, 1926, p. 80, se vorbeşte de 
27 octombrie/9 noiembrie 1918; în 1918 la români..., vol. VII, pp. 200-201, data e tot 
27 octombrie/9 noiembrie. Se pare că această din urmă dată este cea reală, mai ales că este 
susţinută documentar. 

92. Despre viziunea lui Oszkâr Jâszi privitoare la organizarea cantonală a Ungariei, vezi Zsolt K. 
Lengyel, „Ostliche Schweiz” und Siebenbiirgen 1918/1919. Aus der Geschichte der ungarischen 
Alternativvorstellungen zu grofrumánischen Staatidee, în „Siebenbiirgische Semesterblătter”, 
München, 6, 2/1992, pp. 111-113; Olga Zobel, Ungarn Gesellschaft und Staat bei Oszkár 
Jászi, in „Ungarn-Jahrbuch”, München, 3/1971, p. 170. 

93. P. Pastor, op.cit., p. 40. E inutil de comentat proiectul lui Jászi: nu era decât o creaţie 
livrescă, fără nici o legătură cu realităţile Europei Centrale şi Răsăritene. Nici măcar Jászi nu 

Ca ministru al naționalităților în guvernul Károlyi, Jászi credea cá, din moment ce 
noul sistem era unul democratic, menţinerea naționalităților în cadrul vechilor frontiere 
ale Ungariei era posibilă. În fond, cu tot radicalismul său democratic, Jâszi nu s-a 
îndepărtat niciodată de ideea integrităţii teritoriale a Ungariei: „Noi nu am renunţat nici 
o clipă la gândul conservării integrităţii teritoriale a Ungariei, într-un sens geografic ; 
dar eram convinşi că Aliaţii cuceritori vor arăta o maximă bunăvoință guvernului ei 
pacifist şi antimilitarist, si în special lui Károlyi, care de atâtea ori sustinuse, cu un curaj 
fără egal, politica Antantei ; eram siguri că ei vor aplica principiul plebiscitar pe care de 
atâtea ori îl subliniaserá"?5, 

În aceste fraze găsim esenţa regimului Kârolyi. Cei mai mulţi dintre maghiari au 
crezut că atitudinea acestuia din timpul războiului - demnă de respect, într-adevăr - îl 
transformase, la finalul conflagrației, într-un fel de reprezentant al Antantei pe pământ 
maghiar, un salvator neaşteptat al Ungariei. Nu întâmplător, popularitatea lui Kârolyi a 
fost cvasiabsolută în zilele revoluţiei”; cei mai mulţi dintre maghiari au crezut că 
prezenţa lui Kârolyi în fruntea ţării va determina un miracol: Ungaria va putea escamota 
responsabilitátile privitoare la război şi la politica sa anterioară, ceea ce-i va permite 
să-şi menţină integritatea teritorială. Kârolyi însuşi a împărtăşit această iluzie : era de 
părere că, prin Convenţia de la Belgrad, asigurase Ungariei un statut de ţară independentă 
şi neutră, iar teritoriul era aproape intact”. Acest tip de optimism complet nejustificat 
avea să se întoarcă mai târziu împotriva lui Mihâly Kârolyi şi a oamenilor săi: au fost 
consideraţi, în următoarele două-trei decenii, drept principalii vinovaţi ai dezastrului 
maghiar din 1918-1919. Nu erau însă decât tapii ispăşitori ai eşecului maghiar de a se 
adapta la noile realităţi. 

Revenind la încercarea lui Jâszi de a găsi o soluţie de compromis în problema natio- 
nalităţilor, trebuie spus că sociologul marxist din guvernul Károlyi a ajuns să poarte 
convorbiri directe cu părţile interesate. Un prim contact a fost încercat cu Senatul român 
din Viena”, un ofiţer de legătură fiind trimis în capitala austriacă cu propunerea de a 
purta discuţii cu privire la Transilvania”. Senatul refuzând orice discuţie, guvernul 


înţelegea la vremea respectivă că națiunea maghiară nu era decât una dintre multele naţiuni ale 
regiunii, iar influenţa ei pe plan internaţional din precedenta jumătate de veac nu se datorase 
decât Dualismului. 

Ioan Boeriu (D. Preda, V. Alexandrescu, C. Prodan, op.cit., p. 154; vezi şi A.N.I.C., Fond 
Onisifor Ghibu, dosar 450, f. 1). Se pare că a existat un plan prin care C.N.R.C. a urmărit 

maghiar a propus o întâlnire cu membrii Consiliului Naţional Român Central de la 
Arad™, Liderii de la Budapesta trebuiau, într-un fel sau altul, să răspundă cererii 
ultimative adresate de C.N.R.C., la 27 octombrie/9 noiembrie, în vederea preluării 
teritoriilor în care românii reprezentau majoritatea!!. Astfel s-a ajuns la negocierile cu 
reprezentanţii românilor din Transilvania, la Arad, la 13 şi 14 noiembrie 1918”. 

Aceste convorbiri au demonstrat încă o dată idealismul teoriilor lui Jâszi. Acesta a 
înaintat două propuneri reprezentanţilor români conduşi de Iuliu Maniu, Stefan Cicio 
Pop şi Vasile Goldiş. Prima propunere era ca în Transilvania să se formeze blocuri 
naţionale omogene ; urmându-se modelul cantoanelor elveţiene (Eidgenossenschaften), 
aceste blocuri urmau să deţină autonomie administrativă şi culturală, iar afacerile comune 
urmau să fie rezolvate de către organisme interetnice!%. Ca o soluţie temporară, a doua 
propunere sugera ca reprezentanţii Consiliului Naţional Român să preia administraţia 
publică in toate districtele şi oraşele care erau locuite de majorităţi româneşti!%. Liderii 
români au respins ambele propuneri. Replica românească afirma că guvernul maghiar 
„nu recunoaşte dreptul naţiunii române de a-şi exercita puterea executivă asupra zonelor 
populate de națiunea română”!%5. 

Era evident că aceste convorbiri de la Arad au eşuat, cele două puncte de vedere fiind 
ireconciliabile!%5. Mai mult decât atât, românii, în aceeaşi perioadă, au protestat vehement 
împotriva Convenţiei de la Belgrad, încercând chiar să trimită un reprezentant la acele 
negocieri (Valeriu Branişte)”. 


100. Mai existaseră nişte discuţii, la fel de infructuoase, între reprezentanţii Partidului Naţional 
Român şi contele Mihály Károlyi, la începutul lunii octombrie, înainte de schimbarea de 
regim din Ungaria (vezi Alexandru Porteanu, Partidul Naţional Român din Transilvania - 
factor de seamă în lupta pentru făurirea Marii Uniri, în „Revista de Istorie”, tom 41, nr. 11/ 
1988, pp. 1051-1052). 

101. 7918 la români..., vol. VII, pp. 200-201. 

102. Descrierea negocierilor de la Arad poate fi găsită in Ibidem, pp. 320-333; Şt. Pascu, 
op.cit., pp. 121-125; Unirea Transilvaniei cu România. 1 decembrie 1918, sub redacţia : 
Ion Popescu-Puturi, Augustin Deac, Ed. Ştiinţifică şi Enciclopedică, Bucuresti, 1972, pp. 
611-616; vezi şi Gh. Sora, op.cit., pp. 338-340; Alexandru Ghişa, Discussions roumano- 
-hongroises à la fin de la Premiere Guerre mondiale, in „Transilvanian Review", vol. 5, 
no. 1/1996, pp. 79-81 ; Peter Haslinger, Arad, November 1918. Oszkár Jászi und die Rumänen 
in Ungarn 1900 bis 1918, Bóhlau, Viena, 1993, passim. 

103. Jâszi a rămas adeptul organizării de tip elveţian şi după ce n-a mai fost ministru; in 
noiembrie 1920, când a făcut o vizită în România, a susţinut aceeaşi idee a organizării 
cantonale în cazul României Mari (vezi A.M.A.E., Fond 71/1920-1944, Ungaria, Relaţii cu 
România, 1919-1929, vol. 84, f. 6). 

104. Interesant este faptul că Jâszi le-a spus românilor, sub forma unei ameninţări vagi, că Rusia 
sovietică va fi cea care va avea ultimul cuvânt de spus în privinţa păcii şi a frontierelor! 
(1918 la români..., vol. VII, pp. 326-327). 

105. Ibidem. Jâszi era şi el un „adept” al doctrinei lui Wilson, atâta vreme cât acesta părea a 
favoriza şansele unei , Ungarii Mari”. Ministrul maghiar a prezentat la negocierile de la Arad 
nişte statistici, evident nereale, care susțineau cá în Transilvania erau sub trei milioane de 
români şi aproape patru milioane de maghiari şi germani. 

106. Vezi şi Traian Rus, Atitudinea democratică a Consiliilor Nationale Române în perioada octom- 
brie-decembrie 1918, în „Revista de Istorie”, tom 41, nr. 11/1988, p. 1069 şi nota 7 (p. 1080). 

107. Gh. Iancu, G. Cipáianu, op.cit., pp. 24, 26-27; V.F. Dobrinescu, op.cit., pp. 16-17. 

Deşi canalele de comunicaţie cu Budapesta nu s-au blocat complet - C.N.R. acreditánd 
chiar un reprezentant, Ioan Erdelyi, pe lângă guvernul Republicii Populare Ungare! - 
la 18 noiembrie 1918, C.N.R. - care se va numi de-acum înainte Marele Sfat al Națiunii 
Române - a publicat o proclamaţie, tradusă şi în franceză, şi în engleză. Adresată 
popoarelor din întreaga lume, proclamația anunţa intenţia de secesiune în termeni 
inechivoci : „Națiunea română din Transilvania şi din Ungaria nu doreşte, în nici un fel 
de circumstanţe, să trăiască în vreun fel de comunitate statală cu națiunea maghiară”. 
Proclamaţia nu făcea nici un fel de diferenţă între politica naţională a fostelor guvernări 
maghiare şi cea a noului regim şi adăuga că „în ciuda acestui fapt, noi nu vom face apel 
la forţă, ci vom aştepta arbitrajul international, care va înlocui forţa crudă cu justitia" !%. 
Acesta era un eufemism, deoarece românii transilvăneni erau în aşteptarea armatei 
române!!0, care se pregătea să intre în Transilvania, mai ales că tensiunile dintre români 
şi maghiari sporeau în intensitate, iar agitatiile de sorginte bolşevică începeau să se 
inmulteascá!!! , | 

Proclamaţia C.N.R. din 18 noiembrie era, de asemenea, un răspuns la ceea ce se în- 
tâmplase la Budapesta, în adunarea reunită pentru proclamarea republicii, unde discursurile 
politicienilor maghiari au gravitat în jurul ideii de integritate teritorială. Preşedintele 
Camerei Deputaţilor, Kârolyi Szâsz, a afirmat că „menirea republicii e să asigurăm 
viitorul paşnic şi fericit al Ungariei renăscute şi să-i apărăm integritatea teritorială”, iar 
preşedintele Casei Magnatilor, Gyula Wlassics, considera că „trebuie să asigurăm în 
contractul de pace integritatea teritorială a statului. Deşi în prezent tendinţe egoiste 
periclitează integritatea teritorială a ţării, să nu ne pierdem speranţa că în zilele istorice 
ale încheierii păcii se va înţelege şi se va pretui ce înseamnă menirea istorică pe care o 
împlineşte Ungaria”!?. Însuşi Mihály Károlyi era de aceeaşi părere, dar, în acelaşi timp, 
el atrăgea atenţia asupra necesităţii de a stabili căi de comunicare cu marile puteri 
victorioase, pentru a le convinge de bunele intenţii maghiare, mai ales că „ţara e atacată 
din cinci părţi, deşi singura ei vină e că n-a putut îndeajuns de repede să se rupă de 
trecut” 3. După proclamarea republicii, guvernul maghiar a adresat o telegramă tuturor 
guvernelor lumii - o ilustrare a bunelor intenţii maghiare, inclusiv în problema naţională : 
„au încetat controversele ce-au existat între cei cu buze maghiare şi cei cu buze 
nemaghiare" "4, 

În acelaşi timp, guvernul ungar luase in serios Convenţia din 13 noiembrie, ceea ce 
l-a făcut să se creadă îndreptăţit să administreze şi teritoriile locuite de slovaci şi români. 
Această încercare a atras reacţia C.N.R., care, la 8/21 noiembrie 1918, a protestat 
împotriva faptului că funcţionarii români erau obligaţi să presteze un jurământ oficial de 
credinţă faţă de Republica Populară Ungară, împotriva practicii instanţelor judecătoreşti 
de a-şi pronunţa sentintele în numele Republicii şi împotriva numirii lui Elemér Horváth, 


108. 1918 la români..., vol. VII, p. 361. 

109. Ibidem, pp. 394-396. 

110. Consiliul Naţional Român a adresat, la 13/26 noiembrie 1918, guvernului României o cerere 
de înaintare a armatei române. Vezi Z. Câmpeanu, op.cit., f. 15. 

111. Desăvârşirea unităţii national-statale..., vol. III, pp. 469-471 ; D. Preda, V. Alexandrescu, 
C. Prodan, op.cit., pp. 125-126. 

112. 1918 la români..., vol. VII, pp. 412-413. 

113. Ibidem, p. 413. 

114. Ibidem. 

unul dintre campionii încercărilor trecute de deznaționalizare a românilor, în funcţia de 
comisar guvernamental pentru Ardeal!!5. 

Însă răspunsul cel mai tranşant al românilor a fost cel de la Alba-Iulia, din 1 decem- 
brie 1918. Totuşi a mai existat, cu câteva zile înainte, o încercare de comunicare între 
C.N.R. şi Budapesta. Iuliu Maniu s-a mai întâlnit o dată cu Jászi pentru a afla atitudinea 
guvernului maghiar faţă de preconizata adunare de la Alba-Iulia ; deşi liderii maghiari 
considerau că românii o luaseră pe un drum greşit, cabinetul de la Budapesta nu se opunea 
desfăşurării reuniunii!', 

În aceste circumstanţe, Adunarea Naţională a românilor din Transilvania şi Ungaria 
s-a reunit la Alba-Iulia, la 1 decembrie 191817. Cei 1.228 de delegaţi, reprezentând zecile 
de mii de participanţi şi milioanele de români din Ardeal, Maramureş, Crişana şi Banat, 
au declarat unirea teritoriilor pe care le locuiau cu Regatul Romániei!. Textul rezoluţiei 
de la Alba-Iulia a fost dus la Bucuresti, la 14 decembrie, de o delegaţie formată din cinci 
persoane şi înmânat ceremonios regelui Ferdinand!. Trei membri ai Parlamentului din 
Partidul Naţional Român (Alexandru Vaida-Voevod, Vasile Goldiş şi Ştefan Cicio Pop) au 
devenit miniştri fără portofoliu în guvernul central", care a fost remaniat la mijlocul lui 
decembrie, sub conducerea lui Ion I.C. Brătianu, liderul scenei politice româneşti între 
1914 şi 1927. 


115. Ibidem, p. 450. 

116. Şt. Pascu, op.cit., p. 161. 

117. Istoriografia românească privitoare la Unirea din 1918 este una extrem de bogată cantitativ. 
Practic, acest subiect a beneficiat de o atenţie excepţională din partea istoricilor români, încă 
din perioada interbelică şi până în prezent. I s-au dedicat sute de prezentări, analize şi 
comentarii istorice. Titlurilor textelor pe această temă scrise până în 1968 le-a fost consacrat 
un studiu bibliografic de aproape 100 de pagini: Ştefan Pascu, Marcel Ştirban, Bibliografia 
Unirii Transilvaniei cu România, în „Anuarul Institutului de Istorie Clu j-Napoca”, tom XI, 
1968, p. 171-258. Începând cu 1968, anul semicentenarului Unirii, în condiţiile în care 
regimul comunist din România redescoperise valenţele naţionale ale istoriei neamului, 
cercetările au sporit exponential. Numere întregi din cele mai importante reviste româneşti 
de istorie (,,Studii. Revistă de Istorie” - din 1974, „Revista de Istorie” -, „Revue Roumaine 
d'Histoire”, „Anuarul Institutului de Istorie Cluj-Napoca”, „Anuarul Institutului de Istorie 
şi Arheologie Iaşi” şi altele), în special atunci când se împlineau aşa-numitele „numere 
rotunde” de ani - 1968, 1973, 1978, 1983, 1988 şi chiar 1993 -, au fost dedicate unirii 
românilor din 1918. Zeci de lucrări şi sute de articole au abordat aceeaşi temă. Încununarea 
acestei activităţi titanice a istoriografiei româneşti a fost, poate, publicarea seriei de volume 
de documente 1918 la români. În pofida caracterului inevitabil repetitiv. al multora dintre 
abordările momentului 1918, s-au descoperit în permanenţă aspecte şi valenţe noi ale subiec- 
tului, iar puterea de atracţie a acestei teme asupra mediului istoriografic nu-a dispărut nici 

„măcar astăzi (vezi Pompiliu Teodor, Istoriografia unirii Transilvaniei cu România, în vol. 
Convergente europene, Istorie şi societate în epoca modernă, îngrijit de Nicolae Bocşan, 
Nicolae Edroiu, Vasile Vesa, Ed. Dacia, Cluj-Napoca, 1993, pp. 76-84). E un fenomen care 
ar putea fi comparat, păstrând evident proporţiile, cu ceea ce a însemnat Revoluţia din 1789 
pentru istoriografia franceză. 

118. Vezi Marea Adunare Naţională întrunită la Alba-lulia în ziua de 1 Decembrie 1918. Acte şi 
documente, f.a., f.l., vol. I, p. 10. 

119. Gh. Sora, op.cit., pp. 364-365; D. Preda, V. Alexandrescu, C. Prodan, op.cit., pp. 105-106. 

120. Gheorghe Iancu, Contribuţia Consiliului Dirigent la consolidarea statului naţional unitar 
român (1918-1919), Ed. Dacia, Cluj-Napoca, 1985, p. 35. 

Ceea ce s-a întâmplat la Alba-lulia, la 1 decembrie 1918, a fost opera românilor din 
Transilvania, Maramureş, Crişana şi Banat!?!. Caracterul reprezentativ al acelei adunări 
pentru voinţa românilor de peste munţi a fost analizat şi demonstrat cu prisosintá, in 
repetate rânduri, încă din perioada interbelică'%. Din această perspectivă, impunerea în 
istoriografia română a unei sintagme precum „adunare cu caracter plebiscitar”!2 ni se 
pare improprie!^, Plebiscitul înseamnă cu totul altceva: consultarea individuală a tuturor 
locuitorilor dintr-o regiune într-o anumită chestiune. Plebiscitul presupune întrebări precise 
şi răspunsuri tranşante, ce-şi găsesc finalitatea în nişte procente seci şi exacte. Or, nu 
despre aceasta a fost vorba la Alba-lulia. Acolo a fost mai mult decât atât, a fost o explozie 
de entuziasm a românilor în sfârşit eliberaţi, o consacrare explicită a voinţei naţiunii române 
de a exista şi de a trăi împreună. De fapt, termenul de „adunare cu caracter plebiscitar” 
este, din păcate, doar o aşa-numită „reacţie în oglindă” a istoriografiei româneşti la ceea 
ce s-a sugerat în permanenţă de către politicienii şi istoricii maghiari, la aluziile insidioase 
că un eventual plebiscit în Transilvania ar fi decis altfel soarta regiunii. Adunarea de la 
Alba-Iulia nu şi-a propus stabilirea unui raport numeric precis; nu prin procente cu zecimale 
se poate măsura entuziasmul şi bucuria eliberării, şi nici, în ultimă instanţă, forţa lăuntrică 
a unei naţiuni. Asertiunile maghiare trebuie plasate în categoria „ce s-ar fi întâmplat 
dacă...”, adică pe un tărâm în care istoricii n-ar trebui să se aventureze. De asemenea, 
nu putem fi de acord cu o concepţie metodologică ilustrată de afirmaţia că „întreaga 
naţiune română, acţionând în deplină concordanţă cu legile istoriei, s-a ridicat la luptă 
pentru realizarea dezideratului său fundamental: unitatea naţional-statală”!25. Oare ce 
înseamnă sintagma „legile istoriei” ? Noi ne simţim incapabili să-i acordăm vreun sens. 


4. Înaintarea armatei române în Transilvania 
(noiembrie 1918 - ianuarie 1919) 


Adunarea de la Alba-Iulia s-a desfăşurat fără prezenţa trupelor române. Primii soldati au 
trecut Carpaţii la 13 noiembrie 1918, iar acţiunea s-a intensificat după 20 noiembrie!36, 


primele oraşe în care au intrat unităţile militare române fiind Topliţa şi Miercurea Ciuc, 


121. Germanii din România Mare s-au raliat unirii la 8 ianuarie 1919, însă maghiarii nu au făcut-o 
de-a lungul perioadei interbelice. 

122. Vezi, spre exemplu, Titu Onişor, Alba-Iulia în lumina Tehnicei juridice, în „Revista de drept 
public”, 1935, p. 281. 

123. Vezi, printre alţii, Mircea Muşat, Ion Ardeleanu, De la statul geto-dac la statul român 
unitar, Ed. Ştiinţifică şi Enciclopedică, Bucureşti, 1983, p. 643 ; Ion Agrigoroaiei, Atitudinea 
României față de marile puteri (1918-1928), în vol. omagial Profesorului Constantin Cihodaru 
la a 75-a aniversare, Universitatea „Al.I. Cuza”, Iaşi, 1983, p. 206; Florin Enache, România, 
marile puteri şi granița de Vest până la 1919, în vol. Omagiu istoricului Dan Berindei, 
coord. Horia Dumitrescu, Ed. D.M. Press, Focşani, 2001, p. 257. 

124. Uneori apare şi formularea, la fel de inadecvată, de „adunarea naţională cu caracter con- 
stituant” (vezi Augustin Deac, 1918: Marea Unire, în „Revista arhivelor”, an LV, vol. XL, 
nr. 4/1978, p. 398; M. Muşat, I. Ardeleanu, op.cit., p. 630). 

125. Ion Agrigoroaiei, Contextul intern şi internaţional al înfăptuirii Marii Uniri, in „Carpica”, 
XXI/1990, p. 129. 

126. D. Preda, V. Alexandrescu, C. Prodan, op.cit., p. 127. 

la 26 noiembrie!2’, deci în zona secuiascá a Transilvaniei, care oricum nu şi-a trimis 
reprezentanţi la Alba-Iulia. La 1 decembrie, trupele române nu trecuseră linia Mureşului - 
linia convenției de la Belgrad - decât într-un singur loc, in zona oraşului Târgu-Mureş!%. 
Este de remarcat faptul că armata română, departe de a-şi propune „mobilizarea” româ- 
nilor transilvăneni, n-a făcut decât să controleze singura zonă mdjoritar maghiară din 
Ardeal, cea secuiască!2. 

După momentul Alba-Iulia, atitudinea guvernului Károlyi faţă de românii ardeleni s-a 
radicalizat. Adunarea Naţională românească nu a fost recunoscută şi nici înfiinţarea 
Consiliului Dirigent! ; mai mult decât atât, la 8 decembrie, Károlyi l-a numit pe Istvan 
Apathy şef al „Comisariatului pentru Ungaria de Est”!?l. Pe de o parte, guvernul 
maghiar şi-a dat seama că lipsa unor forte militare regulate îi submina situaţia în 
teritoriile pe care le considera maghiare, pornind din decembrie să-şi reorganizeze 
armata. Pe de altă parte, începute încă înainte de 1 decembrie, au continuat şi s-au 
intensificat conflictele între români şi maghiari în Transilvania, prevalând represiunile 
ungare asupra populaţiei româneşti!*?. Era absolut necesară înaintarea trupelor române 
dincolo de Mureş, fie şi numai din acest motiv!*%. În plus, pentru guvernul român de la 


127. D. Tutu, op.cit., p. 16. 

128. Z. Cámpeanu, op.cit., f.16. 

129. Mai există un motiv pentru care armata română a preferat trecătorile Carpaţilor Orientali, 
deşi nu sunt cele mai facile. Valea Prahovei era străbătută de trupele germane în retragere, 
însuşi generalul von Mackensen aflându-se la Braşov până în primele zile ale lui decembrie 
(V.A. Varga, op.cit., p. 889). 

130. Károlyi i-a comunicat delegatului de la Budapesta al Consiliului National Román : „Guvernul 
Republicii poporale maghiare declará cá aceste hotárári sunt in cea mai flagrantá contrazicere 
cu hotărârile tratatului de armistițiu, in sensul cărora administraţia are să rămână şi mai 
departe fără schimbare sub suveranitatea guvernului maghiar, şi astfel guvernul Republicii 
poporale maghiare nu ia spre ştire aceste hotărâri şi protestează împotriva lor cu cea mai 
mare hotărâre” (Horia Salcă, Florin Salvan, Dr. Alexandru Vaida-Voevod, corespondenţă, 
1918-1919, Ed. Transilvania Press, Braşov, 2001, p. 147). 

131. Gh. Iancu, G. Cipăianu, op.cit., p. 39. 

132. Desăvârşirea unităţii national-statale..., vol. III, pp. 86-88 ; documentul reprezintă o adresă 
a Marelui Cartier General al Armatei române către Comandamentul Armatei franceze de la 
Dunăre în care se afirmă că „populaţia românească... este în continuu maltratată şi terorizată 
de unguri” şi că „marile unităţi ale trupelor ungare sunt în curs de organizare şi de mobilizare 
în regiunile Cluj, Dej, Oradea Mare”. În consecinţă, se solicita ocuparea de către trupele 
române, „în cazul în care Comandamentul francez nu ar dispune de forţele necesare”, a unor 
„puncte strategice” (se utiliza formula din convențiile de armistițiu! ); vezi şi scrisoarea 
adresată de Alexandru Vaida-Voevod lui Iuliu Maniu, la 10 noiembrie 1918, în Liviu Maior, 
Alexandru Vaida-Voevod între Belvedere şi Versailles (însemnări, memorii, scrisori), Ed. Sincron, 
Cluj-Napoca, f.l., 1993, pp. 249-250. 

133. Mai exista un motiv foarte serios pentru care era extrem de utilă prezenţa armatei române în 
întreaga Transilvanie. Agitatiile de sorginte bolşevică căpătau amploare nu numai în rândurile 
maghiarilor din Ardeal, dar chiar şi printre români. Gărzile naţionale; care iniţial fuseseră 
destinate să asigure ordinea, ajungeau de multe ori să-şi extindă nejustificat atribuţiile, iar 
activităţile lor degenerau sub influenţa pernicioaselor idei venite dinspre Răsărit. În cele din 
urmă, aceste gărzi naţionale „se înroşeau” (vezi Virgil Arifeanu, Răsboiul nostru contra Ungurilor 
1918-1920, ed. a II-a, Bucureşti, 1925, p. 13). Printr-o ironie a sorții (sau a Istoriei! ?), 
cercetările istoriografiei româneşti din anii '50-'60 - înregimentate comandamentului de a 

Bucureşti, Convenţia de la Belgrad.nu era decât o „bucată de hârtie”, pe care nici măcar 
nu o semnase, şi nu un obstacol major în drumul către „România Mare”. 

Au urmat câteva săptămâni foarte agitate în care s-a aranjat „tabla de şah” româno- 
-maghiará pentru începerea Conferinţei de pace de la Paris. Au contat în această perioadă 
câţiva factori precum: fermitatea guvernului român (la 14 decembrie, Ion I.C. Brătianu 
a redevenit prim-ministru), ineficienta guvernului maghiar, prezenţa militarilor şi a 
reprezentanţilor diplomatici francezi în regiune şi deciziile Aliate care s-au luat la Paris 
în privinţa statutului celor două ţări. 

Lipsit de autoritatea pe care i-ar fi dat-o chiar şi o mică forţă militară!%%, guvernul 
Kârolyi n-a făcut decât să încerce să controleze extinderea zonelor preluate de sârbi, ceho- 
slovaci şi români şi a făcut presiuni, aproape zilnic, pe lângă Vix (şeful misiunii militare 
franceze în Ungaria) şi Henrys (comandantul trupelor franceze de la Belgrad). Guvernul 
maghiar nu a fost capabil nici măcar să obţină o trasare precisă a liniei de demarcaţie. Ca 
replică a numeroaselor cereri maghiare, a sosit un răspuns abia la 19 decembrie 1918, în 
care se afirma că detaliile despre linia de demarcaţie vor fi comunicate de către generalul 
d'Esperey „de îndată ce el va fi strâns materialul referitor la acest subiect”!*. 

Când a devenit clar că armata română se pregătea să treacă linia de demarcaţie! si 
s-a aflat că generalul Berthelot!* autorizase ocuparea Clujului şi, ulterior, a altor nouă 
oraşe transilvănene!%8 - acest lucru era posibil în virtutea Convenţiei de la Belgrad -, 
guvernul maghiar, după câteva şedinţe în care s-a discutat problema demisiei, a ajuns la 


descoperi conflicte sociale permanente şi de a atesta influenţa „Marii Revoluții din Octombrie” 
în spaţiul românesc - ne oferă acum o imagine clar conturată asupra pericolului bolşevic în 
Transilvania şi nu numai. Vezi, spre exemplu, Maya Kertész, Caracterul şi activitatea 
sfaturilor din perioada revoluţiei burghezo-democratice în Ardeal (octombrie 1918-martie 
1919), în „Studii. Revistă de Istorie”, X, nr. 5/1957, pp. 127-1940 („în unele judeţe încadrate 
mai târziu în regatul român, revoluţia burghezo-democratică s-a transformat în dictatura 
proletariatului”, p. 130); V. Cheresteşiu, Pdtrunderea ideilor Marii Revoluții Socialiste din 
Octombrie în masele din Transilvania, în „Anuarul Institutului de Istorie Cluj-Napoca”, 
an I-II, 1958-1959, pp. 241-276 ; Josif Kovâcs, Date cu privire la lupta ţărănimii din Transilvania 
în toamna anului 1918, ATIC, I-II, 1958-1959, pp. 313-342; A. Bunea si G. Tomuta, 
Frământări în rândurile tineretului muncitor din Transilvania în perioada anilor 1917-1922, 

în „Anuarul Institutului de Istorie Cluj-Napoca”, I-II, 1958-1959, pp. 345-367. Si în Banat 
agitatiile de tip bolşevic îşi făceau simțită prezenţa (vezi Radu Păiuşan, Mişcarea națională 
din Banat şi Marea Unire, Ed. de Vest, Timişoara, 1993, pp. 98-99). 

134. Sir Thomas Cuninghame, Between the War and the Peace Treaties, A Contemporary Narrative, 
în „The Hungarian Quarterly", vol. V, no. 3/1939, p. 416. 

135. Apud F. Deák, op.cit., p. 12. 

136. Lipsindu-i trupele pentru a dezarma marile contingente din armata lui von Mackensen, aflate 
încă în zonă, chiar Franchet d'Esperey, care mai târziu avea să se opună înaintării armatei 
române din cauza relaţiei sale tensionate cu Berthelot (biografia lui d'Esperey, scrisă de Paul 
Azan - Paris, 1949 -, reflectă această ostilitate), a intenţionat atunci să-i folosească pe 
români pentru a ocupa Transilvania. Vezi Jean Bernachot, op.cit., vol. II, Paris, 1970, p. 21; 
vezi şi Desăvârşirea unităţii national-statale..., vol. III, p. 90. 

137. Generalul Berthelot fusese numit, în noaptea de 8/9 octombrie 1918, comandant al Armatei 
Aliate a Dunării, unitate formată cu scopul iniţial de a proteja flancul ofensivei Armatei 
Aliate a“Orientului spre Germania, în condiţiile în care existau numeroase trupe germane în 
Ucraina şi România (vezi Gh. Iancu, G. Cipăianu, op.cit., p. 8). Ulterior, Armata Dunării 
trebuia să intervină împotriva trupelor bolşevice din sudul Rusiei. 

138. Desăvârşirea unităţii national-statale..., vol. III, pp. 91-92; J. Bernachot, op.cit. p. 48. 

concluzia că situaţia le era defavorabilă şi s-a pronunţat împotriva luptei armate şi a 
vărsării de sánge!??. Aliaţii afirmau că ocupaţia trupelor române avea să fie temporară, 
urmând ca acestea să se retragă atunci când vor putea fi trimise trupe franceze!%. 
Protestele maghiare n-au fost de nici un folos!“! şi, în afară de o rezistenţă sporadică şi 
spontană în câteva puncte izolate, puţinele trupe maghiare s-au retras lent către centrul 
ţării. Înlocuirea efectivelor militare române de către cele franceze nu a mai avut loc 
niciodată, şi aceasta nu pentru că francezii n-ar fi dorit-o, ci pentru că nu existau trupe 
Aliate disponibile în acea zonă!“2. 

La sfârşitul lui decembrie, generalul Berthelot - a cărui vizită în Transilvania de la sfârşitul 
lui 1918 şi începutul lui 1919 a fost însoţită de entuziasmul eclatant al populaţiei locale’? - 
a negociat o înţelegere cu reprezentantul din Transilvania al guvernului maghiar, Istvân Apâthy, 
cu privire la stabilirea unei zone neutre de-a lungul liniei Deva - Cluj - Baia Mare, dar 
această înţelegere n-a fost recunoscută nici la Budapesta, nici de către Înaltul Comandament 
Român. Guvernul maghiar a refuzat recunoaşterea oficial, pe temeiul că aranjamentul 
viola Convenţia de la Belgrad. România considera înţelegerea neconcordantă cu telurile ei : 
„de a presa în continuare către linia Satu Mare - Carei - Oradea - Békéscsaba"!4^, 

Până la începerea Conferinţei de pace de la Paris, la 18 ianuarie 1919, armata română 
controla două treimi din Transilvania şi aştepta cu nerăbdare o nouă ocazie de a înainta. 
Cu toate acestea, linia frontului va rămâne relativ stabilă până în momentul instalării la 
putere în Ungaria a comuniştilor, la 21 martie 19191%. 

Politica guvernului Kârolyi a fost aceea de a convinge marile puteri că situaţia era 
intolerabilă, contrară principiilor wilsoniene, încălca legile internaţionale şi anticipa deciziile 
Conferinţei de pace!^'. Protestele maghiare!“ au fost adresate locotenent-colonelului 


139. A. Siklós, op.cit., p. 118. 

140. Interesant este cá, deşi Franchet d'Esperey îşi dăduse acordul pentru traversarea liniei 
Mureşului încă de la 17 noiembrie, Henri Berthelot a emis ordinul de ocupare de către 
români a celor mai importante oraşe transilvănene la 12 decembrie, fără a-şi consulta supe- 
riorul, ceea ce a tensionat şi mai mult relaţiile dintre cei doi generali francezi (M. Ormos, 
op.cit., pp. 116-117) ; există şi opinia - ce pare mai apropiată de realitate - că d’Esperey nu 
a acceptat înaintarea românilor dincolo de Mureş decât după vizita sa la Bucureşti, în 
perioada 9-13 decembrie 1918 (vezi D. Preda, V. Alexandrescu, C. Prodan, op.cit., p. 132 
şi nota 62). 

141. Maghiarii au protestat chiar şi la Bucureşti; vezi A.M.A.E., Fond 71/1914, E2, partea 
a II-a, vol. 28, f. 149, 155. 

142. Au fost utilizate totuşi nişte trupe franceze pentru separarea românilor şi sârbilor în Banat, 
aranjament stabilit cu ocazia vizitei lui Franchet d'Esperey la Bucureşti (vezi Nicolae Dascălu, 
Diplomaţia franceză şi unirea românilor din 1918 (I), în „Revista de Istorie”, tom 41, 
nr. 11/1988, p. 1107). 

143. General Henri Berthelot and Romania..., p. XXXVI. 

144. Gh. Iancu, G. Cipăianu, op.cit., p. 149. . 

145. G.D. Mărdărescu, Campania pentru dezrobirea Ardealului şi ocuparea Budapestei, 1919-1920, 
Bucuresti, 1921, p. 38; A. Siklós, op.cit., pp. 118-119; generalul Prezan precizase implicit 
obiectivele româneşti atunci când declarase la Miercurea Ciuc, la 26 noiembrie 1918, că 
garantează viaţa şi securitatea „întregii populaţii până la Tisa şi Dunăre, indiferent de 
naţionalitate sau de religie” (M. Ormos, op.cit., p. 84). 

146. D. Preda, V. Alexandrescu, C. Prodan, op.cit., pp. 161-175. 

147. P. Pastor, op.cit., pp. 97-111. 

148. Vezi, spre exemplu, A.M.A.E., Fond 71/1914, E2, partea a II-a, vol. 28, f. 149, 155. 

Vix care le înainta superiorilor săi de la Belgrad şi Constantinopol, generalii Henrys, 
de Lobit şi d'Esperey. Toti aceşti ofiţeri francezi au fost de acord cel puţin cu unele dintre 
nemulţumirile maghiare. 

Pe de altă parte, nici românii nu erau mulţumiţi cu situaţia din Transilvania, cu faptul 
că trupele româneşti se opriseră de-a lungul liniei Sighetul Marmaţiei - Ciucea - Zam!^. 
Şi tabăra română avea susţinători printre francezi : generalul Berthelot şi echipa sa'™, 
precum şi contele Beaupoil de Saint-Aulaire, ministrul Franţei la Bucuresti'?!, 

Se ajunsese într-o situaţie paradoxală : reprezentanţii militari şi politici ai Franţei în 
zona central-est-europeană ajunseseră să susţină puncte de vedere uneori contradictorii, 
care ajungeau inevitabil la Paris, să facă schimb de mesaje tăioase, certându-se pe ches- 
tiuni de insubordonare, acuzându-se reciproc de incapacitatea de a înţelege corect situaţia 
existentă!*?. Confuzia a fost sporită şi de atitudinea oscilantă a Parisului faţă de aceste 
chestiuni, cel puţin până în ianuarie 1919. 

În plus, vrând-nevrând, Puterile Aliate şi Asociate trebuiau să abordeze şi „chestiunea 
rusă”. Dezbaterile legate de intervenţia în Rusia sovietică au condus în mod natural 
la întrebarea referitoare la statele pe care se putea conta într-o asemenea acţiune, la 
modul cum se putea preveni răspândirea comunismului, în special în bazinul dună- 
rean, unde valul bolşevic era încă în ascensiune. Cel mai hotărât susţinător al distrugerii 
Rusiei sovietice şi al înlăturării pericolului revoluţionar prin forţa armelor era Franfa!?*. 
În plus, trupele occidentale aflate în zona sud-est-europeană erau în principal franceze. 
Comandantul trupelor interventioniste Aliate din sudul Rusiei era generalul Berthelot. 
Forţele sale militare din România - Armata Dunării - au rămas în subordinea lui 
Franchet d'Esperey!5. Intervenţia franceză in Rusia a început la 17 decembrie 1918 
cu debarcarea a 1.800 de militari la Odessa’ ; Berthelot, pentru a-şi duce planul la bun 
sfârşit, miza pe aportul unor divizii franco-române!*6. Colaborarea cu statul român presu- 
punea, printre altele, şi clarificarea statutului internaţional al României, lăsat în suspensie 


149. Glenn Torrey, The Romanian Intervention in Hungary, 1919, în vol. War and Society in East 
Central Europe, XX, Revolution and Interventions in Hungary and Its Neighbor States, 
1918-1919, Boulder, Colorado, Social Science Monographs ; Highland Lakes, New Jersey, 
Atlantic Studies on Society on Change; Distributed by Columbia University Press, New 

de la Transylvanie et du statut d'Allié, décembre 1918-avril 1919, in ,Revue Roumaine 
d'Histoire", XXXIV, nos. 3-4/1997, pp. 242-244. 

151. Ibidem, p. 245; Gh. Iancu, G. Cipáianu, op.cit., p. 18. 

d'Esperey durant l'hiver 1918-1919, in ,Revue Roumaine d'Histoire", XXXV, nos. 1-2/1996, 

153. Cu privire la planurile Aliate (in special franceze) concepute în vederea unei cruciade anti- 
bolşevice, vezi John M. Thompson, Russia, Bolshevism and the Versailles Peace, Princeton 
University Press, Princeton, 1966, pp. 178-212. 

aproape două luni după încheierea conflagrației mondiale, în pofida felicitărilor pentru 
reintrarea in rázboi'?", a declaraţiilor de încurajare venite din partea Statelor Unite sau 
a sprijinului acordat pentru refacerea armatei române. 


5. Recunoaşterea României ca ţară „Aliată” şi nerecunoaşterea 
internaţională a regimului de la Budapesta 


Istoricii s-au întrebat de unde provenea această reticenţă în privinţa reintegrării României 
în tabăra Aliată. Pretextul utilizat de guvernele occidentale era cel juridic : pacea separată 
cu Puterile Centrale anulase alianţa semnată în august 1916. Însă nu se punea în mod 
serios problema anulării susţinerii Aliate pentru România, ci doar s-a amânat recunoaş- 
terea statutului său de aliat. Răspunsurile istoricilor la această întrebare au fost diverse, 
nu neapărat divergente, ci mai ales complementare. O linie de argumentatie se bazează 
pe motivații de ordin economic: marile puteri îşi propuneau extinderea influenţei lor 
economice în România şi făceau presiuni „pentru a ne muia şi a ne face mai mlădioşi”!58. 

Alte explicaţii se întemeiază pe argumente de natură politico-strategică : s-a dorit 
temperarea impetuozitátii românilor, redimensionarea promisiunilor teritoriale făcute ; 
Aliaţii au vrut să-şi păstreze libertatea de mişcare, necesară în atingerea propriilor 
obiective etc.!59. S-a mai scris şi despre faptul că Georges Clemenceau îi antipatiza pe 
regele Ferdinand (un rege „neamţ” !) şi pe Ion I.C. Brătianu ; acelaşi Clemenceau nu se 
simțea obligat să respecte alianţa din 1916 câtă vreme nu el fusese la conducerea 
guvernului francez atunci când s-au promis românilor acele extinderi teritoriale majore ; 
de asemenea, poziţia americană privitoare la nerecunoasterea înțelegerilor secrete făcute 
înainte de intrarea lor în război i-a făcut pe francezi şi britanici să înţeleagă că Tratatul 
cu Italia de la Londra (aprilie 1915) nu va putea fi aplicat complet, aşa că au preferat să 
nu execute până la capăt nici Tratatul de la Bucuresti (august 1916)!99. 

De fapt, statutul de aliat al României nu a fost ameninţat nici o clipă în mod serios. 
Problema nu era dacă, ci când, în ce formă şi cui i se va comunica acest statut!S!. Un 
raport redactat de un expert în probleme româneşti din Ministerul francez de Externe, 
Lacombe, pare să ofere indicii semnificative despre poziţia Franţei în această chestiune!€2. 
Raportul îl considera pe-regele Ferdinand „incapabil de a lua decizii”, iar Ionel Brătianu, 
„deşi mai inteligent”, se afla într-o situaţie personală instabilă şi avea nevoie de o 
declaraţie Aliată în favoarea sa, ceea ce ar „constitui pentru el o veritabilă învestitură” 1%. 
Lacombe îşi încheia nota prin indicarea lui Take Ionescu ca fiind cea mai potrivită 

alegere, din perspectiva intereselor franceze, pentru a conduce guvernul român şi 
delegaţia românească la Conferinţa de pace!%. Este greu de spus în ce măsură acest 
raport a avut o influenţă decisivă asupra lui Clemenceau, însă trebuie remarcat faptul că 
Aliaţii nu i-au acordat „învestitura” lui Brătianu'S5, iar recunoaşterea statutului de aliat 
al României a venit abia după ce liderul liberalilor români s-a dovedit capabil a se 
„învesti” singur ca prim-ministru, la 14 decembrie 19181%. În sprijinul acestei idei stă 
şi faptul că dorinţa regelui Ferdinand de a vizita Parisul la începutul lui decembrie 1918 
a fost refuzată de către autorităţile franceze, pe motiv că erau deja prea mulţi oaspeţi în 
capitala Franţei (!)!® si că statutul României nu era încă lámurit!6*. 

După formarea guvernului Brătianu, când nu mai era nimic de sperat din partea lui 
Take Ionescu!9, care pierduse şi susținerea românilor ardeleni!”’, au venit si recunoas- 
terile oficiale ale statutului României : cea franceză la 30 decembrie 1918!" , urmată de 
cea italiană la 1 ianuarie 1919!7, iar câteva zile mai târziu, după destule reticente, şi cea 
britanicá!?. În schimb, Tratatul din 1916 nu a fost recunoscut, ca de altfel nici hotărârile 
Adunării de la Alba-Iulia", ceea ce punea sub semnul întrebării acceptarea de către 


164. Ibidem, p. 131. Este interesant faptul cá nota Lacombe a fost de mai multe ori comentată de 

marile puteri învingătoare a tuturor revendicărilor teritoriale româneşti. În orice caz, se 
poate constata, începând din decembrie 1918, o revalorizare a poziţiei României în 
planurile franceze privitoare la regiunea danubianá!. Potrivit unei alte opinii, certificată 
de o telegramă a lui Clemenceau către Berthelot, la 15 ianuarie 1919, momentul în care 
Aliaţii au devenit unanimi în a considera că România reintrase în tabăra Aliată trebuie 
plasat la mijlocul primei luni a anului 191976, 

Însă, în privinţa guvernului maghiar Aliaţii au fost intransigenti. În ciuda eforturilor 
ungare stáruitoare!", desfăşurate pe căi oficiale şi neoficiale, cu scopul de a intra în 
contact cu puterile Antantei, rezultatele au fost nule până la finele anului 19181%. La 
3 decembrie, locotenent-colonelul Vix l-a informat pe Mihâly Kârolyi despre decizia 
guvernului francez. Franţa nu recunoştea guvernul maghiar. La scurt timp după aceea, 
Londra şi Washingtonul au susţinut poziţia francezi!?. Liderii maghiari experimentau 
înfrângerea pe toate planurile. Deşi autodeclarat independent, statului maghiar îi lipseau 
atributele care ar fi dat consistenţă independenţei : recunoaştere internaţională, repre- 
zentante diplomatice!*, armată, bancă de emisiune monetară etc.?'. Sperantele lui 
Károlyi că wilsonismul ar putea reprezenta un panaceu!? pentru toate problemele Ungariei 
se dovedeau, cu fiecare zi care trecea, din ce în ce mai neîntemeiate. Şi sprijinul de care 
dispunea Károlyi pe plan intern începea să slăbească!%. La începutul lui ianuarie 1919 
s-a produs o criză guvernamentală care s-a soldat cu formarea guvernului Denés Berinkey, 
Mihaly Károlyi devenind, la 11 ianuarie 1919, preşedinte provizoriu al Republicii Populare 
Ungare!%. Politica externă a noului guvern nu s-a modificat însă, din simplul motiv cá 
părea a nu exista alternativă, în afară de soluţia bolşevică. 

În a doua jumătate a lunii ianuarie 1919, când a debutat Conferinţa de pace de la Paris, 
situaţia central-est-europeană, din perspectiva României şi Ungariei, era departe de a fi 
stabilă. Guvernul maghiar nu fusese recunoscut de Aliați, iar eforturile Ungariei de a 
sparge izolarea nu aduceau rezultate concrete. Guvernul român obținuse recunoaşterea 
statutului de aliat al României, însă în nişte condiţii pe care nu le considera pe măsura 
aşteptărilor sale. Cu toate acestea, faptul că românii n-au primit sprijin total din partea 
Puterilor Aliate şi Asociate s-a dovedit până la urmă de bun augur. România a trebuit să 
se bazeze pe propriile forţe, ceea ce a dus finalmente la rezultate semnificative. 

Oricum, în preajma începerii Conferinţei de pace, armata română deţinea linia 
Sighet - Baia Mare - Zalău - Ciucea - Zam'®, iar autorităţile române făceau presiuni 
pentru a înainta şi a putea controla teritoriul etnic romanesc!®, în condiţiile in care în 
zona din Transilvania rămasă sub control ungar conflictele dintre români şi maghiari se 
intensificau!*. Guvernul român a cerut sprijinul reprezentanţilor Aliați la Bucureşti. Cei 
patru ambasadori din capitala României au protestat, la 7 ianuarie 1919, împotriva 
formulei utilizate pentru recunoaşterea statutului României, acuzând Antanta că îşi încalcă 
promisiunile şi îşi neglijează îndatoririle!%. Generalul Berthelot a adresat, la 9 ianuarie 
1919, un memoriu generalului d'Esperey şi o scrisoare către Clemenceau, în ambele spri- 
jinind cauza românească!'%. Însă d'Esperey era nemulţumit de iniţiativele lui Berthelot, 
iar vizita pe care comandantul Armatei Orientului a făcut-o la Paris, în ianuarie 1919, a 
fost determinantă în impunerea punctului său de vedere în fata lui Clemenceau şi Foch'™. 
Drept urmare, la 15 şi 24 ianuarie 1919, Clemenceau i-a expediat două telegrame lui 
Berthelot, folosind un ton brutal şi cerându-i să nu-şi depăşească atribuţiile şi să se supună 
ordinelor ierarhice”. 

Lunile ianuarie şi februarie 1919 au fost marcate, din perspectiva relaţiilor románo- 
-maghiare, de acutizarea ciocnirilor armate şi de multitudinea de misiuni militare şi 
economice Aliate care au vizitat România (inclusiv Transilvania) şi Ungaria. Invariabil, 
indiferent de proveniența trimişilor, rapoartele celor care călătoreau dinspre Belgrad sau 
Viena spre Budapesta şi apoi eventual în Ardeal erau favorabile Ungariei, susţinând că se 
încălcase convenţia din 13 noiembrie, că situaţia economică a Ungariei era în prag de 
colaps şi că guvernul maghiar trebuia sprijinit pentru a se putea opune ascensiunii 
bolsevismului!™. Pe de altă parte, cei care mergeau înspre Transilvania şi Ungaria venind 

de la Bucureşti au scris rapoarte favorabile punctului de vedere românesc, punând 
accentul pe caducitatea Convenţiei de la Belgrad, pe atrocitățile maghiare comise asupra 
românilor, pe hotărârea guvernului român de a-şi atinge obiectivele teritoriale pe care şi 
le fixase, pe situaţia economică grea a României şi pe poziţia anticomunistă a autorităţilor 
româneşti!*. Caracterul contradictoriu al acestor rapoarte avea să-şi găsească expresia 
deplină în deciziile Conferinţei de pace de la Paris, adoptate în privinţa armistiţiului şi 
a frontierei románo-maghiare. 

Capitolul al II-lea 


România, Ungaria 
şi Conferinţa de pace de la Paris 
(ianuarie — martie 1919) 


1. Soarta istoriografică a Conferinţei de pace 
de la Paris (1919-1920) 


A emite judecăţi de valoare despre Conferinţa de pace de la Paris de la finele primului 
război mondial pare o întreprindere descurajantă ; la fel pare şi încercarea de a spune 
ceva nou despre reuniunea din capitala Franței; în sfârşit, nu mai putin dificil este 
efortul de a caracteriza în câteva pagini evenimentul de la Paris din anii 1919-1920. Cu 
toate acestea, ne vom încumeta să răspundem acestei triple provocări, cu speranţa că 
»initiatii” ne vor aprecia fie şi numai îndrăzneala. 

Vom încerca în următoarele patru capitole să ne referim la relaţiile directe dintre 
România şi Ungaria, la raporturile pe care cele două state le-au avut cu marile puteri şi 
ţările vecine, la noul context politic şi teritorial din Europa Centrală şi Răsăriteană de 
după primul război mondial, toate acestea fiind concentrate asupra celei mai importante 
probleme din perspectiva cercetării noastre : Tratatul de la Trianon şi, în special, frontiera 
româno-maghiară. Perioada de timp avută în vedere este cea dintre debutul Conferinţei 
de pace de la Paris, la 18 ianuarie 1919, şi semnarea tratatului dintre Puterile Aliate şi 
Asociate şi Ungaria, la 4 iunie 1920, la Trianon. Nu este posibil ca studiul nostru să 
cuprindă toate evenimentele care au influenţat deciziile finale de la Paris, astfel încât le 
vom lua în considerare doar pe cele esenţiale; nu vom putea să abordăm totalitatea 
chestiunilor privitoare la România şi Ungaria în timpul Conferinţei de pace, dar vom 
încerca să schitám cursul general al evenimentelor în ceea ce priveşte Tratatul de la 
Trianon şi, în primul rând, noua frontieră dintre cele două state ; vom căuta, mai presus 
de toate, să ne apropiem de motivațiile, explicite sau implicite, ale acţiunilor, declaraţiilor 
şi opiniilor principalilor actori care au evoluat pe scena politică europeană în acele luni 
de la începutul anului 1919. Aceşti actori nu vor fi masele, popoarele sau naţiunile, ce se 
vor afla doar în planul care le convine cel mai bine, cel secund, ci diferitele personalităţi 
importante care au jucat roluri principale : Ion I.C. Brătianu, Alexandru Vaida-Voevod, 
Mihály Károlyi, Béla Kun, Georges Clemenceau, David Lloyd George, Woodrow Wilson 
şi multi alţii ; cu alte cuvinte, va fi un studiu ce se va limita la istoria diplomatică. 

Sursele documentare, literatura istorică şi memorialistică referitoare la perioada 
Conferinţei de pace de la Paris alcătuiesc un material imens. Au fost publicate zeci de 
volume de documente şi memorii, precum şi foarte multe analize şi prezentări istorice 
ale evenimentelor care s-au desfăşurat la Paris şi în Europa în acei ani atât de agitati!. În 
cadrul acestei literaturi, România şi Ungaria deţin un loc privilegiat, deoarece ambele 
ţări au ţinut în nenumărate rânduri „capul de afiş” in 1919 şi 19207. În plus, istorio- 
grafia română nu putea rata abordarea momentului de formare a României Mari, tot aşa 
cum istoriografia maghiară a fost profund marcată de „catastrofa naţională” de la 
Trianon’. Din nefericire, unele dintre aceste lucrări, in special din mediul istoriografic 
românesc şi maghiar, au un caracter justificativ, iar autorii se erijează în judecători ai 
istoriei, fiind afectaţi de emoţii şi sentimente. Vom încerca să ne ferim de această stare 
hipercontagioasă. 

În acelaşi timp, vom încerca să privim lucrurile nu numai dinspre Bucureşti sau, 
cu atât mai puţin, numai dinspre Budapesta, Paris sau Londra. Cum un loc echidistant 
faţă de aceste centre esenţiale pentru cercetarea noastră ne este, psihologic vorbind, 

greu accesibil, ne vom strădui să combinăm perspectivele pentru a oferi o imagine de 
ansamblu, favorabilă unei înţelegeri nuantate. 

Parcurgerea unei părţi semnificative din imensa bibliografie dedicată Conferinţei de 
pace ne-a sporit admiraţia faţă de extraordinara intuiţie a unui autor român, care, in 
august 1919 (!), făcea nişte remarce care nu şi-au pierdut deloc prospetimea. Una dintre 
ele se referea la faptul că „Desigur că multă vreme după trecerea generatiunii noastre, 
istoricii vor mai cerceta problema mecanismului psihologic care are ca rezultat hotărârile 
de azi ale Conferinţei din Paris. Şi nu se poate şti chiar dacă vreodată problema aceasta 
va ajunge a primi solutiunea deplină pe care o comportá"*. Un alt contemporan al 
evenimentelor, ziaristul britanic Henry Wickham Steed, împărtăşea o părere asemă- 
nătoare : „...vor rămâne goluri pe care nimeni nu le va putea umple. În special va fi 
imposibil de redat atmosfera de la Paris din primele şase luni ale lui 1919; şi, fără 
cunoaşterea atmosferei, multe din cuvintele şi acţiunile principalilor actori ai acelei 
tragicomedii istorice vor rămâne de-a pururea de neinteles”>. 

Diversitatea opiniilor despre Conferinţa de pace de la Paris este deconcertantă ; 
practic, se acoperă întregul spectru al opţiunilor : de la encomionul bombastic la diatriba 
vehementă. Au fost remarcate şi prezentate deja anumite abordări istoriografice uneori 
contradictorii. Ar mai trebui notată cvasiunanimitatea istoriografiei maghiare în condam- 
narea, deşi cu unele nuanţe semnificative”, a reuniunii păcii de la Paris?. Situaţia este, de 
altfel, perfect explicabilă. Ungaria trăieşte şi astăzi în „epoca Trianon”. Mai interesant 
este însă faptul că nici istoriografia română nu s-a arătat prea binevoitoare cu forumul 
păcii de la Paris din 1919-1920. Raţiunile unei asemenea atitudini au fost multiple: de 
la tensiunile dintre România şi marile puteri în timpul Conferinţei şi până la comanda- 
mentele ideologice ale perioadei comuniste, care impuneau în dreptul păcii de la sfârşitul 
primului război mondial eticheta de „imperialistă”. Deşi în momentul de faţă modalitatea 
românească de abordare a Conferinţei de la Paris nu s-a schimbat radical, încă din 
anii '80, a început să-şi facă simțită prezenţa o anumită nuanţă: istoricii români au 
început să vadă mai mult „jumătatea plină a paharului”. Cu alte cuvinte, câştigă teren 
opinia că, în pofida diverselor probleme, disfuncţionalităţi şi nereuşite, Conferinţa de 
pace de la Paris a avut totuşi nişte realizări semnificative, iar unele dintre acestea şi-au 
prelungit existenţa benefică până în zilele noastre. Ne alăturăm şi noi, cu argumente, la 

această tendinţă a istoriografiei româneşti, mai ales in condiţiile în care in ultima 
perioadă criticile aduse operei artizanilor păcii de la Paris s-au înmulţit, şi ele nu provin 
doar din surse germane sau maghiare’. 

Neîndoielnic că s-ar putea aduce nenumărate exemple privitoare la erorile şi chiar 
gafele comise la Conferinţa de pace de la Paris. Am putea contribui şi noi la prelunga 
listă de dovezi referitoare la ignoranta in materie istorică şi geografică a celor care au 
luat decizii în capitala Franţei în anii 1919-1920. Ne-am putea lăsa seduşi de formulări 
spectaculoase, precum cea a diplomatului britanic Archibald Wavell: „...după ce am 
luptat în «războiul destinat să încheie războaiele», am avut succes la Paris în realizarea 
unei «păci menite să încheie pacea»”!. Ne-ar fi facil să ne alăturăm corului de detractori 
ai reuniunii pariziene, punând un accent apăsat pe diferenţele dintre vorbele şi faptele 
conducătorilor americani, britanici, francezi şi italieni din acea vreme, pe disensiunile 
dintre ei şi pe greşelile pe care le-au facut. Am putea ironiza greutăţile Aliaților de a-şi 
concretiza politic şi economic victoria militară pe care au obținut-o în 1918". Si cel mai 
uşor ne-ar fi să comentăm sarcastic faptul că marile puteri şi-au urmărit cinic propriile 
interese, „imperialiste” sau de altă natură?. În ciuda acestor lucruri, vom prefera să 
vedem Conferinţa de pace prin grila oferită de cuvintele unui istoric britanic: „S-au 
făcut greşeli ; însă mai puţine decât a devenit la modă să se pretindă în ţările învingătoare, 
sau a devenit profitabil să se susţină în ţările înfrânte”!?. Altfel spus, evidențiind unele 

n-ar promova interesele lor nationale. Ca şi cum conducătorii „micilor-puteri” n-au căutat 
să-şi realizeze obiectivele proprii. Aceasta este o axiomă în domeniul relaţiilor internaţionale 
pe care numai cine nu vrea nu o vede. Ar trebui să scăpăm de acea sechelă marxistă care 
afirmă cá ar exista interese „progresiste” şi „retrograde” pe plan international, din perspectiva 
unei concepţii finaliste asupra istoriei. România nu a intrat în primul război mondial din 
altruism sau din raţiuni transcendentale legate de vreo inevitabilitate istorică, ci pentru că avea 
nişte țeluri foarte precise; toate statele din lume, înainte de 1919, în 1919-1920 şi de atunci 
până azi, state mari sau mici, învingătoare, învinse sau neutre, au căutat să-şi atingă scopurile. 
Se poate discuta doar dacă liderii au fost capabili să identifice adevăratele interese naţionale 
şi mai ales dacă au avut succes în acţiunile întreprinse pentru atingerea obiectivelor lor. 

13. „Mistakes were made ; but fewer than it soon became fashionable in the victorious nations to 
pretend, and profitable in the defeated countries to assert” (D.W. Brogan, The Development 
of Modern France (1870-1939), H. Hamilton, Londra, 1944, p. 550). 

dintre disfunctionalitátile reuniunii pariziene şi unele dintre incongruentele liderilor marilor 
puteri, nu vom uita nici o clipă reuşitele Conferinţei de pace, cele pe care evoluţia istorică 
ulterioară le-a validat. 

A fost, cu certitudine, cea mai reprezentativă întâlnire internaţională multilaterală de 
până la acea dată. Orice comparaţie din această perspectivă - a reprezentativitátii - cu 
reuniunile internationale majore din secolul al XIX-lea (Congresele de la Viena - 
1814-1815, Paris - 1856 sau Berlin - 1878) nu poate fi decât în favoarea Conferinţei de 
pace de la Paris de la finele primului război mondial'^. Deşi modelul de democraţie 
interstatală ilustrat la Paris în 1919-1920 era foarte departe de ideal, nu se poate contesta 
că el reprezenta o schimbare radicală pozitivă faţă de trecut şi întrunea premisele 
necesare îmbunătăţirii sale'^. 

A doua mare reuşită a Conferinţei de pace de la Paris a fost confirmarea'® apariţiei 
unor state naţionale în Europa Centrală şi Răsăriteană. Deşi există şi astăzi destui 
contestatari ai conceptului de stat-naţiune, totuşi istoria secolului XX a validat această 
tendinţă, materializată semnificativ la forumul păcii din capitala Franţei. Şi nu trebuie 
uitat faptul că Wilson a fost primul lider mondial care a respectat puterea sentimentului 
naţional şi a încercat să canalizeze marea lui forţă în direcţia democraţiei şi cooperării 
internaţionale, pornind din Europa Centrală şi Răsăriteană, încorporând însă după aceea 
o parte semnificativă a globului pământesc!”. Au existat rezerve serioase faţă de concepţia 
lui Wilson, faţă de personalitatea preşedintelui Statelor Unite, ba chiar s-ar putea spune 
că liderul american nu era decât parţial conştient de implicaţiile unora dintre declaraţiile 
sale, însă el a fost primul şef de stat al unei mari puteri care şi-a coagulat discursul, voit 
mondial, în jurul principiului autodeterminării nationale. Faptul că între ceea ce înţelegea 


14. Roger MacGinty, War Cause and Peace Aim ? Small States and the First World War, în 
„European History Quarterly”, vol. 27, no. 1/1997, p. 49. 

15. În fond, Conferinţa de pace de la Paris a fost prima încercare din istorie de a aborda 
democratic problemele legate de conceperea unor tratate de pace şi, în acest sens, a iniţiat o 
nouă eră - care durează şi astăzi - în istoria relaţiilor dintre state. Soluţiile găsite atunci pentru 
combinarea democraţiei cu interesele diverse şi uneori divergente ale unor state diferite ca 
forţă pot fi identificate apoi în întreaga istorie a secolului XX ; vezi Maurice Pearton, The Paris 
Peace Conference (1919) and British Opinion, în vol. Great Peace Congresses in History, 
1648-1990, Albert P. van Goudoever, ed., „Utrechtse Historische Cahiers”, Jaargang 14, 
1993, nr. 2, pp. 69-70 (există şi varianta în limba română: Maurice Pearton, Conferinţa de 
pace de la Paris (1919) şi opinia britanică, în „Revista Română de Studii Internaţionale”, 
XXVII, nr. 1-2 (123-124)/1993, p. 3). 

16. Istoriografia română a subliniat, şi pe bună dreptate, că în momentul începerii Conferinţei de 
pace unirea celei mai mari părţi a românilor într-un singur stat era un fapt împlinit (vezi, spre 
exemplu, Valeriu Florin Dobrinescu, GAJ. Brătianu şi unele probleme ale consolidării statului 
național unitar, în „Revista de Istorie”, tom 41, nr. 12/1988, pp. 1178-1179). Nu trebuie uitat 
însă cât de necesară era recunoaşterea internaţională a României Mari (vezi Ion Stanciu, Aliați 
fără alianță. România şi SUA, 1914-1920, Ed. Albatros, Bucureşti, 1992, p. 168). Afirmatii 
ce puneau în discuţie suveranitatea asupra anumitor teritorii au fost făcute de toate naţiunile 
(inclusiv de maghiari, germani şi bulgari) din partea central-răsăriteană a continentului 
european, iar multe dintre aceste declaraţii erau inevitabil conflictuale. Capacităţile militare 
ale fiecărei ţări în acel moment şi mai ales reuniunea de pace de la Paris au fost elementele care 
au confirmat unele cereri naţionale, infirmându-le pe altele. 

17. Vezi Tony Smith, America's Mission : The United States and the Worldwide Struggle for 
Democracy in the Twentieth Century, Princeton University Press, Princeton, 1994, pp. 3-13. 

Wilson prin naţiune şi realităţile europene (pentru a nu mai aminti de Asia sau Africa) 
existau discrepanțe consistente nu anulează meritul preşedintelui american de a fi stabilit 
nişte coordonate pentru evoluţiile internaţionale din acest secol. 


2. Debutul Conferinţei de pace de la Paris 


În ianuarie 1919, delegaţii din peste treizeci de state Aliate şi Asociate s-au reunit la Paris 
pentru o conferinţă a cărei sarcină era să restaureze pacea europeană şi mondială după 
cel mai devastator război din istoria omenirii de până la acea dată. Conferinţa a fost 
deschisă formal de preşedintele francez Raymond Poincaré la 18 ianuarie 191918. 

O mare problemă era organizarea. Marile puteri trebuiau să facă faţă chestiunilor de 
principiu pe care le amánaserá de la semnarea armistiţiilor ; nu exista o viziune comună 
asupra Europei pe care doreau să o construiască. Rezervele Aliaților europeni faţă de 
cele „14 puncte” ale preşedintelui Wilson!S, în ciuda explicitărilor americane ulterioare 
(cele patru principii din 11 februarie 1918, cele cinci particularităţi din 27 septembrie 
1918 şi mai ales comentariul oficial american al celor „14 puncte” din octombrie 1918)”, 
au ieşit pe deplin la iveală după încheierea ostilităţilor, când susţinerea militară, econo- 
mică şi financiară americană nu mai părea atât de imperioasă?!. De altfel, doar americanii 
au fost cei care au regretat finalizarea războiului, deoarece o eventuală prelungire a 
confruntării ar fi accentuat dependenţa Aliatilor europeni de SUA”. 

În ciuda aparentei calmări a spiritelor şi a compromisului la care s-a ajuns, în fond 
nici Marea Britanie, nici Statele Unite şi nici Franţa nu au abordat Conferinţa de pace cu 
un program detaliat??. Faptul că cele trei mari puteri, singurele care contau cu adevărat, 
aveau țeluri rareori convergente se integra într-un peisaj international natural. Problema 
stătea în faptul că cele trei ţări nu aveau un limbaj comun”. Iar sciziunea fundamentală 


18. Există şi o monumentală istorie „oficială” a Conferinţei de pace - A History of the Peace 
Conference of Paris, ed. by H.W.V. Temperley, 6 vol., H. Frowde and Hodder & Stoughton, 
Londra, 1921. 

19. Lordul Balfour, ministrul de externe britanic, s-a exprimat eufemistic când a caracterizat „cele 
14 puncte” ca fiind „admirabile, dar mai degrabă abstracte”, iar Clemenceau a spus-o în stilul 
său coleric: ,...má exasperează cu cele 14 porunci ale sale, când bunul Dumnezeu a avut 
doar 10! ” (apud Ruth Henig, Foreign Policy, în vol. The First World War in British History, 
ed. by Stephen Constantine, Maurice W. Kirby, Mary B. Rose, E. Arnold, Londra, 1995, p. 215). 

20. Vezi Arthur Walworth, America's Moment : 1918, American Diplomacy at the End of World 
War I, Norton, New York, 1977, pp. 275-284. 

21. John S. Stoessinger, Crusaders and Pragmatists, Movers of Modern American Foreign Policy, 
Norton, New York, 1979, pp. 21-23. 

22. Anne Orde, The Eclipse of Great Britain, The United States and British Imperial Decline, 
1856-1956, St. Martin's Press, New York, 1996, p. 62. 

23. Vezi David Stevenson, The First World War and International Politics, Oxford University 
Press, Oxford, 1988, capitolul VI. 

24. Maurice Pearton, Diplomacy, War and Technology since 1830, University Press of Kansas, 
Lawrence, Kansas, 1984, p. 194. Pearton consideră unilaterală opinia lui Wilson cá „vechea” 
diplomatie era unica responsabilă pentru catastrofa războiului. Remediul american - „convenţii 
deschise la care să se ajungă in mod public" - demonstra doar inabilitatea lui Wilson de a 
sesiza distincţia dintre politica externă şi negocieri, precum şi maniheismul ce determina 
atitudinile americane faţă de Europa. 

nu era, aşa cum se consideră adesea, cea dintre puterile anglo-saxone şi Franţa, ci în 
special cea dintre puterile europene şi Statele Unite. Sunt celebre vorbele lui Wilson din 
17 iulie 1917: „Când se va sfârşi războiul, o să-i obligăm să accepte ideile noastre, 
pentru că atunci o să fie în mâinile noastre, printre altele şi din punct de vedere 
financiar”?5. Nici după mai bine de un an de zile Wilson nu-şi schimbase concepţia : 
„Anglia nu poate scăpa sau nu se poate dispensa de prietenia cu noi în viitor, iar ceilalţi 
Aliați nu-şi pot obţine drepturile fără ajutorul nostru. Dacă scopul oamenilor de stat 
Aliați este să-mi anuleze influenţa, te rog forţează nota ca acest scop să iasă la suprafaţă 
şi lasă-mă să vorbesc despre el lumii întregi, aşa cum o s-o şi fac”25. Este de sesizat o 
anumită desconsiderare a partenerilor săi europeni, în condiţiile în care preşedintele 
american îşi considera ţara ca fiind învestită, „după Dumnezeu”, să le judece pe 
celelalte?7. Wilson s-a dorit un arbitru? la reuniunea de pace, pe o poziţie neutră, de 
mediator între marile puteri europene, învinse şi învingătoare, care declanşaseră războiul 
mondial. Însă aceste planuri aveau să fie infirmate de realităţile de pe Bătrânul Continent, 
,cruciatul" american fiind obligat să-şi modereze atitudinea??. 

Nici relaţiile franco-britanice nu erau dintre cele mai fericite. Pe lângă inevitabilele 
interese conflictuale dintre cele două ţări aflate în tabăra învingătoare, noua conjunctură 
de după război a modificat percepțiile britanice despre Franţa. În perioada imediat 
postbelică, în elita politică şi militară din Marea Britanie s-au conturat două concepţii 
diametral opuse despre statul francez. Unii considerau că era o mare putere, ba chiar cea 
mai mare putere continentală, fiind în consecinţă cel mai important adversar al Angliei?” ; 
iar alţii, dimpotrivă, credeau că Franţa era inevitabil o putere de mâna a doua”. Rezultanta 
acestor opinii contrare, materializată în timpul Conferinţei de pace, şi apoi cu urmări 
de-a lungul întregii perioade interbelice, ar putea fi sintetizată astfel: Marea Britanie 
dorea o Frantá îndeajuns de încrezătoare în forţele proprii pentru a fi generoasă faţă de 
Germania, dar suficient de nesigură pe sine pentru a accepta conducerea britanică. Din 
nefericire, probabil că singurul mod în care francezii îşi puteau manifesta independenţa 


25. Apud Matthew J. Ouimet, Woodrow Wilson şi naşterea globalismului american. Beligeranfa 
şi dincolo de ea, în „Revista Română de Studii Internationale", XXVII, 1-2 (123-124), 1993, 
pp. 26-27. 

26. O scrisoare a lui Wilson cátre colonelul House, trimisul sáu in Europa, datatá 29 august 1918, 
in Ibidem, p. 37. 

27. M. Pearton, The Paris Peace Conference..., p. 69. 

28. S-a remarcat cá Wilson promova o atitudine de tip „Fiat justitia, ruat caelum" ; cu alte 
cuvinte, atunci când ajungea la concluzia că o anumită decizie era justă, el îşi pierdea complet 
disponibilitatea de a modifica ceva, oricât de puţin (D.R. Watson, The Making of the Treaty 
of Versailles, în vol. Troubled Neighbours. Franco-British Relations in the Twentieth Century, 
ed. by Neville Waites, Weidenfeld, Londra, 1971, p. 87). 

29. Este interesant de remarcat faptul cá cel care a avut mult tact in negocierile cu Wilson, Lloyd 
George si chiar Orlando, ceea ce contrasta cu metodele sale brutale fatá de subordonati sau 
faţă de liderii ţărilor mici, a fost Georges Clemenceau, premierul francez (Robert Lansing, 
The Big Four, Houghton Mifflin Company, Boston, 1921, p. 25). 

30. Printre cei care împărtăşeau această părere era şi lordul George Nathaniel Curzon, ministru de 
externe în perioada octombrie 1919-ianuarie 1924 (Peter Truhart, International Directory of 
Foreign Ministers, 1589-1989, K.G. Saur, Miinchen, New York, 1989, p. 25). 

31. Printre susţinătorii celei de-a doua opinii era şi lordul Arthur James Balfour, ministru de 
externe în perioada decembrie 1916 - octombrie 1919 (Ibidem). 

şi încrederea în sine era prin respingerea liniilor politice britanice şi prin afirmarea 
celor proprii, ceea ce în ochii englezilor exacerba problemele iniţiale şi justifica ezitarea 
lor de a-i sprijini?. 

Marile puteri trebuiau să decidă care era funcţia reuniunii pariziene : întâlnire Aliată 
preliminară ; întrunire la care să participe şi Puterile Centrale ; adunare care să pregă- 
tească un congres ulterior?. Răspunsurile lor au sporit confuzia. S-a decis ca, în prima 
fază, Aliaţii să stabilească o poziţie comună, apoi să o negocieze în manieră tradiţională 
cu învinşii, iar in final să invite toate stafele la un congres general care să discute şi să 
stabilească noile aranjamente de securitate internaţională”. S-a presupus că primele două 
etape vor avea nevoie de o lună de zile, însă până la urmă au necesitat şase luni, iar toate 
presupozitiile procedurale au fost invalidate. 

Organizarea a fost, de asemenea, echivocă. S-au stabilit nişte organisme care erau 
parţial ierarhice şi parţial paralele, parţial potrivite unei întâlniri Interaliate şi parţial 
unui congres*5. Principala preocupare a marilor puteri a fost să-şi menţină controlul 
asupra a tot ceea ce se întâmpla, dar, în acelaşi timp, erau conştiente că micile state nu 
vor consimti la excluderea lor de la luarea deciziilor, mai ales din perspectiva declaraţiilor 
lui Woodrow Wilson despre „noua diplomaţie”*. Astfel, acestor state trebuia să li se 
găsească un rol, dar nu unul decisiv??. Răspunsul a fost Adunarea generală la care par- 
ticipau toate statele recunoscute ca Aliate, dar unde discuţiile urmau să aibă un caracter 
limitat. Puterea reală urma să fie deţinută de către Consiliul Conferinţei, în fapt un 
cabinet al marilor puteri. Georges Clemenceau, ales preşedinte al Conferinţei la prima 
sesiune plenară, a precizat că rolul său era să întărească hotărârile marilor puteri ; colegii 
săi au fost mai plini de tact, dar la fel de decişi, iar micile puteri au descoperit că influenţa 
lor în chestiuni ce depăşeau propriul interes direct era insignifiant?. Oricum, în prima 


32. Alan Sharp, Standard-bearers in a Tangle : British Perceptions of France after the First World 
War, în vol. Statecraft and Diplomacy in the Twentieth Century, Essays presented to the 
PM.H. Bell, ed. by David Dutton, Liverpool University Press, Liverpool, 1995, pp. 67-68. 

33. Harold Nicolson, Peacemaking 1919, Meteuhen, Londra, 1965, pp. 95-100; C. Botoran ş.a., 
op.cit., pp. 278-295. 

34. M. Pearton, The Paris Peace Conference..., p. 72. 

35. Emilian Bold, Diplomaţia de conferințe. Din istoria relaţiilor internaţionale între anii 
1919-1939 şi poziția României, Ed. Junimea, Iasi, 1991, pp. 17-20. 

36. Alan Sharp, The Versailles Settlement. Peacemaking in Paris, 1919, St. Martin's Press, 

. Londra, 1991, p. 24. 

37. Despre ,noua diplomatie", „Vezi Keith Hamilton, Richard Langhorne, The Practice of 
Diplomacy, Its Evolution, Theory and Administration, Routledge, Londra, 1996, pp. 136-182. 
Sunt interesante remarcele lui Maurice Pearton (in Diplomacy, War and Technology since 
1830, pp. 194-195) despre acest subiect. El observă că „noua diplomatie" a fost repede 
însuşită de liderii antidemocratici: „Coexistenţa celor două filosofii despre diplomatie a 
răspândit confuzia, precum şi neîncrederea.... Vechea diplomaţie avea virtutea de a încerca să 
convingă: cea nouă se adresa doar temerilor oamenilor. Schimbarea s-a înregistrat în cadrul 
instituţiilor privitoare la politica externă; analiza calmă a dificultăţilor a lăsat loc intuitiilor 
şi judecăților bruste ale liderilor... «Războiul total» a dat naştere unei «diplomaţii totale»”. 

38. Vezi Constantin Botoran, România şi statele succesorale din centrul şi sud-estul Europei la 
Conferința de pace de la Paris (1919-1920), în „Revista de Istorie”, tom 36, nr. 11/1983, 
pp. 1128-1129. 

39. Nici una dintre marile puteri nu avea o simpatie nediferentiatá pentru statele mici. Era foarte 
răspândită opinia că statele mici au declanşat războiul mondial şi că tot ele vor determina 

parte a Conferinţei, principalul for de discuţie şi de decizie a fost, cu excepţia negocierilor 
despre Liga Naţiunilor“, Consiliul celor Zece ; în perioada dintre mijlocul lui martie şi 
sfârşitul lui iunie, Consiliul celor Patru a devenit organismul major de decizie“! ; în sfârşit, 
din iulie 1919 până în iulie 1923, responsabilitátile au fost în mod incert divizate între 
guvernele marilor puteri şi o varietate de organisme Interaliate (Consiliul Suprem - 
numit uneori Consiliul Şefilor de Delegații”? -, Consiliul International al Premierilor?, 
Conferinţa Ambasadorilor ş.a.). 

Europa Centrală şi Răsăriteană a fost unul dintre subiectele principale de pe agenda 
realizatorilor păcii de la Paris. Ei ştiau că aceea era zona cu potentialitatile cele mai mari 
de pericol şi confuzie de pe continent, iar dacă Wilson percepea bolşevismul revoluţionar 
leninist ca principalul rival al viziunii sale asupra capitalismului reformist, atunci aici se 
afla câmpul de luptă esenţial al confruntării. De asemenea, ea reprezenta o ocazie unică 
pentru „noua diplomaţie” de a-şi demonstra superioritatea asupra celei „vechi”. Însă 
liderii Aliați trebuiau să facă faţă unor probleme presante şi complicate mai aproape de 
casă, în timp ce partea estică a Europei era o zonă pe care ei o cunoşteau prea puţin. 
Astfel, liderii marilor puteri au tins să neglijeze sau să amâne deciziile şi să lase cea mai 
mare parte a negocierilor pe seama membrilor de rang inferior ai delegatiilor Aliate. 
Consiliul celor Cinci (al miniştrilor de externe) şi Consiliul Suprem (după iulie 1919) au 
fost organismele care au luat deciziile în ceea ce priveşte Europa Centrală şi Răsăriteană. 

Problemele erau complicate de faptul, amintit şi de noi mai devreme, că marile puteri 
victorioase nu se înţeleseseră asupra unei platforme comune clare de la care să se 
pornească“. Astfel, existau promisiuni, aşteptări şi presupuneri contradictorii“, iar 
acceptarea treptată de către Marea Britanie şi Franţa a conceptului wilsonian al autodeter- 
minării naţionale a fost un proces lent şi incert, catalizat mai degrabă de presiunile 
disperate ale războiului şi de promisiunile rivale bolgevice 6, decât de o credinţă fermă 
în viabilitatea principiului. Acest fapt nici nu este surprinzător dacă avem în vedere 
implicaţiile revoluţionare ale acestei doctrine secesioniste pentru propriile lor imperii 


viitoarea confruntare ; în consecinţă, ele reprezentau un focar de complicaţii, perturbator 
pentru stabilitatea europeană (vezi R. MacGinty, op.cit., p. 51). 

40. A. Orde, op.cit., pp. 62-63; Wilson a reuşit să plaseze pactul Ligii Naţiunilor pe primul loc 
în agenda Conferinţei şi să-l includă ca primă parte a Tratatelor de pace. Din păcate, perspectiva 
apariţiei Ligii nu a creat suficient de rapid acel sentiment de securitate care ar fi permis ca 
atmosfera să se detensioneze. 

41. E. Bold, Diplomaţia de conferinfe..., p. 20. 

42. Vezi, spre exemplu, Department of State, Papers relating to the Foreign Relations of the United 
States, The Paris Peace Conference (de aici inainte, ER.U.S., P.P.C., 1919, vol. VIII, 
Washington, 1946, p. 77. 

43. Ibidem, vol. IX, pp. 872-873. 

44. Vezi si Béla K. Király, Total War and Peacemaking, in vol. War and Society in East Central 
Europe, vol. VI, pp. 16-19. 

45. Vezi, spre exemplu, Howard Elcock, Portrait of a Decision. The Council of Four and the 
Treaty of Versailles, Eyre Methuen, Londra, 1972, pp. 5-61. 

46. Arno J. Mayer, The Politics and Diplomacy of Peacemaking, Containment and Counter- 
revolution at Versailles 1918-1919, Konpf, New York, 1967 (existá si o editie englezá - 
Weidenfeld & Nicolson, Londra, 1968). Mayer argumentează convingător teoria potrivit 
căreia instaurarea la putere a bolşevismului in Rusia şi evenimentele care i-au urmat au 
influenţat într-un mod semnificativ multe din deciziile luate la Paris la forumul păcii. 

multinaționale. Doar dispariţia oricărei ordini din Europa Răsăriteană a permis acestui 
concept să fie singura prescripţie, cu excepţia forţei, pentru rezolvarea pretențiilor 
conflictuale ale viitoarelor state succesoare“. Jurnalul lui Robert Lansing, secretarul 
de stat al SUA, ilustrează urgenţa situaţiei de la mijlocul lunii ianuarie a anului 1919: 
»...de fapt, toate neamurile din Europa Centrală si din Balcani se luptă sau sunt pe 
punctul de a se lupta unele cu celelalte... Marele Război pare să se fi fărâmiţat într-o 
mulţime de războaie mici”®. 

Speranţa lui Wilson că principiul autodeterminării naţionale va aduce pace interna- 
tionalá şi armonie internă era bazată pe un paradox periculos : un fundament revoluţionar 
pentru stabilitate“. El a rezolvat multe probleme, dar a creat şi unele noi. Harta etnică 
a Europei Răsăritene în 1919 sugera un mozaic complicat şi neregulat, reflectând cone- 
xiunile istorice complexe şi mişcările de populaţie din regiune. Dacă autodeterminarea 
naţională urma să legitimeze noile frontiere, ce criterii trebuiau să determine nationali- 
tatea? Limba? Cultura? Rasa? Religia ? Precedentul istoric ? Geografia ? Ce naţionalităţi 
trebuiau să-şi decidă singure soarta şi, mai important, care dintre ele nu trebuiau să 
beneficieze de acest drept? Si cum urma să fie măsurată autodeterminarea lor?5! 

Woodrow Wilson nu avea răspusuri clare la aceste întrebări, deşi venea cu presupu- 
nerile subiective ale unui liberal occidental. Având în minte modelul „ideal” american, 
el era înclinat să considere că oameni de diferite origini rasiale sau etnice, cu diferite 
habitudini culturale, vorbind diverse limbi, s-ar putea în cele din urmă alătura în aceeaşi 
naţiune dacă ar fi împărtăşit „acelaşi sens al identităţii istorice"??, adică dacă ar fi trăit 
aceeaşi experienţă istorică. Wilson presupunea că limba era un element-cheie? şi, natural 
pentru un american, a accentuat principiul alegerii personale. Aceste criterii nu erau 
acceptate în totalitate în Europa Răsăriteană, unde neamul, limba şi religia erau văzute 
drept componente determinante ale naţionalităţii. Un individ nu putea alege să fie 
român : el ori era, ori nu era astfel. Dacă se adăugau şi alti factori, precum viabilitatea 
economică şi defensivă a noilor state şi reţelele de comunicaţii, atunci rezultatul era un 
model instabil, constant doar în refuzul său de a coincide net cu necesităţile şi condiţiile 
oricărei probleme date. 


47. Vezi William R. Keylor, 7he Principle of National Self-Determination as a Factor in the 
Creation of Postwar Frontiers in Europe, 1919 and 1945, in vol. L’Etablissement des Frontières 
en Europe aprés les deux guerres mondiales. Actes des colloques de Strasbourg et de Montréal 
(juin et septembre 1995), publiés sous la direction de Christian Baechler et Carole Fink, 1996, 
P. Lang, Strasbourg, Montréal, pp. 35-44. 

48. Apud D. Perman, The Shaping of the Czechoslovak State. Diplomatic History of the Boundaries 
of Czechoslovakia, 1914-1920, in vol. Studies in East European History, VII, ed. W. Philipp 
and P. Scheibert, E.J. Brill, Leiden, 1962, p. 105. 

49. Woodrow Wilson a sperat cá prin doctrina autodeterminárii nationale va putea elimina efectele 
mai putin fericite ale nationalismului (Daniel Patrick Moynihan, Pandaemonium : Ethnicity in 
International Politics, Oxford University Press, New York, 1993, p. 81). 

50. Vezi Lucian Leustean, Conferinţa de pace de la Paris, Liga Naţiunilor şi problema minori- 
táfilor, in „Xenopoliana”, V, 1997, nr. 1-4, pp. 181-195. 

51. Vezi Peter Alter, Nationalism, E. Arnold, Londra, 1989, pp. 4-23, 109-110. 

52. Lloyd E. Ambrosius, Dilemmas of National Self-Determination : Woodrow Wilson's Legacy, 
in vol. L’Etablissement des Frontières en Europe..., pp. 26-30. 

53. Derek Heater, National Self-Determination : Woodrow Wilson and His Legacy, St. Martin's 
Press, New York, 1994, p. 26. 


ROMÂNIA, UNGARIA ŞI CONFERINŢA DE PACE DE LA PARIS 51 


Perspectivele erau îngrijorătoare. Dificultăţile erau atât de mari, încât era tentant să 
fie ignorate, în acelaşi timp în care capacitatea artizanilor păcii de a controla evenimentele 
se diminua pe măsură ce distanţa de Paris creştea. Existau unele forţe militare Aliate în 
Europa Centrală şi Răsăriteană, dar ele erau în principal franceze şi italiene şi foarte 
adesea depindeau de bunăvoința noilor autorităţi din zonă. Deşi Conferinţa a emis 
atentionári de genul: „...posesia obţinută prin forţă va prejudicia serios cererile acelora 
care folosesc astfel de mijloace”™, evoluţia ulterioară a evenimentelor a relevat lipsa de 
substanţă a unor astfel de declaraţii. Italienii aveau interese importante în regiune şi au 
împărtăşit percepţia francezăs5 asupra Europei Răsăritene ca fiind vitală pentru securitatea 
lor şi în acelaşi timp o cale potenţială pentru extinderea influenţei lor. Ambitiile franceze 
şi italiene nu au fost întotdeauna compatibile, dar ambele ţări au respins profesiunile de 
credinţă americane, la care se raliau uneori şi englezii, pline de principii nobile, dar în 
general lipsite de mijloacele de implementare™. 

Deşi succintă, prezentarea acestor caracteristici generale ale Conferinţei de pace de 
la Paris, precum şi a viziunii celor reuniți în capitala Franţei asupra problemelor Europei 
Centrale şi Răsăritene ne poate ajuta în înţelegerea fragmentului ales de noi din drumul 
României şi Ungariei către semnarea şi ratificarea Tratatului de la Trianon. 


3. Revendicările româneşti la forumul păcii de la Paris 


Pentru a li se oferi iluzia detinerii unui rol în cadrul Conferinţei de pace, statelor mici 
li s-a dat prilejul să-şi susţină revendicările prin intermediul unor memorii scrise şi al 
unor audieri în faţa Consiliului Suprem. Această formă procedurală s-a datorat şi faptului 
că între unele dintre statele ce făceau parte din tabăra Puterilor Aliate şi Asociate existau 
dispute teritoriale care riscau să otrăvească relaţiile dintre ţările învingătoare. Era vorba, 
în primul rând, de divergentele polono-cehoslovace referitoare la regiunea Teschen 
(Tesin)” si de cele románo-sárbesti privitoare la Banat. Din cauza ciocnirilor armate 

dintre cehi şi polonezi, Consiliul Suprem a trebuit să audieze cele două părţi la 29 ianuarie 
1919%. A doua zi - 30 ianuarie -, în cadrul aceluiaşi Consiliu al celor Zece s-a desfá- 
şurat o interesantă discuţie privitoare la procedura de audiere a revendicărilor ţărilor 
mici din tabăra Aliată. David Lloyd George, primul-ministru britanic, şi-a exprimat opinia 
că o asemenea abordare însemna „o pierdere de timp”, el neconsiderând necesară prezenţa 
reprezentanţilor micilor puteri în faţa organismului director al Conferinţei. Ministrul de 
externe italian, Sidney Sonnino, premierul francez, Georges Clemenceau, şi preşedintele 
american, Woodrow Wilson, l-au contrazis“, argumentând urgenţa rezolvării situaţiei de 
pe teren şi utilitatea cunoaşterii punctelor de vedere ale ţărilor participante la reuniunea 
pariziană. Iar lordul Balfour, ministru de externe britanic, a pus punctul pe i: desi va 
„consuma foarte mult timp”, era necesar a acorda această satisfacţie reprezentanţilor 
micilor Aliați; în plus, experţii marilor puteri vor putea să ia contact cu „ceea ce 
gândeau” oamenii din Europa Centrală şi Răsăriteană. În final, s-a decis ca sistemul 
audierilor să continue cu prezentarea opiniilor româneşti şi iugoslave. 

La 31 ianuarie 1919, Consiliul Suprem a ascultat cererile României şi ale Regatului 
Sârbilor, Croaților şi Slovenilor referitoare la Banat“! şi, la 1 februarie, Ion I.C. Brătianu, 
şeful delegaţiei románe?, a prezentat revendicările teritoriale complete ale statului 
roman®. Negând orice aspirații de natură imperialist’ şi afirmând că românii doreau 
doar încorporarea teritoriului etnic care le aparţinea din punct de vedere istoric, Brătianu 
a definit de la început ceea ce el considera ca fiind Transilvania şi apoi a susţinut că, 
potrivit statisticilor maghiare, românii reprezentau 55% şi maghiarii doar 23% din 
populaţie şi a sugerat că proporţia reală ar fi fost 62% şi, respectiv, 15%. La întrebarea 
lui David Lloyd George dacă România cerea Aliaților să proclame pur şi simplu anexarea 
Transilvaniei şi a altor teritorii sau cerea Conferinţei de pace să declare că în aceste 
regiuni adunările legal constituite trebuie să deţină puterea de a se declara pentru unirea 
cu România, Brătianu a replicat că el cerea recunoaşterea deja proclamatei uniri a 
acestor provincii“. Când prim-ministrul britanic a sugerat că anumite minorităţi nu 
luaseră parte la alegerile pentru adunările care proclamaseră unirea, premierul român şi-a 
exprimat îndoiala că maghiarii vor vota în favoarea unirii cu România, deoarece aceasta 
mersese la război „pentru a-şi impune voinţa naţională asupra minorităţii maghiare din 
Transilvania”. Dând asigurări că drepturile minorităţilor vor fi recunoscute şi respectate, 
el a cerut autorizarea de ocupare imediată a tuturor teritoriilor revendicate de România, 
cu excepţia Banatului, care, a sugerat el, trebuia evacuat de către sârbi şi ocupat de către 
trupele Aliate. 

Un argument de mare importanţă în prezentarea lui Brătianu a fost „pericolul 
bolşevic”, el afirmând că maghiarii organizau agitatii de-a lungul liniilor bolşevice” şi 
proclamau „politica lui Wilson... ca nefiind altceva decât o politică capitalistă”, pe care 
radicalii din Ungaria o foloseau ca propagandă pentru programul lor de „împărţire a 
bogăției şi abolire a privilegiilor”. El a cerut permisiunea de a ocupa un teritoriu chiar 
mai mare decât cel revendicat, pentru ca România să poată stârpi bolşevismul, „o boală 
serioasă şi contagioasă”. Telul ocupării imediate a unui teritoriu ce depăşea linia de 
armistițiu şi se întindea până la râul Tisa urma să fie realizarea unei atmosfere „priete- 
noase şi chiar fraterne" între diferitele naţionalităţi“. Premierul român a promis să facă 
din România un cap de pod împotriva bolşevismului dacă Aliaţii recunoşteau cererile sale. 

Trebuie remarcat faptul cá Ion I.C. Brătianu şi-a axat pledoaria pe considerente 
legale, adică pe Tratatul din 1916 şi, suplimentar, pe argumente strategice, economice şi 
chiar ideologice. Dreptul istoric, impropriu invocat de unii cercetători contemporani, 
n-a fost pus, trebuie precizat, în prim-plan de liderul român. Acesta sugera însă, în sub- 
text, „dreptul învingătorului”, la care România nu avea de gând să renunţe. Conducătorul 
delegaţiei române era perfect conştient de faptul că această Conferinţă de pace nu era 
omnipotentă ; pentru el, idealurile, oricât de nobile ar fi ele, nu reprezentau nimic dacă 
nu erau însoţite de forţa aferentă concretizării lor. „Societatea internaţională a ordinii şi 
dreptăţii”, întemeiată pe „rațiune şi forţă morală”, nu era, în opinia premierului român, 
decât un concept lipsit de conţinut, rod al unor minţi naive". Alternativa înaintată de 
Brătianu era una în primul rând eficientă : mai întâi şi-a pus în aplicare deciziile şi mai 
apoi a căutat principiile care să le justifice. Doar în acest fel ideile wilsoniene căpătau 
relevanță: erau un splendid veşmânt pentru obiectivele imediate şi de perspectivă ale 
României, se adaptau perfect la rolul de argumente justificative redutabile. 

După prezentarea revendicărilor româneşti şi retragerea delegaţiei române, David 
Lloyd George, referindu-se la dificultatea extremă a problemelor privitoare la frontiere, a 
sugerat transmiterea acestor chestiuni unui organism format din experţi, nu pentru ca 
acesta să ia decizii, ci pentru o investigare preliminară şi recomandări. A urmat o dis- 
cutie interesantă, înainte ca propunerea lui Lloyd George să fie acceptată. Astfel, a fost 
creată Comisia pentru Studiul Chestiunilor Teritoriale referitoare la România. 

Aceasta a devenit un standard pentru celelalte organisme de gen. N-au fost întocmite 
nici un fel de instrucţiuni pentru a ghida activitatea Comisiei şi nici n-a fost furnizată 
experţilor vreo informaţie cu privire la validitatea alianţei din 1916%. Membrii Comisiei 
trebuiau să se pronunţe asupra corectitudinii revendicărilor particulare, fără a recomanda 
vreo înţelegere teritorială generală“. Dorinţa Consiliului de a grăbi desfăşurarea lucră- 
rilor a determinat eşecul definirii exacte a atribuţiilor Comisiei. Îndatoririle acesteia 

presupuneau examinarea aspectelor de natură istorică, etnografică, geografică, economică 
şi strategică, nu însă şi politică”0. În plus, s-a dovedit decisiv pentru rezultatul final faptul 
că, dintr-o întâmplare, Conferinţa a abordat problemele teritoriale în termenii revendică- 
rilor statelor mici din tabăra învingătoare, şi nu în cei ai ţărilor învinse. Potrivit lui Harold 
Nicolson, expert britanic prezent la Paris, „...să fi fost numit un Comitet central german, 
un Comitet central ungar, este posibil ca aceste comitete să fi abordat problema din 
perspectiva înţelegerii mai exacte a ceea ce, în total, era luat de la foştii nostri inamici””. 
Stabilirea Comisiei „româneşti” a fost un fapt deosebit de important, deoarece ea şi 
prezenţa militară română în zonele disputate au fost elemente determinante ale deciziei 
finale privitoare la frontiera románo-maghiará. 

Consiliul Suprem a numit, la 3 februarie 1919, opt experţi pentru a face parte din 
Comisia pentru Studiul Chestiunilor Teritoriale referitoare la România?. Cei numiţi 
erau: Sir Eyre Crowe şi Allen W.A. Leeper pentru Marea Britanie, André Tardieu si 
Jules Laroche din partea Franţei, Giacomo de Martino şi contele Vannutelli-Rey pentru 
Italia, Clive Day şi Charles Seymour din partea Statelor Unite ale Americii. 

Experții americani au adus la Comisie un plan complet pentru rectificări teritoriale, 
rezultat al unor studii laborioase întreprinse de un grup de savanţi, cunoscut sub numele 
de Inquiry, reunit sub supervizarea colonelului Edward House încă din 19177. Recoman- 
dările acestui organism”, prezentate preşedintelui Wilson în ianuarie 1919, sugerau să se 
acorde României întreaga Transilvanie, zona etnică românească din Ungaria propriu-zisă 
şi două treimi din Banat'5, dar atrágeau atenţia asupra necesităţii unei protectii adecvate 
pentru minorități”. Frontiera propusă era destul de asemănătoare cu cea fixată în final, 
deşi era cumva mai favorabilă Ungariei decât frontiera de la Trianon (diferenţa era in 
zona oraşelor Satu Mare, Carei, Oradea şi Arad). Raportul american considera esenţial 
faptul că frontiera trebuia trasată cu maximă atenţie, „astfel încât să rezolve complet 
problemele relaţiilor comerciale care afectează grupuri dense de populaţie română şi 
maghiară”. În plus, nu exista nici o referire la Tratatul din 1916”. 

Guvernul francez a reunit şi el un grup de experti, în ianuarie 19177, pentru a 
formula un program de pace. Acel Comité d'Etudes a realizat un plan coerent în domeniul 
frontierelor’, plan care a fost editat de către André Tardieu şi Emmanuel De Martonne, 

ultimul fiind un cunoscut specialist în geografia si etnografia Europei Centrale si 
Răsăritene. De Martonne, secretarul Comitetului®, a schiţat recomandările privitoare la 
România. În privinţa Transilvaniei şi Crişanei, el s-a arătat cel mai favorabil românilor, 
insistând totuşi că „în cazul în care România primea districte locuite de majorităţi 
maghiare, ea trebuia să garanteze drepturile minoritare”E?. 

Echivalentul britanic al lui Inquiry a fost Political Intelligence Department (P.I.D.) 
din cadrul Foreign Office-ului, condus de Sir William George Tyrrell şi compus din 
câţiva oameni care au avut o influenţă covârşitoare asupra stabilirii frontierelor în 
Europa Centrală şi Răsăriteană : Harold Nicolson, Allen Leeper, Robert Seton-Watson, 
Lewis Namier şi alţii. Într-un memoriu despre Frontierele viitoare ale Ungariei, scris 
în noiembrie 1918, Seton-Watson a sprijinit ideea unităţii naţionale a românilor, ceho- 
slovacilor şi iugoslavilor, împreună cu garanţii speciale pentru drepturile minorităţilor. 
El a recunoscut că existau anumite „zone gri” la frontierele noilor state şi a recomandat 
ca graniţele din acele regiuni să fie trasate de comisii specializate. Recunoscând că 
frontiera româno-maghiară propusă de el lăsa câteva sute de mii de maghiari în România, 
a cerut „o cartă limpede, care să asigure tuturor locuitorilor anumite drepturi lingvistice 
clare în Biserică, şcoală şi justitie”™. 

Comisia „românească” s-a întrunit pentru prima oară la 8 februarie 1919, dar, înainte 
de această şedinţă, delegaţii britanici şi americani se reuniseră pentru a-şi discuta punctele 
de vedere proprii, cu rezultatul că s-a ajuns foarte repede la poziţii apropiate. În faza 
pregătitoare a Conferinţei, britanicii şi americanii ajunseseră în mod independent la 
concluzii foarte asemănătoare cu privire la România. Discuţiile au relevat doar cát de 
apropiate erau părerile lor. in mod neobişnuit în cazul negocierilor teritoriale, în 
primele şedinţe ale Comisiei se părea că existau doar câteva puncte divergente cu 
francezii, cel puţin iniţial. Cei care au contribuit în mod deosebit la conturarea unui 
punct de vedere comun anglo-americano-francez au fost doi experţi, francezul Emmanuel 
De Martonne şi americanul Douglas Wilson Johnson, care, deşi nu erau membri ai 
Comisiei, au participat la multe dintre şedinţele ei*". De-a lungul discuţiilor, italienii 
s-au dovedit oscilanti, uneori propunând o linie cert favorabilă maghiarilor, alteori 

susţinând revendicările maximale ale românilor din două motive: în primul rând, ei îşi 
bazau argumentarea pretențiilor proprii pe un tratat secret asemănător cu cel semnat de 
România în 1916 şi, în al doilea rând, doreau să izoleze Iugoslavia. Italienii erau îngri- 
jorati de ameninţarea potenţială reprezentată de noul stat iugoslav şi, în spiritul „vechii 
diplomaţii”, căutau un aliat în „spatele” Iugoslavieis?. 

Comisia pentru Studiul Chestiunilor Teritoriale referitoare la România s-a reunit de 
12 ori (la 8, 11, 13, 17, 19, 22, 25 şi 28 februarie, precum şi la 2, 7, 11 şi 18 martie 1919). 
Raportul Comisiei a fost definitivat la 6 aprilie 1919%. Nu avem spaţiul necesar pentru 
a descrie amănunţit toate aceste şedinţe. Însă din perspectiva frontierei románo-maghiare, 
trebuie spus că toţi membrii Comisiei erau de acord că România trebuia să primească o 
mare parte din ceea ce înţelegem noi astăzi prin Transilvania, ca şi o bună parte din 
Banat. În acelaşi timp, toti se aflau pe aceeaşi poziţie în privinţa faptului că linia 
Tratatului din august 1916, solicitată acum de Ion I.C. Brătianu ca graniţă, era greu de 
acceptat din motive de natură etnică. Lăsându-i deoparte pe italieni, a căror atitudine 
schimbătoare nu a influenţat decisiv evoluţia discuţiilor, se poate spune că francezii, 
britanicii şi americanii au fost cei care au luat în cele din urmă decizia. 

Linia propusă de americani mergea cel mai mult spre est; ea se afla la răsărit de 
oraşele Satu Mare, Carei, Oradea şi Arad. Motivația americană: acele oraşe erau 
majoritar maghiare. În primele trei cazuri aveau dreptate, nu însă şi în cel de-al patrulea. 
De asemenea, în zonele din jurul celor patru centre urbane, exista o populaţie românească 
semnificativă. Experții americani au acţionat în spiritul cuvintelor lui Wilson: „Tell me 
what's right and I'll fight for it” (Spuneti-mi ce este drept şi voi lupta pentru aceasta)”. 
Potrivit lui Harold Nicolson, „să fi fost tratatul de pace redactat doar de către experţii 
americani, el ar fi fost... unul dintre cele mai ştiinţifice documente concepute vreodată” ?. 
Dar n-a fost să fie aşa. Americanii au fost nevoiţi să cedeze în fata opiniilor europene, 
care, deşi nu erau opuse, erau mai pragmatice şi mai impregnate cu Realpolitik. 

La modificarea poziţiei americane au contribuit argumente de ordin istoric (vreme de 
secole, numai „naţiunile privilegiate” au putut locui în oraşele transilvănene), de natură 
economică (pentru a se asigura viabilitatea economică a regiunii, România trebuia să 
primească măcar una din cele două căi ferate care traversau Ardealul pe direcţia 
nord-sud)” si mai ales de ordin strategico-militar (România avea nevoie de amintita cale 
ferată din raţiuni de viabilitate strategică, ca şi pentru a fi capabilă să participe la 
acţiunile antibolşevice concepute de militarii francezi in acea perioadă)”. În cele din 
urmă, experţii au ajuns la un compromis. Potrivit informaţiilor aflate la dispoziţia 

noastră, expertul britanic Allen W. Leeper a deţinut, alături de preşedintele „Comisiei 
româneşti”, André Tardieu, un rol esenţial în trasarea frontierei románo-maghiare. 

Leeper aparţinea unui grup de specialişti ce avea cea mai clară concepţie strategică 
„asupra ordinii postbelice??. Personalităţile care pot fi reunite sub eticheta grupului The 
New Europe erau oameni care împărtăşeau idealurile întruchipate de periodicul cu 
acelaşi nume editat de către Robert Seton-Watson™. Ei susțineau idei foarte asemănătoare 
celor exprimate de către Woodrow Wilson, dar nu erau simpli discipoli ai preşedintelui 
american. Într-un anumit sens, ei reprezentau produsul european al aceleiaşi evoluţii 
ideatice referitoare la organizarea viitoare a sistemului internaţional. O diferenţă semnifi- 
cativă stătea în faptul că aceşti oameni erau europeni şi dispuneau de cunoştinţe detaliate 
despre interconexiunile etnice şi dificultăţile presupuse de o reformare pe scară largă a 
sistemului statal european. În timp ce preşedintele Wilson s-a rezumat la câteva genera- 
litáti despre cadrul schimbării în Europa, grupul The New Europe avea idei foarte precise. 
Telul lor comun era afirmat în editorialul inaugural al revistei „The New Europe” : 
„Ambiţia sa cea mai înaltă va fi să furnizeze un teren comun pentru toti aceia care văd 
în reconstrucţia europeană, pe o bază a naţionalităţii, a drepturilor minorităţilor si a 
faptelor brute (hard facts) ale geografiei şi economiei, singura garanţie împotriva repetării 
premature a ororilor prezentului război”. Aşa cum a remarcat mai târziu Harold 
Nicolson, „eu am gândit doar în termenii Noii Europe”®. În plus, Allen Leeper si 
Harold Nicolson, în mod special, s-au consultat în permanenţă cu Robert Seton-Watson 
în timpul Conferinţei de pace”. Legătura pe care simpatizantii grupului The New Europe 
au stabilit-o în timpul negocierilor de la Paris cu Sir Eyre Crowe™, subsecretar de stat 
pentru afacerile externe, le-a oferit temelia practică pentru idealurile lor.generoase şi i-a 
ajutat să-şi convertească filosofia politică în strategie diplomatică!!. Această combinaţie 
a contribuit mult la realizarea noii fete a Europei. 

Comisia pentru Studiul Chestiunilor Teritoriale referitoare la România şi-a trimis rapor- 
tul către Comisia Teritorială Centrală la 6 aprilie 1919"? şi, cu foarte mici modificări, 

aceste frontiere au fost transmise Consiliului celor Cinci (al miniştrilor de externe), la 
15 aprilie. Deoarece cei mai multi dintre membrii marcanţi ai delegaţiilor marilor puteri 
îşi concentrau eforturile în vederea finalizării tratatului cu Germania, raportul Comisiei 
„româneşti” nu a fost luat în discuţie până la începutul lunii mai ?, după ce tratatul 
cu Germania fusese definitivat. Consiliul miniştrilor de externe a acceptat frontierele 
româneşti la 8 mai 1919!%. Şi abia la 12 mai 1919, Consiliul celor Patru a aprobat 
raportul, în fond neschimbat faţă de versiunea inițială". Decizia Conferinţei nu a fost 
însă comunicată şi ţărilor interesate, în special pentru că, în acea perioadă, atenţia 
Consiliului Suprem era în mod evident îndreptată spre încheierea păcii cu Germania. 
Această întârziere a fost importantă, ea permițându-i lui Brătianu ca, în iunie 1919, pe 
când armata română era stăpână pe malul stâng al Tisei, să declare că nu avea cunoştinţă 
de hotărârile Conferinţei. Granița románo-maghiará propusă în acest raport era in mod 
cert favorabilă românilor, ei primind o bună parte din ceea ce le fusese promis prin 
Tratatul secret din 1916. 

Travaliul şi rezultatele Comisiei care a stabilit frontiera româno-maghiară contrazic 
două dintre opiniile uzuale despre Conferinţa de pace de la Paris de după primul război 
mondial. Prima este aceea care afirmă că planurile politico-teritoriale ale marilor puteri 
erau conflictuale, acest fapt răsfrângându-se asupra incongruentelor dintre experti. Cu 
certitudine cá au existat interese nu întotdeauna complementare la Paris, iar între experti 
au fost şi divergențe, dar în cazul frontierei dintre România şi Ungaria, punctele de 
vedere uşor diferite au putut fi apropiate relativ lesne, obstacolele din calea înţelegerii 
fiind de mică anvergură”. 

În al doilea rând, se afirmă adesea că experţii au jucat un rol minor la forumul 
parizian al păcii, că liderii marilor puteri nu au ţinut cont de opiniile specialiştilor "8, 
luând adesea decizii din proprie iniţiativă. Şi aceasta este o asertiune a cărei valabilitate 


103. Ibidem, f. 26. 

104. ER.U.S., PPC., 1919, vol. IV, pp. 672-674. Secretarul de stat american, Lansing, s-a 
întrebat dacă nu s-ar fi putut găsi o soluţie mai „echitabilă” din perspectivă etnică. Tardicu 
a negat, argumentând că s-a discutat cu cea mai mare atenţie, soluţia fusese adoptată unanim, 
iar în acele „circumstanţe foarte dificile” era „cel mai bun lucru posibil”. Plictisit, minis- 
trul de externe britanic Balfour a rugat Consiliul să nu reia o discuţie deja desfăşurată în 
Comisie ; ar fi însemnat punerea sub semnul întrebării a efortului Comisiei de a găsi „soluţia 
echitabilă”. Lansing şi-a retras criticile, iar frontiera románo-maghiará a fost adoptată în 
unanimitate. 

105. Ibidem, pp. 501-507. Consensul celor „4 mari” a fost temporar risipit de Sonnino, ministrul 
de externe italian, care a propus modificarea frontierelor din nord-estul Ungariei în favoarea 
Cehoslovaciei şi României, dar Clemenceau, Wilson şi Lloyd George au reacţionat imediat, 
nedorind să mai abordeze ceva deja „definitivat”. Cu alte cuvinte, la 12 mai 1919, Consiliul 
Suprem a aprobat frontiera románo-maghiará, aproape identică cu cea care există şi astăzi. 

106. Dimitri Kitskis, Le Róle des experts à la Conférence de la Paix de 1919, Gestation d'une 
technocratie en politique internationale, Éditions de l'Université d'Ottawa, Ottawa, 1972, 
p. 28. 

107. A.D. Low, The Soviet Hungarian Republic and the Paris Peace Conference, în „Proceedings 
of the American Philosophical Society", New Series, vol. 53, part 10, 1963, p. 24. Autorul 
sustine cá a existat o similaritate pe ansamblu a experţilor în privinţa frontierelor din 
jumătatea răsăriteană a Europei, nici măcar americanii nefăcând notă discordantă. 

108. E. Bold, Diplomaţia de conferinfe..., p. 19. 


ROMÂNIA, UNGARIA ŞI CONFERINŢA DE PACE DE LA PARIS 59 


generală ar putea fi susţinută, însă frontiera románo-maghiará a fost stabilită de experti 
şi nu a mai fost modificată în pofida evoluţiilor tumultuoase de la Paris şi din Europa 
Centrală şi Răsăriteană, din anul care a urmat până la semnarea Tratatului de la Trianon. 
Altfel spus, încă de la 2 martie (la 18 martie au fost stabilite ultimele detalii), graniţa 
româno-ungară era, în fond, stabilită, deci înainte de declanşarea experimentului bolşevic 
din Ungaria, ceea ce infirmă supoziţia că artizanii păcii de la Paris au vrut să-i 
pedepsească pe maghiari pentru aderenţa lor la teoriile leniniste!%. 


4. Instituirea unei zone neutre între România şi Ungaria ; 
schimbarea de regim de la Budapesta 


Aşa cum am precizat anterior, în luna ianuarie a anului 1919 ofensiva armatei române în 
Transilvania s-a oprit pe o linie constituită ad-hoc : vest Sighetul Marmaţiei - vest Baia 
Mare - vest Zalău - est Ciucea - Zam (la vest de Deva)". Motivele opririi ofensivei 
româneşti nu au fost de natură militară, ci politică. Conducătorii politici şi militari Aliați 
(în special francezi) ajunseseră la concluzia că o eventuală înaintare a românilor ar pune 
în pericol aranjamentele teritoriale din zonă concepute la Paris". Astfel, la 21 ianuarie 
1919, Franchet d'Esperey ordonă înghețarea ofensivei româneşti!!?. Atitudinea lui 
Berthelot, favorabilă înaintării româneşti în Transilvania, a determinat reacţiile lui 
Franchet d'Esperey si Vix, care s-au plâns lui Clemenceau că astfel se submina autoritatea 
centrală în Ungaria şi se facilita ascesiunea bolşevismului "3. Clemenceau a reacţionat la 
aceste plângeri adoptând un ton mai dur faţă de România şi reconfirmând ordinele sale 
anterioare ce delimitau zonele de responsabilitate între Berthelot si d'Esperey!!^. La 
24 ianuarie, Clemenceau i s-a adresat din nou tăios lui Berthelot, cerându-i să nu se lase 
prea uşor convins de argumentele lui Brătianu'5, iar la 28 ianuarie, premierul francez 
a revenit şi i-a cerut imperios lui Berthelot să oprească înaintarea românească şi să se 
supună ordinelor lui d'Esperey!6. Ordinele lui Clemenceau şi disciplinarea lui Berthelot 
sugerează că în ianuarie, când intervenţia franceză în Rusia se desfăşura cu uşurinţă, 
chiar fără ajutor românesc, el a luat în serios avertismentele lui Franchet d'Esperey. 

Situaţia din Transilvania era însă din ce în ce mai tensionată, mai ales în teritoriile 
necontrolate încă de armata română. Există nenumărate dovezi ale acţiunilor antiromâ- 
nesti şi de sorginte comunistă”. Diversitatea surselor ce atestă atrocitățile şi activităţile 
diversioniste şi de răspândire a propagandei bolşevice este remarcabilă: rapoarte ale 
ofiţerilor Aliați trimişi în regiune şi ale serviciilor de informaţii ale armatei române, 
corespondenţă privată, articole din presa vremii etc. Chiar dacă unele evenimente s-au 
desfăşurat fără ştirea guvernului maghiar de la Budapesta, acest fapt nu uşura situaţia 
românilor aflaţi dincolo de linia de demarcatie"®. 

Unele rapoarte ale subordonatilor lui d'Esperey si Vix, adică ale ofiţerilor francezi 
care călătoreau în Transilvania venind dinspre Belgrad şi Budapesta, şi-au exprimat 
îndoiala în legătură cu veracitatea plângerilor românilor. În special Vix, şeful misiunii 
militare Aliate, era extrem de sceptic că maghiarii erau vinovaţi în vreun fel de ceea ce 
se întâmpla în Ardeal şi mai ales că guvernul ungar purta vreo responsabilitate în acest 
sens!?. Nu credem că Vix ar trebui acuzat de rea-credinţă, ci ar trebui înţeleasă situaţia 
extrem de delicată în care se afla: depindea partial de cooperarea cu guvernul maghiar, 
canalele sale de comunicare erau în mare măsură obturate, gradul său inferior punându-l 
într-o poziţie dezavantajoasă într-o regiune unde „roiau” generalii francezi. În plus, Vix 
fusese trimis la Budapesta pentru „monitorizarea” convenției de armistițiu. Însă situaţia 
Ungariei se modificase radical între noiembrie 1918 şi ianuarie 1919, iar Vix rămăsese 
„încremenit” în proiectul initial; la finele lui ianuarie 1919, nu mai era nimic de 
„monitorizat”. Credibilitatea ofițerului francez la Budapesta era în scădere ; acesta nu 
reuşea să înţeleagă politica externă a ţării sale în regiune!” şi, în cele din urmă, a trebuit 
să părăsească splendidul oraş de pe Dunăre. Era normal, psihologic vorbind, ca Vix să 
se simtă disperat şi să-şi verse năduful pe cei responsabili, în concepţia sa, de „dinami- 
tarea" armistiţiului: románii"!. 

Ín general, istoriografia maghiará a considerat cá ciocnirile románo-ungare din 
ianuarie-februarie 1919 au fost in buná másurá exagerate de partea románá, cu scopul de 
a obţine acceptul Parisului pentru o înaintare până la linia stabilită în Tratatul din 1916. 
Însă sunt şi istorici maghiari care aduc argumente contrare, cel puţin în privinţa agitatiilor 
bolşevice din Transilvania. Unii dintre prizonierii unguri din Rusia se bolşevizaseră 

Ed. Transilvania Expres, Braşov, 2001, pp. 40-44, 200-205, 211-215. 

119. Maiorul Potopeanu, ofiţerul român de legătură pe lângă misiunea militară Aliată, îl considera 
pe Vix dedicat cauzei maghiare: „...dl It.-col. Vix este un om de o inteligenţă cu totul 
remarcabilă, nu-mi pot dar explica cum poate fi atît de «îmbrobodit»...” (Desăvârşirea 
unității nafional-statale..., vol. III, pp. 232-236). 

120. Peter Pastor, The French Military Mission in Hungary, 1918-1919, în vol. War and Society..., 
vol. XX, p. 254. 

121. Generalul francez Patey a ajuns la concluzia cá Vix trebuia rechemat (vezi Gh. Iancu, 
G. Cipăianu, op.cit., pp. 200-202). 

complet şi au fost însărcinaţi de Lenin şi tovarăşii săi să destabilizeze situaţia din Ungaria 
şi România, primind în acest sens fonduri considerabile, ceea ce le-a permis să achizi- 
tioneze armament si munitii!”. 

Pe de altă parte, nu pot exista îndoieli în privinţa faptului că românii doreau să 
înainteze, iar această dorinţă se datora nu numai evenimentelor din Transilvania!%, ci şi 
dificultăţilor pe care delegaţia română de la Conferinţa de pace le întâmpina la Paris. În 
plus, nu trebuie uitat că opinia publică din România era în deplină cunoştinţă de cauză 
în privinţa situaţiei din Ardeal. Presa română era plină de rapoarte despre atrocitățile 
maghiare si multe ziare chemau la acţiune militară în numele „nefericiţilor români 
terorizati din Banat şi Transilvania" "^, 

Însă existau şi unele voci care îndemnau la reţinere. Generalul Berthelot, până atunci 
un important catalizator al înaintării româneşti, acum pare să fi fost instrumentul pentru 
ponderarea ei!?5. El era din ce în ce mai preocupat în legătură cu turnura nefavorabilă a 
evenimentelor din sudul Rusiei, atrăgând atenţia asupra pericolului ce ar fi ameninţat 
România dinspre Nistru. Când, la mijlocul lunii februarie, guvernul român l-a informat 
cu privire la decizia de a continua inaintarea!?$, de această dată până la linia Satu Mare - 
Oradea - Arad, Berthelot a recomandat renunţarea la această idee. 

Între timp, din cauza ciocnirilor románo-maghiare, Franchet d'Esperey a cerut 
realizatorilor păcii de la Paris stabilirea unei zone neutre între cele două párti!?". El se 
aştepta ca românilor să li se spună să se retragă în spatele liniei Apâthy-Berthelot!28. 
Propunerea lui d'Esperey a fost reluată de Jules Laroche, la 17 februarie, în cadrul 
Comisiei pentru Studiul Chestiunilor teritoriale referitoare la Románia!?, însă expertul 
francez susţinea ideea creării unei zone neutre a cărei linie estică ar fi fost la aproximativ 
10 km est de Satu Mare - Oradea Mare - Arad. Propunerea a fost trimisă spre studiu 
experţilor militari, care l-au delegat pe generalul Alby, şeful Marelui Stat-Major al 
armatei franceze, să prezinte la 19 februarie, un punct de vedere la Comisie. Pornind de 
la consideraţii de natură strategică şi economică, Alby a susţinut acordarea celor trei 
oraşe (Arad, Oradea şi Satu Mare) Románieil?. La 21 februarie, Tardieu a trimis 

(D. Preda, V. Alexandrescu, C. Prodan, op.cit., p. 166). 

130. Ibidem, p. 167. 


62 ROMÂNIA, UNGARIA ŞI TRATATUL DE LA TRIANON. 1918-1920 

ropunerea către Consiliul Suprem, care a decis din nou consultarea militarilor Aliaţi!?!. 
h plus, la 22 februarie au fost audiaţi la Comisia „românească” şi delegaţii români, Ion 
I.C. Brătianu şi Alexandru Vaida-Voevod!?. Premierul român nu a fost echivoc in 
privinţa intentiilor sale: „Cerem ungurilor să accepte în mod loial situaţia de azi, să se 
resemneze noilor stări de lucruri. Dacă trebuie să ocupăm linia revendicărilor noastre, e 
în interesul bunei convietuiri cu ungurii s-o putem face cât de curând, spre a împiedica 
iluziile primejdioase ce pot naşte din prelungirea unui provizorat”!%. 

La 26 februarie, Consiliul Suprem (Consiliul celor Zece) a acceptat"^ un tronson de 
demarcaţie care permitea statului român să ocupe o linie foarte asemănătoare cu cea care 
va deveni frontiera finală'%5. Se avea în vedere o zonă neutră largă care includea centre 
urbane importante precum Arad, Oradea si Satu Mare în partea sa estică!36. Datorită 
lipsei de trupe Aliate suficiente în zonă, Cartierul General Francez a recomandat ca 
aceste oraşe, importante centre de comunicaţie, să fie atribuite României. Consiliul 
Suprem a făcut un compromis : deşi interzicea „ocupaţia militară”, se permitea ca aceste 
centre, cu excepţia Aradului, să fie utilizate de către armata română şi de locuitorii din 
zonă pentru nevoi economice. 

Această nouă linie de demarcaţie, sanctionatá de către diriguitorii Conferinţei de pace, 
avea în vedere şi asigurarea succesului pentru proiectata mare alianţă a mareşalului Foch 
împotriva Rusiei comuniste!*. România, ale cărei trupe erau angajate deja în conflicte 
sporadice cu bolşevicii, era un aliat natural. Deşi planul lui Foch va fi în curând respins, 
linia de demarcaţie asigurată românilor nu a fost schimbată. De altfel, chiar şi cei care 
nu mai susțineau idei interventioniste antibolşevice considerau că statele de la marginea 
spaţiului rusesc trebuiau ajutate. În aceeaşi săptămână în care Conferinţa a stabilit zona 
neutră între români şi maghiari, David Lloyd George, aflat la Londra, a adresat cabi- 
netului său o notă în care ideea fundamentală era că „responsabilitatea principală a 
Aliaților era să asigure protecţia următoarelor state a căror integritate a fost garantată : 
Finlanda, Estonia, Letonia, Lituania, Polonia şi România”!?8. Era, în esenţă, ceea ce mai 
târziu avea să se cheme „cordonul sanitar” sau „bariera răsăriteană”. 

Desi existau unii lideri Aliați care negau că decizia din 26 februarie va influenţa 
trasarea frontierei finale, românii şi maghiarii împărtăşeau o părere contrară, care până 
la urmă avea să se dovedească pertinentă. Ulterior, frontiera româno-maghiară de la 
Trianon a fost foarte asemănătoare cu linia de demarcaţie românească, aşa cum a fost ea 
trasată la 26 februarie 1919'%. Nu trebuie uitat faptul că între momentul acceptării de 
către Conferinţă a zonei neutre şi perioada în care s-a definitivat decizia Comisiei 
„româneşti” în privinţa graniţei româno-maghiare, 2-18 martie, distanţa în timp a fost 
doar de o săptămână! 

Unii istorici!“ au făcut speculaţii în privinţa faptului că deciziile care se vor dovedi 
fundamentale, adică cele referitoare la zona neutră şi la frontiera románo-maghiará, au 
fost adoptate într-o perioadă când principalii factori de decizie lipseau de la forumul 
păcii de la Paris: Woodrow Wilson, David Lloyd George şi Vittorio Emanuele Orlando 
erau plecaţi acasă, iar Georges Clemenceau se afla în convalescentá după rana provocată 
de un atentator la 15 februarie!“!. Nu credem că ceea ce s-a hotărât în cea de-a doua 
jumătate a lunii februarie şi în prima parte a lunii martie în privinţa României şi Ungariei 
contravenea opiniilor celor „Patru Mari” ; de asemenea, nu putem crede că, dacă aşa au 
stat lucrurile, Wilson, Clemenceau şi Lloyd George au fost împiedicaţi doar de raţiuni de 
imagine să îşi impună punctele de vedere. 

Există mai multe opinii istoriografice privitoare la stabilirea unei noi zone de 
demarcaţie între români şi maghiari. Unii istorici scriu despre faptul că trebuia corectată 
Situaţia stabilită în armistitiile din noiembrie 1918; alţi istorici au pus accentul pe 
necesităţile impuse de planurile Aliate (în mare măsură franceze) de acţiune antibol- 
şevică!%2 ; în general, cercetătorii români subliniază problema ciocnirilor militare dintre 
români şi unguri si pe cea a suferințelor populaţiei civile ; în sfârşit, unii autori maghiari 
au accentuat faptul că cei de la Paris îşi propuseseră să blocheze înaintarea trupelor 
române până la linia stabilită în Tratatul din 1916. Fiecare dintre aceste puncte de vedere 
neglijează sau chiar exclude celelalte versiuni referitoare la motivațiile celor de la Paris 
în privinţa stabilirii zonei neutre'^?. Din perspectiva noastră, nu reuşim să identificim 

de a-l împiedica, l-ar încuraja, căci emisarii bolşevismului maghiar nu vor putea fi împiedicaţi 

nici un motiv pentru care aceste teorii ar trebui să se excludă. Dimpotrivă, le considerăm 
complementare. Credem că liderii politici şi militari Aliați au avut în vedere toate aceste 
aspecte: amendarea armistiţiilor care nu mai corespundeau situaţiei de pe teren, atragerea 
României în acţiuni interventioniste în Ucraina şi Rusia, stoparea confruntărilor dintre 
cele două popoare în Transilvania şi, de ce nu, evitarea situaţiei în care România ar fi pus 
Conferinţa în faţa faptului împlinit în privinţa frontierei cu Ungaria. 

Generalul d'Esperey a fost imediat instruit să facă pregătirile militare pentru punerea 
în practică a deciziei Parisului. Românii au fost informaţi despre lucrurile care urmau să 
vină!%, dar maghiarii au fost lăsaţi în necunostintá de cauză, deşi ziarele româneşti si 
ungureşti erau pline de zvonuri despre decizia de la Paris. Guvernul maghiar a rămas 
izolat. Din acest motiv, agravat şi de lipsa oricărei informaţii despre spiritul păcii de la 
Paris, guvernul maghiar nu a avut posibilitatea reală de a-şi formula liniile politice care 
să se potrivească noilor realităţi. Oricum, guvernul maghiar al lui Dénes Berinkey!^ şi 
preşedintele ungar Mihâly Kârolyi s-au dovedit incapabili să înţeleagă adevărul. 

Pentru a curma eventuale înaintări româneşti, maghiarii se pregăteau pentru rezistenţă 
militară şi realizau incursiuni în teritoriul controlat de armata română!“6. Măsuri similare 
erau luate şi de către guvernul român, astfel încât tensiunea din zonă era în crestere!*". 
Maghiarii n-au aflat despre decizia de la 26 februarie a Conferinţei de pace decât pe la 
mijlocul lunii martie. Abia în timpul vizitei la Budapesta a lui Halsey E. Yates, ataşatul 
militar american în România, adevărul a ieşit la iveală în mod neoficial şi din greşeală!%. 

Noile evoluţii din sudul Rusiei au determinat accelerarea desfăşurării evenimentelor 
referitoare la zona neutră. Până la mijlocul lunii martie, forţele interventioniste franceze 
din regiunea Odessei s-au aflat sub spectrul înfrângerii în faţa bolşevicilor. La 13 martie, 
Clemenceau i-a ordonat generalului Berthelot să utilizeze trupele româneşti pentru 
apărarea liniei ferate Tiraspol - Odessa. Criza din Rusia a oferit românilor ocazia de a 
exercita presiuni pentru punerea în aplicare a deciziei din 26 februarie!?. La 14 martie, 
reprezentantul român la Paris, Victor Antonescu, a trimis lui Clemenceau un memoriu 
din,partea guvernului său!50. Românii se plângeau că, în timp ce Franchet d'Esperey 
căuta încă un ofiţer francez potrivit pentru a comunica ungurilor termenii Conferinţei de 
pace, aceştia din urmă pustiau Transilvania şi răspândeau propagandă bolşevică!s!. 

151. Stefan Cicio Pop, ministrul de stat pentru afacerile din Transilvania, îi scria lui Alexandru 
Vaida-Voevod la Paris: „...generalul Franchet d'Esperey este prea departe pentru a auzi 
strigătele de durere ale naţiunii noastre, nu poate deci să-i oprească pe maghiari să-şi 
continue jocurile macabre" (H. Salcá, F. Salvan, op.cit., pp. 277-279) sau „O comedie mai 
scârboasă nu s-a jucat în lumea aceasta, ca comedia aceasta a Ententei! Leagă aliaţilor 
proprii mâinile şi picioarele, de altă parte ţipă după ajutor şi somează România să-i dea trupe 

Răspunsul lui Clemenceau a venit în aceeaşi zi. Folosind aproape aceleaşi cuvinte ca în 
memoriul lui Antonescu, Clemenceau s-a referit la politica maghiară de pustiire a pămân- 
tului. El i-a ordonat lui Franchet d'Esperey să evite orice întârziere viitoare şi să aplice 
decizia Conferinţei de pace. Predarea oficială a hotărârii Consiliului Suprem, realizată 
de către colonelul Vix la 20 martie!??, a precipitat demisia!“ lui Mihály Károlyi!" şi 
ascensiunea unui nou guvern dominat de către comunistul Béla Kun, care a promis rezis- 
tentá armată şi o alianţă cu Rusia bolşevică!55. La început, românii au văzut prea puţine 
diferente între Károlyi şi Kun, dar, mai apoi, apelul deschis al lui Kun către Lenin! a 
sporit temerile că înfrângerea Aliată în sudul Rusiei şi un posibil complot „bulgaro- 
-maghiar” vor determina un atac asupra României din trei direcții!” 

În plus, relaţiile României cu marile puteri diriguitoare ale Conferinţei de pace de la 
Paris nu erau dintre cele mai fericite ; anxietátile delegaţiei româneşti erau din ce în ce 
mai pronunţate. Scrisoarea pariziană a lui Alexandru Vaida-Voevod, adesată lui Iuliu 
Maniu, la 20 martie 1919, este revelatoare în acest sens: ,...Mosi la francezi, moşi la 
englezi, la americani, la italieni. În comisii apoi oameni sub 30 şi 40 de ani. Dar moşii 
au votul. Nu e nici o reavoinţă, însă fiecare îşi păzeşte interesele, jelos să nu-i o ia cel’lalt 
înainte... trebuie să fim pregătiţi, ca luând lupta, să ne facem înşine dreptate apărându-ne 
de bolşevism, spre Ukraina şi dându-i pe unguri peste Tisa, iar pe sârbi peste Dunăre, 
în momentul potrivit. Si vis pacem para bellum. Sârbii, aşa balcanici cum sunt, le impun 
cu nesupunerea lor mai mult unor babe în pantaloni decât noi nouă ca element de ordine 
şi de disciplină. Maghiarii, cu fanfaronadele, corupţia şi pozele lor belicoase, azi mâine 
vor fi trataţi ca aliaţi, de nu le vom şti da vreo două peste teastá. Ei vor fi chemaţi numai 
să iscălească, dar ştii tu cum ştiu ei să sucească şi să răsucească vorbele. Pe atunci 
îmi prepar arsenalul de hârtie, tu pregăteşte-l pe cel de oţel, căci acela procură respect 
şi acestuia” 158. 


ca să ne apere de bolşevismul rusesc ! Nici între nebuni nu se întâmplă lucruri de acestea. Şi 
între pereţii caselor de nebuni se află mai multă logică” (Ibidem, p. 298). 

obiectiv protejarea liderului maghiar de eventualele represalii la care ar fi putut fi supus 
(T. Hajdu, A Contribution to the History of the Proclamation of the Hungarian Republic of 

Încercările delegaţiei române de captatio benevolentiae, pe canale oficiale si 
neoficiale, faţă de cei ce aveau capacitate de decizie la Paris nu s-au bucurat decât de un 
succes parţial. S-a utilizat o varietate de metode: de la memorii oficiale şi până la 
prânzuri şi cine de tatonare, de la propagandă!“ in presa pariziană şi din celelalte 
capitale Aliate!5 şi chiar neutre şi până la apelarea la „arma diplomatică secretă”!$!, 
adică la farmecul personal, unanim recunoscut, al reginei Maria'®. Mai mult decât atât, 
la sugestia lui Ion I.C. Brătianu, Alexandru Vaida-Voevod împreună cu încă şapte membri 
ai delegaţiei române au aderat la francmasonerie!9, ceea ce a permis obţinerea de infor- 
mafii utile pentru oficialii români de la Paris, precum şi un acces sporit la presa franceză!%. 
Nici rolul oamenilor de cultură nu a fost neglijat: spre exemplu, Elena Văcărescu, 
Ion Pillat şi multi alţii au acţionat pentru trezirea interesului faţă de Románia!9. În 
pofida acestor eforturi, doleantele româneşti nu au găsit întotdeauna receptorii pe care 
i-ar fi vrut în cadrul forurilor de conducere ale Conferinţei, de multe ori delegaţia 
statului român împărtăşind senzaţia că nu era ascultată!“ Este de înţeles, in acest 
context, patetismul primului-ministru român: „Am fost de mai multe ori pe punctul de 
a protesta, întorcându-mă în România şi dându-mi demisia. Un exces de conştiinţă a 
datoriei mi-a impus obligaţia de a îndura totul, cât timp va exista o speranţă de a face să 
înceteze această situaţie mizerabilă” 157. 

Deşi situaţia României era dificilă la forumul păcii de la Paris, era mult mai bună 
decât cea a Ungariei. Stat recent reapărut pe harta Europei, nerecunoscut încă de marile 
puteri învingătoare, inclus în categoria ţărilor învinse, deci neinvitat la Conferinţa de 
pace, subiect încă al blocadei economice Aliate!95, Ungaria a trecut în primele luni ale 
anului 1919 printr-o perioadă extrem de agitată. 

Cu un program mai radical chiar decât cel al precedentului guvern, datorită creşterii 
influenţei social-democratilor maghiari, noua conducere de la Budapesta - cabinetul 
Berinkey - avea, pe de altă parte, o atitudine mai pronunţat anticomunist4'®. Se pare că 
era o reacţie la îngrijorările reprezentanţilor Aliați, în special britanici şi americani, 
aflaţi la Viena sau la Belgrad, uneori călătorind chiar la Budapesta!”0. Cu alte cuvinte, 
opiniile cvasipersonale ale unor personaje din tabăra Aliată, precum profesorii americani 
Archibald Carry Coolidge, Philip Marshall Brown!” şi ofiţerii britanici colonelul Thomas 
Montgomery-Cuninghame şi căpitanul F. Williams-Freeman!”?, au fost considerate de 
liderii de la Budapesta ca fiind poziţia oficială a Conferinţei de pace. Drept consecinţă, 
la 21 februarie 1919, mai mulţi agitatori comunişti au fost arestaţi, iar unii activişti de 
extremă dreaptă au fost obligati să se refugieze la Viena!”. 

Conferinţa de pace nu a avut însă nici de această dată reacţia favorabilă pe care o 
aşteptau oficialităţile ungare. Poziţia guvernului nu s-a întărit, popularitatea atitudinii 
externe „proantantiste” fiind în cădere liberă. Şi opoziţia conservatoare faţă de regimul 
Kârolyi s-a activat, căutând soluţii şi aranjamente pe cont propriu, în paralel sau cel mai 
adesea în contradictoriu cu acţiunile oficiale. La Arad, Szeged, Viena sau în oraşele 
elveţiene, nume precum Bethlen, Csâky, Teleki, Horthy şi altele, adică oamenii care vor 
conduce Ungaria interbelică, au început să fie din ce in ce mai des rostite!"^. 

Neidentificând căi de acces spre contactarea marilor puteri ai căror lideri se aflau 
la Paris, guvernul maghiar a încercat să dezvolte relaţii cu anumite state din regiune. 
Au fost stabilite relaţii diplomatice cu Austria şi Elveţia şi s-au purtat discuţii cu iugo- 
slavii şi polonezii. Aceste contacte ar fi trebuit să culmineze, în concepţia lui Mihâly 
Károlyi, cu o alianţă între Ungaria, Polonia, Iugoslavia si Austria", Se pare că şi Italia 
agrea o asemenea combinaţie, dar cu precizarea că ea ar fi trebui să înlocuiască statul 
slavilor de sud", 

Ínsá chiar si Károlyi şi-a dat seama de obstacolele insurmontabile care stăteau in fata 
unei asemenea combinaţii. A început să mediteze dacă nu cumva singura soluţie pentru 
Ungaria, în vederea refacerii unei ţări aidoma celei din Evul Mediu, nu era apropierea 
de centrul de putere care începea să se prefigureze la Moscova!” . Şi atitudinea regimului 


puternicei American Relief Administration, Herbert Hoover, cerea încă de la începutul lunii 

faţă de bolşevicii maghiari a devenit, de la începutul lunii martie, mai blândă. Liderii 
comunişti au fost eliberaţi din puşcării, iar Kârolyi, se pare, intenţiona să trimită un 
emisar în Rusia. Înmânarea de către colonelul Vix, la 20 martie 1919, a notei Conferinţei 
de pace privitoare la instituirea unei zone neutre între români şi maghiari şi demisia 
ulterioară a guvernului Berinkey şi a preşedintelui Kârolyi au blocat acest plan. El avea 
să fie reluat de comuniştii lui Kun, mult mai potriviţi în rolul de aspiranti la grațiile lui 
Lenin". Această încercare avea să fie facilitată de faptul că din ce în ce mai multi 
maghiari începeau să identifice lupta bolşevicilor ruşi împotriva intervenţiei străine cu 
lupta Ungariei împotriva statelor succesoare!”?. 


178. Vezi Pamfil Şeicaru, România în Marele Război, Ed. Eminescu, Bucureşti, 1994, 
pp. 369-373. 
179. P. Pastor, Hungary between..., p. 127. 


Capitolul al Ill-lea 


România, Republica Sfaturilor din Ungaria 
şi Conferinţa de pace de la Paris 
| (21 martie — 1 august 1919) 


1. Debutul politicii externe a Republicii Sfaturilor din Ungaria 


Ştirile venite din Ungaria în ultima decadă a lunii martie a anului 1919 au creat o 
aprehensiune serioasă la Paris, dar puţină surpriză printre cercurile avizate ale 
Conferinţei. De-a lungul iernii, toţi vorbeau despre pericolul răspândirii bolşevismului 
înspre vest şi infestării Europei Occidentale. Acum acest lucru se întâmplase; ame- 
ninţarea care fusese atât de îndelung si familiar discutată, încât devenise un pic ireală si 
neconvingătoare, se materializase. Opera Conferinţei, ordinea socială din Europa şi 
chiar guvernele Aliate însele păreau în pericol. Un rezultat direct al crizei a fost decizia 
din 25 martie de a se reduce componenţa Consiliului Suprem la cei patru şefi de guvern!. 
În aceeaşi zi, Consiliul celor Patru a luat naştere pentru a se ocupa de problemele 
esenţiale, în timp ce Consiliul miniştrilor de externe (Consiliul celor Cinci) urma să 
trateze chestiuni mai puţin importante. Mai mult, revoluţia maghiară avea să preceadă cu 
doar câteva zile una dintre cele mai mari crize ale Conferinţei: confruntarea dintre 
poziţiile franceză şi anglo-americană asupra chestiunii germane?. 

Noul gavern de la Budapesta era format din social-democrati de „stânga” şi din comu- 
nişti. Şeful cabinetului (cu denumirea oficială de Consiliul Revoluționar de Conducere 
sau Consiliul Comisarilor Poporului) era social-democratul Sándor Garbai? ; comuniştii 
nu deţineau prea multe ministere importante, cu excepţia celui de Externe, unde era titular 
Béla Kun (alias Moritz Kohn), un evreu originar din Transilvania, în vârstă de 33 de ani, 

Conference, de aici înainte FR.U.S., P.P.C., 1919, vol. III, p. 468. 

în istoria universală, vol. II.1, Iaşi, 1987, pp. 610-611. În aşa-numitul Memorandum de la 
Fontainebleau al lui David Lloyd George, din 25 martie 1919, se atrăgea atenţia, printre altele, 
şi asupra pericolului creării „unei mari iredente maghiare”. 

3. Se pare cá a existat o presiune bolşevică ca social-democratii să deţină principalele funcţii de 
conducere în noul cabinet ; principala victimă a acestei cerinţe a bolşevicilor a fost Sandor 
Garbai, un social-democrat necompromis, devenit liderul neputincios al Republicii Sfaturilor 
din Ungaria (A.M.A.E., Fond 71/1920-1944, Ungaria, Relaţii cu România, 1919-1929, 
vol. 84, f. 9). 

cu mai vechi predispoziţii spre bolşevism, desăvârşite în timpul prizonieratului din 
Rusia, unde influenţa leninistá se dovedise decisivă“. 

La 22 martie, un comunicat al Consiliului Revolutionar de Conducere îi informa pe 
maghiari despre schimbările produse?. Comunicatul declara că „ţara poate fi salvată de la 
prăbuşire şi anarhie doar de către socialism şi comunism”. El explica faptul că, în cadrul 
frontierelor propuse în ultimatumul lui Vix, Ungaria s-ar fi sufocat din punct de vedere 
economic. În privinţa politicii externe a noului guvern, manifestul declara : „...unitatea 
ideologică totală cu guvernul sovietic” şi oferea „proletariatului din Rusia o alianţă 
militară” ; „El (guvernul maghiar - n.n.) transmite saluturi frátesti muncitorilor din 
Anglia, Franţa, Italia şi America şi le cere acestora să nu permită intervenţia militară 
rapace împotriva Republicii Sovietice Maghiare, pusă la cale de către guvernele lor 
capitaliste"$. Apelul noilor lideri era un amestec de disperare naționalistă şi ideologie 
marxistă şi a avut ca rezultat faptul că până şi cei care aveau ceva simpatie pentru marxism 
s-au declarat în favoarea dictaturii socialiste”. 

În ciuda radicalismului mesajului noii conduceri a Ungariei, determinat de imperative 
ideologice şi menit în principal să intersecteze orizontul de aşteptare al maselor dezilu- 
zionate maghiare, prima etapă a politicii externe a noului regim s-a caracterizat prin cea 
mai mare flexibilitate imaginabilă. Chiar din primul moment, noii lideri de la Budapesta 
au început negocieri cu inamicii, dovedind în felul acesta că îşi însuşiseră lecţia pe care 
Lenin o predase în Rusia după lovitura de stat bolşevică din 25 octombrie/7 noiembrie 
1917. Kun, Garbai şi ceilalţi au înţeles că obiectivul lor cel mai important şi mai greu de 
atins era menţinerea la putere; au intuit anxietátile provocate la Bucureşti, Praga şi 
Belgrad, precum şi frustrările celor de la Paris, de la forumul păcii. Drept consecinţă, 
pentru a evita o intervenţie externă, au încercat prin toate mijloacele aflate la dispoziţia 
lor să liniştească susceptibilitátile Aliaților. 

La 24 martie, Kun i-a transmis o declaraţie de intenţii prinţului Livio Borghese, reprezen- 
tant semioficial al Italiei la Budapesta”, în care se solicitau negocieri din perspectiva armis- 
titiului din 3 noiembrie 1918". Un memoriu aproape identic a fost adresat colonelului 
Ferdinand Vix, ce încă mai era în acel moment şeful misiunii militare Aliate din capitala 

ungară". Iar pentru a se preîntâmpina o reacţie de nervozitate din partea trupelor franceze 
aflate în sudul Ungariei, Kun şi-a trimis un reprezentant la Belgrad, pentru a face o ofertă 
de negocieri generalului de Lobit. La 26 martie, a ajuns la Belgrad Otto Róth"^, un social- 
-democrat de „stânga” originar din Timişoara, artizanul unei diversiuni care avea drept 
scop realizarea unui Banat independent. Oferta cu care s-a prezentat Róth la Belgrad era 
diferită de cea înaintată lui Borghese sau Vix, în sensul că se propuneau negocieri pornindu-se 
de la aşa-numita „notă Vix” din 20 martie, prin care maghiarii fuseseră informaţi despre 
„zona neutră” dintre aceştia din urmă şi români, stabilită de Conferinţă la 26 februarie!*. 

Tot la 26 martie, ziua în care misiunea Vix a părăsit Ungaria, Béla Kun l-a contactat 
pe Károlyi, rugându-l să transmită o altă propunere maghiară către Aliaţi!5. Kun a solicitat 
garanţii pentru integritatea Ungariei şi în schimb s-a oferit să medieze diferendele dintre 
Aliați şi Rusia. De asemenea, el pretindea că forţele militare maghiare nu se vor uni cu Armata 
Roşie rusă şi că guvernul nu va răspândi propaganda comunistă în exterior. De partea lor, 
Aliaţii trebuiau să promită că se vor ţine plebiscite în toate zonele aflate în dispută şi că 
Ungariei îi va fi livrat un ajutor alimentar consistent. Károlyi nu a obţinut nimic de la Aliați, 
deoarece aceştia erau ocupați cu numirea unui reprezentant care să meargă în Ungaria 
pentru a investiga noua situaţie. De asemenea, noua conducere de la Budapesta a încercat 
să negocieze şi cu ţara vecină considerată cea mai uşor de abordat în acel moment, trimițând 
un emisar la Belgrad, într-o misiune de tatonare ce nu s-a bucurat de succesul scontat!6. 

Dintre toate aceste încercări ale noului regim de a-i contacta pe Aliați, singura care 
a avut finalitate, în sensul că a ajuns pe agenda Consiliului celor Patru, a fost cea inter- 
mediată de prinţul Borghese”. Liderii marilor puteri au privit-o însă cu neîncredere, 
lipsindu-le informaţiile necesare pentru a putea estima ceea ce se întâmpla în Ungaria. 
Ştirile care veneau dinspre Budapesta erau contradictorii : fuziunea dintre comunişti şi 
social-democrati stârnea nedumerire, iar participarea unor miniştri şi subsecretari de stat 
din fostul guvern în noua structură de conducere, ca şi declaraţiile lui Mihály Károlyi in 
favoarea noii Republici Sovietice puneau sub semnul întrebării caracterul strict comunist 
al noului regim. Vreme de aproximativ zece zile, experimentul care se desfăşura la 
Budapesta a reprezentat un mister pentru conducătorii Conferinţei de pace de la Paris. 

2. Conferinţa de pace de la Paris şi Republica Sfaturilor 
din Ungaria 


La 25, 27, 29 si 31 martie, şedinţele Consiliului celor Patru s-au ocupat şi de evenimentele 
din Ungaria!*, În prima dintre aceste reuniuni, cea din 25 martie, cei „Patru Mari" au 
trebuit să facă o opţiune fundamentală în privinţa evoluţiei evenimentelor din răsăritul 
Europei: având de ales între a continua intervenţia antibolşevică din sudul Rusiei şi a 
aproviziona din punct de vedere militar România, pentru o a face capabilă să reziste 
amenințărilor devenite din ce în ce mai concrete - şi dinspre Est, şi dinspre Vest -, liderii 
Conferinţei s-au orientat, la sugestia mareşalului Foch, spre susţinerea variantei româ- 
nesti?. Statul român urma să primească material militar de provenienţă britanică20. 

La 27 martie, Foch a prezentat concepţiile sale privitoare la „cordonul sanitar” 
(sau barrière de l'Est)”, ce trebuia să despartă Rusia bolşevică de Europa, şi la „inelul 
din jurul Ungariei”, menit să elimine focarul de infecţie din Europa Centrală%?. Mili- 
tarul francez avea în vedere blocarea posibilităţii de colaborare între comuniştii 
maghiari şi cei ucraineni şi ruşi, ocuparea Vienei? şi, în cele din urmă, şi a Budapestei. 
Cei care s-au opus au fost americanii, prin persoana generalului Tasker Bliss?*, care 
l-a influenţat în acest sens pe Wilson. Deşi Consiliul celor Patru a respins o intervenţie 
militară a Aliaților în Ungaria, francezii au mai cochetat câteva zile cu ideea unei acţiuni 
armate franco-româno-iugoslave, menită să elimine centrul comunist budapestan?5. Abia 


18. John M. Thompson, Russia, Bolshevism and the Versailles Peace, Princeton University Press, 
Princeton, 1966, pp. 200-208. 

19. Dumitru Preda, Vasile Alexandrescu, Costică Prodan, În apărarea României Mari, Campania 
armatei române din 1918-1919, Ed. Enciclopedică, Bucureşti, 1994, pp. 174-175. 

20. Ibidem, p. 190; Gheorghe I. Brătianu, Acţiunea politică şi militară a României în 1919 
în lumina corespondentii diplomatice a lui Ion I.C. Brătianu, ediţia a II-a, Ed. Cartea 
Românească, Bucureşti, 1940, pp. 59-60. 

21. Se pare că rapoartele pe care generalul Berthelot (vezi, spre exemplu, cel din 20 martie, în 
Desăvârşirea unităţii nafional-statale..., vol. III, pp. 255-256) le-a trimis la Paris în primele 
două decade ale lunii martie, în care propunea ca „ruşii să fie abandonaţi” şi să fie organizat 
un front defensiv de la Marea Baltică la Marea Neagră, au influenţat direct adoptarea concepţiei 
»cordonului sanitar” (Glenn E. Torrey, General Henri Berthelot and the Army of the Danube, 
1918-1919, în vol. War and Society in East Central Europe, vol. XX, Revolution and 
Interventions in Hungary and Its Neighbor States, 1918-1919, New York, 1988, p. 288). La 
rândul său, se pare că generalul Berthelot fusese influenţat de opiniile în această privinţă ale 
militarilor români, generalul Iliescu fiind cel care a revendicat paternitatea concepţiei privitoare 
la „cordonul sanitar” (vezi Ion M. Oprea, România şi Imperiul Rus, 1900-1924, vol. I, 
Ed. Albatros, Bucureşti, 1998, pp. 248-249). 

22. Les Délibérations du Conseil des Quatre (24 mars-28 juin 1919). Notes de l'officier interpréte 
Paul Mantoux, tome I, Jusqu'à la remise à la délégation allemande des conditions de paix, 
Éditions du Centre national de la recherche scientifique, Paris, 1955, pp. 52-57. 

23. Richard H. Ullman, Anglo-Soviet Relations, 1917-1921, vol. II, Britain and the Russian Civil 
War, November 1918-February 1920, Princeton University Press, Princeton, 1968, pp. 139-140. 

24. David Sherman Spector, România şi Conferinţa de pace de la Paris. Diplomaţia lui Ion I.C. 
Brătianu, Institutul European, Iaşi, 1995, p. 142. 

25. M. Ormos, op.cit., pp. 218-219, 222-223; iugoslavii aveau retineri serioase faţă de partici- 
parea la o intervenţie antimaghiară, mai ales câtă vreme tensiunile dintre ei şi italieni 
comportau accente acute. 

la 29 martie, Clemenceau a ordonat evacuarea Odessei şi anularea, ce se dorea temporară, 
a intervenţiei în Ungaria. 

La 28 martie, în Consiliul miniştrilor de externe s-a discutat o decizie a Consiliului 
Suprem Economic (organism „patronat” de americani prin Herbert Hoover) din 12 martie, 
de a ridica blocada economică la care erau supuse Austria şi Ungaria. Noile evoluţii de 
la Budapesta au determinat decizia : blocada austriacă urma să fie ridicată, cea asupra 
Ungariei rămânea însă in funcțiune”. 

La 29 şi 31 martie, Consiliul celor Patru a trebuit să discute din nou problema 
maghiară. Preşedintele Wilson s-a întrebat dacă nu cumva Aliaţii n-ar trebui să trateze cu 
socialiştii din Ungaria, o ţară pe care el o considera prieteni?". Clemenceau a negat 
vehement că maghiarii erau prieteni ai Aliaților. El a argumentat că ungurii şi conducătorii 
lor erau direct responsabili pentru declanşarea şi purtarea războiului. Preşedintele ame- 
rican a criticat politica interventionistá a francezilor - de fapt a lui Foch şi a generalilor 
francezi ; Clemenceau nu împărtăşea opiniile acestora - si a sugerat că Aliaţii ar trebui 
să se ţină deoparte de Ungaria, dacă se dorea ca bolşevismul să fie stăvilit în interiorul 
frontierelor ei. El a fost sprijinit de către David Lloyd George, care era împotriva inter- 
ventiei pe motiv că puţine ţări din Europa aveau nevoie de o revoluţie socială în măsura 
în care avea Ungaria. Lloyd George chiar a dorit ca Aliaţii să stabilească relaţii cu noul 
regim maghiar. Astfel, recunoaşterea Aliată, care îi fusese respinsă regimului lui Kârolyi, 
era propusă acum de către anglo-americani pentru regimul comunist al lui Kun. În cele 
din urmă, la 31 martie, Consiliul celor Patru a decis să-l trimită în Ungaria pe generalul 
sud-african Jan Christian Smuts, pentru a investiga situatia?*. La insistenţele francezilor, 
care nu agreau trimiterea respectivului emisar in Ungaria - mai ales că, iniţial, ar fi 
trebuit să plece la Budapesta un francez? -, obiectivele misiunii Smuts au fost limitate, 
ca şi autoritatea generalului sud-african. Smuts avea mandatul de a purta discuţii pe baza 
armistiţiului din 3 noiembrie şi a Convenţiei din 13 noiembrie, de a aborda chestiunea 
zonei neutre (trebuia să le ofere asigurări maghiarilor că respectivul aranjament viza 
doar evitarea vărsării de sânge, şi nu prefigura frontiera finală), de a investiga ce locuri 


26. FR.U.S., PPC., 1919, vol. IV, pp. 522-523. 

27. Poziţia lui Wilson a fost probabil influenţată si de rapoartele lui Philip Marshall Brown, un 
profesor universitar de la Harvard, aflat atunci la Budapesta. Ideile lui Brown, antiinter- 
ventioniste şi favorabile negocierilor cu bolşevicii maghiari, circulau pe ruta Budapesta 
(Brown) - Viena (Archibald C, Coolidge) - Paris (R. Lansing), ajungând în cele din urmă la 
Wilson (vezi Ibidem, vol. XII, pp. 420-427). 

28. Constantin Kirițescu, Istoria războiului pentru întregirea României, 1916-1919, ediţia a II-a, 
Ed. Ştiinţifică şi Enciclopedică, Bucuresti, 1989, vol. II, p. 421. Kirițescu interpretează 
misiunea Smuts ca o recunoaştere de jure a noului regim maghiar de către Aliați, ceea ce, in 
realitate, nu a fost cazul. Poziţia lui Kirițescu reflectă însă anxietatea cu care guvernul de la 
Bucureşti şi delegaţia românească de la Paris au privit misiunea Smuts (vezi şi Gh. Brătianu, 
op.cit., p. 60). 

29. Nicolae Petrescu Comnen îi scria de la Berna, la 5 aprilie 1919, lui Alexandru Vaida- Voevod, 
la Paris: „Ştirea plecării generalului Smuts în locul lui Maugin a umplut de bucurie pe 
unguri. Aseară Andrâssy a dat o masă mare spre a sărbători această incontestabilă victorie... 
Şantajul a reuşit. Constat cu durere că nu mă înşelam deloc când spuneam domnului prim- 
-ministru că partida nu este încă câştigată şi că ungurii ne pregătesc încă multe lovituri” 
(Horia Salcă, Florin Salvan, Dr. Alexandru Vaida-Voevod, corespondență, 1918-1919, 
Ed. Transilvania Expres, Braşov, 2001, p. 338). 

trebuiau ocupate de către Aliați în interiorul zonei neutre şi de a elucida soarta misiunilor 
Aliate din capitala Ungariei". 

Dacă atitudinea lui Georges Clemenceau era una strict conjuncturală”!, nedorind în 
acel moment ca prin susţinerea unei intervenţii în Ungaria să accentueze tensiunile cu 
britanicii şi americanii în privinţa chestiuni germane, iar cea a lui David Lloyd George 
avea o componentă superficială, premierul britanic manifestând uneori interes pentru 
problema maghiară, fără a-l întări însă printr-o consecvență corespunzătoare*?, poziţia 
americană era una de substanţă, ilustrând viziunea reprezentanţilor Statelor Unite în 
privinţa anihilării comunismului prin metode economice : eradicarea factorilor care au 
dus la victoria bolşevismului (lipsuri, foamete etc.)?. În acest context, nu credem că 
erau lipsite de consistenţă opiniile multor oameni politici din România în sensul că 
americanii păreau cei mai importanti adversari ai planurilor româneşti". 

Între timp, Brătianu căuta să intensifice sentimentele antimaghiare de la Paris, efor- 
turile sale fiind uşurate de ştirile despre o invazie iniţiată de către Kun împotriva Slovaciei, 
la 28 martie. Atacul a fost interpretat ca o încercare de a se realiza un contact cu Armata 
Roşie din Ucraina. Alături de cercetătorul american D.S. Spector, şi unii istorici 
români reiau această informatie referitoare la atacarea Slovaciei de către maghiari”. Iar 
unele lucrări scriu chiar despre războiul pe care noul regim de la Budapesta l-ar fi 
declarat, imediat după preluarea puterii, împotriva tuturor vecinilor’. Am încercat să 
identificăm sursele folosite de toţi aceşti autori, dar operaţiunea s-a dovedit anevoioasă. 
Este adevărat că există unele documente care atestă zvonurile care circulau în acele zile 
de sfârşit de martie 1919, zvonuri privitoare la intenţiile belicoase ale noilor guvernanti 


30. Desăvârşirea unităţii nafional-statale..., vol. III, pp. 286-288. 

31. Kalervo Hovi, Cordon Sanitaire or Barriére de l'Est ? The Emergence of the New French 
Eastern European Alliance Policy, 1917-1919, Turun Yliopisto, Turku, 1975, pp. 196-203. 

32. Vezi Thomas L. Sakmyster, Great Britain and the Making of the Treaty of Trianon, in Béla 
K. Király, Peter Pastor, and Ivan Sanders, eds., War and Society in East Central Europe, 
vol. VI, Essays on World War I: Total War and Peacemaking. A Case Study on Trianon, 
Brooklyn College Press, New York, 1982, pp. 120-121. 

33. I. Ciupercă, Bucuresti-Washington : diplomație şi petrol, în vol. Relații româno-americane în 
timpurile moderne, editat de Gheorghe I. Florescu, Ed. Universităţii „Al.I. Cuza”, Iaşi, 
1993, pp. 170-171. Deşi Conferinţa nu acceptase ridicarea blocadei impuse Ungariei, Wilson 
şi Hoover au insistat, pe la începutul lui aprilie, pentru aprovizionarea acestei tari (FR. U.S., 
PP C., 1919, vol. XII, p. 428). 

34. Ion Stanciu, Aliafi fără alianţă. România şi SUA, 1914-1920, Ed. Albatros, Bucureşti, 1992, 
p. 192. 

35. D.S. Spector, op.cit., p. 145. 

36. România ín anii primului război mondial, coord. Vasile Milea, Stefan Pascu, Ilie Ceauşescu 
ş.a., autori Vasile Alexandrescu, Ion Ardeleanu, Vasile Arimia ş.a., vol. II, Ed. Militară, 
Bucureşti, 1987, p. 668; D. Preda, V. Alexandrescu, C. Prodan, op.cit., p. 208. 

37. Valeriu Florin Dobrinescu, România şi Ungaria de la Trianon la Paris (1920-1947). Bătălia 
diplomatică pentru Transilvania, f.l., Ed. Viitorul Românesc, 1996, p. 21; D. Preda, 
V. Alexandrescu, C. Prodan, op.cit., p. 186. Autorii acestei din urmă lucrări mai prezintă şi 
ordinele primite de Armata Roşie maghiară : să menţină fronturile existente şi să se retragă în 
caz de confruntare cu inamicul. Or, este greu de crezut că la 24 martie s-au emis astfel de 
ordine, iar la 25 martie s-a declarat război tuturor vecinilor ! 

de la Budapesta?*. Nu trebuie uitat însă faptul că aceste informaţii proveneau de la 
Belgrad, sediul militarilor francezi din această zonă a Europei, sau de la Bucureşti. 
Generalul de Lobit primise ordine de la şeful său, generalul d'Esperey, pentru a pregăti 
intervenţia împotriva intruziunii bolşevice din Ungaria??. Era nevoie însă de un pretext. 
Or, intenţiile agresive ale comuniştilor unguri s-ar fi potrivit perfect în context. 

Se poate identifica, probabil, punctul de plecare al acestei informaţii despre „decla- 
ratia de război” maghiară. Şeful formal al grupului de „comisari ai poporului” care 
conducea Ungaria, Sândor Garbai, a declarat că ţara sa se afla în război „cu toate statele 
vecine de la care are ceva de revendicat”“. Înclinăm să credem totuşi că această afirmaţie 
nu trebuie interpretată în sensul unei suicidale declaraţii de război, ci mai mult ca o 
dorinţă a noului premier maghiar de a demonstra că nu ţara sa, ci statele din preajmă 
aveau intenţii agresive. Noul guvern de la Budapesta nu-şi putea permite să întreprindă 
acţiuni ofensive împotriva ţărilor vecine din simplul motiv că nu avea la dispoziţie 
trupele militare necesare unor asemenea operaţiuni de anvergură. Că existau intenţii de 
viitor în acest sens, că Armata Roşie maghiară se organiza cu rapiditate, că au fost 
unele ciocniri locale“? în zonele de contact dintre teritoriul deţinut de maghiari şi cel aflat 
în posesia trupelor româneşti, ceheşti şi sârbeşti, toate acestea sunt în afară de orice 
dubiu. Dar declaraţii generale de război şi atacuri masive maghiare nu s-au produs în 
cele trei săptămâni care au urmat instalării guvernării comunisto-social-democrate la 
Budapesta. Dimpotrivă, noii lideri maghiari au încercat, aşa cum am prezentat mai sus, 
să obţină din partea adversarilor - marile puteri învingătoare şi statele vecine - acea 
perioadă de respiro atât de necesară consolidării puterii. Ba chiar noul regim maghiar a 
făcut serioase eforturi de a dezminti informaţiile care circulau în privinţa declaraţiei de 
război“. Probabil că zvonurile despre astfel de provocări au fost emise de acele surse 


38. Vezi telegramele ministrului francez la Belgrad, de Fontenay, către ministrul de externe 
francez, la 22 şi 24 martie 1919, in Desăvârşirea unităţii nafional-statale..., vol. III, 
pp. 267-268, 272-275. 

39. Mâria Ormos, The Hungarian Soviet Republic and Intervention by the Entente, în vol. War and 

40. Apud Gheorghe Unc, Vladimir Zaharescu, Din cronica relaţiilor románo-maghiare în anii 
1918-1920, în „Anale de istorie”, XXVII, nr. 4/1981, p. 113. Cele câteva pagini (pp. 111-122) 

să demonstreze că românii erau indrept&titi să-şi dorească realizarea României Mari, bolşevicii 
ruşi şi ucraineni aveau dreptate să urmărească atingerea obiectivelor revoluţiei mondiale (deci, 
printre altele, şi distrugerea „creaţiilor imperialiste” din regiune), iar comuniştii maghiari 
aveau tot dreptul să combine idealurile revoluţionare cu cele naţionaliste. Deşi au abuzat de 
singura supapă aflată la dispoziţia lor (aruncarea întregii vinovăţii posibile pe umerii „impe- 
rialiştilor” reuniți la Paris), cei doi autori nu au putut decât să rateze demersul lor. Cele câteva 
pagini reprezintă un exemplu remarcabil în privinţa ravagiilor pe care le făcea aplicarea 
procustiană a ideologiei oficiale în studiile de istorie contemporană. 

care aveau intenţia şi posibilitatea de a elimina centrul bolşevic din Ungaria: militarii 
francezi şi autorităţile române. Se cuvine ca examinarea istorică să nu prelungească 
durata de viaţă a acestor zvonuri. 

Béla Kun s-a întâlnit cu emisarul Conferinţei de pace, generalul Jan Christian Smuts^, 
in prima săptămână a lunii aprilie“5. Generalul sud-african era însoţit de doi tineri 
diplomaţi britanici, Harold Nicolson şi Allen Leeper. Smuts i-a comunicat liderului 
maghiar că zona neutră avea un caracter temporar şi nu va avea nici o influenţă în trasarea 
frontierei finale, şi chiar a propus o uşoară modificare în favoarea Ungariei. Era vorba 
despre o translare a zonei neutre cu vreo 20-30 de km înspre est, astfel încât viitoarea 
frontieră româno-maghiară, deja stabilită în acel moment de către experţii Conferinţei 
(printre care era şi Leeper! ), să fie undeva pe la mijlocul zonei neutre. 

Este greu de precizat în ce măsură Smuts a făcut propunerea din proprie iniţiativă 
sau primise indicaţii în acest sens din partea diriguitorilor reuniunii de la Paris. Cert 
este însă faptul că Béla Kun a ripostat, refuzând să respecte decizia Consiliului privi- 
toare la zona neutră şi pretinzând ca românii să fie obligaţi să se retragă la est de râul 
Mureş, dar Smuts n-a fost de acord cu această cerere“. Kun a mai propus ca „statele 
danubiene” să negocieze între ele la Viena sau la Praga frontierele comune, precum şi să 
găsească o soluţie de rezolvare a problemelor economice cu care se confruntau, adică să 
se înfiinţeze un fel de „confederație danubiană”45. Generalul sud-african a părut încântat 
de idee şi i-a promis, de asemenea, lui Kun că va sprijini invitarea Ungariei la Conferinţa 


44. Gheorghe Brătianu (op. cit. , p. 61) îl caracterizează pe Smuts drept „pacifist notoriu”, ceea ce, 
la o privire mai atentă, pare un pic exagerat. Într-adevăr, Smuts, mergând pe linia susţinută de 

trebuie uitat faptul că generalul sud-african luptase împotriva englezilor în „războiul burilor”, 
făcuse parte din cabinetul de război britanic din a doua parte a Marelui Război, iar ulterior 

Unite (Encyclopaedia Britannica, vol. 20, Londra, 1972, pp. 705-706). În acest context, 

liniştirea Europei — bilanturi paradoxale, Ed. Dacia, Cluj-Napoca, 1996, p. 22). 

Methuen, Londra, 1965, pp. 296-304; Desăvârşirea unităţii nafional-statale..., vol. III, 
pp. 289-294, 298-302; Gyula Juhász, Hungarian Foreign Policy 1919-1945, Akadémiai 
Kiadó, Budapesta, 1979, pp. 21-22. 

46. FR.U.S., P.P.C., 1919, vol. V, p. 61. 

47. Ibidem, pp. 61-62. 

48. Ibidem, pp. 42-43. Ideea înfiinţării unei structuri confederative in zona danubiană fusese 
susținută şi de tandemul Mihály Károlyi-Oszkár Jászi ; era acum promovată de Kun şi avea să 
fie sprijinită, aşa cum vom vedea, şi în timpul regimului Horthy. Era o încercare disperată de 
a perpetua măcar câteva din avantajele trecutului. În pofida evidentei inadecvári la realitate, 
această concepţie a subzistatpână în zilele noastre. Deşi avea iniţial conotaţii paseiste evidente, 
ea a ajuns astăzi să pară în anumite medii extrem de avangardistă (vezi, printre multe altele, 
Stephen Borsody, The New Central Europe, East European Monographs, New York, Distributed 
by Columbia University Press, Boulder, 1994). 

de pace. În schimb, acesta din urmă trebuia să respecte înţelegerea de armistițiu şi să 
stopeze reînarmarea“. Aceste condiţii atât de favorabile pentru Ungaria trebuiau acceptate 
fără întârziere, dar ele au fost respinse de către Kun pe motivul că ar conduce la un al 
doilea Brest-Litovsk. Astfel, discipolul lui Lenin s-a dovedit mult mai puţin înzestrat 
decât maestrul său, neintelegand în totalitate invátámintele acelei păci atât de ruşinoase, 
dar atât de utile pentru menţinerea bolşevicilor la putere. Există însă în istoriografie şi 
opinia că liderul maghiar a sperat că negocierile vor continua, el plusând doar pentru a 
avea de unde ceda ulterior“. Deşi Smuts a părăsit capitala ungară la 5 aprilie, discuţiile 
unor emisari ai lui Kun cu militarii francezi au continuat la Belgrad până la 12 aprilie?'. 

Smuts s-a întors la Paris la 12 aprilie, pentru a recomanda adoptarea unei atitudini de 
aşteptare, deoarece el credea că Bela Kun va fi înlocuit în scurt timp de către un grup de 
socialişti de dreapta“. La Budapesta misiunea Smuts a ajutat la crearea impresiei că 
Aliaţii recunoscuseră guvernul comunist maghiar. Brătianu a interpretat misiunea Smuts 
aproape în acelaşi fel ca şi bolşevicii, iar guvernul de la Bucureşti şi-a exprimat nedu- 
merirea că generalul nu a venit şi în România, pentru a asculta şi opiniile românilor”. 
Generalul d'Esperey i-a sporit neliniştea lui Brătianu atunci când, după o vizită la Bucureşti, 
la 6 aprilie, i-a comunicat premierului român cá Béla Kun intenţiona să recâştige teritoriile 
ocupate de către trupele române. Românii, neuitând experienţa militară amară din 1916-1917, 
au cerut cooperarea urgentă a Aliaților pentru a se lichida situaţia din Ungaria înainte de 
iniţierea unui atac rusesc la Nistru?*. Consiliul celor Patru decisese deja întărirea 
României pe ambele fronturi, dar nu era încă dispus la a aproba un marş către Budapesta. 
Mai mult, Consiliul a interzis un astfel de marş, dar românii s-au decis să atace singuri, 
mai ales că beneficiau de acceptul, fie şi tacit, al militarilor francezi’. 


3. Cine a atacat în aprilie 1919? 


La 28 martie/10 aprilie, în şedinţa Consiliului de miniştri de la Bucureşti, condusă de 
regele Ferdinand, s-a luat decizia ca armata română să înainteze“. Ceea ce merită 
remarcat în legătură cu discuţiile din acea şedinţă de guvern este faptul că nu s-a spus 
niciodată explicit că ar fi fost vorba despre o înaintare până la linia răsăriteană a zonei 


49. Desăvârşirea unităţii national-statale..., vol. III, p. 292. 

50. M. Ormos, From Padua to the Trianon..., p. 226. 

51. Ibidem, p. 227; Al. Ghişa, op.cit., pp. 229-230. 

52. P. Mantoux, op.cit., vol. I, p. 179. 

53. Desávársirea unităţii national-statale...., vol. III, pp. 303-306. 

54. Ibidem, pp. 283-284, 302-303. 

55. D. Preda, V. Alexandrescu, C. Prodan, op.cit., p. 219. 

56. Vezi Ion Stanciu, Un nou document privitor la acţiunea politică şi militară a României în 
aprilie 1919, în „Revista Istorică”, serie nouă, tom 1, nr. 2/1990, pp. 187-191; din păcate, 
în comentariul autorului (pp. 187-188), referitor la procesul-verbal al şedinţei de guvern din 
28 martie/10 aprilie, s-a strecurat o greşeală : nu era vorba de traversarea Mureşului de către 
trupele române, operaţiune înfăptuită încă din decembrie 1918. Acum, în aprilie 1919, armata 
română trebuia să depăşească linia, trasată ad-hoc, pe care se oprise în ianuarie : vest Sighetul 
Marmaţiei - vest Baia Mare - vest Zalău - est Ciucea-Zam (la: vest de Deva) (D. Preda, 
V. Alexandrescu, C. Prodan, op.cit., p. 147). 

neutre stabilite. Se vorbea doar despre avansarea armatei române în termeni generali ; ba 
chiar, la un moment dat, Vasile Goldiş, ministru fără portofoliu reprezentând Transilvania, 
a cerut să se înainteze „imediat până la linia etnografică, dacă nu până la linia trata- 
tului"5", Se făcea referire, evident, la Tratatul din august 1916. Astfel, nu este întâmplător 
faptul că ulterior, atunci când se avansa cu relativa uşurinţă la vest de Munţii Apuseni, 
nici unul dintre factorii de decizie români n-a avut în vedere oprirea pe linia Satu Mare - 
Oradea - Arad, cea stabilită formal de Conferinţă. Regele Ferdinand i-a scris premierului 
Brătianu, pe un ton de acută dezamăgire, la Paris, la 14 aprilie 1919, despre hotărârea 
celor din ţară de a-şi atinge telurile, fără a mai aştepta „cu o răbdare îngerească” 
deciziile tardive şi nu întotdeauna binevoitoare faţă de România ale Conferinţeis8. 
Hotărârea românească de a aborda tranşant problema înaintării în Transilvania a fost 
catalizată de indecizia Conferintei?, de situaţia gravă în care se aflau românii din 
teritoriile necontrolate de armata română“, de încurajările tacite şi explicite ale militarilor 
francezi! si mai ales de ameninţătoarea eventualitate a realizării unei coordonări între 
acţiunile armate ale bolşevicilor unguri şi cele ale Armatei Roşii ruseşti şi ucrainene™. 
Privind evenimentele dinspre Budapesta, trebuie spus că însăşi existenţa noului regim 
maghiar depindea de colaborarea cu bolşevicii ucraineni şi ruşi. Nu exista alternativă la 
această opţiune. Şi Garbai, şi Kun au subliniat, încă din 21 martie 1919, că speră să 
obţină de la Răsărit ceea ce le fusese refuzat de către Apus şi că aşteaptă Armata Rosie 
aflată „la poalele Carpatilor"9. Serviciile de telecomunicaţii ale Aliaților au interceptat 
şi descifrat din primul moment telegramele trimise de Kun lui Lenin“. Însă, în ciuda 


57. I. Stanciu, Un document..., p. 190. 

58. Desăvârşirea unităţii national-statale..., vol. III, pp. 305-306. 

59. Alexandru Vaida-Voevod, aflat la Paris, îi scria exasperat lui Iuliu Maniu, la 14 aprilie 1919: 
„Doamne, să ne vedem odată stăpâni in casa noastră, mántuiti de aceşti oameni conduşi de 
egoism, ingustime şi grandomanie aristocratică ascunsă şi sub draperia unor fraze democratice, 
generoase, în a căror seriozitate nici băcanii din Paris nu mai au încredere” (Liviu Maior, 
Alexandru Vaida-Voevod între Belvedere şi Versailles (însemnări, memorii, scrisori), f.l., 
1993, p. 259). 

60. Vezi raportul lui Iuliu Maniu de la începutul lunii aprilie 1919, in Desăvârşirea unităţii 
national-statale..., vol. III, pp. 294-297. 

61. Franchet d'Esperey a fost la Bucuresti, la 6 aprilie, si a stabilit cu liderii politici si militari 
români planul de intervenţie in Ungaria (Ibidem, p. 305) ; la 8 aprilie, din cauza ezitárilor 
cehoslovace si iugoslave si mai ales din cauza opoziţiei anglo-saxone de la Conferinţă, 
Clemenceau a contramandat întreaga acţiune (M. Ormos, From Padua to the Trianon..., 
p. 231); la 10 aprilie, asa cum am vázut, guvernul román a luat decizia de a rezolva armat 
problema teritorială din vestul țării; la 11 aprilie, d'Esperey a revenit la Bucuresti nervos cá 
nu mai poate comanda cruciada antibolşevică spre Budapesta, a aflat că românii s-au hotărât 
să rezolve problema singuri, însă nu s-a opus, „închizând ochii” la acţiunea românească 
(General Henri Berthelot, Jurnal şi corespondență, 1916-1919, ed. de Gheorghe I. Florescu, 
Iaşi, 1997, p. 357). Se pare că decizia de a proceda astfel fusese luată la Paris, de Clemenceau 
şi Foch: francezii se derogau de la responsabilitatea pentru intervenţia în Ungaria, însă 
„permiteau” României să pună în aplicare planul francez (M. Ormos, From Padua to the 
Trianon..., p. 233). 

62. I. Stanciu, Un document..., pp. 189-190. 

63. Vezi Rudolf L. Tókés, Béla Kun and the Hungarian Soviet Republic, New York, 1967, 
pp. 133-135. 

64. Desăvârşirea unităţii national-statale..., vol. III, pp. 272, 273-274. 

nenumăratelor schimburi de telegrame şi a declaraţiilor sforăitoare ale ambelor părţi, în 
ciuda cererii explicite a lui Kun, încă din 22 martie 1919, în sensul unei alianţe ofensive 
şi defensive cu Rusia®, relaţiile maghiaro-sovietice nu au fost atât de strânse pe cât ar 
putea să pară la prima vedere. Ne-am putea întreba, spre exemplu, de ce - chiar dacă 
autorităţile de la Kiev şi Moscova aveau de înfruntat problemele legate de războiul civil 
şi intervenţia străină - nu au fost stabilite relaţii diplomatice cu republica bolşevică 
budapestană în cele 133 de zile ale existenţei acesteia ? De ce nu a ajuns în capitala 

Ungariei, în acea perioadă, nici un reprezentant sovietic de rang înalt ? 56 
Este greu de identificat un răspuns pe deplin satisfăcător la aceste întrebări. Ceea ce 

putem spune este faptul că factorii de la Kiev păreau mai optimişti decât cei de la 

Moscova în privinţa colaborării cu maghiarii în acţiuni antiromâneşti. Şi aceasta pentru 

că „preşedinte al Sovietului Comisarilor Poporului şi Comisar al Poporului pentru 

Afacerile Străine al Republicii Sovietice Socialiste Ucrainene” era un ,initiat" in 

probleme románesti$", un „mare prieten” al românilor: Christian Rakovski, un evreu 

„bulgar”, născut în Cadrilater, cu studii de medicină făcute în Franţa şi cu activităţi 

socialiste în România antebelică. El era cel care, la primul congres al Cominternului, 

propusese invadarea Romániei$, iar după 21 martie 1919, când comuniştii au capturat 
puterea la Budapesta, considera că nu mai există nici un obstacol serios în calea succesului 
bolşevic în toată Europa“. Alături de Rakovski s-a aflat comandantul Armatei Roşii 
ucrainene, V.A. Antonov-Ovseenko, şi el un entuziast al colaborării cu maghiarii în 
vederea bolşevizării României. Cei doi au plănuit, la finele lunii martie şi la începutul lui 
aprilie 1919, să atace România şi să intre în contact cu trupele comuniste maghiare”. 
Lenin era însă mai pragmatic, nedorind ca bolşevicii ucraineni să-şi risipească ener- 
giile în acţiuni iluzorii în direcţia statului român, aşa că a ordonat la 25 martie încetarea 
operaţiunilor de acest fel". Obsedati de România, Rakovski şi Antonov-Ovseenko n-au 
luat în seamă atentionárile ruseşti şi au acţionat pentru ocuparea Odessei, părăsită în grabă 
de trupele Aliate în perioada 3-6 aprilie”?, obiectiv atins la 9 aprilie. Imediat, Rakovski 

i-a telegrafiat lui Antonov-Ovseenko: „...se deschid noi perspective... Basarabia, 

Bucovina, Galiţia... trecerea Carpaţilor... Republica Socialistă Sovietică a Ungariei... "9. 

În următoarele zile frontul s-a stabilizat pe Nistru, iar la 13 aprilie Armata Roşie 

Question, în „Acta Historica Academiae Scientiarum Hungaricae", Budapesta, tomus 17, 
nr. 1-2/1971, pp. 78-79. 

69. Francis Conte, Christian Rakovski et l'usage de la force armée dans un mouvement 
révolutionnaire : le cas de l'Ukraine (janvier-aoüt 1919), in „Revue d'Histoire Moderne et 
Contemporaine", XX, no. 4/1973, p. 545. 

ucraineană primea ordinul de a ataca România şi de a se stabili un contact cu maghiarii, 
printr-un marş prin Bucovina”. În aceeaşi zi, probabil o coincidenţă fortuită, s-a 
proclamat Republica Sovietică Bavareză'5. Nici situaţia din Austria nu era calmă, multă 
lume - de la Budapesta, Moscova sau Paris - aşteptându-se dintr-un moment în altul la 
„înroşirea” Vienei'6. Guvernul de coaliţie, alcătuit din social-democrati şi social-creştini 
şi condus de Karl Renner, avea mari probleme cu diversele soviete ale muncitorilor şi 
soldaţilor ; doar intervenţiile în forţă ale autorităţilor, la 17 aprilie şi 15 iunie 1919, 
pentru rezolvarea unor grave tulburări, au reuşit să ferească Austria de bolşevism”?. 

Conjunctura internaţională părea, la mijlocul lunii aprilie a anului 1919, să ofere 
şanse serioase de existenţă şi chiar de succes Republicii Sovietice Maghiare. Conferinţa 
de pace blocase o intervenţie armată ; militarii francezi nu dispuneau de suficiente forţe 
în regiune pentru a acţiona singuri ; statul slavilor de sud era reticent în privinţa unei 
rezolvări prin forţă a problemei regimului de la Budapesta, conditionánd participarea sa 
la o eventuală intervenţie de recunoaşterea internaţională a Regatului Sârbilor, Croaților 
şi Slovenilor, proclamat încă de la 1 decembrie 191875; Cehoslovacia avea dificultăţi de 
coeziune internă, iar armata acesteia se afla abia la începuturile organizării sale, având 
o conducere bicefală franco-italianá'?, ceea ce se va dovedi nefast în confruntările 
militare care au urmat ; bolşevicii ruşi şi ucraineni reuşiseră să elimine intervenţia Aliată 
din sudul Rusiei şi se aflau în acel moment într-o ofensivă de proporţii împotriva 
adversarilor din războiul civil ; iar principalul inamic al Ungariei, România, părea a se 
afla într-o situaţie dificilă, prinsă fiind între bolşevicii maghiari, pe de o parte, şi cei 
ucraineni, pe de alta, pentru a nu mai aminti de Bulgaria resentimentará de la sud* şi de 
tensiunile cu sârbiit!, care puteau lua oricând o turnură conflictuală. În acest context, 
hiperoptimismul ambasadorului maghiar la Viena părea îndreptăţit. El considera că 
Situaţia internaţională a Ungariei era extrem de favorabilă, mai ales că izbucnirea 
,revolutiei" în România era „o chestiune de zile, poate chiar de ore”®?, 

în scop de descurajare, trupele pe care le retrăseseră de la Odessa (M. Ormos, From Padua to 
the Trianon..., p. 241). 

În noaptea de 15/16 aprilie, în timp ce românii îşi pregăteau ofensiva, maghiarii au 
atacat?. Românii i-au respins aproape imediat*“ şi au avansat până la noua linie de 
demarcaţie : Satu Mare - Carei - Oradeas5. Instrucţiunile lui Clemenceau de a se opri 
aici sunau mai degrabă ca o invitaţie la continuarea operaţiunii, iar Cartierul General 
Francez a aprobat in mod tacit înaintarea románilor?6. Aceştia au înaintat până la Tisa, 
al cărei mal răsăritean a ajuns în mâinile lor până la 1 mai”. Militarii francezi au fost 
surprinşi şi plăcut impresionați de demonstraţia de forţă a armatei române. 

Aceasta este versiunea oficială, din momentul respectiv, în privinţa înaintării armatei 
románe? ; ea a fost reluată de cei mai multi dintre istoricii români care au prezentat 
evenimentele de la mijlocul lunii aprilie 1919%. Aproape toată lumea în mediul istorio- 
grafic românesc”! consideră că maghiarii au atacat în noaptea de 15/16 aprilie, iar 
românii au contraatacat imediat”. Există însă şi unele opinii divergente. Un istoric 
contemporan cu evenimentele, în general bine informat, nu scrie nimic despre atacul 
maghiar din noaptea respectivă”. Iar un specialist în istorie militară, de asemenea 
contemporan cu evenimentele, nu consemnează vreo ofensivă ungară în acea noapte”. 

Nici autorii textului amintit mai sus, din „Anale de istorie”, revistă patronată de partidul 
comunist, nu amintesc de vreun atac ungar”, şi nu o face nici un istoric care şi-a publicat 
studiul în 1987%. 

În sfârşit, scriind în 1996, un alt autor contestă caracterizarea din punct de vedere 
militar a ceea ce s-a întâmplat în noaptea care a precedat atacul românesc ca fiind o 
acţiune ofensivă maghiară”. Acesta este şi singurul argument pe care se bazează istoricul 
respectiv : au fost trei atacuri maghiare în noaptea de 15/16 aprilie, însă ele au fost 
„disparate” şi „nu pot fi cotate ca făcând parte dintr-o acţiune ofensivă, chiar dacă... au 
avut o intensitate deosebită şi s-a produs (sic ! ) în sectoare diferite ale frontului”. În plus, 
Ioan Tepelea chiar scrie despre o „operaţie ofensivă a Armatei Roşii” (p. 36) şi despre 
acţiunile autorităţilor maghiare de „răspândire a unor zvonuri privind iminenţa ofensivei 
ungare” (p. 40). În sfârşit, 1. Tepelea le oferă sfaturi (p. 41) peste timp autorităţilor 
comuniste de la Budapesta, despre cum ar fi fost „mult mai înţelept” să acționeze”. 

Fără a ne simţi apropiaţi de stilul de cercetare istorică ilustrat de cartea lui Ioan 
Tepelea şi fără ca aprecierile noastre faţă de monografia celor trei istorici militari să 
scadă, trebuie să înclinăm spre a fi de acord cu una din concluziile textului publicat de 
primul autor amintit: românii au fost cei care au atacat în dimineaţa zilei de 16 aprilie 
1919. Vom încerca să oferim câteva argumente în această direcţie. Argumentele vizează 
în special sublinierea logicii evenimentelor din acea perioadă şi accentuarea contextului 
internaţional în care s-au produs confruntările militare din a doua jumătate a lunii aprilie 
1919. Vom încerca să demonstrăm de ce românii aveau nevoie de pretextul unui atac 
maghiar pentru a înainta şi de ce unele documente - prin ceea ce spun ele, dar mai ales 
prin ceea ce nu spun - ne îndreptăţesc să credem că s-a „regizat”, într-o ,,coproductie” 
româno-franceză, un presupus atac maghiar în preziua ofensivei româneşti. 

Însă nu trebuie să uităm că, din punct de vedere istoric, nu poate fi acordată nici o 
semnificaţie specială faptului că primii au atacat românii sau maghiarii în acea noapte de 
aprilie a anului 1919. Altfel spus, nu a contat, din perspectivă imediată - militară, 
politică sau morală - şi nici pe termen mediu sau lung, cine a lansat atacul respectiv. Cei 


Sibiu, 1934. Locotenent-colonelul Băldescu e foarte exact: „în dimineaţa de 16 aprilie 1919, 
ora 3, ofensiva noastră începe pe tot frontul”, iar în privinţa Armatei Roşii maghiare surprinde 
esenţialul : „se găsea în curs de organizare..., după care (s.n.) intenţiona să treacă la ofensivă 
pentru ocuparea Ardealului” (p. 147). 

95. Gh. Unc, V. Zaharescu, op.cit., p. 115. Unc şi Zaharescu, deşi considerau la rândul lor că 
Armata Roşie maghiară a atacat în noaptea de 15/16 aprilie, nu-şi puteau permite să scrie 
într-o publicaţie de istorie comunistă oficioasă că nişte precursori bolşevici avuseseră intenţii 
belicoase. Drept consecinţă, cei doi autori vorbesc despre ofensiva românească din dimineaţa 
de 16 aprilie, dar şi despre nişte ciocniri „începute în noaptea de 15 spre 16”. 

96. Ion M. Oprea, Activitatea politico-diplomatică pentru recunoaşterea internaţională a unirii 
Transilvaniei cu România (II), în „Revista de istorie”, tom 40, nr. 12/1987, p. 1199. 

97. I. Tepelea, op.cit., pp. 46-47. Interesant este faptul cá Ioan Tepelea îi „combate” relativ tăios 
(„ni se pare o greşită interpretare a situaţiei... fără suport ştiinţific, menită să satisfacă vanităţi 
şi jocuri propagandistice străine demersului istoriografic în numele adevărului istoric”) 
pe autorii recentei monografii, excelente de altfel, despre campania armatei române din 
1918-1919, Dumitru Preda, Vasile Alexandrescu şi Costică Prodan, aceasta după ce utilizează 
din plin lucrarea lor (vezi pp. 22, 26, 30, 31, 64, 68, pentru a ne limita doar la prima parte 
a lucrării). . 

98. Vezi Idem, Republica celor 133 de zile, Ed. Timpul, Iaşi, 1998, pp. 34-35. 

a căror opinie conta în momentul respectiv, adică liderii Conferinţei de pace, au 
considerat cvasiunanim că românii fuseseră aceia care au pornit operaţiunea ofensivă. 
Ceea ce vom încerca noi să demonstrăm este faptul că rămâne necesară o curiozitate- 
-neîncredere de tip istoric chiar şi în privinţa opiniilor repetate de zeci de ori. 

Mai sus”, am prezentat o anumită succesiune evenimen(ialá, ce se cuvine reluată şi 
completată. La 6 aprilie 1919, comandantul trupelor Aliate din această zonă a Europei, 
generalul Franchet d’Esperey, vine la Bucuresti şi pune la punct, împreună cu autorităţile 
politice şi militare, planul de intervenţie armată în Ungaria. Generalul francez avea 
predispoziția psihologică necesară pentru a se putea imagina conducând o cruciadă 
antibolşevică spre Budapesta. Însă la 8 aprilie Clemenceau se răzgândeşte, anulând 
operaţiunea. Guvernul român decide la 10 aprilie să acţioneze pe cont propriu, ca fiind 
Singura opţiune pentru salvgardarea intereselor româneşti. La 11 aprilie, d'Esperey 
revine la Bucureşti, este informat de hotărârea românească de a înainta şi nu îşi arată în 
nici un fel opoziţia. Îi scrie totuşi şefului său, Georges Clemenceau, anunţându-l de 
iminenta înaintare românească. La fel face şi generalul Berthelot, la 12 aprilie!™. A doua 
zi, la 13 aprilie, cei patru miniştri Aliati de la Bucuresti îşi anunţă şi ei Ministerele de 
Externe proprii despre decizia guvernului român!!. 

Răspunsul premierului francez, datat la 14 aprilie 1919 şi adresat lui Franchet d’Esperey, 
este revelator pentru ce a urmat. Textul telegramei respective conţinea trei fraze. În primul 
rând, se afirma că: „dacă ungurii îi atacă pe români, aceştia vor fi în deplin drept să 
dea ripostá" (s.n.). Ín al doilea ránd, se afirma cá románii erau oricum indreptatiti să 
ocupe teritoriul de până la zona neutră stabilită de Conferinţă la 26 februarie. În sfârşit, 
i se ordona lui d'Esperey să intervină numai pentru „a evita ca acţiunea românilor să ia 
o amploare inutilă”!%2. Altfel spus, francezii aprobau intervenţia românească, dar ei nu 
participau, ci doar supervizau ca acţiunea armatei române să nu „degenereze”. Iar pe de 
altă parte, deşi înaintarea românească ar fi fost justificată de decizia Conferinţei din 26 
februarie, nu strica deloc, pentru a calma susceptibilitatile anglo-saxone de la Paris, să 
se „întărească” motivaţia românească făcându-se apel la un atac maghiar. Mesajul lui 
Clemenceau a fost adus, prin intermediul lui Berthelot, la cunoştinţa Marelui Cartier 
General român chiar în dimineaţa zilei de 16 aprilie. Probabil nu a fost deloc greu 
pentru comandamentul român să transforme inevitabilele schimburi de focuri din zona 
de contact dintre teritoriile controlate de armatele română şi maghiară într-un „atac” 
ungar, la care armata română ar fi ripostat. Astfel, la 20 aprilie, d'Esperey îi putea scrie 
lui Clemenceau: „întrucât ungurii i-au atacat pe români pe frontul din Transilvania în 
noaptea de 15/16, românii au pornit la ofensivă în dimineaţa lui 16..., neîntâlnind decât 
o rezistență de avanposturi ”(s.n.)%. Se poate medita asupra faptului că maghiarii au fost 
cei care au atacat, dar înaintarea românească nu a întâmpinat decât o rezistenţă modestă ! 105 


99. Vezi supra, nota 61. 

100. Desăvârşirea unității nafional-statale..., vol. III, pp. 302-303. 

101. Ibidem, pp. 303-304. 

102. Ibidem, pp. 307-308. 

103. Vezi D. Preda, V. Alexandrescu, C. Prodan, op.cit., nota de la p. 219. 

104. Desăvârşirea unității nafional-statale..., vol. III, pp. 317-318. 

105. În doar câteva zile, până la 19-20 aprilie, trupele române au trecut de zona cea mai dificilă, 
cea a Munţilor Apuseni, şi au ocupat centrele urbane vizate: Satu Mare, Carei, Salonta şi 
Oradea (D. Preda, V. Alexandrescu, C. Prodan, op.cit., p. 226). 

S-ar dovedi probabil utilă şi analizarea unui document important privitor la înaintarea 
românească. Este vorba de ordinul de operaţiune nr. 231 al şefului Statului-Major 
General al Armatei, generalul Prezan. Acest document este datat diferit, fie la 10 aprilie!%5, 
fie la 16 aprilie”. Din context, data de 10 aprilie pare cea reală. Or, încă de la acea dată 
se vorbea despre schimburi de focuri permanente între români şi maghiari, ceea ce 
dovedeşte că eventualele incidente similare din noaptea de 15/16 nu reprezentau o 
noutate. De altfel, nici descrierea furnizată de un martor ocular nu aminteşte nimic despre 
vreo ofensivă maghiară, ci ea începe astfel: „La orele 3,15 coloanele noastre depăşesc 
linia demarcationalá şi sunt întâmpinate cu focuri din partea patrulelor inamice" "6, 

De asemenea, în jurnalul unui atent observator şi fin cunoscător al realitátilor politice 
româneşti şi internaţionale din perioada respectivă, Alexandru Marghiloman, găsim 
câteva fraze interesante. La 15 aprilie, acesta nota că primul-ministru interimar, Mihail 
Pherekyde, i-ar fi comunicat lui Constantin Brătianu că s-a dat ordin de înaintare 
împotriva ungurilor, „fără ştirea lui Brătianu, care va fi pus în faţa unui fapt îndeplinit”. 
Comentariul lui Marghiloman: „aceasta e o glumă şi toată lumea crede că lucrul s-a 
reglat la Paris, între Brătianu şi Clemenceau... E evident că numai în urma unui ordin al 
lui Brătianu s-a luat această măsură”, Iar la 17 aprilie, Al. Marghiloman consemna cá 
avansarea armatei române pentru a ocupa frontierele indicate în Tratatul din 4 august 
1916 „e în dezacord cu misiunea Smuts şi e imposibil ca, în privinţa aceasta, să nu se 
lucreze de comun acord cu Clemenceau. Precauţia luată de Pherekyde de a spune că ceea 
ce s-a făcut a fost fără ştirea lui Brătianu o probează acum destul” "°, 

Alexandru Marghiloman a intuit exact ! Operaţiunea ofensivă românească începută la 
16 aprilie 1919 a fost realizată cu sprijinul discret al Franţei. Or, este extrem de 
improbabil ca o acţiune de asemenea anvergură să se fi desfăşurat fără ştirea şi acceptul 
lui Ion I.C. Brătianu şi al lui Georges Clemenceau. , Regia" pe care ei au pus-o la punct 
era destinată lui Woodrow Wilson şi David Lloyd George. Din păcate, „spectatorii” n-au 
receptat mesajul care le era adresat. La 26 aprilie, în şedinţa Consiliului celor Patru, 
Wilson propunea ca României să i se ceară „să înceteze acţiunea agresivă faţă de 
Ungaria”. El considera că „acţiunea ei era clar agresivă şi putea constitui un pericol 
împotriva pácii"!!, Sugestia lui David Lloyd George ca Brătianu să fie chemat să-şi 
spună punctul de vedere a fost respinsă de preşedintele american, care prefera modalitatea 
comunicării în scris cu reprezentanţii ţărilor de rangul al doilea!?. 

La 30 aprilie, s-a discutat în Consiliul celor Patru problema păcii cu Austria şi 
Ungaria. Wilson nu mai părea dispus să negocieze cu guvernul comunist de la Budapesta, 
recunoscând că „mulţi oameni s-au alarmat de vizita generalului Smuts”. Însă premierul 
britanic a insistat ca şi maghiarii să fie chemaţi la Paris, în pofida caracterului regimului 
lor. În final, s-a convenit ca delegatiile austriacă şi ungară să fie invitate în capitala franceză 

la 12 mai 1919!?, La 1 mai, s-a reluat discuţia privitoare la invitarea acestor delegaţii ; 
ministrul de externe francez, Stephen Pichon, a încercat să facă o cuvenită diferenţiere 
între guvernul austriac şi cel maghiar: cu primul se putea negocia, însă cel de-al doilea 
avea o legitimitate discutabilă. Drept urmare, a propus ca austriecii să fie chemaţi la 
Paris, ca un gest de bunăvoință din partea Conferinţei, însă invitarea ungurilor să fie 
lăsată în suspensie. Wilson s-a opus şi tentativa franceză a esuat!!*. Cu toate acestea, 
britanicul Thomas Montgomery-Cuninghame, cel mandatat să meargă la Budapesta (era 
şeful misiunii militare engleze de la Viena'"*), a primit ordin la 4 mai să anuleze plănuita 
deplasare!!$. Motivația probabilă era că, în acel moment, din cauza înaintării româneşti, 
guvernul bolşevic maghiar va fi deposedat de putere. Ulterior, chestiunea invitării unei 
delegaţii ungare la Paris n-a mai părut actuală până la finalul anului 1919. 

Revenind la confruntările din Transilvania, trebuie spus că după atingerea la 19-20 
aprilie 1919 a liniei estice a zonei neutre stabilite de Conferinţă la 26 februarie, nici unul 
dintre factorii de decizie politici şi militari din România nu a avut în vedere oprirea 
ofensivei!”. Ar fi fost şi ilogic, si periculos"*®. Nici francezii n-au încercat să oprească 
înaintarea românească. La 25 aprilie, Franchet d'Esperey îi scria lui Clemenceau că 
„Operaţiunea... nu putea fi oprită decât printr-o intervenţie a Antantei pe lângă guvernul 
român” ; însă generalul francez nu recomanda acest lucru, mai ales că acţiunea româ- 
nească „va avea în Orient cel mai mare efect politic, tăind spre Munkacs comunicaţia pe 
cale ferată între Moscova, Budapesta şi Viena"!?. Indiferent dacă autorităţile militare 
franceze şi-au dat sau nu acceptul formal pentru înaintare, cert este că la 29 aprilie 
trupele române ating pentru prima dată linia Tisei, în aceeaşi zi se face joncţiunea cu 
trupele cehoslovace, iar la 1 mai frontul se stabilizează de-a lungul Tisei!%. Militarii 
francezi şi-au exprimat încântarea faţă de înaintarea română, „excelent executatá"!?! ; ei 
erau satisfácuti şi de stabilirea contactului dintre trupele române si cele cehoslovace, 
obturându-se astfel comunicațiile dintre Budapesta şi Kiev. 

Se pare că ofensiva românească din Ungaria i-a luat oarecum pe nepregătite pe liderii 
de la Praga, aflaţi în acea perioadă într-o operaţiune de ocupare militară a Slovaciei şi 
Ruteniei!2. La 27 aprilie, s-a ordonat declanşarea unei ofensive cehoslovace pentru 
preluarea teritoriilor revendicate de la Ungaria. Îngrijorate că armata română ar putea să 
ocupe zone considerate cehoslovace, autorităţile: politice şi militare de la Praga au cerut 
Conferinţei de pace stabilirea unei linii de demarcaţie între trupele celor două ţări!%. 
Ulterior, evoluţia evenimentelor de la finele lunii mai - adică înfrângerile suferite de 

trupele ceheşti în faţa maghiarilor, care şi-au permis operaţiuni ofensive tocmai din cauza 
opririi înaintării româneşti - avea să facă rizibile temerile cehoslovacilor faţă de acţiunile 
armatei române de la sfârşitul lunii aprilie!2. 

Cum privea delegaţia românească de la Paris situaţia înaintării armatei în Transilvania, 
aflăm dintr-o scrisoare adresată de Alexandru Vaida- Voevod lui Iuliu Maniu, la 22 aprilie 
1919: „totuşi ar fi timpul suprem, ca să fie aruncaţi ungurii dincolo de Tisa prin trupele 
noastre... sunt nelinistit în gradul suprem pentru urmările pe care o ezitare le poate 
produce asupra hotărârilor conferinţei plenare şi astfel asupra întregii noastre politici 
externe... Prin aşteptare riscám să pierdem totul. Dizgratia lui Franchet d'Esperey să nu 
vă intimideze, nici babele adunate aici. Ori vreţi să aşteptaţi până ce vor sosi la Iaşi cei 
80 de mii de bolşevici de la Odessa şi Kiev? Diamandy a dus ordinul lui Brătianu să 
înainteze trupele, nemaitinánd cont de permisiunea ori opreliştea Antantei”!35. Se poate 
remarca faptul că şeful delegaţiei române la Conferinţa păcii, Ionel Brătianu, controla de 
la distanţă acţiunea armatei române. La insistenţele lui Vaida- Voevod!25, susţinut de Victor 
Antonescu şi de colonelul Toma Dumitrescu, Brătianu a trimis la 25 aprilie, printr-o 
telegramă, ordinul de a se înainta până la Tisa, iar la 27 aprilie un nou ordin a venit de 
la Paris: „trupele, dacă cer consideraţiile militare, să ocupe şi pe malul drept al Tisei 
punctele de importanţă strategică”! ; telegrama lui Brătianu mai cerea şi stabilirea 
contactului cu armatele poloneze din Galiţia!25. Cu alte cuvinte, în felul acesta se 
pregătea o eventuală continuare a operaţiunii până la Budapesta. 

Optimismul delegaţiei româneşti de la Paris în timpul înaintării pline de succes a 
armatei române l-a molipsit până şi pe prevăzătorul Ion I.C. Brătianu ; la 22 aprilie 
1919, el i-a trimis preşedintelui american Wilson un memoriu în care îşi exprima 
speranţa că vor fi confirmate frontierele stabilite în Tratatul din 1916125, ce puteau fi 
chiar modificate în favoarea României. Se punea accent pe faptul că unitatea naţională 
română trebuia să fie în conformitate cu principiul etnic, dar, în acelaşi timp, trebuia 
realizată „într-un teritoriu geografic bine determinat, unde viaţa acestui popor poate să 
fie asigurată de condițiuni de securitate şi de evoluţie economică, necesare existenţei 
sale”1%. Aceasta era motivaţia în principiu, pentru a se solicita Tisa ca frontieră naturală, 
cel puţin în partea de sud, în dorinţa ca vărsarea Mureşului în Tisa să fie pe teritoriul 


românesc!?. 

4. Decizia românească de a nu depăşi linia Tisei 


Instalati pe Tisa, românii au trebuit să-şi cântărească opţiunile. Relativa uşurinţă cu care 
se produsese înaintarea făcea ca prima tendinţă să fie continuarea drumului către 
Budapesta şi eliminarea amenințării bolşevice. Se pare cá şi Franchet d'Esperey susţinea 
o asemenea finalitate a operaţiunilor armatei române!*?. Brătianu, Vaida-Voevod? şi 
ceilalţi membri ai delegaţiei române de la Paris pregăteau terenul şi priveau cu încredere 
spre o astfel de evoluţie a evenimentelor!*. La Bucureşti, premierul şi ministrul de 
externe ad-interim, Mihail Pherekyde, solicita miniştrilor Aliați ocuparea Budapestei fie 
de către armata română, fie de către trupele Aliate! ; tot el, la 1 mai 1919, anunţa la 
Clubul liberal din Bucureşti „marşul spre Budapesta”!%. Un ofiţer de legătură român, 
aflat la Belgrad la începutul lunii mai 1919, întrebat fiind de operaţiunile forţelor române, 
a răspuns că românii nu avuseseră intenţia de a trece Tisa, dar că „repetatele contraatacuri 
maghiare îi obligaseră să continue înaintarea spre Budapesta"( ! )137. 

Au început însă să apară îndoieli, aşa cum remarca istoricul american Glenn E. Torrey?*. 
În primul rând, nu mai exista nici o motivaţie de natură etnică pentru o înaintare dincolo 
de Tisa. Românii s-au temut că o intervenţie la Budapesta, fără participare Aliată, i-ar 
face pasibili de acuzaţia de imperialism. Însă liderii Aliați de la Paris nu puteau cădea de 
acord asupra unei operaţiuni comune, iar Clemenceau nu dorea să acţioneze singur!??. 
Din punct de vedere politic, interesul francez era de a nu se implica într-o acţiune 
interventionistá violentă!“ Francezii erau deja percepuți la Conferinţă drept principalul 
catalizator al diverselor acţiuni militare din Europa Centrală şi Răsăriteană, ceea ce 
putea să le afecteze interesele primordiale, cele privitoare la chestiunea germană. În 
plus, apăruseră probleme legate de situaţia din Bulgaria, Clemenceau dorind să trimită 
acolo trupele franceze disponibile. 

În al doilea rând, Ion I.C. Brătianu a înţeles că nu ar fi fost înţelept din punct de 
vedere politic să contribuie la stabilizarea situaţiei din Ungaria şi la apariţia unui guvern 
puternic la Budapesta!?. Se pare că Brătianu a fost influenţat în acest sens de către 

pe Tisa (C. Kiritescu, op.cit., p. 433). 

lucra la desvoltarea viitoarelor relaţii amicale cu noi” (apud Gh. Brătianu, op.cit., p. 64). 

Alexandru Vaida-Voevod. lată ce-i scria acesta din urmă lui Iuliu Maniu încă din 
28 aprilie 1919: „A mea părere e că bolşevismul maghiar ne poate face încă mari 
servicii, dacă-l vom şti exploata cu dibăcie. Trebuie înainte de toate să fie izolat prin 
tăierea oricărui contact cu Rusia şi cu restul lumii... Cât timp dincolo de Tisa, respectiv 
în Budapesta, domneşte Kun - l-aş chiar subventiona în caz de lipsă - noi ar trebui să 
căutăm să arătăm populaţiei maghiare de dincolo de fruntaria reclamată de noi - spre 
Tisa - că singura salvare a ei ar fi alipirea către România Mare... O Ungarie liniştită, cu 
un guvern care dispune de autoritate, ne trebuie, da! , însă numai după încheierea păcii. 
Dacă s-ar forma mai curând, delegaţii ar zăpăci numai sindrofia aceasta. ...Cine repre- 
zintă astăzi Ungaria? Idiotia ticăloasă şi ostută!% a lui Lloyd George, acoperită si de 
tovarăşii săi în sfatul celor 4, când cu expediţia lui Smuts, ne-a făcut imens serviciu 
mulţumită îngâmfării proaste a lui Kun. Cei 4 abia aşteaptă să aibă pe cineva, fie Mokâny 
Berczi, fie Savanyu Jóska ori Ben Menahem Cziczeszbeiszer!%, care să le iscălească 
pacea. Noi trebuie cât numai se poate să împiedicăm realizarea dorinţei lor. De altcum 
ne expunem ca să ne pomenim cu Habsburgii în fruntea Austriei, dar şi a Ungariei, ceea 
ce ar însemna dualismul şi monarhia reînviate en miniature”!%5. 

În al treilea rând, poate cel mai important motiv pentru oprirea pe Tisa a înaintării 
armatei române a fost faptul că liderii militari şi politici români erau îngrijoraţi în 
legătură cu situaţia de la Nistru". Am amintit mai devreme că până la 1 mai 1919, 
bolşevicii ucraineni ocupaseră sud-estul ţării, ajunseseră pe Nistru şi îşi propuseseră să 
lanseze o ofensivă împotriva statului român şi pentru a realiza joncţiunea cu trupele 
comuniste maghiare!^ . Mai mult decât atât, la 1 mai, guvernele bolşevice de la Moscova 
şi Kiev au adresat o notă ultimativă guvernului român privind „evacuarea imediată” a 
Basarabiei de către trupele románe! ^. Acest ultimatum reprezenta apogeul unei serii de 
ameninţări din partea lui Vladimir Ilici Lenin şi Christian Rakovski la adresa României!“?. 
După expirarea termenului din nota sovietică, deşi era evident că statul român nu 
acceptase condiţiile puse, nu a urmat o declaraţie formală de război!5, însă încercările 
Armatei Roşii ucrainene de a străpunge linia Nistrului păreau extrem de periculoase, mai 
ales că acolo, alături de trupe româneşti, erau şi unităţile franceze retrase de la Odessa, 
unităţi deja molipsite, se pare, de molima bolşevică!5!. 

Din fericire, conjunctura nu a fost favorabilă concretizării intentiilor antiromâneşti 
ale lui Rakovski. Au existat mai mulţi factori care au concurat în această direcţie. În 
primul rând, Armata Roşie ucraineană era practic alcătuită din unităţi de partizani, legate 
ombilical de populaţia locală, incapabile de a se depărta prea mult de locurile de „recru- 
tare” şi în imposibilitate de a rezista mai mult de câteva zile într-un teritoriu necunoscut!?, 
În al doilea rând, chiar la 8 mai 1919, a izbucnit o revoltă antibolşevică a atamanului 
Nikolai Grigoriev, care nu dorea să lupte în afara Ucrainei, ceea ce a blocat întreaga 
operaţiune mai mult de două săptămâni!53. Tot în luna mai s-au întețit şi atacurile anti- 
bolşevice ale trupelor albe conduse de Kolceak, ca şi cele ale unităţilor poloneze ce 
luptau în Galitia'*. În sfârşit, acţiunile lui Denikin din zona Donului şi Donetului 
începeau să capete consistenţă, ceea ce l-a făcut pe Lenin să ceară imperios, la 5 mai şi 
apoi în multe alte rânduri, stoparea atacurilor spre România şi concentrarea trupelor 
roşii din Ucraina împotriva lui Denikin!55. Deoarece reacţia conducătorilor bolşevici din 
Ucraina nu a fost îndeajuns de promptă, Lenin l-a înlocuit ulterior pe şeful trupelor 
comuniste, V.A. Antonov-Ovseenko, „pentru orientarea sa apuseană aventuroasă” 156. 

În aceste condiţii, românii au preferat să rămână pe Tisa, stabilizând linia frontului!57, 
şi să trimită câteva divizii pentru a întări apărarea pe Nistru şi pentru a înlocui acolo 
trupele franco-elene'58. Între timp, la 30 aprilie, disperat in fata înfrângerilor suferite ce 
puneau în pericol însăşi existenţa regimului, guvernul maghiar, sub semnătura lui Kun, 
a transmis o ofertă de pace preşedintelui american şi guvernelor cehoslovac, iugoslav şi 
român!’ ; în aceeaşi zi, s-a trimis trupelor române o propunere de armistitiu'®. La 
1 mai, acelaşi Kun face publică o notă către „toate partidele muncitoreşti din lume”, prin 
care acestea erau anunţate de intenţiile pacifiste ale bolşevicilor maghiari, textul înche- 
indu-se sententios: „dacă războiul continuă totuşi, aceasta se face în interesul imperia- 
lismului extern” 16. 

Răspunsul românesc la propunerea de pace maghiară a venit prompt: la 3 mai, 
condiţiile de armistițiu cerute de partea română au fost înaintate maghiarilor. Ele erau 
extrem de dure, acceptarea lor presupunând, in fond, o capitulare necondiționată. Dintre 
prevederi : dezarmarea imediată a tuturor forţelor combatante ; dezarmarea ulterioară a 
oricărei forte militare ; predarea în zece zile a întregului material militar ; predarea unei 
mari cantităţi de material de cale ferată (1.800 de locomotive, 4.100 de vagoane de 
călători, 40.000 de vagoane de marfă, 27.000 de vagoane descoperite) în mai puţin de o 
lună de zile ; predarea materialelor luate în timpul retragerii din Transilvania ; livrarea 
a 400 de automobile şi 500 de autocamioane ; trimiterea imediată în România a tuturor 
prizonierilor de război, a ostaticilor şi a populaţiei evacuate de trupele în retragere; 
menţinerea unor capete de pod peste Tisa până la îndeplinirea condiţiilor de armistițiu ; 
instituirea unei misiuni militare române la Budapesta'®. 

Era limpede că aceste condiţii erau greu de acceptat, dacă nu imposibil. Părea cu 
totul improbabil ca guvernul care ar fi admis o astfel de capitulare să se poată menţine 
la putere. În plus, românii se arătau decişi să-şi exercite drepturile învingătorului, adică 
să obţină reparaţiile pe care erau indreptátiti să le dorească, fără a mai aştepta acceptul 
marilor puteri invingátoare!9, Kun nu a acceptat condiţiile românilor, dar a încercat să 
tergiverseze lucrurile, sperând cá va putea negocia, timp în care acţiunile ucrainenilor de 
pe Nistru ar fi putut izbândi!%. În acest scop, l-a trimis pe universitarul american 
P.M. Brown la Szolnok, în speranţa că acesta va putea traversa linia frontului şi-i va 
convinge pe români să-şi oprească înaintarea'S5. Speranţa s-a dovedit deşartă. În ciuda 
apelului disperat din 14 mai al lui Rakovski śś, posibilitatea de a se face joncţiunea dintre 
comuniştii maghiari şi cei ruşi şi ucraineni se îndepărtase definitiv, guvernanţii de la 
Budapesta trebuind să se descurce singuri. 

De altfel, încă de la finele lunii aprilie se instalase o criză politică în Ungaria!%. Pe 
de o parte, această criză s-a datorat experimentelor doctrinare înfăptuite de regimul 
comunist : spre exemplu, a naționalizat marile proprietăţi, dar nu le-a distribuit, ci le-a 
lăsat drept colhozuri, adesea chiar sub conducerea foştilor proprietari. Exista şi intenţia 
afirmată deschis a nationalizárii proprietăţii ţărăneşti, nepusă în practică doar din lipsă 
de timp'®. Pe de altă parte, înfrângerile militare in fata românilor demonstrau cá nici 
măcar opţiunea sovietică nu se dovedea salvatoare pentru „integritatea” teritorială 
maghiară. Rezultatul reunirii acestor factori: aproape întreaga populaţie s-a întors 
împotriva regimului, iar poziţia comuniştilor din guvern a devenit extrem de nesigură. 
Emisarii Aliați de la Budapesta considerau cá o remaniere guvernamentală era inevitabilă, 

pentru acest lucru fiind însă necesară oprirea înaintării romanesti'®. În primele zile ale 
lunii mai, la Belgrad, Viena şi Paris se credea că guvernul maghiar a cazut'”, un alt motiv 
pentru care în mediile Aliate nu se mai dorea continuarea acţiunii militare româneşti. 
Câţiva reprezentanţi ai Aliaților care s-au „plimbat” pe la Budapesta în aprilie-mai 1919 - 
mai sus-amintitul profesor Brown, locotenent-colonelul britanic F. Williams-Freeman şi 
locotenentul american William H. Osborn - chiar au pus la punct un plan de înlăturare 
a lui Kun: invitarea acestuia la o conferinţă în Elveţia şi înlocuirea lui în lipsă!”!. Era un 
plan evident infantil, însă nu a fost singurul de acest gen. În perioada 1918-1920, mili- 
tarii Aliați aflaţi în partea răsăriteană a Europei”? (chiar unii locotenenti, căpitani şi 
maiori, ca să nu mai vorbim de colonei şi generali), ca şi unii reprezentanţi civili ai 
marilor puteri se imaginau în postura de potentati locali, propuneau înfiinţări de state, 
trasări de frontiere şi schimbări de guverne. Totul părea posibil ! Din nefericire, multe 
dintre aceste persoane aveau cunoştinţe rudimentare despre regiune, înțelegeau prea 
puţin din mersul lucrurilor de aici, iar mesajele pe care le-au trimis aceşti oameni la 
Paris au făcut mai mult rău decât bine, contribuind la atitudinea adeseori contradictorie 
a Conferinţei faţă de partea estică a Europei. 

Asa cum am văzut, până la urmă românii au decis să se oprească pe Tisa, iar situaţia 
guvernului de la Budapesta s-a stabilizat, mai ales după ce informaţia ce părea nevero- 
similă despre oprirea - nejustificată din punct de vedere militar - a ofensivei româneşti 
a devenit certitudine, adică în jurul datei de 10 mai!?. Mai mult decât atât, încetarea 
crizei politice de la Budapesta nu s-a centrat în jurul „moderării” caracterului comunist 
al regimului, aşa cum sperau unii reprezentanţi Aliati, ci dimpotrivă. Liderii bolşevici au 
decis să apeleze la ultima opţiune care le stătea la dispoziţie, singura care le oferea un 
minimum de speranţă pentru salvarea regimului: acţiunea militară ofensivă. S-a pornit 
de la premisa că un eventual succes militar, oricât de modest, putea constitui o bază pentru 
reluarea negocierilor, pentru găsirea unui compromis salvator!74. Tara aleasă ca țintă a 
agresiunii nu putea fi decât una: Cehoslovacia, adică veriga slabă a lanţului care încon- 
jura Ungaria. Încă insuficient organizată, cu o conducere bicefală italo-franceză, armata 
acestei ţări părea mult mai putin de temut decât cea română, care tocmai îşi demonstrase 
capacităţile pe câmpul de luptă. În plus, nici direcţia de atac nu putea fi decât una 
singură : spre partea ruteană a Slovaciei, pentru a se putea spera la realizarea salvatorului 
contact cu bolşevicii din Ucraina. În sfârşit, un alt obiectiv important pentru maghiari 


era recuperarea minelor de cărbuni de la Salgotârjan şi Miskolcz!%5. 


169. FR. U.S., PPC., 1919, vol. XII, pp. 446, 449-451, 462, 464, 467. O dovadă clară privitoare 
la lipsa de conectare la realitáti a profesorului american P.M. Brown, aflat la Budapesta, este 
dată de faptul că acesta îi explica chiar lui Kun, la finele lui aprilie 1919, că ar trebui ca 
guvernul „să se curețe de elementele bolşevice” ! (Zbidem, p. 451). 

170. Ibidem, pp. 464-465. 

171. ET. Zsuppán, op.cit., p. 204. 

172. Vezi, spre exemplu, Robert Hoffmann, The British Military Representative in Vienna, 1919, 
in ,Slavonic and East European Review", vol. LII, no. 129/April 1974, pp. 252-271. 

173. ET. Zsuppán, op.cit., p. 210. 

174. M. Ormos, The Foreign Policy..., pp. 360-361. 

175. Frederic C. Nanu, Politica externă a României, 1918-1933, Institutul European, Iasi, 1993, 
p. 71. 


92 ROMÂNIA, UNGARIA ŞI TRATATUL DE LA TRIANON. 1918-1920 


5. Tensiuni între România şi marile puteri 
la Conferinţa de pace de la Paris (mai-iunie 1919) 


Pentru a nu se crea o impresie distorsionată, trebuie subliniat faptul că, în perioada 
ciocnirilor militare románo-maghiare din a doua jumătate a lunii aprilie şi de la începutul 
lui mai 1919, Conferinţa de pace se confrunta cu probleme mult mai presante decât cea 
ungară din perspectiva intereselor marilor puteri: nemulţumirile italiene şi chestiunea 
semnării Tratatului cu Germania. 

Italienii se confruntau cu obsesia privitoare la încercuirea ţării lor de către Franţa şi 
Iugoslavia!5, În Tratatul de la Londra din 1915 se stabilise ca Serbia să primească sudul 
Dalmației, însă Italia urma să controleze insulele din preajma coastei, ceea ce i-ar fi 
conferit o poziţie avantajoasă. Realitatea din 1918-1919 s-a dovedit foarte diferită, de aici 
provenind surpriza, supărarea şi alarmarea Romei. Apăruse un stat slav viguros care 
revendica nu numai întreaga Dalmatie, Fiume şi insulele din Adriatica, ci şi Istria, 
Gorizia şi Trieste ! Italienii se întrebau : dacă Iugoslaviei i se îndeplineau cererile, atunci 
pentru ce mai luptase Italia ? !” 

Adevărul era însă că încheierea războiului cu victoria clară a uneia dintre tabere 
distrusese forţa artificială a poziţiei internaţionale a Italiei antebelice. Nu mai existau 
două blocuri cu care să negocieze şi între care să poată oscila. Neşansa fatală a liderilor 
italieni a fost aceea că, în momentul când slăbiciunea diplomatică şi economică italiană 
era evidentă, ei au ales să lupte pe teritoriul politicii practice!5. Astfel l-au supărat pe 
Wilson, care a decis că italienii meritau o lecţie pentru lipsa lor de respect faţă de 
principiul autodeterminării naţionale. Urmarea e cunoscută: italienii n-au mai primit 
din partea americanilor şi britanicilor”? banii de care aveau atâta nevoie; Wilson a 
adresat la 23 aprilie o proclamaţie poporului italian, desconsiderându-i pe reprezentanţii 
acestuia de la Paris; delegaţia italiană s-a retras de la Conferinţă plină de resenti- 
mente!9 ; a trebuit ulterior, la începutul lui mai 1919, să revină, pentru a nu risca 
eventualitatea ca termenii păcii să fie inmánati germanilor în lipsa lor!*! etc. 

Pe de altă parte, în aprilie 1919, a fost finalizat proiectul de Tratat cu Germania (ce 
includea şi Pactul Ligii Natiunilor'®’), ceea ce a dus la sporirea anxietăţilor franceze, 

amendament, declarând însă că nu face caz, dacă nu se va considera. A urmat cel din 

câtă vreme multe dintre cerinţele Franţei în materie de securitate au întâmpinat o 
opoziţie din partea preşedintelui american şi a premierului britanic, promotorii unui 
compromis considerat nesatisfăcător de multi francezi'8. Înmânarea termenilor păcii 
delegaţiei germane, la 7 mai 1919, a monopolizat atenţia reuniunii pariziene, ca şi a 
opiniei publice europene!*, 

În aceste condiţii, nu este greu de înţeles de ce evenimentele desfăşurate 1a răsărit de 
Tisa nu puteau să stârnească un interes prea mare la Paris. Cu toate acestea, chiar acest 
dezinteres faţă de evoluţiile central-est-europene avea să aibă importanţa sa. Aşa cum am 
mai precizat, deşi frontiera románo-maghiará fusese adoptată de Comisia de experti încă 
de la finele lui martie 1919, iar raportul fusese finalizat la 6 aprilie şi trimis conducerii 
Conferinţei la 15 aprilie, el nu a fost discutat de Consiliul celor Cinci (al miniştrilor de 
externe) decât la 8 mai, adică la o zi după înmânarea proiectului de Tratat delegaţiei 
germane şi într-un moment când trupele române se aflau în stăpânirea întregului mal 
stâng al Tisei. Astfel, nu e de mirare că discuţiile miniştrilor de externe au fost succinte 
şi graniţa acceptată cu relativă uşurinţă. La 12 mai, Consiliul celor Patru şi-a dat şi el 
acordul, aproape fără nici un fel de comentariu. Însă diriguitorii reuniunii de la Paris au 
scăpat din vedere să comunice şi românilor frontiera stabiliti!. Era, de altfel, prima 


Nicaragua ori alt stat din povestirile cu indieni. Francezul Bourgeois, fratele nostru latin din 
Panama etc. Toţi au vorbit, respectiv au cetit enorm lungi amendamente, despre care ştiau că 
nici nu se vor discuta, necum să poată fi vorba să fie primite. Jumătate din delegaţi dormea 
lin. Ceilalţi desenau cioare şi alte dobitoace. De-a lungul şi de-a latul sălii se plictiseau 
secretarii (între ei şi M-me Wilson), vre-o sută de inşi şi peste 100 de gazetari... dincolo de 
rampă. E o adunare poporală fiecare şedinţă plenară, fără nici o solemnitate, fără urmă de 
atmosferă de grandoare, ba măcar de demnitate. Oratorii statelor europene se sfiesc să 
vorbească spre a nu-l indispune pe Wilson - credite, mărfuri, flotă, egoism brutal, îmbro- 
bodite în 14 puncte de ipocrizie. Azi numai francezul a fost european (lung şi plictisitor), 
apoi un englez (scurt la vorbă, bine, deştept şi simpatic prin timbrul foarte plăcut al glasului) 
şi, în fine, un reprezentant al Portugaliei. Cu acesta (cam opozitional) s-a făcut proces scurt. 
Abia a terminat, când Clemenceau a adresat întrebarea dacă mai ia cineva cuvântul, spre a 
constata degrabă că nemaidorind nimenea să vorbească, proiectul de lege (ori ce va fi voind 
să fie) despre Liga Naţiunilor a fost primit în unanimitate ! (s.Vaida) Dindărăt de şirul des 
al ziariştilor s-a născut un murmur de ilaritate. Ba şi dintre delegaţii de la masa potcoavă 
mulţi şi-au dat curs liber unor zâmbete nu de tot mute... Toată conferinţa face impresia unei 
bolşevizări a sistemului de guvernământ. Unul e dictator. 2-3 se împacă cu rolul de hiene. 
Ceilalţi sunt şacalii care mai prind câte un ciolan spre a-l duce la culcuş. Cu siguranţă trecem 
printr-o perioadă de devaloare a vechilor forme şi sisteme de guvernământ. Toate guvernele 
vor avea să conteze în viitor cu multă demagogie, multă lipsă de disciplină spre înjos şi cu un 
imperialism capitalistic spre înafară” (A.N.I.C., Fond Vaida-Voevod, dosar 56, f. 6-7). 

183. E. Bold, op.cit., pp. 42-43. 

184. Ibidem, pp. 43-47. 

185. În misiva din 28 aprilie 1919 a lui Alexandru Vaida-Voevod către Iuliu Maniu era prezentată 
o discuţie pe care Vaida o avusese cu Ionel Brătianu la Paris : „În automobil eu comentam 
impresiile şi am constatat : prost ne-ar fi mers dacă învingeau nemţii, dar şi aşa nu ne merge 
prea bine, totuşi e de preferat că avem numai cu cămătari parveniti de-a face. Brătianu mi-a 
răspuns: să avem odată frontaria, alimente şi echipamente şi să scăpăm de bolşevism. Până 
atunci trebuie să inghitim. Oricum ar fi nemţii, dar cu ei altfel te poti înţelege şi ştiu să ţină 
ordine. Nu am avut însă ce face din cauza ungurilor. Dacă nu erau ungurii... ! " (A.N.I.C., 
Fond Vaida-Voevod, dosar 56, f. 7). 

graniţă a statului român care primea girul Conferinţei, o linie de hotar care nu a mai putut 
fi schimbată în cele 13 luni care au urmat până la semnarea Tratatului de la Trianon! 

Din păcate, în lunile următoare - mai-iunie 1919 - s-a desfăşurat o primă criză 
majoră în relaţiile dintre România şi marile puteri reunite la forumul păcii de la Paris. 
Starea de tensiune s-a centrat în jurul a două chestiuni - cea a petrolului şi cea a 
minorităţilor - cărora istoriografia română le-a acordat o atenţie specială!%. Unii istorici 
români chiar au stabilit o legătură extrem de strânsă între disputele asupra petrolului 
românesc şi tratamentul defavorabil de care s-a „bucurat” România la Conferinţa de 
pace!®’, Este indiscutabil că statele bogate au exercitat o presiune susţinută, cu nuanţe 
uneori de şantaj, asupra statelor care aveau o nevoie acută de bani. Aceasta era, de altfel, 
şi situaţia României. Necesitáti de prim ordin, în special de natură alimentară, impuneau 
apelul la creditele externe. Singurii care puteau împrumuta bani erau americanii, britanicii 
şi francezii. Orice solicitare de creditare era inevitabil însoţită de condiţii foarte brutale, 
vizând, în cazul românesc, avantaje şi privilegii în domeniul exploatării petrolului !5%. De 
asemenea, România a fost şi ţinta unor ameninţări deschise din partea omnipotentului 
Herbert Hoover, şeful organismului American Relief Administration (A.R.A.), destinat 
asigurării aprovizionării Europei devastate de război!®. 

De asemenea, statele mici nu au avut nici un cuvânt de spus în privinţa proiectului de 
Tratat cu Germania. Era aproape sigur că marile puteri urmau să procedeze în acelaşi fel 
şi în privinţa Tratatelor cu Austria, Bulgaria, Ungaria şi Turcia. În consecinţă, reacţia statelor 
mici a fost una de încercare de coalizare, de realizare a unei abordări comune, întemeiată 
pe solidaritatea de interese şi teluri'™. Factorul coagulant al acestei cooperări ad-hoc! era 
reprezentat de nemulţumirile comune : faţă de potenţialul sistem de protejare a minorită- 
tilor/??, fata de impunerea unei dezarmări ce le-ar fi pus pe acelaşi palier cu statele invinse!??, 


186. Vezi, mai ales, pentru comentarii de substanţă, Gh. Brătianu, op.cit., pp. 65-104 ; I. Stanciu, 
Aliați fără aliantd..., pp. 194-209; I. Ciupercă, Bucureşti-Washington..., pp. 171-177; 
Idem, Dincolo de „fațada impunătoare”..., pp. 615-619 (vezi şi D.S. Spector, op.cit., 
pp. 172-195). 

187. Gh. Buzatu, România şi trusturile petroliere internaţionale pînă la 1929, Ed. Junimea, Iaşi, 
1981, pp. 111-126; Idem, O istorie a petrolului românesc, Ed. Enciclopedică, Bucureşti, 
1998, pp. 120-132. 

188. Desăvârşirea unităţii naţional-statale..., vol. IV, pp. 471-477. 

189. Gh. Brátianu, op.cit., p. 68. 

190. Constantin Botoran, România şi statele succesorale din centrul şi sud-estul Europei la 
Conferința de pace de la Paris (1919-1920), în „Revista de istorie”, tom 36, nr. 11/1983, 
pp. 1133-1134. 

191. Vezi scrisoarea lui Al. Vaida-Voevod către Iuliu Maniu, trimisă de la Paris la 11 iunie 1919, 
in Desăvârşirea unităţii naţional-statale..., vol. III, pp. 421-432. 

192. Vezi Ion M. Oprea, Apărarea suveranităţii nationale a României la Conferinţa păcii de la 
Paris (1919-1920), în „Revista de istorie”, tom 34, nr. 12/1981, pp. 2177-2198. 

193. P. Mantoux, op.cit., vol. I, pp. 183-186; ER. U.S., P.P.C.; 1919, vol. V, pp. 877-878. Vezi 
şi discuţia din Consiliul celor Patru din 5 iunie 1919, la care au participat şi reprezentanţii 
Cehoslovaciei, Greciei, Poloniei, României şi Iugoslaviei, in FR U.S., PPC., 1919, vol. 
VI, pp. 202-209. Datorită opoziţiei energice a ţărilor mici din tabăra învingătoare, marile 
puteri au trebuit să renunţe la planul de dezarmare propus de Wilson la 5 iunie 1919 
(A History of the Peace Conference of Paris, ed. by H.W.V. Temperley, H. Forwde and 
Hodder & Stoughton, Londra, 1921, vol. IV, p. 436). 

faţă de chestiunea tranzitului comercial!” si fati de aşa-numita „cotă de eliberare"!9?, 


adică preluarea unei anumite părţi din datoria publică austro-ungară şi din reparaţiile 
datorate de defuncta Monarhie Bicefală!%5 

Istoriografia română a acordat, pe bună dreptate, spaţii ample tratamentului pe care 
marile puteri învingătoare l-au aplicat statelor mici la reuniunea de pace de la Paris, 
precum şi încercării, din păcate eşuată, a micilor puteri de a realiza un front comun. În 
cadrul cercetării noastre nu ne putem permite să prezentăm şi să analizăm toate aspectele 
acestei probleme, ci ne vom limita doar asupra unuia dintre ele, unul cu o semnificaţie 
aparte în cadrul relaţiilor románo-maghiare - chestiunea protecţiei minorităţilor. 

Propunerea formală de a se stabili un sistem juridic internaţional de protecţie a 
minorităţilor a fost făcută de către preşedintele Woodrow Wilson la o şedinţă a Consiliului 
celor Patru, la 1 mai 1919!'%. E] s-a referit la exemplele de tratament răuvoitor faţă de 
comunităţile evreieşti din Polonia şi România. David Lloyd George a propus impunerea 
de obligaţii similare şi altor state noi sau considerabil mărite din Europa Centrală şi 
Răsăriteană. Aceste sugestii au fost imediat trimise către membrii comisiei care se ocupa 
de noile state şi de minorităţi. Acolo s-a decis ca protecţia minoritarilor să se realizeze 
prin intermediul unor tratate separate. Un raport asupra acestei probleme, acceptat de 
către Consiliul celor Patru la 17 mai 1919/95, a afectat considerabil disputele ulterioare. 

O mare influenţă asupra desfăşurării evenimentelor în această chestiune a avut-o 
memoriul Comitetului delegatiilor evreieşti la Conferinţa de pace, adresat tuturor dele- 
gatiilor prezente, la 10 mai 1919'”. Multe dintre cererile acestui memoriu aveau să 
se regăsească în textele care au stat la baza sistemului de protejare a minorităţilor2%, 
inclusiv formularea „minorităţi de limbă, de rasă şi de religie” în locul aceleia de 
„minorităţi naţionale”, care nu a fost agreată, din motive lesne de înţeles, de organi- 
zaţiile evreieşti. Acţiunile bine organizate ale evreilor?! au avut un impact considerabil 
asupra formei şi naturii drepturilor minoritare?%?. Problema a fost preluată apoi de către 


194. Constantin Botoran, Ion Calafeteanu, Eliza Campus, Viorica Moisuc, România şi Conferinţa 
de pace de la Paris (1918-1920), Triumful principiului naționalităților, Ed. Dacia, Cluj- 
-Napoca, 1983, pp. 352-353. 

195. P. Mantoux, op.cit., vol. II, pp. 214, 231-232; FR.U.S., P.P.C., 1919, vol. VI, pp. 43-44, 
65-66. 

196. Vezi I. Calafeteanu, Politică şi interes nafional..., p. 24. 

197. FR.U.S., P.P.C., 1919, vol. V, pp. 393-395. De fapt, doar Wilson, Lloyd George si 
Clemenceau au participat la acea şedinţă, Orlando părăsise anterior Conferinţa din cauza 
faptului că cererile teritoriale italiene nu fuseseră luate în seamă. 

198. Ibidem, pp. 678-681. 

199. Cu privire la presiunile organizaţiilor evreieşti la Conferinţa de pace de la Paris, vezi 
C.A. Macartney, National States and National Minorities, Oxford University Press, 
H. Milford, Oxford, 1934, pp. 218-240. 

200. E. Viefhaus, Die Minderheitenfrage und die Entstehung der Minderheitenschutzvertrage auf 
der Pariser Friedenskonferenz, 1919, Würzburg, Holzner, 1960, pp. 228-231. 

201. Vezi Joost Herman, Toward the Great Areopagus, Some Remarks on Jewish Activities in 
Intergovernmental Circles in the Nineteenth and Twentieth Century, in vol. Homeward Bound, 
ed. by Marij Leenders and Wim van Meurs, Utrecht, 1996, pp. 25-27. 

202. Stanislaw Sierpowski, Minorities in the System of the League of Nations, in vol. Ethnic 
Groups in International Relations, Comparative Studies on Governments and Non-dominant 
Ethnic Groups in Europe, 1850-1940, vol. V, ed. by Paul Smith, Kalliopi Koufa, Arnold 
Suppan, New York University Press, New York, 1991, pp. 13-14. 

germani, care au subliniat că organismul cel mai potrivit pentru reglementarea protecţiei 
minorităţilor era într-adevăr Liga Natiunilor??^, 

Procesul de concepere a principiilor privitoare la protecţia minorităţilor a fost puternic 
afectat de reacţiile statelor direct implicate. Principala dezbatere a avut loc în cadrul 
celei de-a opta sesiuni plenare a Conferinţei de pace, din 31 mai 1919?%. Proiectul de 
Tratat cu Austria conţinea prevederi referitoare la protecţia minorităţilor în statele 
succesoare: Cehoslovacia, Polonia, România şi Regatul Sârbilor, Croaților şi Slovenilor. 
Delegati ai acestor state, în special premierul României, Ion I.C. Brătianu, si cel al 
Poloniei, Ignacy J. Paderewski, au subliniat că vor accepta soluţiile propuse, dacă se vor 
aplica tuturor statelor. Brătianu a accentuat că fondatorii Ligii Naţiunilor „au violat 
principiul egalităţii dintre state chiar din momentul în care organizaţia lua fiinţă”. 
Suplimentar, s-a atras atenţia asupra consecinţelor introducerii unor discriminări între 
cetăţeni, în relaţiile interne : unii (minoritarii) puteau face apel la legislaţia internaţională, 
iar alţii (majoritarii) nu erau indrituiti să procedeze astfel. Institutionalizarea inegalitatii, 
din punct de vedere intern şi internaţional, era văzută de statele respective ca o ameninţare 
la adresa dezvoltării lor armonioase. 

Una dintre consecinţele acţiunii combinate a statelor aşa-zise minoritare a fost scri- 
soarea lui Georges Clemenceau către Paderewski din 24 iunie 191975. Preşedintele 
Conferinţei de pace a justificat pe larg telurile tratatelor referitoare la minorităţi. Doar 
faptul că existau nişte principii de protecţie urma să faciliteze, potrivit lui Clemenceau, 
acceptarea de către minorităţi a noii situaţii . Faptul că Liga Naţiunilor urma să super- 
vizeze garantarea protecţiei minorităţilor era menit să excludă o potenţială interferenţă în 
afacerile interne ale statelor interesate. De aceea, prevederile referitoare la garanţii 
fuseseră formulate cu „maximă scrupulozitate”, astfel încât să elimine orice caracter 
politic din orice dispută care ar putea apărea ca rezultat al aplicării lor. 

Ion I.C. Brătianu a văzut în sistemul de protecţie pentru minorităţi o breşă prin care 
marile puteri ar fi putut exercita presiuni economice, politice şi de altă natură asupra 
României. Experienţa trăită de tatăl său la Congresul de la Berlin din 1878 şi în perioada 
ulțerioară?%, privitoare la intruziunile anumitor puteri în afacerile interne ale statului 
român, a marcat profund viziunea din acel moment a lui Ionel Brătianu2%. Ceea ce vedea 
desfăşurându-se în jurul său, la Conferinţa de pace de la Paris, îi confirma şefului dele- 
gatiei române cele mai negre previziuni privitoare la acest aspect2%. În consecinţă, s-a 


203. K. Herbert, Das Recht der Minderheiten, Berlin, 1927, pp. 42-43. 

204. Procesul-verbal al sesiunii plenare din 31 mai a Conferinţei se găseşte in Desăvârşirea 
unităţii nafional-statale..., vol. III, pp. 389-413 si în Minoritățile nationale din România, 
1918-1925, Documente, coord. de Ioan Scurtu, Liviu Boar, Bucureşti, 1995, pp. 130-158. 

205. Pablo de Azcarate, League of Nations and National Minorities, An Experiment, Klaus 
Reprint Co., New York, 1972, pp. 166-167. 

206. Vezi, printre altele, J. Herman, op.cit., pp. 23-25. 

207. Este interesant de remarcat cá pentru Brátianu, pentru ceilalti delegati románi de la Paris, ca 

` şi pentru autorităţile de la Bucureşti cuvântul „minoritari” era sinonim cu „evrei”. Nimeni 
dintre români, nici măcar ardelenii, în momentele de apogeu al conflictului privitor la garan- 
tarea internaţională a drepturilor minoritare, nu făcea referiri la faptul că urmau să beneficieze 
de astfel de protecţie şi maghiarii, şi germanii, trăitori în România Mare într-un număr mai 
mare decât cel al evreilor! 

208. Iată cum explica chestiunea protecţiei minorităţilor Victor Antonescu, trimis de Brătianu la 
Bucureşti pentru a informa guvernul şi pe suveran: „Aliaţii au făgăduit evreilor să reconstituie 

opus din toate puterile sale ca România să semneze Tratatul referitor la minorităţi, a 
schimbat replici tăioase?” cu Clemenceau, Wilson si Lloyd George, a încercat să-i 
mobilizeze pe ceilalţi lideri ai statelor mici şi, în cele din urmă, a preferat chiar să 
demisioneze din funcţie din acest motiv. Istoricii români care au scris despre acest 
subiect - de la Gh. Brătianu2 şi Frederic C. Nanu?! până la cercetătorii din zilele 
noastre - au fost unanimi în a aprecia forţa argumentelor formale (teoretic, erau 
irefutabile) ale lui I.I.C. Brătianu (lipsa universalitátii sistemului de protecţie a minori- 
tatilor şi introducerea de discriminări juridice între cetăţenii aceluiaşi stat), precum şi 
justificarea în acel moment a îngrijorării sale referitoare la potentialele lovituri date 
împotriva tinerei suveranit&ti nationale româneşti de către marile puteri2!2. Ceea ce nu s-a 
remarcat însă este în ce măsură prognoza sumbră a lui Brătianu s-a adeverit în cei 15 ani 
cât a funcţionat sistemul de protecţie a minorităţilor. Astăzi putem spune, fără teama de 
a greşi, că in anii interbelici România a trebuit să suporte presiuni şi ingerinte multiple, 
de natură economică sau politică, însă nici una nu a venit pe filiera protejării minorităţilor. 
Marile puteri s-au ferit să se implice în sistemul minoritar gestionat de către Liga 
Naţiunilor, conştiente fiind de caracterul exploziv al chestiunii, cu posibile urmări 
pernicioase pentru propriile lor imperii multietnice??. Altfel spus, Ionel Brătianu era 
îndreptăţit de experienţa românească anterioară să judece aspru debutul sistemului 
internaţional de garantare a drepturilor minoritarilor, însă evoluţia ulterioară a eveni- 


mentelor în această chestiune nu a validat temerile liderului român?!*. 


Palestina. Lucrul nu s-a putut, Palestina fiind în marea majoritate locuită de mahomedani. 
Atunci alianţa israelitá internaţională a căutat să impună conferinţei crearea în favoarea 
evreilor a unor adevărate state în stat. Această pretenţie a fost însă privită de presa mondială 
cu atâta indignare şi protestatii, încât s-a recurs la formula de azi, garanţii sub protecţia celor 
mari în favoarea minorităţilor” (Desăvârşirea unităţii national-statale..., vol. III, p. 451). 

209. Să-i lăsăm cuvântul lui Alexandru Vaida-Voevod, care îi scria de la Paris lui Iuliu Maniu: 
„Nu ai idee cu ce vehementá în gest şi în voce a încercat Clemenceau să-l intimideze pe 
Brătianu. Zadarnic. Brătianu îşi are nervii în frâu. Şi când se înroşeşte de emoție internă, fie 
supărare, fie furie, nu-şi pierde calmul. L-a lăsat şi pe moşul ciudat să hodorogească, spre a 
expune apoi cu deosebită eleganţă... tot ce voia să spună. I-a replicat lui Clemenceau şi tot aşa 
lui Wilson. Delegații care altădată moţăie fără ruşine ori conversează între ei... de data 
aceasta s-au purtat demn, sub impresia covârşitoare a expunerilor lui Brătianu” (Jbidem, p. 427). 

210. Gh.I. Brătianu, op.cit., pp. 76-87. 

21. Fr.C. Nanu, op.cit., pp. 68-70. 

212. Vezi, spre exemplu, Eliza Campus, Recunoaşterea pe plan internaţional a descvársirii unităţii 
statale a României, în „Studii. Revistă de istorie”, XXI, nr. 6/1968, pp. 1171-1173 ; Emilian 
Bold, Unele probleme privind participarea delegaţiei române la Conferinţa păcii (1919-1920), 
în „Analele Ştiinţifice ale Universităţii «Al.I. Cuza» din Iasi”, serie nouă, secţiunea a III-a, 
Istorie, tom XIV, 1968, pp. 37-38; Idem, Aspecte privind poziția marilor puteri față de 
România la Conferinţa păcii (1919-1920), în „Analele Ştiinţifice ale Universităţii «Al.I. Cuza» 
din Iasi”, serie nouă, secţiunea a III-a, Istorie, tom XVI, 1970, p. 219; Ion Calafeteanu, 
Opinia publică din România şi consacrarea internațională a Marii Uniri, in Probleme de 
politică externă a României 1918-1940, vol. III, Ed. Militară, Bucureşti, 1988, pp. 25-36. 

213. Lucian Leuştean, Conferinţa de pace de la Paris (1919-1920), Liga Naţiunilor şi problema 
minorităţilor, în „Xenopoliana”, V, nr. 1-4/1997, pp. 186-187 şi passim. 

214. Din această perspectivă, ne este greu să identificăm argumentele folosite de un autor care a 
ajuns la următoarea concluzie : „Pentru România, implicaţiile negative ale sistemului internaţional 
de ocrotire a minorităţilor au fost complexe şi de lungă durată - ducând, în ultimă instanţă, 

Letargia Conferinţei de pace faţă de problema penetrării comunismului până în 
centrul Europei a fost zdruncinată, la mijlocul lunii mai, de revenirea la Paris a 
profesorului Philip M. Brown, cel ce trăise câteva săptămâni de aventură în capitala 
Ungariei2!5. Brown, care experimentase emoţii paroxistice la Budapesta, era profund 
uimit de lipsa de interes a Conferinţei faţă de ceea ce se întâmpla în Câmpia Panonică?!5. 
Se pare că a reuşit totuşi să-l convingă pe fostul său coleg din mediul academic american, 
Woodrow Wilson, să pună din nou chestiunea maghiară pe agenda reuniunii pariziene. 
Evenimentul s-a produs la 19 mai 191927. Motivația preşedintelui american era centrată 
pe raţiuni umanitare, adică în jurul posibilităţii ca situaţia de la Budapesta să degenereze 
şi să se producă violenţe de felul celor desfăşurate în Rusia, precum şi pe chestiunea 
intrigilor italiene de la Budapesta. 

Iritarea italienilor faţă de colegii din Consiliul celor Patru a atins cote maxime în mai 
1919. Revenind la Paris, delegaţia italiană nu a rezolvat nici una dintre revendicările 
Romei. Atunci când, în timpul discuţiilor despre proiectul de Tratat cu Austria, britanicii 
au sugerat posibilitatea înfiinţării unei uniuni vamale danubiene, italienii au „explodat” : 
au ameninţat cu o a doua şi ultimă retragere de la Conferinţă. Teama lor faţă de 
posibilitatea recreării Austro-Ungariei se transformase într-o obsesie, întărită şi de 
amintirea austrofiliei Aliate din timpul războiului?!€. În consecinţă, italienii erau dispuşi 
să urmeze un curs independent de cel al Conferinţei, dorind expres să producă probleme 
suplimentare deja extrem de ocupatului Consiliu al celor Patru. Se pare că unii italieni 
aflaţi în Ungaria, în calităţi semioficiale sau chiar private, au negociat cu bolşevicii 
maghiari vânzări de arrau şi chiar un acord comercial, la 15 mai 191929. ,Intrigile" 
italiene de la Budapesta fuseseră remarcate cu neplăcere şi de Philip M. Brown”, si de 
britanicul F. Williams-Freeman?, 

Revenind la şedinţa Consiliului celor Patru din 19 mai 1919, trebuie spus cá preşedin- 
tele Wilson i-a acuzat cu brutalitate pe români de ceea ce se întâmpla în Ungaria: 
„înaintarea românească a sporit dezordinile”, iar faptul că „n-au reuşit să-şi continue 


ca urmare a amestecului statelor conationale (sic! - n.n.) şi revanşarde, la amputarea unor 
teritorii naţionale şi la angrenarea României în cel de-al doilea război mondial” (Mihai 
Iacobescu, Activitatea României la Societatea Naţiunilor în problema ocrotirii minorităţilor 
naţionale (1919-1935), în „Anuarul Institutului de Istorie şi Arheologie Cluj-Napoca”, 
XXV/1982, p. 154), mai ales că la distanţă de două pagini, el recunoaşte că „oficial, 
Societatea Naţiunilor a dat câştig de cauză statului român” în „conflictele României la 
Geneva in probleme ocrotirii minorităţilor” (Ibidem, p. 156). 

215. FR.U.S., PPC., 1919, vol. XII, pp. 420-467. 

216. Philip Marshall Brown, Foreign Relations of the Budapest Soviets in 1919. A Personal 
Narrative, in , The Hungarian Quarterly", vol. III, nr.1/1937, p. 68. 

217. ER.U.S., P.P.C., 1919, vol. V, pp. 706-707. 

218. Chr. Seton-Watson, op.cit., p. 535. 

219. M. Ormos, From Padua to the Trianon..., p. 246. 

220. FR.U.S., P.P.C., 1919, vol. XII, pp. 459, 461; Brown comenta că italienii profită de lipsa 
unei politici a Antantei faţă de Ungaria pentru „a pescui în ape tulburi” (to fish in troubled 
waters). 

221. ET. Zsuppán, op.cit., p. 211. 


ROMÂNIA, REPUBLICA SFATURILOR DIN UNGARIA ŞI CONFERINȚA DE PACE... 99 


înaintarea a cauzat noi dezordini"??, Cu alte cuvinte, uitând că liderii Conferinţei 
interziseseră armatei române depăşirea Tisei, Wilson îi blama pe români că nu se 
dovediseră capabili să sfideze ordinele conducătorilor reuniunii pariziene. Preşedintele 
american cerea acum o intervenţie din partea trupelor franceze aflate la Belgrad. 
Clemenceau, altădată promotor al unei acţiuni în forţă, a fost reţinut de această dată, 
spunând că va analiza posibilitatea unei acţiuni concertate româno-franceze. Wilson şi-a 
exprimat însă neîncrederea în români, „care aveau interese locale şi ar fi sporit ostilitatea 
populaţiei maghiare”?%. Până la urmă, chestiunea a rămas nedecisă. Motivul principal 
pentru care Clemenceau nu mai era dispus să aprobe o ofensivă în Europa Centrală, deşi 
comandanții săi militari din regiune îi solicitau acest lucru?^, iar românii doreau şi ei să 
încheie conturile cu regimul de la Budapesta, era acela că se apropia data limită stabilită 
pentru primirea replicii germane la proiectul de Tratat şi se putea bănui că nu va fi 
tocmai simplu ca Germania învinsă să accepte termenii păcii. Răspunsul german de la 
29 mai a confirmat aceste sumbre previziuni, francezii cerând imediat românilor să nu 
înainteze spre Budapesta?^. 


6. Atacul maghiar în Slovacia şi reacţia Conferinţei de pace 


Stabilizarea frontului româno-maghiar pe Tisa, în primele zile ale lunii mai 1919, 
precum şi dezinteresul evident al Conferinţei - preocupată de chestiuni mult mai 
importante din perspectiva intereselor principalilor actori care evoluau pe scena pari- 
ziană?% — faţă de situaţia central-est-europeană au permis liderilor bolşevici budapestani 
să pună în practică, aşa cum am mai spus, unica soluţie pe care o mai aveau la dispoziţie 
pentru a putea spera la salvarea regimului: o ofensivă împotriva Cehoslovaciei. În 
condiţiile în care experimentul de tip sovietic din Bavaria sucombase încă de la începutul 
lunii mai??”, războiul civil din Ucraina luase o turnură in acea perioadă deloc favorabilă 
comuniştilor, iar iluziile privitoare la posibilitatea izbucnirii de „revoluţii” in Austria, 
Cehoslovacia sau România începeau să se destrame, Kun a decis să-şi joace ultima carte, 
cea a atacului. O eventuală victorie militară ar fi redeschis calea pentru negocieri, chiar 
pentru recunoaşterea internaţională a regimului comunist din Ungaria. 

Drept urmare, la 30 mai 1919, a început o ofensivă ungară împotriva tânărului stat 
cehoslovac??, Spre uimirea tuturor - de la Praga, Bucureşti, Belgrad, Paris si chiar 


222. F.R.U.S., P.P.C., 1919, vol. V, p. 706. 

223. Ibidem, pp. 706-707. Ostilitatea lui Wilson faţă de români avea să fie accentuată de eveni- 
mentele derulate în timpul şedinţelor din 29 şi 31 mai 1919, când Brătianu a fost cel mai 
vehement dintre toţi liderii statelor mici împotriva unora dintre prevederile Tratatului cu 
Austria (vezi şi Ibidem, vol. III, pp. 391-393, 394-410). 

224. Desăvârşirea unităţii nafional-statale..., vol. III, p. 372. 

225. Ibidem, p. 413; comunicarea făcută de Pichon lui Brătianu venea în urma unei hotărâri a 
Consiliului celor Patru, luată la iniţiativa lui Clemenceau, de interzicere a marşului românesc 
spre Budapesta (FR.U.S., P.P.C., 1919, vol. VI, p. 133). 

226. Revenit la Paris în a doua jumătate a lunii mai, britanicul Thomas Montgomery-Cuninghame 
avea impresia că „forumul păcii era mult prea preocupat cu propria agendă şi nu avea nici o 
intenţie de a rezolva problemele Europei Centrale” (apud F.T. Zsuppán, op.cit., p. 214). 

227. G. Juhász, op.cit., p. 23. 

228. J. Kalvoda, op.cit., p. 287; Desăvârşirea unităţii naţional-statale..., vol. III, p. 388. 

Budapesta -, succesul a fost de partea maghiar&??. În câteva zile, trupele Armatei Roşii 
ungare au reuşit să sectioneze legătura dintre forţele militare româneşti şi cehoslovace şi 
să cucerească aproximativ două treimi din Slovacia, unde s-a proclamat o republică 
sovietică slovacă2%0. 

Evoluţia ostilităţilor i-a speriat pe cei de la Paris, care au decis, la 7 iunie 1919, să 
trimită o telegramă guvernului ungar în care să se solicite încetarea luptelor, sugerându-se 
chiar că maghiarii ar putea fi invitaţi la Conferinţa de pace. Vaida îi scria lui Maniu la 
11 iunie: „Lui Wilson îi este indiferent cine va iscáli tratatul, căci e grăbit să se reîntoarcă 
cu pacea în America. 'Cu cât va rămâne mai mare haosul în Europa, cu atât mai mult ea 
va deveni tributară Americii "231. Cei vinovaţi de acea situaţie nefericită erau, bineînţeles, 
românii, care „traversaseră liniile de armistițiu şi apoi pe acelea ale zonei neutre”2%2. 

Înainte de a fi primit un răspuns din partea maghiarilor (trimis de la Budapesta la 
8 iunie, dar neajuns încă la Paris??), Consiliul celor Patru a discutat, la 9 iunie 1919, 
Situaţia derivată din confruntările ungaro-cehoslovace. Premierul britanic s-a ridicat 
foarte vehement împotriva României, considerată de el principala vinovată de evoluţiile 
nefavorabile din centrul Europei?^: nu respectase hotărârile Conferinţei, deci trebuia 
pedepsită prin oprirea aprovizionării?*%5. Wilson a cerut chiar ca românii „să fie făcuţi să 
se retragă la prima linie de armistițiu”, adică pe Mureş! Clemenceau - distrându-se 
probabil în sinea lui de ignoranta în materie de geografie central-europeaná a lui Lloyd 
George (acesta credea că minele de la Pécs se aflau în nordul Ungariei, deşi acestea erau 
în sudul ţării) - a încercat să calmeze spiritele, observând că înaintarea românească 
avusese aprobarea Consiliului Suprem şi sugerând ca liderii români şi cehoslovaci să fie 
invitaţi să-şi spună părerea. Wilson s-a opus, considerând că era „periculos să te joci cu 
bombe neexplodate” (?!), iar Lloyd George a fost sententios: „chestiunea trebuia 
rezolvată de Consiliul celor Patru, fără consultarea micilor puteri interesate”, care de 
prea multe ori „sfidaseră ordinele emise de la Paris, iar apoi, intrând în belele, au făcut 
apel la Paris pentru a fi scăpate de dificultăţi”26. Până la urmă, măsura adoptată - oprirea 
livrărilor de material de război pentru România?” - demonstrează logica şchioapă, 
frizând incoerenta, a liderilor Conferinţei. Altfel spus, pentru oprirea înaintării maghiare 
în Cehoslovacia, s-a decis blocarea aprovizionării României ! 

Vrând-nevrând, cu toată opoziţia anglo-saxonă, a doua zi, la 10 iunie, Consiliul celor 
Patru a trebuit să-i audieze pe Brătianu şi pe liderii cehoslovaci, mai ales că răspunsul lui 


229. Antoine Mares, Mission militaire et relations internationales: l'exemple franco-tchéco- 
slovaque, 1918-1925, in , Revue d'histoire moderne et contemporaine", tome XXX, 1983, 
pp. 569-570. 

230. A.M.A.E., Fond 71/1920-1944, Ungaria, Relatii cu Románia, 1919-1929, vol. 84, f. 12; 
J. Kalvoda, op.cit., p. 287; Desăvârşirea unităţii national-statale..., vol. III, pp. 435-436. 

231. Desăvârşirea unităţii naţional-statale..., vol. III, p. 430. 

232. FR.U.S., PP.C., 1919, vol. VI, pp. 246-247. 

233. M. Ormos, From Padua to the Trianon..., p. 297; vezi textul in Desăvârşirea unităţii 
national-statale..., vol. III, pp. 440-441 (Kun a răspuns ironic cá era gata oricând să înceteze 
ostilitățile pentru a se putea aplica Convenţia din 13 noiembrie 1918, adică retragerea 
românilor pe linia Mureşului !). 

234. FR.U.S., P.P.C., 1919, vol. VI, p. 255. 

235. Ibidem, p. 257. 

236. Ibidem, p. 258. 

237. Ibidem, p. 261. 

Kun ajunsese la Paris??. Seria diatribelor împotriva românilor a continuat. Wilson i-a 
acuzat de „aducerea la putere a guvernului Kun (sic!)”2%. Brătianu a replicat tăios, 
acuzând Consiliul de ignoranță ; apoi a prezentat evenimentele din punctul de vedere 
românesc. Întrebat de Lloyd George despre frontiera stabilită în cadrul Comisiei pentru 
studiul chestiunilor teritoriale referitoare la România, Brătianu a afirmat că nu i se comu- 
nicase nimic oficial, deşi fuseseră multe zvonuri, iar presa se făcuse ecoul acestora. Apoi 

remierul britanic l-a acuzat pe Brătianu că România a facilitat ascensiunea bolşevismului. 
fn replică, primul-ministru român şi-a exprimat părerea de rău afirmând că „dl Lloyd 
George nu înţelege problema”, dar că, probabil, acest fapt se datora lipsei de informare?!. 
Brătianu a mai adăugat că România se comporta faţă de Ungaria exact aşa cum procedau 
Puterile Aliate şi Asociate în relaţia cu Germania ! Nimeni nu era dispus însă să asculte 
acest argument de bun-simt. Cei mici nu aveau voie să acţioneze precum cei mari. În cele 
din urmă, s-a decis ca a doua zi să fie comunicate frontierele stabilite de comisiile 
teritoriale2%2. 

Într-adevăr, în dimineaţa zilei de 11 iunie 1919, Consiliul miniştrilor de externe a 
transmis delegaţiei române hotărârea privitoare la frontiera româno-maghiară2%*?. Liderul 
român a subliniat faptul cá acea frontieră fusese stabilită fără participarea delegaților 
români la Conferinţa păcii şi, după o lungă discuţie cu caracter procedural şi în ciuda 
presiunilor exercitate de secretarul de stat american, Robert Lansing, şi de ministrul de 
externe britanic, lordul Arthur Balfour, a cerut o amânare de 10-12 zile, pentru ca guver- 
nul român să-şi poată exprima un punct de vedere în această chestiune*“. Oricum, până 
atunci, Brătianu a propus stabilirea unei linii provizorii care să pună capăt ostilităţilor, în 
acelaşi timp exprimându-și îndoiala asupra corectitudinii graniţei propuse pe tronsoanele 
Careii Mari - Csap şi Oradea - Szeged?^. 

După încă o zi, la 12 iunie, Consiliul celor Patru a reconfirmat frontiera románo- 
-maghiară, deşi Clemenceau a atras atenţia că românii vor fi nemulţumiţi şi vor ridica 
„serioase obiecţii”, sugerând ca „graniţa românească” să fie adoptată doar provizoriu?4%5. 
Lloyd George şi Wilson au decis ca românii să fie ameninţaţi pentru a accepta frontiera, 
deşi Clemenceau şi-a mai exprimat o dată îndoiala că „românii pot fi obligaţi să se retragă 
în spatele liniei de frontieră”2. Până la urmă, anglo-saxonii şi-au impus punctul de 
vedere, în ziua următoare fiind trimise telegrame guvernelor din Ungaria, Cehoslovacia 
şi România, prin care acestea erau anunţate de noile frontiere?*?. 


238. Desăvârşirea unităţii nafional-statale..., vol. III, p. 437. 

239. FR.U.S., PP.C., 1919, vol. VI, pp. 281-282. 

240. Ibidem, pp. 282-283. 

241. Ibidem, p. 284. 

242. Ibidem, pp. 288-289. 

243. Ibidem, vol. IV, pp. 803-804. 

244. Vezi Ibidem, pp. 804-811, 818-819. 

245. Desăvârşirea unităţii nafional-statale..., vol. III, pp. 431; se pare că expertul francez 
E. De Martonne avea deja pregătită o nouă graniţă románo-maghiará, mai favorabilă părţii 
române (vezi D.S. Spector, op.cit., p. 200, nota 80). 

246. ER.U.S., P.P.C., 1919, vol. VI, p. 351. 

247. Ibidem, p. 352. i 

248. Ibidem, pp. 411-416; I. Rusu Abrudeanu, op.cit., pp. 388-389. Pentru o copie în limba 
francezá a textului, vezi A.M.A.E., Fond 71/1914, E2, partea a II-a. Diverse, 1914-1924, 
vol. 48, f. 236. 

În timp ce la Paris Clemenceau se alăturase şi el corului anglo-saxon, exprimându-şi 
„jena” pentru faptul că „românii traversaseră de două ori liniile trasate de generalul 
Franchet d'Esperey” şi întrebându-se retoric „cât timp îşi propun românii să ocupe 
aceste linii ? "79, subordonatul său din sud-estul Europei, acelaşi general d'Esperey, 
solicita generalului român Constantin Prezan să mai „nesocotească o dată ordinele 
Conferinţei” şi să mai „traverseze o linie de demarcaţie”, cea a Tisei, pentru a-i înlătura 
pe bolşevici din inima Europei??. Cei de la Bucureşti au primit cu plăcere această 
dovadă de ,duplicitate"?? a francezilor, premierul interimar de la Bucuresti, Mihail 
Pherekyde, indicând şi preţul colaborării: întregul Banat ! 

Telegrama trimisă de către Conferinţă guvernului de la Budapesta avea caracterul 
unui ultimatum: până la 18 iunie, trupele maghiare trebuiau să se retragă din Slovacia, 
românii urmând a se retrage abia după ce Cehoslovacia va fi fost evacuată2*2. Un istoric 
maghiar apreciază că telegramele trimise de Conferinţă guvernului comunist maghiar 
reprezentau opţiunea lui Georges Clemenceau, care ar fi plecat de la premisa că maghiarii 
nu aveau cum să accepte notele ultimative, ivindu-se în felul acesta un nou motiv pentru 
o acţiune interventionist’ in Ungaria??. Nu putem şti dacă aceasta era motivaţia lui 
Clemenceau, însă este cert faptul că guvernul maghiar a decis să accepte ultimatumul 
Conferinţei25. Rațiunea probabilă a acestui pacifism brusc al bolşevicilor de la Budapesta 
era aceea că, în momentul respectiv, devenise evident că nu mai exista nici o şansă pentru 
realizarea unui contact militar cu Armata Roşie din Ucraina??. În plus, Germania se 
pregătea să semneze Tratatul de pace (o va face la 28 iunie), astfel încât Aliaţii ar fi avut 
disponibilitátile militare necesare pentru a executa înlăturarea prin forţă a regimului 
comunist din Ungaria. Nu în ultimul rând, probabil că la Budapesta ajunseseră veşti 
despre tensiunile dintre România şi liderii Conferinţei de pace, aşa că grupul lui Kun 
putea să aibă în vedere şi posibilitatea ca armata română să fie obligată să se retragă în 
spatele frontierei stabilite la Paris. 

Românii erau însă bulversa(i? de hotărârile Consiliului celor Patru, luate fără 
consultarea lor şi aflate în contradicţie flagrantă cu nevoile lor de securitate??. Ar fi 
trebuit ca ei să renunţe la puternica lor poziţie defensivă de pe Tisa înainte ca ameninţarea 


249. FR.U.S., PPC., 1919, vol. VI, p. 288. 

250. Desăvârşirea unităţii nafional-statale..., vol. III, pp. 449-450. 

251. Ghilimelele indică scepticismul nostru în privinţa aplicării valorilor morale în sfera relaţiilor 
internaţionale : fiecare îşi urmăreşte propriile interese, în funcţie de resursele, puterile şi 
abilităţile sale. Nu ne simţim îndreptăţiţi să ne erijám în judecători oneşti ai nenumăratelor 
cazuri de „duplicitate” din arena internaţională. 

252. I. Rusu Abrudeanu, op.cit., p. 390. 

253. M. Ormos, The Hungarian Soviet Republic..., pp. 137-138. 

254. Desăvârşirea unităţii naţional-statale..., vol. III, pp. 453-456. 

255. T. Hajdu, Plans of Strategic Cooperation..., p. 373. 

256. Al. Vaida-Voevod, în limbajul său plastic : „Lloyd George imparte vederile şi prada armonic 
cu Wilson. Italienii nu vor să-şi piardă cu totul graţia. Franţa stă la marginea unei revoluţii 
interne şi nădejdea ei sunt trupele americane şi engleze. Clemenceau zace astfel pe burtă, la 
picioarele lui Wilson. Lanţul capitaliştilor evrei îi tine pe toti 4 ferecati prin interese mari. 
O Rusie slăbită oferă un câmp de exploatare nemărginit. De aceea nu e numai o fantezie 
absurdă faima că bolşevismul de pretutindeni este finanţat de capitaliştii multimilionari” 
(Desăvârşirea unităţii national-statale..., vol. III, p. 429). 

257. Punctul de vedere al lui Ion I.C. Brătianu in această privinţă a fost afirmat în repetate 
rânduri. Spre exemplu, vezi gazeta liberală „Viitorul” din 13 februarie 1920. 


ROMÂNIA, REPUBLICA SFATURILOR DIN UNGARIA ŞI CONFERINȚA DE PACE... 103 


maghiară să fi dispărut?*8. În mai multe rânduri, la finele lunii mai 1919 şi în iunie, 
premierul român a amintit de posibilitatea demisiei sale, nedorind a-şi vedea numele asociat 
cu renunţarea la unele dintre atributele suveranităţii nationale románesti??. Nu ne este 
foarte clar în ce măsură Brătianu dorea să utilizeze eventualitatea demisiei ca un factor de 
presiune pe plan intern şi la Conferinţă sau chiar îşi pierduse speranţa că ar putea „mlădia” 
vreun pic atitudinea marilor puteri faţă de România. Înclinăm să credem, gândindu-ne la 
evoluţia ulterioară a evenimentelor, că prima variantă era mai aproape de realitate. 

Desi unii reprezentanţi Aliați începuseră deja să-şi imagineze că soluţia Take Ionescu 
ar putea fi reactivată:%, pentru cunoscătorii scenei politice româneşti era limpede că, cel 
putin páná la desfăşurarea unor alegeri în România întregită, Brătianu nu putea fi înlăturat. 
De altfel, guvernul de la Bucureşti, în şedinţa din 14 iunie prezidată de regele Ferdinand, 
a stabilit că nu se putea lua nici o hotărâre până când Ionel Brătianu nu revenea în tara". 
Ceea ce s-a şi întâmplat, după semnarea Tratatului de la Versailles ; premierul român a 
părăsit la 2 iulie forumul păcii, nu înainte de a comunica şi liderilor Conferinţei deziluzia 
sa şi gustul amar pe care i-l lăsase tratamentul la care fusese supus la Paris2%2. 

Oricum, nimeni din România nu se gândea la retragerea armatei de pe Tisa. De 
asemenea, trebuie să recunoaştem faptul că delegaţii marilor puteri care rămăseseră în 
capitala Franţei nu făceau prea mari presiuni pentru a obţine această retragere. Rezistenţa 
românească a fost susţinută de către liderii militari francezi şi britanici?9, dar capetele 
politice ale Conferinţei erau ezitante?%. Românii s-au oferit să se retragă dacă Consiliul 
garanta România în fata agresiunii maghiare?55. Această variantă a fost respinsă în mod 
ferm de către liderii comunişti de la Budapesta?$6, 


258. Vezi V.Fl. Dobrinescu, România şi sistemul tratatelor de pace de la Paris (1919-1923), 
Institutul European, Iaşi, 1993, p. 86; Dumitru Preda, Generalul Henri Cihoski, un erou al 
României Mari, Ed. Militară, Bucureşti, 1996, p. 96. 

259. Vezi raportul lui Beaupoil de Saint-Aulaire din 23 mai 1919, scrisoarea lui Vaida- Voevod din 
14 iunie şi telegrama însărcinatului cu afaceri al Marii Britanii la Bucureşti, Frank Rattigan, 
din 27 iunie, in Desăvârşirea unităţii nafional-statale..., vol. III, pp. 378-385, 429 şi, 
respectiv, 463. Şi Al. Marghiloman înregistrează în jurnalul său posibilitatea unei demisii a 
lui Brătianu (op.cit., vol. III, p. 297). 

260. Saint-Aulaire raporta către Paris: „în ce ne priveşte, nu putem decât să ne bucurăm de a-l 
vedea pe dl Take Ionescu, care este unul dintre prietenii noştri încă de la început, revenind 
la conducerea negocierilor” (Desăvârşirea unităţii nafional-statale..., vol. III, p. 384). 

(A.M.A.E., Fond 71/1914, E2, partea a Il-a, Conferinţa păcii, vol. 58, f. 87). 

264. G. Torrey, Romanian Intervention..., p. 310. 

265. Desăvârşirea unităţii naţional-statale..., vol. III, p. 457 ; într-un raport din 17 iunie 1919 al 
generalului Prezan, şeful Marelui Stat-Major, se afirma : „În tot cazul, nu ne putem retrage 
la est de linia indicată de Aliați decât dacă se respectă una din condiţiile arătate - dezarmarea 
Ungariei sau oprirea forţelor unguresti pe Tisa - şi in plus ni se va lăsa latitudinea de a utiliza 
în întregime calea ferată Oradea Mare-Arad” (A.M.A.E., Fond 71/1920-1944, Transilvania, 
vol. 348, f. 27). 

266. Documents on British Foreign Policy 1919-1939, ed. by E.L. Woodward and Rohan Butler, 
First Series, vol. I, 1919, Londra, 1947, p. 15; Kun îşi permitea chiar, la 11 iulie, să 
ironizeze marile puteri: „sper că Puterile Aliate şi Asociate vor fi capabile să impună 

După retragerea maghiarilor din Slovacia, Conferinţa a înăsprit tonul faţă de regimul 
de la Budapesta. Militarii francezi au continuat să apere ideea unui marş asupra Budapestei. 
Si alte figuri Aliate influente erau de acord cu un asemenea plan, incluzând aici pe Arthur 
Balfour?%, Herbert Hoover??? şi Robert Seton-Watson2%. Pe de altă parte, Georges 
Clemenceau nu mai dorea o intervenţie în Ungaria?" iar americanii rămăseseră adversari 
fermi ai unei acţiuni in forti?" 


7. România, Conferinţa de pace 


şi sfârşitul Republicii Sfaturilor din Ungaria 


În Consiliul şefilor de delegaţii continua să se manifeste o nemulţumire considerabilă 
faţă de România în legătură cu o varietate de probleme şi puţină preocupare pentru nevoia 
României de securitate în legătură cu Ungaria. Urmând o politică haotică, conducerea 
Conferinţei părea uneori gata să penalizeze România, iar alteori să facă posibilă înaintarea 
ei către Budapesta. În mai multe şedinţe ale forului decizional al Conferinţei, din luna 
iulie 1919, se discuta în mod steril despre care stat se făcuse vinovat mai întâi - România 
sau Ungaria - de încălcarea ordinelor date de la Paris. În acelaşi timp însă, se căutau - 
din păcate, într-o stare de contemplatie abulică - soluţii pentru înlăturarea comunismului 
din Europa Centrală, dorindu-se chiar şi colaborarea românilor în acest sens?”. 
Într-una dintre aceste şedinţe ale Consiliului şefilor de delegaţii, cea din 17 iulie 
191975, a avut loc o interesantă discuţie - din perspectiva atitudinii marilor puteri faţă 
de România - în legătură cu o eventuală intervenţie Aliată în Ungaria. În timp ce 
mareşalul Foch?” şi ministrul de externe britanic, Arthur Balfour??, considerau utilă 


respectarea dorințelor lor şi să-şi menţină prestigiul în ochii trupelor române” (Ibidem, 
pp. 85-86), iar la 12 iulie a cerut - nici mai mult, nici mai putin - decât retragerea românilor 
pe linia Mureşului (Ibidem, p. 96). 

267. Ibidem, vol. I, pp. 17-18, 39-40, 82-83, 87-88, 137. 

atitudine de aşteptare, de întărire a „cordonului sanitar” din jurul Ungariei, soluţiile fiind de 
aşteptat din partea... „Providenţei” (D.B.F.P., vol. I, pp. 18-20). 

antimaghiare (vezi Desăvârşirea unităţii nafional-statale..., vol. IV, pp. 25-26, 28-29). 

275. Balfour susţinea intervenţia în Ungaria exact în acelaşi timp în care şeful său, Lloyd George, 
se lansa în diatribe antiromâneşti, considerând că o altă înaintare românească ar avea drept 
efect „punerea spiritului national maghiar în slujba bolşevismului” (D.B.F.P., vol. VI, 
Londra, 1956, p. 77). Nu era, de altfel, prima oară când premierul britanic împărtăşea alte 
opinii de politică externă decât aparatul diplomatic britanic tradiţional reunit în cadrul 
Foreign Office-ului (vezi Alan J. Sharp, The Foreign Office in Eclipse, 1919-1922, în „History, 
The Journal of the Historical Association”, vol. 61/1976, Birmingham, pp. 198-218). 

o intervenţie în Ungaria cu ajutorul armatei române, reprezentanţii italieni şi americani 
se opuneau cu vehementá. 

Tomasso Tittoni?”, ministrul de externe italian, nu recomanda o participare a vecinilor 
Ungariei la forţa de intervenţie, pentru că, în acel caz, „Kun ar putea merge cu succes 
pe panta naționalistă” ; italianul sugera o acţiune militară împreună cu aşa-numitul 
„Comitet de la Szeged”2”, prefigurând astfel viitoarele relaţii amicale dintre Italia şi 
Ungaria lui Miklós Horthy, unul dintre inspiratorii acestui grup”. În acelaşi timp, 
generalul american T. Bliss susţinea că nu ungurii sunt vinovaţi de situaţia la care se 
ajunsese, ci românii, care încălcaseră linia de armistițiu stabilită la 13 noiembrie 191829. 
Reprezentatii statelor vecine Ungariei i-au contrazis pe Tittoni şi Bliss, dar opiniile lor 
n-au fost ascultate. În final, Consiliul, într-o incapacitate evidentă de a controla situaţia, 
a adoptat, a doua zi, propunerea lui Clemenceau de a trimite din nou în Ungaria o 
misiune Aliată de informare, compusă din patru generali?9?. 

Această tendinţă a discuţiei despre o potenţială intervenţie Aliată, bazată în principal 
pe trupele româneşti, a fost foarte nemultumitoare pentru partea română. Brătianu íi 
transmisese, încă de la 16 iulie, lui Nicolae Mişu, delegatul nostru oficial la Conferinţă, 
dezideratele româneşti în privinţa unui marş spre Budapesta??! . Premierul român îi cerea 
lui Mişu „să evite impresia că România este foarte doritoare de o intervenţie” sau că „se 
tocmeste” ; de asemenea, nu era oportun „să se sublinieze satisfacția noastră” ; impresia 
potrivită era aceea că România „răspunde, făcând sacrificii, unei cereri Aliate”. Brătianu 
îi comunica lui Mişu şi preţul (,compensatiile") colaborării româneşti: condiţiile 
cooperării militare trebuiau stabilite foarte precis ; România să aibă un cuvânt de spus în 
privinţa „noii ordini din Ungaria” ; „garanţii împotriva unei retrageri brutale la graniţa 
cu Ungaria” ; modificarea frontierei în trei locuri din raţiuni economice şi stategice, 
pentru a se obţine punctele de confluență al Mureşului şi al Someşului cu Tisa, precum 
şi nodul ae comunicaţii de la Békéscsaba ; în sfârşit, pentru că era necesară mutarea 
unor contingente din Basarabia, Aliaţii trebuiau să consolideze linia Nistrului®. 

Aşa cum deja am precizat, „socoteala” de la Bucureşti nu s-a potrivit cu cea de la 
Paris. Cel care a blocat concretizarea planurilor româneşti a fost Georges Clemenceau, 
altădată un promotor al intervenţiei, acum însă susținătorul unei atitudini de asteptare?9^, 
Probabil că primului-ministru francez nu-i convenea preţul cerut de români, considerat 


276. La 20 iunie 1919, guvernul Orlando şi-a dat demisia, fiind înlocuit de un cabinet condus de 

a fi prea mare. Ocuparea Ungariei avea nu numai o miză politică şi militară semnificativă, 
ci şi una economică. O spunea eminenţa cenuşie a Consiliului Economic Suprem, 
Herbert Hoover: retragerea germană lăsase în Ungaria „o mare cantitate de material 
rulant şi de vase fluviale”2%. Nu în ultimul rând, într-o Europă Centrală înspăimântată 
de spectrul foametei, recolta anului 1919 din câmpia ungară stârnea pasiuni?%5. 

Probabil că decizia lui Clemenceau de a nu accepta condiţiile indicate de Brătianu a 
fost influenţată şi de convingerea că maghiarii îşi vor pierde răbdarea în cele din urmă 
şi vor ataca ei iar în felul acesta acţiunea Aliată nu mai trebuia negociată cu românii. 
Liderul francez avea şi motive să spere la materializarea unei asemenea evoluţii a 
evenimentelor. La finele lui iunie 1919, un schimb de mesaje între Kun şi Lenin, 
interceptat de Aliați, oferise indicii în acest sens?%. Lenin îi comunicase emulului său de 
la Budapesta că trebuia să utilizeze orice ocazie pentru a semna un armistițiu sau un 
tratat de pace : era, în concepţia celor de la Moscova, singura şansă a regimului comunist 
maghiar. Kun, deşi declara că era mândru a fi un discipol al lui Lenin, afirma că nu 
doreşte nici un fel de pace, ci preferă o luptă pe viaţă şi pe moarte. Astfel, Clemenceau 
era îndreptăţit să spere că ucenicul era mai putin înzestrat decât maestrul ! 25 

Înainte de a prezenta finalul experimentului comunist din Ungaria anului 1919, sunt 
necesare câteva consideraţii despre acţiunile forţelor politice maghiare opuse guvernării 
de tip bolşevic. Este vorba de oamenii „Vechiului Regim”, care vor fi însă şi cei ai 
»Contrarevolutiei" impusă în Ungaria după prăbuşirea regimului Kun. Nume precum 
Andrâssy, Teleki sau Bethlen, cu adâncă rezonanţă istorică, reapar în prim-plan în vara 
anului 1919. Dacă în timpul guvernelor Kârolyi şi Berinkey aceşti oameni s-au retras în 
penumbră, preferând să-i lase pe pacifişti, pe proantantişti, pe cei de stânga în general 
să conducă (ara, să încerce să atragă bunăvoința marilor puteri învingătoare, o dată cu 
venirea la putere a bolşevicilor, dreapta ungară s-a reactivat?95, factorul catalizant fiind 
ura faţă de duşmanul comun. Chiar şi ţările din jur, inamice ale Ungariei, păreau mai 
puţin periculoase decât comuniştii. 

Imediat după instalarea guvernului Garbai-Kun, Gyula Andrâssy, ultimul ministru de 
externe al Imperiului Austro-Ungar, şi Pâl Teleki au făcut încercări disperate de a 
provoca intervenţia Aliată şi ocuparea Budapestei, evident cu condiţia menţinerii „integri- 
tátii teritoriale” a Ungariei. Istvân Bethlen şi-a încercat norocul la misiunea franceză de 

Maghiară (Magyar Országos Vederi Egyesület - M.O.V.E.) şi Uniunea Maghiarilor care se 
Deşteaptă (Ébredó Magyarok Egyesülete - E.M.E), alcătuite în principal din foşti ofiţeri, 
prima, şi din funtionari şi intelectuali, cea de-a doua (William M. Batkay, Authoritarian 

la Viena, la începutul lunii aprilie 191929. Ambele încercări au eşuat, creditul de care se 
bucurau aceşti oameni în cercurile Aliate fiind la cote joase. 

Viena avea să devină, de altfel, unul dintre centrele emigrației maghiare de dreapta, 
aici constituindu-se în aprilie 1919 un Comitet antibolşevic ungar, aflat sub conducerea 
lui Istvan Bethlen, Gusztáv Gratz şi Pál Teleki??. În componenţa acestui Comitet se 
numărau aristocrați maghiari fugiți din calea comunismului, iar țelul său era de a funcţiona 
în chip de comitet executiv central pentru diverse organizaţii contrarevolutionare. 

La 5 mai 1919, la Arad, contele Gyula Kârolyi (un văr al lui Mihâly Károlyi) a 
anunţat formarea unui guvern contrarevolutionar, care, datorită preluării de către români 
a respectivului oraş, a trebuit să fie mutat la 29 mai la Szeged, oraş sub ocupaţie 
franceză. La 1 iunie, acest guvern a fost remaniat cu participarea elementelor locale, 
premier devenind Dezsó Ábrahám??!, Teleki fiind ministru de externe, iar Horthy, 
ministru de rázboi???, Tot la finele lunii aprilie, a început alcătuirea unei armate contra- 
revoluţionare, operaţiune pornită de către Gyula Gómbós, dar continuată apoi de către 
Mikl6s Horthy. Aceste forte militare contrarevolutionare maghiare au putut fi reunite doar 
în zona ocupată de francezi, pentru că Cehoslovacia, Iugoslavia şi România nu au permis 
concentrări de trupe ungare, fie ele şi anticomuniste, pe teritoriile pe care le controlau?%. 

Colaborarea forţelor anticomuniste maghiare din sudul Ungariei cu românii şi cu 
sârbii a fost deficitară, existând o evidentă incompatibilitate de obiective?™. Au fost însă 
unele contacte cu militarii francezi aflaţi în zonă, care au încurajat „coagularea” politică 
a unor forte ostile regimului de la Budapesta şi formarea unei armate ungare ,albe"?95, 
Nici în acest caz cooperarea nu a fost facilă, avantajul rezolvării prin mijloace interne a 
„chestiunii maghiare” fiind contrabalansat de dezavantajul naţionalismului excesiv mani- 
festat de forţele contrarevolutionare. Grupul de la Szeged a ajuns să se implice în planurile 
interventioniste franceze. În a doua jumătate a lui iunie 1919, forţele militare contrarevo- 
lutionare se simțeau pregătite să pornească marşul spre Budapesta, însă până la urmă 
Clemenceau a contramandat totul la 23 iunie2%. De altfel, eterogenul grup de indivizi 
reuniți sub sigla Szegedi gondolat („Ideea Szeged”), cu reprezentanţi trimişi la Viena, 
Berna, Graz, Belgrad, Sibiu etc., era dispus la orice compromis pentru a obţine sprijin 
extern pentru cucerirea puterii în Ungaria: unii emisari ai forţelor contrarevolutionare 
au promis sârbilor o alianţă împotriva italienilor şi românilor; alţii au încercat să 
dovedească francezilor că „nu pot avea amici mai fideli în contra germanilor decât pe 

maghiari” ; alţii îi informau pe italieni că guvernul de la Szeged, o dată ajuns la putere, 
va fi cel mai credincios aliat al Italiei ; Bethlen le spunea englezilor de la Viena cá 
acordarea portului Fiume Ungariei va facilita comerţul maghiar cu Marea Britanie şi va 
paraliza influenţa preponderentă a Franţei în Iugoslavia ; românilor li se oferea tovărăşia 
de arme împotriva pericolului slav şi pentru cucerirea Banatului, iar unii maghiari 
păreau a nu avea alt „dor mai fierbinte decât să vadă pe Regele României încoronat ca 
Rege al Ungariei”2. Nu credem că asemenea acţiuni ar putea fi caracterizate drept 
duplicitare, ci mai curând erau semne ale unei disperări ajunsă la paroxism. Elita politică 
maghiară, frustrată în cel mai înalt grad din pricina marasmului în care se zbătea 
Ungaria, acţiona haotic, încercând iluzoriu să nu scape nici o oportunitate. Însă eficienţa 
„alergatului după mai multi iepuri” a fost, evident, nulă. 

Contactele Aliaților nu s-au realizat doar cu forţele contrarevolutionare, ci au continuat 
şi cu emisari ai lui Kun. La 21 iulie 1919, a ajuns la Viena un nou ambasador al regimului 
de la Budapesta. Era vorba de un fost comisar (ministru) de război, Vilmos Bóhm??*. Se 
pare că Bohm a acţionat cvasiindependent??, negociind cu britanicii, americanii, francezii 
şi italienii de la Viena o schimbare de guvern şi înlăturarea lui Kun:%. Ceea ce este 
realmente uimitor în privinţa misiunii lui Böhm este faptul că aceasta a captat interesul 
unor foarte influente figuri Aliate. Hoover îi acorda credit acestui socialist; Balfour, un 
adept ferm al intervenţiei în Ungaria în iunie-iulie 1919, începe să aibă îndoieli în 
privinţa utilității unei acţiuni în forţă ; Coolidge îşi manifestă încrederea în buna-credintá 
a lui Böhm?”. Reîncepuseră deja luptele dintre români şi maghiari, dar cei de la Paris 
discutau dacă nu cumva Böhm e doar locotenent şi nu general*?2, dacă este totuşi o 
persoană de încredere, aşa cum pare??? etc. ; la 28 iulie 1919, s-a realizat la Viena o 
înţelegere tripartită între Bohm, Borghese şi Cuninghame™ ; chiar şi după ce românii 
intraseră în Budapesta, numele lui Böhm reapare obsesiv în dezbaterile forumului păcii. 
În realitate, episodul Bóhm nu face decât să ilustreze lipsa de adaptare a liderilor 
Conferinţei de pace la rapiditatea evoluţiilor din Europa Centrală : informaţiile circulau 

298. Ferenc Tibor Zsuppân, The Hungarian Soviet Republic and the British Military Reprezen- 
tatives, April-June 1919, în „The Slavonic and East European Review”, XLVII, 108/1969, 

greu, telegramele ajungeau la Paris cu o întârziere de câteva zile, iar Conferinţa a sperat, 
pentru o clipă, că Bóhm putea reprezenta acea soluţie miraculoasă care să descálceascá 
ghemul de interese profund contradictorii reprezentat de „chestiunea maghiará"96, Nu 
era decât o iluzie ! 

După cum deja am sugerat, bâjbâielile Consiliului Suprem au fost spulberate chiar de 
Kun prin atacarea trupelor române la 20 iulie 19199. Clemenceau şi alti conducători 
Aliați erau temátori la început că românii nu vor fi capabili să reziste*°*. Dar la 24 iulie, 
după patru zile de retragere, armata română, care tinuse doar două divizii pe Tisa, şi-a 
adus rezervele sale strategice şi a contraatacat??. În doar câteva zile, românii au obţinut 
o victorie importantă?!0, care nu numai că i-a adus înapoi pe Tisa, dar le-a şi deschis 
calea către Budapesta?! La 3 august 1919, armata română a intrat în capitala Ungariei”?, 
părăsită de către guvernul comunist încă de la 1 august”. 

Béla Kun, adevăratul lider al regimului bolşevic de la Budapesta, ca şi Mihâly 
Kârolyi înaintea sa, a obţinut mandatul pentru conducerea ţării ca urmare a atitudinilor 
sale explicite în domeniul politicii externe. Fiind un apropiat al lui Lenin, părea foarte 
probabil ca el să atragă de la Rusia sovietică ceea ce Kârolyi eşuase să obţină din partea 
puterilor occidentale, adică un sprijin concret pentru politica externă maghiară. Oricum, 
în calitatea sa de comisar al poporului pentru afacerile externe, Kun nu a schimbat - 
nici nu o putea face - țelul de bază al politicii externe maghiare : menţinerea integri- 
tăţii teritoriale a Ungariei istorice. S-a bucurat de popularitate atât timp cát a lăsat 
impresia că îi stă în putere să atingă acest obiectiv ; a pierdut încrederea poporului şi pe 
cea a apropiaților săi atunci când a devenit evident cá Lenin nu-i putea oferi decât 
încurajări si „salutări tovărăşeşti”. Decizia de a-i ataca pe români pare sinucigaşă, însă 

era unica opţiune disponibilă. Altfel, ar fi fost înlăturat fie printr-o manevră internă, fie 
printr-o intervenţie externă. Cele 133 de zile ale experimentului bolşevic din Ungaria au 
reprezentat o desluşită dovadă că „naționalismul maghiar... cu cât se schimbă, cu atât 
rămâne acelaşi 314. 

Din punctul de vedere al României, instalarea unui regim comunist la Budapesta s-a 
dovedit o adevărată mană cerească : a oferit o justificare perfectă pentru acţiuni militare 
la o scară extinsă împotriva inamicului principal. Ezitările Conferinţei în privinţa căilor 
de rezolvare a crizei maghiare şi interesele conflictuale care au blocat posibilitatea unei 
acţiuni interventioniste concertate a marilor puteri au permis românilor, obligându-i 
chiar, să adopte o politică cu un grad ridicat de periculozitate, dar care oferise de atâtea 
ori rezultate excelente, aceea a faptului împlinit. O spunea Alexandru Vaida-Voevod, la 
2 august 1919, deci în ajunul ocupării Budapestei de către armata română: „ne-am face 
de râs dacă nu am ocupa Budapesta. Cei 5 se vor supune în fata faptului împlinit. Nu ne 
putem opri fără ca, după jertfele în bani şi sânge, noi să dictăm condiţiile de armistițiu... 
Alerge dl Clemenceau şi ceilalţi 4 după noi cum au alergat după Kuhn Béla (s.n.)"?!5. 
Este drept că „alergarea” pe care o sugera Vaida a fost extrem de spectaculoasă în lunile 
care au urmat, ea neîncheindu-se decât o dată cu instalarea guvernului... Vaida-Voevod ! 


314. Apud George Barany, Hungary: From Aristocratic to Proletarian Nationalism, in 

Capitolul al IV-lea 


Românii la Budapesta 
(august — noiembrie 1919) 


1. Conferinţa de pace de la Paris şi ocupaţia românească 
din Ungaria 


După zece-unsprezece secole de atitudine în general defensivă în relaţiile cu maghiarii, 
românii îşi luau acum, în vara lui 1919, o revanşă glorioasă. Se realiza un fapt de 
negândit fie şi cu câţiva ani mai devreme: dispretuitii valahi ajungeau să cucerească 
măreaţa Budapestă, capitala inamicului secular. În plus, această victorie era obținută fără 
sprijinul direct al vreunei mari puteri, iar cei ingenunchea(i nu erau numai maghiarii, ci 
şi bolşevicii. Crezând că actionaserá în întâmpinarea dorinţei exprese a aliaţilor lor si în 
interesul tuturor părţilor, românii se aşteptau la gratitudine!. Însă chiar dacă presa 
franceză a salutat victoria românească?, iar autorităţile de la Belgrad i-au felicitat pe 
români pentru că „au adus un serviciu întregii omeniri”?, artizanii păcii de la Paris au 
privit, de la început, cu mare răceală reuşita românilor. 

Atunci când Herbert Hoover a anunţat că românii au intrat în Budapesta, Georges 
Clemenceau şi-a exprimat plastic stupefactia: „Consiliul nu poate nici să-i condamne, 
nici să-i felicite pe români ; cel mai bine este probabil ca el să nu spună nimic"(!), iar 
reprezentantul Statelor Unite, Frank Polk“, considera că românii greşeau şi îi ameninţa 
cu retragerea sprijinului americans. De altfel, cu două zile înainte ca la Paris să ajungă 

vestea căderii Budapestei, liderii Conferinţei deciseseră că înaintarea românească trebuia 
oprită şi că în nici un caz nu trebuia acceptat ca românii să impună Ungariei vreun 
armistițiu separat. 

Temerile celor de la Paris nu erau nejustificate. Când a înţeles că intrarea armatei 
române în Budapesta era inevitabilă, Ion I.C. Brătianu a părăsit Bucureştiul, special 
pentru a nu putea primi mesajele Conferinţei, care cereau oprirea înaintării trupelor şi 
abtinerea de la cucerirea capitalei maghiare. Astfel, o telegramă cu acest conţinut, 
trimisă de ministrul de externe francez, Stephen Pichon’, i-a parvenit lui Brătianu abia 
la 4 august şi a şi fost respectată „în litera” ei, adică armata română şi-a oprit ofensiva, 
însă numai după ce trecuse deja la vest de Dunáre*. Jar în privinţa armistiţiului, liderii 
români se dovedeau consecventi: au înaintat maghiarilor o propunere de convenţie de 
armistițiu” aproape identică cu cea de la 3 mai, de la finalul luptelor desfăşurate în a 
doua jumătate a lunii aprilie. Singurele diferenţe erau cele care se refereau la noua 
Situaţie apărută datorită prezenţei armatei române la Budapesta: retragerea la răsărit de 
Tisa urma să se desfăşoare numai după îndeplinirea tuturor obligaţiilor asumate de partea 
maghiară (în primul rând, dezarmarea totală, dar şi livrarea unor mari cantităţi de 
material militar şi de cale ferată), iar retragerea în spatele liniei de frontieră deja stabilită 
la Paris trebuia făcută numai după semnarea Tratatului de pace ! 

Sosirea la Paris a ştirilor despre intenţiile româneşti în privinţa relaţiilor cu Ungaria 
a stârnit reproşuri violente din partea diriguitorilor Conferinţei de pace. Exemplară a 
fost reacţia ministrului de externe britanic, Arthur Balfour: „guvernul român se consi- 
deră pe sine ca fiind absolut independent, a acţionat şi a înaintat condiţiile sale ca şi cum 
guvernele Aliate şi Asociate n-ar fi existat... dl Brătianu acţionează acum ca un şef al 
unui stat independent care negociază cu un alt stat, la fel de independent” ". Acelaşi 
Balfour îi întreba pe francezi dacă nu cumva armata română se afla sub comanda lui 
Franchet d'Esperey, pentru ca acesta să poată ordona retragerea din Ungaria!?. Ameri- 
canul Frank Polk se exprima şi el extrem de sever cu privire la lipsa de respect faţă de 
Conferinţă pe care o manifesta România, considera că prezenţa românilor la Budapesta 
va determina o reacţie naţională in Ungaria şi solicita Aliaților presiuni de natură econo- 
mică împotriva statului român, „ca acelea pe care el le făcuse în numele Statelor 
Unite”!>. Şi premierul francez Georges Clemenceau cerea ca românii să fie atentionati 
cu privire la politica greşită pe care o urmau!“. 

Au fost însă şi lideri Aliați care au recomandat moderație faţă de români. Astfel, 
ministrul francez de externe Pichon credea că nu era de dorit ca românii să fie ameninţaţi, 
deoarece, „chiar dacă nu se supun ordinelor, ei ajută cauza Aliată [şi] nu merită să fie 
trataţi drept inamici"'^. Iar ministrul de externe al Italiei, Tomasso Tittoni, ni se arăta cel 


FR.U.S., PPC., 1919, vol. VII, Washington, 1946, pp. 480-483, 490-491. 
A.M.A.E.,. Fond 71/1914, E2, partea a II-a, Conferinţa păcii, 1914-1924, vol. 58, f. 133. 
Gheorghe I. Brătianu, Acțiunea politică şi militară a României în 1919 în lumina corespondenții 
diplomatice a lui Ion I.C. Brătianu, Ed. Cartea Românească, Bucureşti, 1940, pp. 131-132. 
9. A.N.I.C., Fond Vaida-Voevod, dosar 248, f. 1-3. 

10. Vezi Desăvârşirea unităţii nafional-statale..., vol. III, pp. 362-363, şi vol. IV, pp. 78-79. 
11. D.B.F.P., vol. I, p. 337. 

12. KR.U.S., P.P.C., 1919, vol. VII, p. 508. 

13. Ibidem, pp. 508-510. 

14. Ibidem, p. 529. 

15. D.B.F.P., vol. I, p. 313. 


9 0 


ROMÂNII LA BUDAPESTA 113 


mai favorabil, considerând că, în fond, românii fuseseră invitaţi să meargă la Budapesta, 
ceea ce şi făcuseră, deci nemeritánd oprobriul reuniunii pariziene’*®. Nici militarii francezi 
nu se arătau deranjati de reuşita românească, mareşalul Ferdinand Foch punând accentul 
pe faptul că doar cu ajutorul României se putea realiza dezarmarea Ungariei". Din 
păcate, nici Pichon, nici Tittoni, nici Foch nu deţineau rolul decisiv în adoptarea 
deciziilor Conferinţei. În consecinţă, deşi opiniile lor au condus uneori la moderarea 
tonului faţă de România, alţii au fost cei care au stabilit atitudinea Consiliului Suprem 
faţă de „rebelul” est-european. 

S-a decis, la 4 august 1919, trimiterea în Ungaria a unei misiuni militare formate din 
generali Aliați, care să reprezinte la Budapesta forumul păcii de la Paris!?. Iar a doua zi, 
la 5 august, Consiliul Suprem a stabilit componenţa misiunii!” şi atribuţiile acesteia??. 
Respectivii ofiţeri superiori Aliați trebuiau să intre în legătură cu guvernul maghiar pentru 
a asigura respectarea armistiţiului, să raporteze despre evoluţiile din Ungaria şi să iniţieze 
contacte cu ofiţerii superiori care conduceau trupele româneşti, pentru a preveni vreo acţiune 
ce ar fi putut să „trezească sentimentul naţionalist în Ungaria”. De asemenea, i se reamin- 
tea misiunii că frontierele Ungariei fuseseră deja stabilite şi comunicate părţilor intere- 
sate, că românii trebuiau să se retragă după ce se realiza dezarmarea maghiarilor, că se 
ridicase blocada, că forumul păcii nu intenţiona să se amestece în afacerile interne ale 
Ungariei, dar si că Aliaţii nu puteau negocia decât cu „un guvern de incredere””!. 

La 4 august, Consiliul Suprem a trimis o telegramă guvernului român, căruia i se 
cerea supunerea armatei române la politica stabilită de reuniunea de la Paris şi comunicată 
prin intermediul „misiunii generalilor” ; de asemenea, românilor li se atrăgea atenţia 
asupra pericolului izbucnirii unor incidente neplăcute din perspectiva păcii şi a recon- 
strucţiei ; în sfârşit, se sublinia în respectiva telegramă faptul că aceia care vor cauza 
incidente „nu vor fi iertaţi prea uşor si nu se vor putea baza pe bunăvoința popoarelor 
Antantei”%. Aliaţii tatonau guvernul român nu numai în privinţa acţiunilor din Ungaria, 
ci şi în atât de importanta chestiune a petrolului românesc, reprezentanţii Franţei şi Marii 
Britanii de la Bucureşti chestionându-l pe Ion I.C. Brătianu, la 5 august, cu privire la 
„Cooperarea pentru dezvoltarea industriei petroliere din România”%. 

Răspunsurile şi acţiunile guvernului român nu au intersectat însă orizontul de aşteptare 
al liderilor marilor puteri. Românii erau hotărâți să se instaleze pe o perioadă mai lungă 
la Budapesta, în acest scop făcând cunoscute, la 5 august, locuitorilor capitalei ungare 
regulile ce trebuiau respectate?“ şi trimițând în aceeaşi zi un ultimatum guvernului maghiar 

pentru semnarea armistiţiului?5. Era o nesocotire a dorințelor emise de potentatii de la Paris, 
dorinţe comunicate românilor şi prin intermediul colonelului italian Guido Romanelli, 
aflat la Budapesta în acea perioadă?S. Ultimatumul românesc a fost vehement contestat de 
reprezentanţii Aliați din regiunea Europei Centrale: italienii Livio Borghese şi Guido 
Romanelli; britanicii F. Williams-Freeman şi Reginald Gorton şi americanii Herbert 
Hoover, W.B. Causey şi Thomas T.C. Gregory. Toţi aceştia i-au sfătuit pe maghiari să 
ignore ultimatumul şi şi-au oferit serviciile ca mediatori”. 

Pe cei de la Paris, acţiunea românească de impunere a unui armistițiu separat fi 
deranja nu numai din perspectiva „insubordonării” românilor, ci mai ales datorită faptului 
că aplicarea condiţiilor solicitate de aceştia din urmă ar fi „privat Comisia Reparatiilor 
de materialul şi bunurile ce aparţineau tuturor Aliatilor"?*. Drept urmare, s-a trimis 
imediat o telegramă la Bucureşti prin care se interzicea formal semnarea unui nou 
armistitiu??, iar reprezentanţii români la Conferinţă, Nicolae Mişu şi Alexandru Vaida- 
-Voevod, au fost convocati în după-amiaza zilei de 6 august 1919 pentru a da explicații”. 
Deşi Mişu şi Vaida s-au arătat concilianti, mimând necunoaşterea deciziilor Conferinţei 
şi încercând să argumenteze că România era indreptátitá să preia din Ungaria măcar ceea 
ce-i aparţinea (ceea ce fusese luat de armatele de ocupaţie germană şi austro-ungară), era 
evident că între cele două parti existau divergențe de substanţă. Spre exemplu, ministrul 
de externe britanic, lordul Balfour, spunea: „în ciuda drepturilor României, ea trebuie 
să înţeleagă că este în interesul general ca acest material să fie repartizat în mod echitabil 
în interesul tuturor”*'. Cu alte cuvinte, Aliaţii, care se dovediserá incapabili să rezolve 
intruziunea bolşevică din mijlocul Europei, le cereau acum românilor să uite de avata- 
rurile trăite şi de sacrificiile făcute pentru înfrângerea inamicului comun şi să renunţe la 
fructele unei victorii atât de scump plătite, livrând întreaga pradă de război în „coşul 
comun” Aliat şi aşteptând ca mai apoi cineva de la Paris să binevoiască a-şi aduce aminte 
cá şi România ar trebui să primească niscaiva „firimituri”*?. 


25. David Sherman Spector, România şi Conferința de pace de la Paris. Diplomaţia lui Ion 
I.C. Brătianu, Institutul European, Iaşi, 1995, p. 215. 

26. Vezi Guido Romanelli, Nell’Ungheria di Béla Kun e durante l'ocupazione militare romena : 
la mia missione, maggio-novembre 1919, Udine, 1964, pp. 272, 274-275, 288-289. 

27. Eva S. Balogh, Romanian and Allied Involvement in the Hungarian Coup d'Etat of 1919, 
în „East European Quarterly", vol. IX, no. 3/1975, pp. 300-301. 

28. FR.U.S., P.P.C., 1919, vol. VII, p. 549. 

29. Ibidem, pp. 550-551, 555; A.M.A.E., Fond 71/1914, E2, partea a Il-a, Conferinţa păcii, 
1914-1924, vol. 58, f. 150. 

30. Desăvârşirea unităţii national-statale..., vol. IV, pp. 91-94. 

31. Ibidem, p. 93. 

32. Constantin Diamandy îi scria de la Budapesta, lui Ion I.C. Brătianu, la 3 septembrie 1919: 
„Şi acum apare şi mai clar datoria noastră de a ne fi asigurat, cel puţin in parte, dreptul nostru 
aici. Cine ne garantează că... cei patru generali... vor fi în măsură şi vor avea puterea să facă acea 
distribuire de premii după merite, care ni se promite, fără însă a ni se preciza nici data, nici 
posibilitatea unei asemenea serbări” (A.M.A.E., Fond 71/1914, E2, partea I, vol. 151, f. 267). 

2. Românii şi lovitura de stat de la Budapesta 


În acest context, la Budapesta a avut loc o lovitură de stat. Guvernul condus de Gyula 
Peidi??, instalat la putere la 1 augus 5, după fuga lui Kun, a fost înlăturat la 6 august de 
către un grup condus de arhiducele Joseph (Iosif sau, mai corect, J6zsef) de Habsburg, un 
văr îndepărtat al împăratului Carol, şi de Istvan Friedrich??. Arhiducele - care fusese numit 
homo regius (reprezentant al monarhului) de către regele Carol al IV-lea în octombrie 
1918 - a declarat că prelua funcţia de regent al ţării şi l-a numit pe Friedrich prim-ministru. 
În acel moment, românii deţineau cea mai mare parte a Budapestei, deci părea imposibil 
ca o lovitură de stat să se fi putut desfăşura fără acceptul lor. În plus, se părea că guvernul 
Peidl fusese înlăturat cu asentimentul armatei române, deoarece nu acceptase armistițiul 
cerut de către aceasta. Imediat au început să apară acuzaţii la adresa României: ea 
„stabilise un guvern reactionar care era contrar politicii Aliate”3%. Reprezentanţii Aliați 
din capitala Ungariei certificau implicarea românească în schimbarea guvernului maghiar”. 
La Paris, resentimentele împotriva României atinseseră o culme: Clemenceau considera 
cá aşa ceva „nu putea fi tolerat” ; Hoover stopase aprovizionarea Ungariei pentru a nu 
oferi astfel provizii românilor ; Balfour aducea în discuţie ruperea relaţiilor cu România 
şi propunea chiar instituirea unei blocade împotriva statului român ; în sfârşit, se relua 
chiar o discuţie mai veche privitoare la apartenenţa României la tabăra Aliată. 

Deşi românii au dezmintit imediat orice implicare în lovitura de stat de la Budapesta“, 
Aliaţii aveau nevoie de un „tap ispăşitor” pentru a prelua responsabilitatea aducerii la 
putere în Ungaria a unui guvern ,,reactionar”. Presa din Franţa şi Marea Britanie putea 
fi temperată doar prin poziţia Consiliului Suprem care îşi declina implicarea în eveni- 
mentele din Ungaria. În realitate, schimbarea de guvern de la Budapesta s-a produs 
printr-o acţiune nemijlocită a unuia dintre nenumăratele grupuri contrarevolutionare din 
Ungaria, grup care a beneficiat de concursul reprezentanţilor italieni şi britanici de la 
fata locului. 

Era foarte clar că nici un politician maghiar nu ar fi îndrăznit să acţioneze fără a fi 
discutat mai întâi cu emisarii Aliaţi“0. Telegramele trimise de la Budapesta de diverşi 
ofiţeri Aliați nu indicau, iniţial, nici un fel resentimente faţă de schimbarea politică din 
Ungaria. Abia când cei de la Paris au dat tonul aruncării responsabilitá(ii în seama 
românilor, s-a schimbat - şi nu în întregime - atitudinea reprezentanţilor Aliați de la 


33. Acest guvern cuprindea şi membri social-democrati care făcuseră parte din fostul guvern 
dominat de bolşevici (Garbai, Agoston şi alţii). Era un guvern de „stânga”, o creaţie parţială 
a negocierilor desfăşurate la Viena în a doua jumătate a lui iulie 1919, dar şi a acţiunilor 
misiunii italiene de la Budapesta (D.B.F.P., vol. VI, p. 132). 

34. Mária Ormos, From Padua to the Trianon, 1918-1920, Social Science Monographs ; Atlantic 
Research and Publications, Highland Lakes, New Jersey, Distributed by Columbia University 
Press, Boulder, 1990, p. 327. 

35. E.S. Balogh, op.cit., p. 297. 

36. FR.U.S., PPC., 1919, vol. VII, p. 606. 

37. Ibidem, pp. 604-605 si vol. XI, p. 374. 

38. Ibidem, vol. VII, pp. 606-607. 

39. Desăvârşirea unităţii nafional-statale..., vol. IV, p. 98; D.B.F.P., vol. I, pp. 405, 408. 

40. E.S. Balogh, op.cit., p. 303. 

Budapesta faţă de tandemul Joseph-Friedrich. N-au fost luate în considerare nici măcar 
dezmintirile făcute de însuşi arhiducele Joseph, deşi ostilitatea sa faţă de români era 
cunoscută : comandase trupele austro-ungare în bătălia de la Mărăşeşti şi fusese candida- 
tul principal la tronul României atunci când se pusese problema înlocuirii lui Ferdinand“. 
Nici măcar disensiunile manifeste dintre Joseph şi Friedrich, pe de o parte, şi autorităţile 
române din Ungaria, pe de altă parte, nu au reuşit să-i convingă pe membrii Consiliului 
Suprem în privinţa nevinovátiei românilor“. Până la urmă, deşi au încetat acuzele 
privitoare la instalarea guvernului Friedrich, versiunea care s-a impus în cercurile 
Conferinţei a fost aceea că noul guvern maghiar „nu apăruse prin dorinţa populară, ci 
printr-o lovitură de stat executată de un mic grup de poliţie aflat sub protecţia unei armate 
străine”. Cu alte cuvinte, românii erau acuzaţi de pasivitate. Era însă o acuzaţie incon- 
sistentă. Pe de o parte, Conferinţa i-a atentionat pe români să nu se implice în afacerile 
interne ungureşti, iar pe de altă parte, i-a acuzat cá nu au protejat guvernul Peidl de 
inamicii săi politici“. 

În zilele noastre, şi în istoriografia română, şi în cea maghiară, s-a demonstrat neim- 
plicarea armatei române în lovitura de stat din Ungaria. Cu toate acestea, reapar uneori 
ecouri ale acuzațiilor nefondate cu privire la contribuţia guvernului Brătianu la înlăturarea 
social-democratilor lui Peidl“5. Dacă în cazul istoricului american David Sherman Spector 
este vorba despre o scăpare evidentă în cadrul unei lucrări în general de înaltă ţinută 
ştiinţifică, în cel de-al doilea caz nu este vorba decât de o gândire deficitară, axată doar 
pe nefericita teorie a luptei de clasă ca „motor al istoriei”. Lui Augustin Deac, deşi nu 
aduce nici un fel de dovezi directe, i se pare firesc ca Ion I.C. Brătianu, reprezentantul 
„claselor dominante” de la Bucureşti, să fi simpatizat cu „clasele aristocratice ungare din 
jurul fostei camarile imperiale”. Din păcate, realitatea istorică nu se potriveşte cu 
simplitatea gândirii de tip stalinist a lui Deac. 

Această realitate istorică a fost evidenţiată de Constantin Diamandy, Înaltul Comisar 
al guvernului român la Budapesta, într-o încercare din aprilie 1921 de a reconstitui 
evenimentele de la începutul ocupaţiei româneşti în Ungaria, încercare menită a-i servi 
spre informare ministrului de externe din acea vreme, Take Ionescu. Scria Diamandy în 
raportul său : „...chiar din primele zile am înţeles că, deşi nu voiam a da impresiunea că 
ne amestecăm în afacerile lăuntrice ale Ungariei, totuşi trebuia să căutăm ca să întărim 


41. Joseph S. Roucek, Contemporary Roumania and Her Problems : A Study in Modern Natio- 
nalism, Stanford University Press, Stanford, 1932, p. 46; D.S. Spector, op.cit., nota 53, 
p. 245; presa românească din acea perioadă îl numea pe Joseph „Habsburgul favorit al 
şoviniştilor maghiari” (apud Ion Calafeteanu, Politică şi interes naţional în România interbelică, 
Ed. Enciclopedică, Bucureşti, 1997, p. 65). 

42. Însuşi Istvân Friedrich declara, în 1921, deci după doi ani de la evenimente, că Diamandy 
încercase să-l înlăture şi că „în acest scop a conspirat cu partidele de stânga ungare” 
(A.M.A.E., Fond 71/1914, E2, partea I, vol. 151, f. 99). 

43. FR.U.S., P.P.C., 1919, vol. VII, p. 803. 

44. E.S. Balogh, op.cit., p. 309. Ulterior, aceastá acuzatie privitoare la implicarea armatei 
române in instalarea unui regim reactionar la Budapesta a fost colportată şi de către unii 
maghiari de stânga, obligaţi de către regimul Horthy să părăsească Ungaria (A.M.A.E., Fond 
71/1920-1944, Ungaria, Relaţii cu România, 1919-1929, vol. 84, f. 6, 8). 

45. D.S. Spector, op.cit., p. 217; Augustin Deac, Revizionismul ungar - permanent factor 
destabilizator în Europa (1920-1938), vol. I, Ed. Bravo Press, Bucureşti, 1996, pp. 160-161. 

în Ungaria acele partide sau personalităţi care puteau înlesni raporturile cu Ungaria pe 
care le doream noi. Socialiştii, democraţii şi în general partidele înaintate progresiste 
erau acelea cărora le dădeam sprijinul nostru ; preocupate de chestiuni interne şi sociale, 
ele ne prezentau garanţii mai mari de bună vecinătate... acţiunea Arhiducelui se explică 
prin faptul că el s-a folosit de prilejul sosirii trupelor noastre, de încurcătura care s-a 
produs şi de slăbiciunea guvernului Peidl, pentru a face lovitura de stat”. Afirmațiile 
lui Diamandy au fost confirmate si de alte surse”. 

Ceea ce nu spunea însă diplomatul român era de ce, dacă autorităţile române de 
ocupaţie îi susțineau pe social-democraţi, aceştia nu au izbutit să se impună la conducerea 
Ungariei. Motivul era destul de simplu şi poate fi ilustrat printr-o frază dintr-o caracteri- 
zare pe care serviciile de spionaj románeasc i-au făcut-o liderului socialist Ernó Garami 
câţiva ani mai târziu: „Sub ocupaţia română, [Garami] se înapoiază la Budapesta, 
colindă în dreapta [şi] în stânga pentru a deveni şef de guvern, cum însă - ca oricare 
maghiar imperialist - nu voia să ştie de condiţiile româneşti, mai cu seamă în ce priveşte 
frontiera, planul său de a forma guvern a rămas baltă”. Oricum, era limpede că 
România - ca de altfel şi Cehoslovacia” şi Regatul Sârbilor, Croaților şi Slovenilor“ - 
nu putea să agreeze tendinţa prohabsburgică a guvernului Friedrich, de vreme ce orice 
încercare, fie şi mascată, de restauraţie habsburgică reprezenta o ameninţare directă la 
adresa sas!. Toate cele trei state considerau alegerea sau numirea oricărui membru al 
Casei de Habsburg ca fiind un act de agresiune şi se declarau gata să adopte precautiile 
militare de rigoare pentru îndepărtarea pericolului™. 


46. A.M.A.E., Fond 71/1914, E2, partea I, vol. 151, f. 92. 

Madrid, 1957, pp. 54, 60-61. Comnen a fost el însuşi la Budapesta in acea perioadă, 
îndeplinind o misiune neoficială. 

48. A.M.A.E., Fond 71/1920-1944, Ungaria, Relaţii cu România, 1919-1929, vol. 84, f. 18. 

49. Jean Nouzille, The July Campaign of the Hungarian Red Army against Romania as Seen by 
France, în vol. War and Society in East Central Europe, vol. XX, Revolution and Interventions 
in Hungary and Its Neighbor States, 1918-1919, ed. by Peter Pastor, New York, 1988, p. 85. 

50. A.M.A.E., Fond 71/1914, E2, partea a II-a, Belgrad-Ni5, 1914-1924, vol. 26, f. 6-7; vezi şi 
Magda Ádám, The Little Entente and Europe (1920-1929), Akadémiai Kiadó, Budapesta, 
1993, p. 43. 

51. Alexandru Vaida-Voevod îi scria lui Iuliu Maniu din Paris, la 21 august 1919: „Acţiunea 
concentricá îndreptată din primul moment în contra Arhiducelui Iosif a dat - până acuma - 
rezultatul dorit. «Pas de Habsburgs» mi-a fost lozinca. Am alarmat presa, pe cehoslovaci şi pe 
iugoslavi, i-am muncit pe italieni etc.” (A.N.I.C., Fond Vaida-Voevod, dosar nr. 89, f. 4); 
vezi şi D.B.F.P., vol. VI, p. 153. 

52. Acest fapt nu însemna însă cá relaţiile románo-iugoslave şi cele románo-cehoslovace erau 
foarte strânse în acel moment. Cehoslovacii şi sârbii erau îngrijoraţi în privinţa faptului că 
românii nu vor mai lăsa nimic. de luat din Ungaria (A.M.A.E., Fond 71/1914, E2, partea 
a II-a, Conferinţa păcii, 1914-1924, vol. 58, f. 188; FR.U.S.,-PPC., 1919, vol. VII, 
pp. 658-659 si Desăvârşirea unităţii national-statale..., vol. IV, pp. 106-108), iar sârbii, in 
plus, se temeau ca românii, în euforia victoriei din Ungaria, să: nu încerce să rezolve prin 
mijloace militare chestiunea controversată a Banatului (D.B.F.P., vol. VI, p. 192; M. Ormos, 
op.cit., p. 336). Zvonurile despre un potenţial atac românesc împotriva sârbilor au ajuns şi la 
Paris (A.N.I.C., Fond Vaida-Voevod, dosar nr. 95, f. 8-9). 

3. Raporturile dintre autorităţile civile şi militare româneşti 
şi reprezentanţii Aliati la Budapesta 


Revenind la ocupaţia românească din Ungaria şi la atitudinea Conferinţei de pace de la 
Paris faţă de prezenţa armatei române la Budapesta, trebuie spus că elementul fundamen- 
tal al disensiunilor dintre statul român şi marile puteri l-a constituit chestiunea rechizi- 
tiilor. Membrii Consiliului Suprem, plecând de la informaţiile transmise de către emisarii 
lor de la Budapesta, au lansat o întreagă serie de acuzaţii la adresa românilor, cu privire 
la o largă varietate de nelegiuiri : răspândirea violenţei şi a jafului, deposedarea Ungariei 
de o mulţime de bunuri de stat şi private, în special locomotive şi material rulant, 
înfometarea populaţiei prin rechiziţii şi prin împiedicarea importurilor si, în sfârşit, 
prelungirea ocupaţiei pentru atingerea scopurilor de mai sus®. 

Înainte de a analiza veracitatea acestor acuzaţii, este necesară prezentarea câtorva 
aspecte privitoare la contextul în care a avut loc ocupaţia românească în Ungaria. În 
primul rând, nu trebuie uitată moştenirea istorică emoţională a unor evenimente relativ 
recente : lunile lungi şi însângerate de confruntare din 1916 si 1917, suferinţele populaţiei 
înfometate din Moldova încercuită, dura ocupaţie germană şi austro-ungară a Munteniei, 
ruşinosul Tratat de la Bucuresti din mai 1918, şi tratamentul brutal, real sau exagerat, 
la care au fost supuşi românii de către maghiari după armistițiu. La fel ca şi francezii in 
relaţie cu Germania, românii au găsit justificată o atitudine care să slăbească inamicul şi 
să-l „pună la plată”s5. Într-o telegramă adresată lui Nicolae Mişu, la Paris, la 9 august 
1919, Brătianu îşi exprima nedumerirea în legătură cu unele acţiuni ale Aliaților, care îi 
lăsaseră un gust amar: în timpul luptelor cu maghiarii, „la Viena, reprezentanţi ai 
Aliaților tratau cu unguri care nu aveau nici un fel de calitate oficială” şi „el nu-şi poate, 
de asemenea, închipui că materialul de război de care inamicul s-a servit în contra lui 
pentru ofensiva sa ar putea să fie ocrotit de conditiunile unor înţelegeri anterioare pentru 
a căror respectare nu existaseră mijloace”. În final, premierul român îşi exprima „penibila 
surprindere de a vedea cu ce simt&minte inamicale şi nedrepte suntem tratati"?6. 

În al doilea rând, românii puneau în balanţă rechizitiile lor din Ungaria cu alimentele, 
petrolul şi materialul rulant care fuseseră luate de către germani, austrieci şi maghiari, mai 
ales pentru că o parte importantă dintre aceste bunuri se afla în Ungaria, fiind lăsată de 
către armata feldmareşalului August von Mackensen“. Nemultumiti de felul în care erau 


53. Vezi D.B.F.P., vol. I, pp. 337-340, 357-358, 368, 388, 395, 408-409, 462, 468, 490-491, 
498-500, 505-507, 630-632; FR.U.S., P.P.C., 1919, vol. VII, pp. 507, 528-529, 533, 
548-549, 604-605, 613-615, 654-657, 681-682, 684-685, 774-778, 819-822, 836-837 si 
vol. VIII, pp. 59-60, 85-86, 111-112, 554-555, 570-573, 678. 

54. Sau „blăstămatul tratat de la Bucureşti”, cum îl numea Nicolae Iorga (România contemporană 
de la 1904 la 1930, Supt trei regi, Istorie a unei lupte pentru un ideal moral şi naţional, 
ed. de Valeriu şi Sanda Râpeanu, Ed. Pro, f.l., 1999, p. 269). 

55. Glenn E. Torrey, The Romanian Intervention in Hungary, 1919, in War and Society..., vol. XX, 
p. 312. 

56. A.M.A.E., Fond 71/1914, E2, partea a II-a, vol. 58, f. 164. 

57. D.B.F.P., vol. I, p. 332. 

tratate cererile lor de reparaţii la Paris??, românii se simțeau indreptátiti să-şi preia partea 
imediat”. Propriul lor popor fiind infometat, liderii români au crezut că erau mai mult 
decât generoşi pentru că încercau chiar să-i hrănească pe foştii inamici, în special 
datorită faptului că regimul Kun fusese acela care crease haos economic în Ungaria. Sau, 
aşa cum îşi reamintea Constantin Diamandy în aprilie 1921, „n-a fost uşor, pentru că 
totul era dezorganizat de bolşevici şi nu găseam adesea concursul necesar pe lângă 
autorităţile maghiare”. Cu siguranţă cá exista o anumită ipocrizie în criticismul Aliaților 
faţă de România, de vreme ce chiar în acel moment ei înşişi infometau Germania". 

În al treilea rând, trebuie să se ţină cont că ocuparea Budapestei s-a suprapus momen- 
tului de apogeu al unei controverse mai largi dintre România şi marile puteri. Existau la 
Paris luări de poziţie nefavorabile României în legătură cu locul şi rolul ţării la Conferinţa 
de pace, cu reparaţiile, frontierele, protecţia minorităţilor, toate acestea fiind exacerbate 
de comportamentul nesupus şi orgolios al lui Ion I.C. Brătianu. Românii s-au simţit 
jigniti şi erau suspiciosi în legătură cu intenţiile Aliaților, care, nemulţumiţi fiind, aveau 
tendinţa să-i trateze ca pe nişte copii neascultători. Chiar din momentul în care românii 
au intrat în Budapesta, Aliaţii au început să facă reproşuri“?, anulând astfel din start orice 
şansă de cooperare. Relaţiile personale ostile dintre ofiţerii români şi reprezentanţii 
Aliați la Budapesta au exacerbat lipsa reciprocă de încredere şi înţelegere“. Neincluderea 
unui reprezentant român în misiunea militară Interaliată%, care a căutat să supervizeze 
ocupaţia, a fost o greşeală, iar comportamentul celor patru militari Aliați şi al subordona- 
tilor lor a sporit această eroare$. De asemenea, exista o rivalitate personală între ofiţeri 

64. Includere recomandată însă de către diplomatul britanic George Russel Clerk (D.B.F.P., vol. I, 
p. 884) şi de Frank Rattigan, ministrul Imperiului Britanic la Bucureşti ([bidem, vol. VI, p. 270). 

65. Ibidem, vol. VI, pp. 268-270; Desăvârşirea unităţii nagional-statale..., vol. IV, pp. 134-135. 
„Generalii Aliati, fără a tine seama de realitate sau de împrejurări, se ţineau rigid de primele 
lor ordine de la Paris ; sau erau lăsaţi fără instrucţiuni şi nu li se dăduse latitudinea necesară. 
Nu o dată, în convorbirile ce le aveam, se tânguiau de aceasta”, avea să noteze, în aprilie 1921, 
Constantin Diamandy (A.M.A.E., Fond 71/1914, E2, partea I, vol. 151, f. 93). 

şi una între interesele lor nationale conflictualeS6. Italienii au urmat propriile lor politici 
şi locotenent-colonelul Guido Romanelli a fost in mod special ostil față de România“. 
Francezii au tins să-i sprijine pe românist, in timp ce misiunile britanică şi americană au 
fost extrem de critice la adresa ocupatiei româneşti, generalii Gorton şi Bandholtz 
manifestându-se vehement împotriva românilor”. În consecinţă, prestaţia misiunii mili- 
tare Interaliate a fost pe ansamblu nefavorabilă românilor, i-a încurcat şi i-a încurajat să 
fie necooperanti şi resentimentari”. 


4. Tensiuni între România şi puterile anglo-saxone 


În a doua jumătate a lunii august 1919, atitudinea Conferinţei de pace faţă de România 
suferă o schimbare sensibilă. Începe să se facă simțită o anumită polarizare a marilor 
puteri în privinţa atitudinii faţă de România. Pe de o parte, Statele Unite şi Marea 
Britanie continuă să promoveze un ton dur faţă de „rebelul” sud-est-european, în timp ce 
Franţa şi Italia devin moderate, încercând să găsească diverse justificări pentru acţiunile 
românești”. De altfel, prima replică a lui Brătianu la notele trimise de Conferinţă la 
Bucureşti în primele două săptămâni din august 1919 ajunge la Paris la 14 august. Textul 
acestui răspuns românesc indică faptul că guvernul român nu era deloc impresionat de 
reproşurile primite din partea reuniunii păcii, ba chiar îşi permitea să manifeste o 
siguranţă de sine şi o fermitate pe care nici un alt stat „cu interese limitate” nu şi le 
îngăduise. Guvernul României se declara „extrem de neplăcut surprins” de acuzaţiile 
ce-i fuseseră aduse, considera că nu le „merita” şi preciza explicit că „România nu şi-a 
schimbat cererile teritoriale ca urmare a victoriei, dar consideră că noile eforturi militare 
făcute ca urmare a ofensivei maghiare, ca şi serviciile aduse civilizaţiei o indreptátesc 
din nou să-şi afirme drepturile”. România dorea să colaboreze cu Aliaţii la Budapesta, 
însă se sublinia faptul că prezenţa reprezentanţilor Aliați în capitala ungară se datora in 


66. D.B.FP., vol. VI, p. 282; vezi şi Harry Hill Bandholtz, An Undiplomatic Diary, by the 
American Member of the Inter-Allied Military Mission to Hungary, 1919-1920, ed. by Fritz- 
-Konrad Kruger, New York, 1933, pp. 20, 32, 35, 57, 79, 105, 110, 125, 331. 

67. A.M.A.E., Fond 71/1914, E2, partea a II-a, vol. 35, f. 168. Datorită insistențelor delegaţiei 
româneşti de la Paris, ministrul de externe italian, Tomasso Tittoni, i-a declarat lui Victor 
Antonescu că „l-a chemat la ordine pe Romanelli şi s-au dat intructiuni ca generalul italian care 
comanda trupele la Budapesta să se întâlnească cu Diamandy” (A.M.A.E., Fond 71/1914, E2, 
partea a II-a, Paris, 1914-1924, vol. 3, f. 479). 

68. Militarii francezi îşi continuau politica de simpatie faţă de români, Ministerul de Război al Franţei 
reluând livrarea de material militar (,,ravitaierea”) către România, deşi Consiliul Suprem inter- 
zisese acest lucru (A.M.A.E., Fond 71/1914, E2, Partea a Il-a, vol. 58, f. 332-333). 

69. ER.U.S., PPC., 1919, vol. XII, pp. 635-735. 

70. Interesantă este opinia lui Clerk în această privinţă : „Now the generals are all very comfortably 
lodged in various palaces of Hungarian magnates, they are smiled over by all Hungarians, and 
they have about as much sense of political realities as a stuffed dog” („Generalii sunt în 
momentul de faţă instalaţi confortabil în diferite palate ale magnatilor unguri, toti maghiarii 
le zâmbesc larg, iar ei percep realităţile politice tot atât de bine ca un câine împăiat”), 
(D.B.F.P., vol. VI, p. 380). Părerea lui Clerk era împărtăşită şi de Alexandru Vaida- Voevod : 
„mentalitatea specială a maghiarilor, rutina lor de a organiza intrigi, a reuşit să prostească 
(super) din nou pe cei patru generali” (A.N.I.C., Fond Vaida- Voevod, dosar nr. 95, f. 7). 

71. ER.U.S., PP.C., 1919, vol. XII, p. 661. 

exclusivitate victoriei militare româneşti. Guvernul român îşi exprima îndoiala că 
armistițiul din noiembrie 1918 mai putea fi valid câtă vreme maghiarii îl încălcaseră de 
atâtea ori, iar Aliaţii propuseseră României colaborarea împotriva bolşevismului ungar”?. 
În final, se exprima regretul că „Aliaţii au luat în considerare acuzaţiile mincinoase 
proferate de un inamic fără scrupule”. 

Discutia care a urmat prezentării replicii româneşti în Consiliul Suprem a relevat 
faptul că francezii - aceasta şi pentru cá Georges Clemenceau nu era prezent - erau 
favorabili românilor, ei accentuând dorinţa de colaborare exprimată în nota românească. 
Iar Philippe Berthelot, director al Departamentului de relaţii politice şi comerciale din 
Ministerul de Externe francez”, a subliniat faptul că nu era recomandabil să se mai 
abordeze chestiunea armistiţiilor „pentru că nu se puteau contracara în detaliu argu- 
mentele románesti"^?. Chiar şi britanicii, reprezentaţi de lordul Balfour, considerau că 
răspunsul românesc era satisfăcător. Doar americanii îşi manifestau cu obstinatie, in con- 
tinuare, atitudinea nefavorabilă faţă de romani”, ajungându-se ca în şedinţa din 23 august 
1919, Frank Polk să anunţe că ţara sa tăiase toate legăturile cu statul român, solicitând, 
şi în cele din urmă obţinând, ca şi celelalte mari puteri să oprească toate livrările către 
România”. La 25 august, acelaşi Polk incita Consiliul Suprem împotriva României, 
afirmând că aceasta sfida si ridiculiza forumul păcii”. 

Această poziţie faţă de România a fost caracterizată de către autorităţile de la Bucureşti 
în termeni tranganti. Ion I.C. Brătianu declara, la 31 august, că „... Statele Unite, pentru 
că noi le refuzăm petrolul nostru, obligă Conferinţa să ne umilească cu jigniri publice, 
protejând contra noastră pe unguri, fără ca nici un text oarecare să poată justifica această 
atitudine””. Alexandru Marghiloman, care nu putea fi acuzat de atitudine proliberală, 
nota în jurnalul său în dreptul datei de 7 septembrie 1919: „Am văzut pe Coandă, după ce 
s-a întors de la Paris. - «Ce ne aduci? Pacea?» - «Ce pace? Rezistență şi iar rezistenţă. 
Oamenii aceia vor să ne robeascá pe vecie ! ... Dacă am fi vrut să le vindem ce vor să ia... 
Coandă pretinde că Clemenceau este de partea noastră şi că ar fi zis: «Dacă aş fi român, 
aş face ca ei! ». America este aceea care duce jocul si care ne strange de gát"9^. Cercetă- 
rile istoricilor români au confirmat sentinţa exprimată atunci de oamenii politici románi?!. 


72. Cu acest punct de vedere era de acord şi Rattigan, ministrul Marii Britanii la Bucureşti 
(D.B.F.P., vol. VI, p. 139). 

73. ER.U.S., PPC., 1919, vol. VII, pp. 688-691. 

74. D.B.E.P., vol. VI, p. 341. 

75. ER.U.S., PPC., 1919, vol. VII, p. 686. 

76. Ibidem, pp. 695, 774-778. 

77. Ibidem, pp. 811-812. 

78. Ibidem, pp. 837-838. 

79. Apud D. Preda, V. Alexandrescu, C. Prodan, op.cit., p. 300. 

80. Alexandru Marghiloman, Note Politice, vol. III, Ed. Machiavelli, Bucureşti, 1995, p. 318. Ín 
revista liberală , Democratia” (VIII, nr. 1-2/1920, p. 36) se consemna: „Atâta incoerentá [din 
partea marilor puteri] ar dezarma, dacá din haosul acestei politici nu s-ar lámuri tot mai bine 
logica specială a anumitor interese financiare internationale pentru care nu există ţări aliate 
sau inamice, cauze drepte sau nedrepte, ci numai posibilităţi mai mari sau mai mici de câştig 
şi zone mai mult sau mai puţin întinse de influenţe economice viitoare”. 

81. I. Stanciu, op.cit., p. 201; I. Ciupercă, Bucureşti-Washington : diplomaţie şi petrol, in 
vol. Relaţii româno-americane în timpurile moderne, editat de Gheorghe I. Florescu, 
Ed. Universităţii „Al.I. Cuza”, Iaşi, 1993, pp. 172 şi urm.; Valeriu Florin Dobrinescu, 
Relaţii româno-engleze (1914-1933), Universitatea „Al.I. Cuza”, Iaşi, 1986, p. 72. 

Atitudinea americană nu era determinată doar de problematica economică, ci şi de o 
anumită mentalitate „imperială”€. Din motive mai degrabă obscure, delegaţia americană 
la Conferinţa de pace i-a susţinut în mai multe rânduri pe bulgari. Spre exemplu, în 
chestiunea Cadrilaterului, americanii doreau ca această regiune să revină Bulgariei®. 
Însă francezii, britanicii şi italienii s-au opus, motivaţia esenţială fiind aceea că o cedare 
de către un stat Aliat a unui teritoriu către un stat inamic ar fi reprezentat un precedent 
periculos®*. Fără a se resemna in fata acestei puneri în inferioritate de către celelalte 
mari puteri, delegaţia americană a discutat chestiunea, la 19 august 1919, într-o şedinţă 
cu caracter intern, menită a stabili strategia prin care România putea fi obligată să cedeze 
Cadrilaterul®. Acel fapt ne oferă indicii preţioase în privinţa felului in care americanii 
îşi estimau rolul la Conferinţa de pace. Delegații americani ajunseseră la concluzia că 
România nu ar fi cedat sudul Dobrogei decât dacă ar fi fost şantajată. S-a discutat iniţial 
ca gantajul să ia forma recunoaşterii unirii cu Basarabia în schimbul renunţării la 
Cadrilater. S-a opus însă Frank Polk: „...nu le putem promite nimic în Basarabia; 
aceasta aparţine Rusiei şi, de aceea, noi nu vom participa la dezmembrarea Rusiei”. 
A apărut însă imediat în discuţie cealaltă variantă: Transilvania. S-a decis că această 
regiune reprezenta o excelentă monedă de schimb. Poziţia americană urma să fie următoa- 
rea: „Noi vă putem oferi asta, dacă aveţi de gând să renuntati. Vă vom da acea regiune 
[Transilvania], dacă veţi ceda Bulgariei acel teritoriu bulgar"5$. Noi ştim astăzi că 
evenimentele nu s-au desfăşurat după voia delegaţiei americane®’, însă este greu de 
precizat ce s-ar fi întâmplat în cazul în care Congresul Statelor Unite ar fi ratificat 
tratatele semnate de emisarii americani la Paris. Nu putem decât să bănuim că lupta 
diplomatică dusă de România la forumul păcii, în toamna lui 1919 şi în prima jumătate 
a lui 1920, ar fi fost mult mai dificil de câştigat dacă americanii s-ar fi menţinut în 
postura de diriguitori ai Conferinţei de pace. 

Este-.interesant de remarcat cât de bine surprindea această mentalitate americană un 
contemporan al evenimentelor, care scria chiar in august 1919: „...regăsim în politica 
americană faţă de Europa aceleaşi două note atât de deosebite una de alta : preocuparea 
în anumite momente surprinzător de mare a câştigului material, alături de credinţa în 
posibilitatea aşezării în Europa a unei lumi politice noi, întemeiate pe o dreptate ideală, 
un fel de Eden plăsmuit pe de-a-ntregul după modelul lumii americane... Şi cum acest 
cuget ‘are încă toată impetuozitatea tineretei, americanul nu înţelege ca ideile sale, 
devenite astfel norme de înaltă morală politică, să nu fie îmbrăţişate şi de alţii. De aci 
până Ia intolerantá şi la voinţa de a impune cu forţa la nevoie felul propriu de a vedea, 
nu e decât un pas foarte mic”, 


82. O ilustrare elocventă, credem noi, în privinţa acestei mentalități sunt vorbele rostite de 
prim-delegatul american, Frank Polk, într-o şedinţă „de uz intern" a delegaţiei, la 11 august 
1919: „Deşi românii par acum independenţi, în scurt timp se vor afla într-o postură dificilă, 
să spunem în aproximativ şase luni, când indubitabil vor cere asistenţă financiară din partea 
Statelor Unite şi a Marii Britanii” (ER. U.S., P.P.C., 1919, vol. XI, p. 373). 

83. D.S. Spector, op.cit., pp. 276-277. 

84. ER.U.S., PPC., 1919, vol. VIII, p. 57. 

85. Ibidem, vol. XI, pp. 406-407. 

86. Ibidem. 

87. Vezi si Gh. Brátianu, op.cit., pp. 161-163. 

88. Mircea Djuvara, Câteva consideraţiuni generale asupra Conferenfei de la Paris, Bucutesti, 
1919, pp. 9-10. 

La începutul lunii septembrie 1919, falia dintre poziţia Statelor Unite şi Marii Britanii, 
pe de o parte, şi a Franţei şi Italiei, pe de altă parte, cu privire la România, se adâncise. 
Această situaţie devenise vizibilă şi la Conferinţa de pace, şi la Bucureşti. La reuniunea 
Consiliului Suprem din 2 septembrie 1919, Frank Polk, delegatul american, îi acuză din 
nou pe români că „sfidează Conferinţa” ; în acelaşi timp, Polk nu credea că „România 
se poate comporta astfel fără a avea susţinerea vreunei mari puteri"9. Clemenceau a 
respins acuzaţia subinteleasá si, pentru a-şi dovedi fermitatea, a solicitat trimiterea unui 
emisar la Bucureşti, care să fie purtătorul unui ultimatum pentru guvernul român”. 

Deşi Clemenceau era relativ sincer când declara că nu era de partea românilor, subor- 
donaţii săi - militari şi diplomaţi - aveau o atitudine mult mai afabilă faţă de aspiraţiile 
acestora. Spre exemplu, reprezentații anglo-saxoni la Bucuresti se plângeau că românii îi 
considerau pe americani şi britanici ca fiind responsabili de vexatiunile suferite de România 
la Conferinţa de pace, iar această opinie era încurajată de către Saint-Aulaire, ministrul 
Franţei la Bucureşti. Însuşi Brătianu îi spusese lui Rattigan că Pichon îi declarase lui Mişu 
că „Franţa simpatiza cu România, dar nu poate face nimic datorită animozitátii răuvoitoare 
a dlui Hoover"?! , Această informatie este confirmată de Alexandru Vaida-Voevod - într-o 
scrisoare către Iuliu Maniu, trimisă de la Paris, la 17 septembrie 1919 -, liderul ardelean 
participând el însuşi, alături de Nicolae Mişu, la întrevederea cu ministrul francez de 
externe, Stephen Pichon, şi colaboratorul acestuia, Philippe Berthelot, la 12 septembrie”. 

Iar generalul Franchet d'Esperey, discutând cu Victor Antonescu, ministrul român la 
Paris, şi cu Alexandru Vaida-Voevod, la 13 septembrie, considera că tot materialul de 
război şi materialul rulant pe care armata română îl obținuse in marșul său spre Budapesta 
reprezenta captură de război, fiind deci proprietatea României. Iar în privinţa celorlalte 
bunuri preluate de români din Ungaria, generalul francez adopta o poziţie de bun-simţ : 
tot ceea ce reprezenta un echivalent al bunurilor pe care ungurii şi germanii le luaseră din 
România să treacă în proprietatea statului român, cu condiţia să fie evaluate şi valoarea 
lor să fie dedusă din reparaţiile atribuite României ; numai „surplusul” urma să revină 
Aliaților”. Franchet d'Esperey şi-a exprimat şi o opinie prea putin ortodoxă despre 
americani. Iat-o, în relatarea lui Vaida-Voevod: „Discutând din fir în păr chestia 
minorităţilor şi întrebându-l eu de ce ne persecutau americanii, mi-a dat răspunsul: 
- Ce? Dumneata ştii mai bine decât mine că rávnesc la bogăţiile dvs. Aceşti marchands 
de cochons (sfârnari” de porci) nu au nimica sfânt, numai banul... - Dar punctele 
wilsoniene, care impun obligaţii morale? - Moralitate la aceştia? Principii? Banul şi 
exploatarea, restul e fariseism”®. 


89. FR.U.S., P.P.C., 1919, vol. VIII, p. 58; D.S. Spector, op.cit., pp. 224-225. 

90. FR.U.S., P.P.C., 1919, vol. VIII, pp. 58-60. 

91. D.B.F.P., vol. VI, pp. 203-204, 243. Există şi o posibilă explicaţie particulară în privinţa 
vehementei cu care Herbert Hoover îi acuza pe români: American Relief Administration - 
A.R.A., organismul condus de Hoover şi implicat în aprovizionarea Europei devastate de 
război, preluase căile ferate din Europa Centrală încă de la 7 martie 1919 (M. Ormos, op.cit., 
p. 257). În consecinţă, rechiziţiile româneşti de material rulant, locomotive etc. diminuau 
influenţa respectivei organizaţii americane în regiune. 

92. A.N.I.C., Fond Vaida-Voevod, dosar nr. 95, f. 6-7. 

93. A.M.A.E., Fond 71/1914, E2, partea a II-a, Conferinţa păcii, 1914-1924, vol. 58, f. 304; 
Desăvârşirea unităţii national-statale..., vol. IV, pp. 440-441. 

95. A.N.I.C., Fond Vaida-Voevod, dosar nr. 95, f. 24. 

Această schimbare de optică a unora dintre factorii de decizie din Franţa avea să 
culmineze cu reluarea aprovizionării militare a României. Colonelul Toma Dimitrescu 
raporta din Paris, la 24 septembrie 1919: „Ministerul de război francez începe a ne permite 
transporturile materialelor de război, deocamdată pe sub mână, în aşteptarea hotărârii 
Conferinţei de pace, care să revină asupra deciziei luate contra noastră prin prohibirea 
transporturilor materialelor noastre de război”*5. Până şi Clemenceau s-a „lăsat” induplecat, 
la insistenţele lui Franchet d'Esperey, şi a decis ca 38.000 de tone din materialul de 
război al Armatei Orientului să fie oferite României”. Pe de altă parte, raporta Victor 
Antonescu, la 25 septembrie 1919, anglo-americanii?? erau ,,montati” contra românilor 
şi solicitau ca Saint-Aulaire să fie rechemat. Clemenceau chiar fusese pe punctul de a da 
curs acestei cereri, însă opoziţia influentului Philippe Berthelot s-a dovedit decisivă”. 

Chiar şi relaţiile româno-italiene s-au destins atunci, la începutul lui septembrie 
1919:%. Tomasso Tittoni, ministrul de externe italian, discutase cu Victor Antonescu la 
Paris, subliniind faptul cá cele două ţări aveau nemulțumiri comune faţă de forumul 
păcii. Părea a se prefigura astfel „une politique intime” între cele două țări. Disputa 
Italiei din Adriatica domina în continuare relaţiile acestei ţări cu statele din Europa 
Centrală şi Răsăriteană !%. Într-un mesaj pe care primul-ministru italian, Francesco Nitti, 
i l-a trimis la Paris ministrului său de externe, Tomasso Tittoni, la 6 septembrie 1919, se 
preciza: „guvernele ţărilor balcanice şi cele ale naţiunilor care s-au ridicat pe ruinele 
Imperiului Austro-Ungar trebuie să înţeleagă din acest moment că noi nu dorim să le 
urmăm într-o politică de intrigă, rivalitate şi conflict permanent ; mai presus de toate noi 
nu trebuie să apărem ca instigatorii şi inspiratorii unei coaliţii antiiugoslave care să-şi 
extindă reţeaua de influenţă de la Marea Neagrăpână la Adriatica. Aceasta ar fi o politică 
de război, pe când Italia doreşte şi trebuie să urmeze o politică de pace”!%. Cuvintele 
erau frumoase, însă chiar în acea toamnă a lui 1919 liderii italieni au încercat să realizeze 
o combinaţie italo-româno-maghiară, a cărei tendinţă antiugoslavă era manifestă”. 
Aceste eforturi ale lui Nitti şi Tittoni de a alătura Ungaria într-un bloc diplomatic cu 

Italia şi România au avut drept consecinţă acuzaţii exasperate din partea britanicilor, 
privitoare la o complicitate la lipsa de loialitate faţă de Conferinţa de pace!. Nici ame- 
ricanii nu agreau politica italiană, Bandholtz raportând de la Budapesta: „Cineva, cu 
certitudine, sprijină România. Cred că este Italia, cu scopul de a-i izola pe iugoslavi” 1%. 
Circulau zvonuri despre o candidatură a ducelui de Genova la tronul Ungariei”. 
Iar chestiunea referitoare la Fiume luase, tot atunci, o turnură neaşteptată, după ce, la 
12 septembrie, D'Annunzio ocupase oraşul în fruntea unui grup de 1.000 de oameni!®. 

Italienii doreau, în fond, ca Brătianu să prelungească criza din Ungaria, pentru a 
distrage atenţia Consiliului Suprem şi pentru a putea acţiona nestingheriti in Fiume!%. 
Departe de a accepta imediat cererile italiene, premierul român a oscilat în mod 
caracteristic înainte de a indica preţul, mai ales în condiţiile în care Italia nu se afla în 
postura de a putea determina Conferinţa de pace să adopte o politică proromânească şi 
de a oferi României banii şi tehnologia de care aceasta avea atâta trebuinţă!. Italia însăşi 
avea o nevoie stringentă de bani în vara şi toamna lui 1919, iar singurele ţări capabile să 
o împrumute - SUA şi Marea Britanie - nu doreau să o facă!!. În cele din urmă, acea 
„politique intime” româno-italiană nu s-a materializat, atitudinea lui Brătianu condu- 
cándu-i pe italieni la solicitarea cooperării Ungariei într-o mişcare antiiugoslavă!?. Însă 
nici măcar această variantă nu a avut vreo finalitate ; în special datorită naturii reacționare 
din ce în ce mai vizibile a regimului de la Budapesta şi a reînvierii amenințării unei 
restauratii habsburgice, Italia si Ungaria au luat-o în direcţii politice diferite’. 

Între timp, la Budapesta, relaţiile dintre autorităţile româneşti şi cei patru generali 
Aliați erau în continuare tensionate. Deşi se reuşise, prin efort concertat, îndepărtarea 
arhiducelui Joseph, obligat să demisioneze la 22 august 1919"'*, acest succes nu i-a 
apropiat pe români de misiunea Aliată din capitala ungară. Constantin Diamandy, într-o 
scrisoare recapitulativă trimisă premierului Brătianu la 3 septembrie 1919, remarca cu 
mâhnire faptul că emisarii Aliați s-au „constituit într-un grup separat, izolându-ne si 
lăsând ca, între ei şi noi, să se teasá o atmosferă întreagă de intrigi din partea ungurilor, 
astfel încât, cu toate că în repetate rânduri semnalasem inconvenientele, solidaritatea 
alianţei nu s-a manifestat. României i s-au cerut obligaţii, însă nu i s-au recunoscut 
drepturi... Comisia generalilor Aliați a zădărnicit colaborarea amicală cu noi, ţinându-se 
strict şi fără elasticitatea necesară de ordinele trimise de la Paris ; ei nu au ţinut seamă 
de realitatea lucrurilor. Opera lor de disociatiune nu putea duce decât la un rezultat 
negativ "!5, Este interesant de remarcat faptul că, deşi acest document a fost publicatii, 

din textul tipărit lipseşte un fragment important. Diamandy sublinia într-o notă de subsol : 
„Într-o convorbire intimă mi s-a spus că, deşi [sunt] mulţumiţi de relatiunile personale 
ce le aveam cu Generalii Aliați, ei, totuşi, nu puteau admite ca România să trateze de [la] 
«Puissance à Puissance». Tot pe un ton intim şi prietenesc am atras atenţia interlocutorului 
meu că România nu trata de [la] «Puissance à Puissance», ci de [la] «Puissance à 
Impuissance», cáci Domniile Lor erau 4 generali, musafirii nostri, iar noi aveam o 
întreagă armată in Ungaria"! Acest fragment reprezintă o confirmare, fie si parţială, a 
cuvintelor atribuite generalului Moşoiu de către Gheorghe Brătianu: „La urma urmei, 
aici noi suntem forţa armată. Dvoastrá nu vă reprezentaţi decât ordonantele ! "!!5, 

În aceste condiţii, dezirabila cooperare româno-Aliată de la Budapesta era exclusă, 
fapt confirmat şi de ministrul britanic la Bucureşti, Frank Rattigan, după o scurtă vizită 
în capitala ungară: „există între ofiţerii Aliați, sau, mai degrabă, între britanici şi 
americani, pe de o parte, şi români, pe de altă parte, o atmosferă de neîncredere şi 
suspiciune, influenţată şi de o semnificativă ostilitate personală, care face ca o soluţie a 
actualelor dificultăţi să fie aproape imposibilá"!?, Rattigan vedea responsabilitatea pentru 
această stare de lucruri ca fiind împărţită : pe de o parte, românii exageraserá rechizitiile, 
iar, pe de altă parte, în cercurile „anglo-saxone” „poveştile... despre necinstea româ- 
neascá par să fi fost acceptate ca bârfă”, nefiind deloc verificate!2. 

De altfel, unul dintre promotorii atitudinii prea putin amicale a Aliaților faţă de 
România, generalul american Harry Bandholtz, cel cate telegrafia la Paris că 
„Mărdărescu... şi Holban sunt înfiorător de mincinoşi, încât e dificil să rămâi calm"?! 
şi căruia ulterior avea să i se publice un jurnal plin de jigniri incalificabile la adresa 
ofiţerilor români cu care a intrat în contact la Budapesta!22, avea să ajungă, la începutul 
lui septembrie 1919, la Bucureşti, pentru a se lămuri personal în privinţa opiniilor 
guvernului román!?. Deşi nu avea ce să caute pe malurile Dâmboviţei, neprimind nici 
măcar permisiunea şefilor săi pentru această deplasare'*, Bandholtz a fost primit în 
capitala României cu onoruri care îi excedau statutul său de simplu colonel urcat temporar 
la gradul de general pentru a nu fi mai prejos de colegii săi din comisia trimisă de 


Conferinţă la Budapesta!. S-a întâlnit cu regele României şi cu prim-ministrul ţării!26, 


a ascultat toate argumentele pe care partea română le-a adus în sprijinul cauzei sale!?", 

a fost decorat de către autorităţile románesti"?, însă nimic din toate acestea nu l-a 
împiedicat să fie dispreţuitor faţă de oamenii cu care a stat de vorbă şi faţă de ideile lor, 
în raportul pe care l-a trimis delegaţiei americane la Paris. Există totuşi unele circumstanţe 
atenuante pentru atitudinea lui Bandholtz : era greu să vii de undeva, din zona centrului 
Statelor Unite (The Middle West), şi să poţi înţelege realităţile atât de complexe dintr-o 
Europă a cărei istorie multiseculará nu putea fi decât profund enigmatică pentru neofiti. 
Ceea ce nu l-a împiedicat pe Bandholtz - probabil un pasionat filatelist - să solicite 
autorităţilor româneşti timbre (mărci postale) pentru colecţia sa personală!2. Din păcate, 
filatelia nu-l putea ajuta pe Bandholtz să „perceapă” fie şi rudimentele domeniului 
relaţiilor internaţionale. 

Spre exemplu, în corespondenţa lui Harry Bandholtz cu delegaţia americană aflată la 
Paris apare în două rânduri un oarecare „Ardeli”, „fost ministru al României în Ungaria”, 
care, venind împreună cu Diamandy la Budapesta, s-ar fi aflat în relaţii cu liderii 
maghiari şi ar fi acţionat ca factor de presiune al guvernului român, înaintând un 
„ultimatum neoficial”!%. În mod evident, generalul american nu a înţeles exact despre 
cine era vorba şi nici ce activitate desfăşura persoana respectivă în capitala ungară. 
În realitate, personajul respectiv era Ioan Erdely, fost reprezentant la Budapesta al 
Consiliului Naţional Román în noiembrie 1918'*!, cumnat al lui Iuliu Maniu ; se afla din 
nou în toamna lui 1919 în capitala Ungariei, într-o postură incertă, un fel de emisar 
semioficial, politic şi economic, al Consiliului Dirigent din Transilvania'%2. Într-adevăr, 
Erdely, profitând de cunoştinţele sale din mediul politic maghiar şi de faptul că acţiona 
practic ca persoană privată, a avut tendinţa de a se amesteca în chestiunile interne din 
Ungaria, încercând să determine formarea unui guvern maghiar potrivit ideilor sale’. 
Însă Erdely nu reprezenta la Budapesta interesele guvernului României, ci eventual pe 
cele regionale ale românilor ardeleni, dornici de afaceri fructuoase cu proprietăţile pe 
care unii dintre maghiarii din Trasilvania si le vindeau!*. Inevitabilul s-a produs până 
la urmă: a intrat în conflict cu Înaltul Comisar român de la Budapesta, Constantin 
Diamandy. La Bucureşti ajungeau mesaje contradictorii din capitala maghiară, ceea ce 
l-a făcut pe Ion I.C. Brătianu să trimită în Ungaria, la începutul lui octombrie 1919, un 
emisar special, pe Nicolae Petrescu Comnen, pentru a lămuri situaţia delicată!35. 

Observațiile lui Comnen de la fata locului au confirmat situaţia : Diamandy şi Erdely 
se antipatizau reciproc, îşi aduceau acuzaţii unul altuia, spulberând imaginea unui punct 
de vedere unic al românilor, atât de necesar în capitala ocupată a inamicului. Oricum, 
Comnen a fost mai favorabil lui Diamandy, mai ales pentru că Erdely i s-a părut 
neserios : „la orele 11 a.m. era încă în plapomă”, „îşi făcea toaleta şi se îmbrăca în faţa 
mea fără a se sinchisi, deşi ne vedeam pentru prima oară”, iar acţiunile politice ale lui 
Erdely îi aduceau aminte de „proiectele grandioase ale obişnuiţilor clienti de la Cafeneaua 
Capşa din Bucureşti”!5. Unul dintre rezultatele directe ale misiunii lui Comnen la 
Budapesta a fost acela că Erdely a trebuit să se menţină într-un plan secund, Diamandy 
rămânând, până la mijlocul lunii noiembrie, personajul principal al regimului românesc 
de ocupaţie din Ungaria. 


5. Demisia guvernului I.I.C. Brătianu şi relaţiile României 
cu marile puteri 


Revenind la raporturile dintre guvernul român şi marile puteri, se poate spune că, deşi 
francezii şi italienii începuseră a se arăta mai binevoitori faţă de aspiraţiile româneşti, 
relaţiile dintre România şi Conferinţa de pace evoluau în continuare nefavorabil, mai ales 
după ce a ajuns la Bucureşti, la sfârşitul lui august 1919, textul proiectului de tratat 
referitor la protecţia minorităţilor, Tratat pe care Ion I.C. Brătianu refuzase să-l semneze 
în iulie, când părăsise reuniunea de la Paris?. Respectivul proiect conţinea unele 
prevederi incompatibile cu statutul de independenţă al statului român: se făceau referiri 
la faptul că Tratatul de la Berlin condiţionase independenţa României ; marile puteri erau 
singurele în postura să decidă în privinţa măsurilor ce trebuiau adoptate ulterior pentru 
protejarea minorităţilor de rasă, de limbă sau de religie ; evreilor din România li se 
asigura o situaţie specială, fiind în felul acesta separati de masa populaţiei majoritare şi 
chiar de celelalte minorităţi. În plus, textul proiectului lăsa impresia de constrângere 
asupra României, obligată să se supună unor comandamente superioare!?8. 

Eforturile diplomaţiei române de a obţine modificarea unor articole din respectivul 
Tratat, ca şi din cel cu Austria (problema tranzitului şi reformularea articolului 59, care 
nu recunostea în mod explicit Bucovina ca teritoriu aparţinând statului român), nu se 
bucuraseră de succes. Francezii şi italienii făcuseră câteva tentative de a se desolidariza 
de anglo-americani în chestiunea minorităţilor şi a tranzitului, însă nu-şi puteau permite 
să pună în discuţie însăşi alianta'??. Victor Antonescu, relatând o întrevedere cu Philippe 
Berthelot, scria către Bucureşti la 3 septembrie 1919 că ,,intransigenta Americii faţă de 
noi este cea care a adus Franţa la această politică nedreaptă faţă de România”. Până la 

urmă, decizia liderilor de la Bucureşti a fost aceea de a nu semna Tratatul cu Austria şi 
Tratatul referitor la protejarea minorităţilor decât dacă s-ar fi modificat articolului 60 din 
proiectul de tratat cu statul austriac!“!. Consiliul Suprem a discutat rezervele româneşti 
în şedinţa din 8 septembrie 1919. Doar Georges Clemenceau a propus o modificare care 
ar fi trebuit să fie multumitoare pentru partea română : înlocuirea sintagmei „Puterilor 
Aliate şi Asociate” cu aceea a „Consiliului Ligii Naţiunilor” ca organism de supervizare 
a sistemului de protecţie a minoritátilor"'?. Propunerea premierului francez nu a fost 
acceptată de colegii săi din Consiliul Suprem, astfel că s-a decis semnarea actului de 
pace cu Austria fără participarea Romániei!*?. Statul român nu era singurul care refuzase 
să cedeze, în aceeaşi postură aflându-se Regatul Sârbilor, Croaților şi Slovenilor!“ Deşi 
neacceptarea de către România a actului prin care se recunoştea unirea Bucovinei cu tara 
reprezenta un gest semnificativ, cu multiple consecinţe în domeniul dreptului interna- 
tional, totuşi, aşa cum remarca Georges Clemenceau, „este indubitabil faptul că românii 
vor locui în regiunea Bucovina şi fără consimţământul marilor puteri”!45. Ion I. C. Brătianu 
îşi permitea să forţeze nota, punând la încercare răbdarea Aliaților, ştiind că avea în acel 
moment sprijinul imensei majorităţi a clasei politice, iar drepturile României asupra 
Bucovinei nu erau de fapt amenințate. Era vorba de un joc al nervilor ce se desfăşura 
într-un timp limitat. Premierul român şi-a permis să ridice miza aşteptând ca interesele 
conflictuale ale marilor puteri să producă sciziuni de proporţii în alianţa care câştigase 
războiul, ca disputa Italiei cu celelalte membre ale Consiliului Suprem să devină paroxis- 
tică, ca Wilson să eşueze în acţiunea sa de convingere a Congresului american în privinţa 
necesităţii recunoaşterii actelor semnate de el la Paris etc. Pe de altă parte, în România 
trebuiau să se desfăşoare primele alegeri pe baza votului universal, pe tot cuprinsul sta- 
tului întregit. Această combinaţie de factori a fost cea care a influenţat relaţiile tensionate 
dintre România şi Conferinţa de pace în toamna anului 1919. 

Consiliul Suprem decisese, încă de la 4 septembrie, că tactica guvernului român de 
a pretinde că nu primeşte comunicările ce-i fuseseră trimise de la Paris trebuia contra- 
carată prin trimiterea unui emisar al Conferinţei la Bucureşti. Cel mandatat cu această 
misiune a fost diplomatul britanic George Russel Clerk, care fusese deja nominalizat ca 
ambasador al Regatului Unit în capitala tânărului stat cehoslovac!%5. Clerk urma să fie 
purtătorul unei note a Conferinţei, redactate în termeni categorici de către ministrul de 
externe britanic, lordul Balfour. Acel document afirma că prezenţa României în Ungaria 

nu mai era necesară, cerea imperios încetarea rechizitiilor şi acuza lipsa replicilor din 
partea Bucureştiului la dispoziţiile adoptate de către Conferinţă. Se solicita expres ca 
guvernul român să răspundă la patru întrebări esenţiale : dacă se vor retrage trupele 
române din Ungaria la o dată ce urma să fie stabilită la Paris, dacă vor fi oprite imediat 
rechiziţiile, dacă vor fi predate Comisiei Reparatiilor bunurile deja luate din Ungaria şi 
dacă va colabora România cu Puterile Aliate şi Asociate, sub conducerea acestora, 
pentru reinstaurarea ordinii în Ungaria şi pentru a permite unui guvern responsabil să 
negocieze pacea. În final, se preciza ameninţător că lipsa răspunsului la vreuna din cele 
patru solicitări urma să aibă consecinţe dintre cele mai nefericite!*’. 

George Clerk a ajuns la Bucureşti la 11 septembrie, întâlnindu-se cu Brătianu a doua 
zi, adică exact în momentul in care guvernul român şi-a prezentat demisia, motivată 
astfel: „Consiliul Suprem al Marilor Puteri, care a înlocuit Conferinţa de pace a Statelor 
Aliate, n-a ţinut seamă de Tratatul semnat în 1916 cu România şi a decis să impună României 
condiţii incompatibile cu independenţa sa"!^. Premierul demisionar i-a putut astfel comu- 
nica lui Clerk că nu poate răspunde în mod oficial la întrebările cuprinse în ultimatumul 
Conferinţei, deoarece nu mai dispune de autoritate politică!5. Neoficial însă, Brătianu 
i-a comunicat lui Clerk că îşi asumă responsabilitatea pentru ocuparea Budapestei, 
operaţiune executată „pentru securitatea României şi a Europei” ; iar în privinţa atitudinii 
trupelor româneşti, ex-premierul a explicat: „acte izolate de abuz poate s-au întâmplat 
în timpul înaintării româneşti, aşa cum se întâmplă în asemenea cazuri”, dar ele 
contraveneau ordinelor date, iar dacă ar fi fost dovedite, urmau să fie pedepsite!?!. 

Cu privire la cele patru întrebări ale Conferinţei, Brătianu a răspuns de asemenea 
neoficial : era nu doar pregătit, ci şi dornic să-şi retragă armata ; nu se va mai face nici 
o rechizitie, în afară de material militar, cel de cale ferată şi provizii pentru armată!*? ; 
totul urma să fie plătit în bani sau bonuri de rechiziţie ; era de acord să coopereze cu 
Comisia Reparatiilor, dar solicita un reprezentant român în respectivul organism ; în 
sfârşit, era întru totul de acord cu instalarea unui guvern responsabil care să aducă 
ordinea în Ungaria, dar cerea şi acceptul guvernului român la instalarea unui asemenea 
cabinet la Budapesta!’ 

Ion I.C. Brătianu i-a mai comunicat lui Clerk şi ce revendicări teritoriale avea România, 
în virtutea victoriei obţinute împotriva Ungariei : punctul de.confluentá al Mureşului cu 
Tisa, nodul de cale ferată de la Békéscsaba şi o fâşie de 20 de km lăţime la vest de calea 
ferată Oradea - Satu Mare, pentru a se asigura securitatea strategică a liniei'^. În general, 
George Clerk s-a înţeles bine cu autorităţile şi oamenii politici de la Bucuresti!’ opiniile 


147. Ibidem, pp. 111-114. 

148. Desăvârşirea unităţii nafional-statale..., vol. IV, pp. 437-439. 

149. Ibidem, pp. 439-440; Al. Marghiloman, op.cit., p. 319. 

150. F.R.U.S., P.P.C., 1919, vol. VIII, p. 333. 

151. Ibidem, p. 334. 

152. Punctul de vedere românesc în privinţa rechizitiilor din Ungaria este prezentat pe larg într-un 
memoriu adresat mareşalului Ferdinand Foch de către delegaţia României la forumul păcii, 
la 10 octombrie 1919 (Desăvârşirea unității nagional-statale..., vol. IV, pp. 491-496). 

153. ER.U.S., P.P.C., 1919, vol. VIII, pp. 334-335. 

154. Ibidem, p. 563 ; ` Alexandru Vaida-Voevod a argumentat aceste cereri teritoriale româneşti 
într-un memoriu pe care delegaţia Romániei la Paris l-a înaintat Consiliului Suprem (Desăvârşirea 
unității nafional-statale..., vol. IV, pp. 486-491). . 

155. Vezi. Al. Marghiloman, op. cit., pp. 320-321. 

sale despre atitudinea românilor faţă de problema ungară, cea a minorităţilor şi în 
ansamblu faţă de relaţiile cu forumul păcii de la Paris au fost echilibrate şi responsabile!56. 
Clerk, care a stat la Bucureşti două săptămâni, îndea juns pentru a asista la instalarea guver- 
nului cofidus de generalul Arthur Văitoianu, cabinet văzut pe bună dreptate ca dependent 
în totalitate de voinţa liderului liberal'?", a plecat din România cu un mesaj neconcludent 
din perspectiva dorințelor Conferinţei : guvernul român nu putea accepta Tratatul privitor 
la minorităţi!58, dar era dispus să colaboreze în chestiunea rechizitiilor din Ungaria. 

În drumul său spre Paris, George Clerk a trecut şi pe la Budapesta, unde s-a întâlnit 
cu generalii Aliați şi cu Înaltul Comisar român, Constantin Diamandy. În privinţa 
generalilor, Clerk a fost trangant: „trăiesc într-un nor de minciuni politicoase”1% ; mili- 
tarii Aliați solicitau retragerea imediată a românilor şi recunoaşterea guvernului Friedrich. 
Despre acţiunile româneşti din Ungaria, Clerk remarca : „în realitate, românul, care este 
in fond un balcanic - şi de aceea un oriental - şi care a fost deposedat şi jefuit de către 
inamic şi de către aliatul rus, vede aici, în ocupaţia Ungariei, o ocazie pe care s-ar 
considera tâmpit s-o rateze” ; iar, pe de altă parte, „până la urmă, ţăranul maghiar este 
la fel de capabil ca şi alţii să-şi ascundă bunurile, iar românul are rivali mult mai 
destoinici în arta rechizitiilor"!9 , 

Concluziile lui George Clerk subliniau ideea că românii doreau să coopereze şi să 
colaboreze cu Aliaţii, dar, în schimb, ei fuseseră catalogati de la început „drept crimi- 
nali”, fiind trimişi în faţa unui „tribunal care să-i condamne”. Diplomatul britanic 
remarca faptul că generalii ajunseseră susţinătorii lui Friedrich, un inamic al românilor, 
orice posibilitate de „coabitare” fiind astfel exclusă. Sugestiile înaintate de Clerk afirmau 
că românii trebuiau să se retragă, dar numai după ce se reglementa chestiunea forţelor de 
ordine din Ungaria. De asemenea, în chestiunea rechizitiilor, trebuia trimisă la Budapesta 
o subcomisie a reparațiilor, „nesubordonată generalilor”, dar care să cuprindă şi membri 
români. În cele din urmă, Clerk credea că era indicat ca forumul păcii să comunice 
României ce a decis în privinţa ajustărilor teritoriale cerute de Brătianu, „altfel acesta va 
sprijini acele forte maghiare care vor face concesii”182, 

Probabil că aceste opinii ale lui Clerk au fost influențate şi de colegul său care l-a 
însoţit în România, Allen Leeper, acel expert britanic care făcuse parte din Comisia ce 
înaintase propuneri în privinţa graniţelor româneşti, ca şi din misiunea Smuts care nego- 
ciase cu Béla Kun Ía Budapesta, în aprilie 1919/9. De altfel, Leeper avea să-şi exprime 


156. Raportul lui George Clerk despre misiunea sa în România a fost predat Consiliului Suprem 
la 7 octombrie 1919 (ER. U.S., P.P.C., 1919, vol. VIII, pp. 550-560). 

157. Desăvârşirea unităţii nafional-statale..., vol. IV, p. 483. 

158. Alexandru Marghiloman nota ironic în jurnalul sáu : „Având in vedere originea lui Văitoianu 
şi aceea a lui Lupescu [corect: Lupaşcu], se spune în glumă că nu mai e nevoie de a se 
proteja minoritățile” (op.cit., p. 323), făcând aluzie la o posibilă origine evreiască a 
premierului şi a ministrului cultelor şi instrucţiunii. 

159. FR.U.S., PP.C., 1919, vol. VIII, p. 552. 

160. Ibidem, p. 553; vezi si supra, nota 70. 

161. Ibidem, pp. 554-555. 

162. Ibidem, pp. 558-560. 

163. Clerk s-a exprimat laudativ la adresa lui Leeper, remarcând cunoştinţele vaste ale acestuia in 
probleme románesti, legáturile cu numerosi oameni politici románi, ca si reugita sa in calmarea 
spiritelor infierbántate de la Bucuresti: „dacă România cooperează din nou în mod loial cu 
Puterile Aliate, acest lucru i se datorează nu într-o mică măsură lui [Leeper]" (D.B.F.P., 
vol. I, p. 893). 

opiniile despre problemele româneşti într-un raport către superiorii săi din Foreign Office, 
la 29 septembrie 1919'™. Respectivul raport reprezintă un excelent model de analiză 
politică pragmatică, Leeper fiind în mod evident un fin cunoscător al modului de gândire 
al lui Ionel Brătianu, al realităţilor politice din România, ca şi al situaţiei generale din 
Europa Centrală şi Răsăriteană. Se pot oferi câteva exemple dintre ideile lui Allen 
Leeper: nu-i considera pe generalii Aliați de la Budapesta capabili de a rezolva ceva nici 
în relaţia cu românii, nici în cea cu mediul politic maghiar ; nu lua în serios ameninţarea 
voalată a lui Brătianu în sensul că trupele române vor părăsi brusc Ungaria, lăsând-o 
pradă haosului!$5, deoarece nu credea că românii vor renunţa cu prea mare uşurinţă la 
extrem de avantajoasa lor poziţie de la Budapesta ; considera că cea mai importantă 
chestiune, din perspectivă românească, era aceea a minorităţilor, remarcând însă că acele 
clauze care-i deranjau cel mai mult pe români erau „exact acelea care pot cu cea mai mare 
uşurinţă să fie schimbate sau omise fără a se modifica caracterul sau forţa Tratatului” 156, 
prefigurând astfel evoluţia evenimentelor în această chestiune ; observa cu multă acuitate 
faptul că, cel puţin până la alegeri, Brătianu nu avea contracandidati pe plan intern, de 
vreme ce transilvánenii îi susțineau politica de rezistenţă, iar Alexandru Averescu şi Take 
Ionescu se aflau în imposibilitatea de a-l contracara pe liderul liberal ; intuia că relaţiile 
româno-poloneze urmau să fie transformate într-o alianţă, la care s-ar fi putut alătura 
Ucraina, Ungaria, Italia şi poate Franţa; observa încântarea cu care Brătianu privea 
acţiunea lui D'Annunzio la Fiume etc. Unica eroare de estimare a lui Leeper a fost aceea 
că el considera posibilă, în acel moment, o coaliţie de guvernare formată din transilvăneni 
şi grupul din jurul lui Take Ionescu!%. 

Sintetizând, putem spune că diplomaţii britanici care au fost trimişi de către Conferinţă 
la Bucureşti şi Budapesta au remarcat corect faptul că liderul român Ion I.C. Brătianu 
a „pescuit în apele Aliate” spre a le „tulbura” şi a prinde „mulţi peşti excelenți”. Cu alte 
cuvinte, premierul român încercase să speculeze disensiunile dintre Aliați, se bazase pe 
problemele din zona Adriaticii şi cele din Turcia. Clerk subliniase că singura soluţie prin 
care reuniunea de la Paris se putea impune în faţa opoziţiei româneşti era realizarea unui 
front unit, promovarea unei atitudini unice!™. Însă acest lucru era, în acel moment, 
foarte greu de obţinut, câtă vreme multe dintre interesele marilor puteri erau conflictuale. 

Oricum, opiniile lui George Clerk şi Allen Leeper au influenţat deciziile Conferinţei 
de pace în chestiunile româneşti şi maghiare. S-a hotărât, la 10 octombrie, înfiinţarea la 
Budapesta a unui subcomitet al Comisiei Reparaţiilor, organism ce trebuia să reglementeze 
chestiunea rechizitiilor din Ungaria!” şi din care urma să facă parte, cu rol deliberativ, 
şi un delegat al României. A doua zi, la 11 octombrie, s-a trimis o telegramă guvernului 


164. Ibidem, vol. VI, pp. 271-279. 

165. Au fost două ordine oficiale de retragere a armatei române la răsărit de Tisa, emise la 
7 septembrie şi 7 octombrie, dar ambele au fost revocate datorită faptului că nu exista nici o 
forţă militară sau de poliţie capabilă să menţină ordinea în Ungaria (Desăvârşirea unităţii 
national-statale..., vol. V, pp. 16-17). Merită remarcat faptul că, la 17 septembrie 1919, 
Comisia Militară Interaliată de la Budapesta ajunsese să îi roage insistent pe români să nu 
părăsească Ungaria, existând pericolul ca trupele române să fie înlocuite sau de bolşevici, 
sau de „teroarea albă” (A.M.A.E., Fond 71/1914, E2, partea I, vol. 152, f. 51). 

166. D.B.F.P., vol. VI, p. 273. 

168. F.R.U.S., P.P.C., 1919, vol. VIII, p. 539. 

-169. Ibidem, p. 543. 


ROMÂNII LA BUDAPESTA 133 


român!”, precizându-se cá nu se accepta nici o modificare teritorială faţă de linia deja 
comunicată la 11 iunie 1919'!. Acest fapt punea capăt sperantelor lui Brătianu că victoria 
militară împotriva maghiarilor putea produce şi câştiguri teritoriale în detrimentul 
Ungariei. Pe de altă parte, reconfirmarea, la 11 octombrie, a graniţei románo-maghiare 
a avut o importanţă deosebită din perspectiva discuţiilor privitoare la Tratatul de pace cu 
statul maghiar, discuţii purtate în februarie-martie 1920 şi desfăşurate în jurul chestiunii 
schimbării de frontieră, de această dată în favoarea Ungariei. 

A doua problemă atinsă în telegrama Consiliului Suprem către România, din 11 octom- 
brie 1919, era cea privitoare la minorităţi. Li se spunea românilor că, după semnarea 
Tratatului cu Austria, se puteau negocia aşa-numitele „clauze minoritare” !"2. Era clar că 
această poziţie nu era pe placul guvernului român, însă, pe de altă parte, era pentru prima 
dată când se vorbea de modificări ale unor articole referitoare la protejarea minorităţilor, 
ceea ce reprezenta, în fond, o cedare a Conferinţei în fata intransigentei româneşti. 

În sfârşit, finalul notei din 11 octombrie se referea la situaţia din Ungaria. Nu se mai 
cerea retragerea imediată a armatei române, ci doar după ce s-ar fi instituit un guvern 
maghiar capabil să impună ordinea în ţară, să supervizeze desfăşurarea unor alegeri libere 
şi să negocieze pacea. În plus, românilor li se solicitau arme pentru trupele de poliţie şi 
jandarmerie ce urmau să asigure o existenţă paşnică pentru respectivul guvern!?*. 

Luând act de neputinta generalilor Aliați aflaţi la Budapesta de a controla evoluţia 
evenimentelor din Ungaria, Conferinţa de pace l-a trimis din nou, la 13 octombrie, pe 
George Clerk în capitala maghiară pentru a asigura supervizarea Conferinţei asupra 
aplicării în practică a dezideratelor stabilite la Paris: instituirea unui guvern de coaliţie, 
retragerea românească şi limitarea exceselor de orice fel"^. Însă misiunea lui Clerk 
s-a dovedit mai dificilă decât se aşteptau cei de la Paris. Din cauza divergenţelor dintre 
francezi şi anglo-saxoni de la Conferinţa de pace!%5, Clerk a ajuns treptat să nu mai repre- 
zinte la Budapesta reuniunea pariziană în ansamblul ei, ci doar interesele anglo-ameri- 


cane. El şi-a schimbat o parte din vechile sale opinii", ajungând să simpatizeze, aidoma 


generalilor Aliați, cu acele forte maghiare grupate în jurul amiralului Horthy'”®. 
Apogeul disputelor din Consiliul Suprem în privinţa situaţiei din Ungaria a fost atins 


la 3 noiembrie 1919. Delegatul american, Frank Polk, şi-a exprimat temerile că în problema 


170. Vezi Desăvârşirea unităţii national-statale..., vol. IV, pp. 499-505. 

173. Ibidem, p. 586. 

174. Ibidem, p. 603. 

175. Constantin Diamandy intuise însă dificultăţile aproape insurmontabile din calea realizării 
unui guvern de coaliţie în Ungaria (Desdvársirea unităţii nafional-statale..., vol. IV, p. 516). 

176. La 16 si 20 octombrie, s-a ajuns la tensiuni semnificative intre delegatii francezi si cei 
americani în şedinţele Consiliului Suprem în privinţa necesităţii retragerii româneşti 
(F.R.U.S., P.P.C., 1919, vol. VIII, pp. 670-672, 709). 

177. Desi unele dintre ideile lui George Clerk s-au mai modificat in timpul celei de-a doua vizite 
la Budapesta, relaţiile sale cu autorităţile româneşti din capitala Ungariei au fost civilizate 
(A.M.A.E., Fond 71/1914, E2, partea I, vol. 152, f. 168-169; Desăvârşirea unităţii 
national-statale..., vol. IV, pp. 519-520), manifestându-se o detensionare evidentă a raportu- 
rilor, spre nemulţumirea generalilor Aliati, resentimentari în continuare faţă de români 
(FR.U.S., P.P.C., 1919, vol. XII, p. 712). 

178. M. Ormos, op.cit., pp. 360-361 ; amăgit de linguselile maghiare, Clerk ajunsese la un moment 
dat să cocheteze cu ideea unui rege britanic in Ungaria (D.B.F.P., vol. VI, pp. 404-405). 

românească doar britanicii şi americanii jucaseră corect!?. Pe de altă parte, Philippe 
Berthelot, reprezentând Franţa, a rostit sentinţa în privinţa misiunii lui Clerk: aceasta 
eşuase. Berthelot şi Pichon au scos în evidenţă pericolul reprezentat de retragerea în 
grabă a românilor: posibilitatea reaparitiei anarhiei în Ungaria sau a unei restauratii 
habsburgice!%. De asemenea, francezii dezavuau şi pe generalii Aliați de la Budapesta, 
considerând că aceştia - chiar şi cel francez - nu-şi îndepliniseră sarcinile. Soluţia 
problemei consta, din punct de vedere francez, într-o ocupaţie militară interaliată, 
româno-sârbo-cehoslovacă, care să organizeze forţele de poliţie maghiare, să dezarmeze 
trupele lui Horthy şi să supravegheze desfăşurarea unor alegeri libere!?!. 

Planul francez a eşuat: italienii se. opuneau ocupaţiei Ungariei de către cehi şi 
sârbi!%, americanii insistau cu vehementá că românii nu merită nici un fel de încredere 
din partea Conferintei'®, iar britanicii urmau sugestiile pe care Clerk le trimitea de la 
Budapesta, în sensul că Horthy era un om de cuvânt, iar „majoritatea ungurilor dorea o 
formă conservatoare de organizare politică”!%. Până la urmă, George Clerk a obţinut din 
partea românilor promisiunea că vor pleca în a doua decadă a lunii noiembrie, chiar dacă 
nu se instituise un guvern capabil să menţină ordinea în Ungaria. 

La 11 noiembrie a ajuns la Paris şi răspunsul guvernului Văitoianu la nota Conferinţei 
din 11 octombrie. Replica românească era datată la 2 noiembrie, însă a ajuns să fie 
discutată în Consiliul Suprem abia la 12 noiembrie. Guvernul român saluta intenţia de 
înfiinţare a unei comisii Interaliate la Budapesta cu participare românească, era de acord 
ca la Szolnok şi Csongrâd să fie puncte de control şi verificare (fără însă ca respectivele 
organisme Aliate să aibă dreptul de a descărca mărfurile), promitea că eventualele 
abuzuri în privinţa rechiziţiilor vor fi pedepsite şi afirma cá se dăduseră deja ordine de 
retragere până la Tisa, începând cu 10 noiembrie. Teritoriul dintre Tisa şi noua frontieră 
urma să fie evacuat „de îndată ce guvernul ungar va fi în măsură să dea garanţiile 
necesare pentru securitatea acestuia”!55. Iar finalul notei româneşti era revelator in 
privinţa atitudinii autorităţilor de la Bucureşti: „Preocuparea guvernului român este 
acum de a se consacra în întregime operei de reconstituire a provinciilor româneşti 
exploatate şi secătuite prin jafurile fără număr efectuate în timpul ocupării lor de către 
armatele germane şi austro-ungare” 186. 

Inflexibilitatea autorităţilor de la Bucureşti poate fi explicată în mai multe feluri. În 
primul rând, existau evidente conotaţii interne, datorită faptului că în România campania 
electorală era încă în desfăşurare, iar liberalii doreau ca atitudinea lor de opoziţie faţă de 
voinţa marilor puteri să fie identificată cu patriotismul, şi, implicit, orice schimbare de 

185. La 23 noiembrie 1919, Marele Cartier General al armatei románe solicita Ministerului 
Afacerilor Stráine, folosind argumente dintre cele mai convingátoare, mentinerea trupelor pe 

impune” (A. M.A.E., Fond 71/1914, E2, partea I, vol. 153, f. 89-92). 

vol. V, pp. 1-3. 

abordare în problematica externă să poată fi categorisită drept trădare naţională. În al 
doilea rând, Brătianu se baza pe italieni'®’, în măsura in care aceştia aveau multiple 
nemulțumiri în privinţa deciziilor liderilor Conferinţei în legătură cu ţărmul Adriaticii 188. 
În al treilea rând, chiar dacă Georges Clemenceau era uneori nefavorabil dorințelor 
románesti'?, sau cel putin aceasta era impresia pe care o lăsa, alti lideri francezi - 
precum preşedintele Raymond Poincar€!% sau mareşalul Ferdinand Foch - erau mult mai 
binevoitori, în special la nivel declarativ, dar nu numai, faţă de aspiraţiile románilor!?!, 
În sfârşit, se apropia data la care Congresul american urma să voteze ratificarea Tratatului 
de la Versailles, iar ştirile venite din Statele Unite indicau o potenţială înfrângere a 


preşedintelui Woodrow Wilson, care s-a şi concretizat, la 19 noiembrie 191912. 


6. Ultimatumul adresat României 
şi instalarea cabinetului Vaida- Voevod 


Deşi textul notei semnate de generalul Arthur Văitoianu nu era decât o reconfirmare a 
opiniilor lui Ion I.C. Brătianu, reacţia de la Paris a fost una concertatá. La 12 noiembrie, 
Georges Clemenceau şi-a exprimat părerea că răspunsul românesc era nesatisfăcător, iar 
americanii şi britanicii au fost de acord. Doar reprezentantul italian, Giacomo de Martino, 
solicita reţinere faţă de condamnarea brutală a românilor. Însă colegii săi din Consiliul 
Suprem nu l-au luat în seamă, britanicul Eyre Crowe amintind de „atrocitățile româneşti 
din Transilvania”, iar francezul Philippe Berthelot, altădată favorabil României, propunea 
acum şantajarea românilor prin ameninţarea cu neacordarea Transilvaniei şi Basarabiei. 
Mai mult decât atât, delegatul american, Frank Polk, considera că românii nu trebuiau 
doar ameninţaţi cu pierderea Transilvaniei, ci chiar pedepsiţi, pentru atitudinea lor 
sfidătoare faţă de Conferinţa de pace, cu neacordarea respectivei regiuni!??. S-a discutat 
chiar despre trimiterea unor trupe Aliate în Ardeal, dar până la urmă s-a convenit doar 
trimiterea unui „ultimatum real” guvernului români. 


187. Vezi A.M.A.E., Fond 71/1914, E2, partea I, vol. 153, f. 59; Tittoni îi vorbea generalului 
Coandă la Paris, la începutul lui noiembrie 1919, despre susţinerea italiană în cadrul 
Consiliului Suprem, despre posibilitatea încheierii unui acord economic româno-italian, 
precum şi despre un eventual bloc polono-româno-bulgar, menit să-i descurajeze atât pe ruşi, 
cât şi pe sârbi. 

188. D.B.F.P., vol. VI, p. 324. Italienii jucau însă dublu, în aceeaşi perioadă ei înaintându-i lui 
Horthy oferte de alianţă (Ibidem, pp. 321, 337, 415). 

189. Alexandru Marghiloman sugera că un rol în privinţa poziţiei oscilante a lui Georges 
Clemenceau faţă de români a fost jucat de „Mandel (Rothschild, pe adevăratul său nume), cel 
mai puternic secretar” al premierului francez (op.cit., p. 330). 

190. Vezi relatarea unei întrevederi a lui Alexandru Vaida-Voevod şi Nicolae Mişu cu preşedintele 
francez (A.N.I.C., Fond Vaida-Voevod, dosar nr. 95, f. 13-15). 

191. Desăvârşirea unităţii nafional-statale..., vol. V, pp. 7-8. 

192. C. Botoran, I. Calafeteanu, E. Campus, V. Moisuc, op.cit., p. 380; D.S. Spector, op.cit., 
pp. 257-262. 

193. FR.U.S., P.P.C., 1919, vol. IX, pp. 124-126. 

194. Ibidem, p. 127. 

Dezbaterile privitoare la acel ultimatum au continuat la 1 şi 1 noiembrie, iar 
sâmbătă, 15 noiembrie 1919, trecándu-se peste rezervele italiene!?", s-a decis expedierea 
notei ultimative la Bucuresti!®*. Era primul mesaj cu adevărat tranşant trimis românilor : 
se comenta politica de tergiversare practicată de guvernele de la Bucureşti, era amendată 
atitudinea românească de a încerca să trateze de pe poziţii de egalitate relaţiile cu 
forumul parizian : „guvernul român continuă de trei luni şi jumătate să negocieze cu 
Conferinţa ca de la putere la putere, fără să ţină seama de alte drepturi şi interese decât 
ale sale şi refuzând să accepte sarcinile solidarităţii, voind totuşi să beneficieze de 
avantagii”, li se cerea românilor să se conformeze imediat deciziilor adoptate de către 
Conferinţa de pace în privinţa retragerii din Ungaria, încetării rechizitiilor şi semnării 
Tratatului cu Austria şi a celui referitor la protecţia minorităţilor. România avea la 
dispoziţie opt zile pentru a se supune ordinelor venite de la Paris, în caz contrar ea 
trebuind să fie îndepărtată din rândurile Aliaților, exclusă de Conferinţa de pace, iar 
misiunile diplomatice ale marilor puteri urmând să fie retrase de la Bucureşti : „Consiliul 
Suprem se va vedea constrâns, cu cel mai profund regret, să rupă relaţiile cu România, 
dar cel putin are conştiinţa că a împins răbdarea până la cele din urmă limite”!*%. 

Prima reacţie a guvernului Văitoianu la amenințările incluse în ultimatumul Aliat a 
fost de respingere a condiţiilor impuse de cei de la Paris. S-a redactat un răspuns ferm?%, 
acesta fiind chiar înaintat miniştrilor Aliați de la Bucuresti, la 29 noiembrie 1919, însă 
la insistenţele acestora până la urmă s-a renunţat, lăsându-se sarcina replicii pentru cabi- 
netul ce urma să fie alcătuit în următoare zile??! Tot în acele zile din a doua jumătate a 
lunii noiembrie, regele Ferdinand a adresat o scrisoare preşedintelui Franţei, regelui Marii 
Britanii şi regelui Italiei, protestând împotriva tratamentului la care era supus statul 
român la Conferinţă şi solicitând intervenţiile respectivilor şefi de state pe lângă guvernele 
din ţările lor??, Acest mesaj al suveranului român a stârnit mânia celor din Consiliul 
Suprem al Conferinţei păcii, deranjati de abordarea prea putin diplomatică a lui Ferdinand”. 
Pe de altă parte, merită remarcat faptul că scrisoarea suveranului român nu a fost trimisă 
şi preşedintelui american Woodrow Wilson, ceea ce era deopotrivă o impolitete şi un 
indiciu că românii nu considerau că ar mai putea obţine ceva din partea Statelor Unite, 
date fiind animozitatea delegaților americani faţă de România şi neratificarea de către 


195. Ibidem, pp. 145-146, 154-157. 

196. Ibidem, p. 159. 

197. D.B.F.P., vol. II, pp. 326-327. 

198. F.R.U.S., P.P.C., 1919, vol. IX, pp. 176-179. 

199. Ibidem, pp. 182-184; D.B.F.P., vol. II, pp. 311-312; Desăvârşirea unităţii național- 
-statale..., vol. V, pp. 22-23. 

200. D.B.EP., vol. VI, pp. 445-450; Desăvârşirea unităţii nafional-statale..., vol. V, 
pp. 236-244. 

201. D.B.F.P., vol. VI, pp. 443-445; Cabinetul reprezentând „Blocul parlamentar” (Partidul 
Naţional Român din Transilvania, Partidul Democrat al Unirii din Bucovina, Partidul Ţărănesc 
din Vechiul Regat, Partidul Țărănesc din Basarabia şi Partidul National-Democrat condus de 
Nicolae Iorga) a fost instalat la 5 decembrie 1919 (Mircea Muşat, Ion Ardeleanu, România 
după Marea Unire, vol. II, partea I, 1918-1933, Ed. Ştiinţifică şi Enciclopedică, Bucureşti, 
1986, p. 244). 

202. Desăvârşirea unităţii nafional-statale..., vol. V, pp. 246-247, 411-412. 

203. E.R.U.S., P.P.C., 1919, vol. IX, pp. 369-370. 

Congres a actelor semnate la reuniunea păcii de la Paris. În orice caz, încercarea lui 
Ferdinand s-a dovedit infructuoasă2%. 

Termenul-limită stabilit in ultimatumul din 15 noiembrie a fost ulterior prelungit in 
mai multe rânduri?05, din cauza crizei de guvern de la Bucureşti?%, precum şi din pricina 
ofensivei bolşevice din Ucraina ce reactiva ameninţarea comunistă împotriva României?%. 
Când a devenit clar faptul că Ionel Brătianu nu mai urma să deţină nici o postură oficială 
în cadrul noului cabinet rezultat în urma alegerilor din Romania”, Georges Clemenceau 
a renunţat la vehementa sa împotriva Bucureştiului. Şi datorită insistențelor sale, secondat 
fiind şi de reprezentantul italian în Consiliul Suprem, s-a prelungit termenul în care statul 
român trebuia să se conformeze ultimatumului”. În plus, premierul francez a avut o 
întrevedere, la 4 decembrie, cu Victor Antonescu, ministrul plenipotenţiar al României 
la Paris, întâlnire în cadrul căreia Clemenceau s-a declarat „un mare prieten al românilor” 
şi a afirmat că va susţine cererile româneşti pentru modificarea Tratatului minorităţilor. 
Profitând de buna dispoziţie a liderului francez, Antonescu i-a solicitat ajutorul pentru 
modificarea în favoarea României a graniţei cu Ungaria, obţinând din partea lui Clemenceau 
chiar o vagă promisiune: „poate la discuţia Tratatului cu Ungaria ”2!0. 

La 6 decembrie 1919, Consiliul Suprem a fost informat în plen că transilvăneanul 
Alexandru Vaida-Voevod urma să formeze guvernul şi să accepte condiţiile decise la 
Paris". În realitate, cabinetul condus de Vaida fusese alcătuit încă de la 5 decembrie. 
Imediat, noul premier a trimis preşedintelui Consiliului Suprem al Conferinţei de pace 
de la Paris, Georges Clemenceau, o scrisoare în care îşi preciza poziţia : era de acord cu 
semnarea Tratatului minorităţilor, dar, scria el, „nu putem suprima speranţa că intelepciu- 
nea Consiliului Suprem va şti găsi modalităţile potrivite spre a admite unele modificări 
neesentiale din punctul de vedere principial, care nu ating nici spiritul Tratatului, nici 
drepturile minorităţilor, dar care din punctul de vedere al siguranţei viitoare a ţării şi al 
relaţiilor sale internationale, reprezintă pentru România o hotărâtoare importanta””!”. 


204. Desăvârşirea unităţii naţional-statale..., vol. V, p. 268. 

205. F.R.U.S., P.P.C., 1919, vol. IX, pp. 354, 462. 

206. Vezi Gheorghe I. Florescu, Partidele politice în alegerile parlamentare din 1919, in „Anuarul 
Institutului de Istorie şi Arheologie «A.D. Xenopol»”, Iaşi, tom IX, 1972, pp. 313-332. 
Partidul National Liberal condus de I.I.C. Brătianu suferise o înfrângere serioasă (deţinea doar 
103 mandate din totalul de 568 din Cameră şi 54 din 230 în Senat - M. Muşat, I. Ardeleanu, 
op.cit., p. 234) în cadrul primelor alegeri desfăşurate pe baza votului universal în România 
Mare, liberalii trebuind să renunţe temporar la exercitarea puterii. A fost necesară o lună de 
zile până la formarea unui nou guvern, condus de Alexandru Vaida-Voevod, din partea 
Partidului Naţional Român, aceasta după ce Iuliu Maniu evitase să devină prim-ministru 
pentru a nu semna acele tratate ce conţineau prevederi nemultumitoare pentru România. Ar 
mai trebui remarcat faptul că „semnificaţia acestor alegeri a constat în aceea că ele consti- 
tuiseră un virtual plebiscit şi nici una din provinciile noi nu s-a zbătut pe o poziţie reală 
semnificativă pentru secesiune” (Frederic C. Nanu, Politica externă a României, 1918-1933, 
Institutul European, Iaşi, 1993, p. 73). 

207. D.S. Spector, op.cit., p. 269. 

În privinţa Comisiei ce urma să analizeze problematica rechizitiilor româneşti din 
Ungaria, premierul român îşi exprima speranţa că „România va fi invitată să-şi desemneze 
reprezentanța în acea Comisie, care va putea constata desigur corectitudinea procedeului 
Armatei Române şi că nu va stărui ca asupra membrilor unei armate care a salvat Europa 
Centrală de flagelul bolşevismului şi care cu eroism şi-a vărsat sângele pentru aceeaşi 
cauză mare, împreună cu vitezele armate Aliate şi Asociate, să poată judeca alţi factori 
decât forurile competente ale propriei lor ţări. Fără disciplina excelentă a Armatei 
Române, bolşevismul maghiar nu ar fi putut fi înfrânt. Simţul de înaltă dreptate al 
Consiliului Suprem, suntem incredintati, va şti să aprecieze valoarea acestui spirit de 
disciplină şi necesitatea susţinerii lui”. 

Cu privire la retragerea armatei române în spatele liniei de graniţă stabilite de reuniu- 
nea de la Paris, Vaida susţinea că o va ordona imediat, „fără nici o rezervă”. „Totuşi”, 
scria el, „considerând greutăţile insurmontabile de comunicaţie, care nu permit nici 
chiar aprovizionarea suficientă a ţării noastre, sperăm că Supremul Consiliu va găsi 
echitabil ca pentru evacuarea desăvârşită a ținuturilor să se admită timpul util. Astfel, 
s-ar evita pericolul unei dezordonări de pe urma unei evacuări precipitate, cât şi un nou 
atac maghiar prin surprindere şi violentarea crudă a populaţiei române, slovace, ba chiar 
şi maghiare de dincoace de Tisa, prin armata royalistă maghiară. Acest pericol ar fi 
iminent dacă forţele române s-ar retrage înainte de ce, prin iscălirea tratatului de pace, 
maghiarii s-ar fi supus verdictului şi controlului puterilor aliate şi asociate, oferindu-le 
acestora ocazia de a-i putea constrânge să nu pericliteze liniştea României şi să nu se 
răzbune prin atrocități împotriva propriilor lor cetăţeni ”215. 

Am citat pe larg din mesajul pe care Alexandru Vaida-Voevod l-a trimis la Paris din 
simplul motiv că am dorit să subliniem convergenta de păreri între noul prim-ministru al 
Românei şi liderul liberal Ion I.C. Brătianu. Amândoi considerau că forma iniţială a 
proiectului de Tratat al minorităţilor era incompatibilă cu suveranitatea naţională, deci 
trebuiau realizate modificări semnificative?^. Şi Vaida, şi Brătianu erau de părere că 
rechizitiile din Ungaria reprezentau o problemă care interesa în principal România, erau 
o binemeritată pradă de război, inevitabil mult mai mică decât ce pierduse România în 
doi ani de ocupaţie germană şi austro-ungară. În sfârşit, ambii lideri politici români 
împărtăşeau opinia că părăsirea barierei naturale a Tisei trebuia amânată cát mai mult?!5. 

O diferenţă între atitudinea lui Vaida şi aceea a lui Brătianu faţă de cerinţele 
Conferinţei de pace consta în faptul că transilvăneanul a preferat să semneze actele păcii, 
pentru a putea negocia atunci şi mai târziu?!5, în timp ce liderul liberal dorea să obţină 


213. Ibidem, f. 123. 

214. Vezi şi A.N.I.C., Fond Vaida-Voevod, dosar nr. 89, f. 2. 

215. Cu două luni mai devreme, la sfârşitul lui septembrie, Vaida considera că „bine ar fi dacă 
între maghiarii dintre graniţa noastră şi Tisa s-ar putea provoca un curent puternic care să 
ceară de la conferinţă alipirea către noi ca provincie autonomă” (L. Maior, op.cit., p. 271). 

216. Alexandru Vaida-Voevod solicitase încă de la finele lui septembrie să fie autorizat de la 
Bucureşti pentru a negocia modificările din Tratatul minorităţilor (Ibidem, pp. 272-273) ; 
Ion Bitoleanu, Politica externă a României Mari în dezbaterile Parlamentului, 1919-1939, 
Ed. Mondograf, Constanţa, 1995, p. 56); de asemenea, el, care se intelesese foarte bine cu 
Ionel Brătianu cât timp acesta din urmă fusese la Paris, nu mai avea aceleaşi relaţii cu 
subordonații liderului liberal rămaşi în capitala Franței: „Cu aşa suflete mici trebuie să mă 
bălăbănesc. Obicinuiţi, ba chiar dresați, să aibă numai «şeful» iniţiativă, aceşti castrati de 

cât mai multe concesii, înainte de a-şi pune semnătura pe Tratatele ce blocau lucrările 
forumului păcii. Iar o altă deosebire între cele două abordări era aceea a stilului : în timp 
ce Brătianu era tăios în replici, discuta de la egal la egal şi utiliza o logică mult prea 
implacabilă pentru un reprezentant al unui stat mic, Vaida-Voevod era onctuos, oferea 
aparenţa supunerii şi construia oportunităţi pentru compromisuri. Finalul notei pe care 
Vaida a trimis-o la Paris este relevant în acest sens: „Precum în zilele grele ale războiului 
mondial, conştiinţa de a fi în alianţă cu naţiunile mari, care reprezentau idealurile 
civilizaţiei si ale libertăţii, a otelit poporul românesc, spre a suporta, plin de nădejde, 
pierderile în vieţi şi în avere, suferinţele nesfârşite şi persecutările neomenoase ale unor 
vecini duşmani fără de milă, astfel acum, când zorile păcii s-au ivit, națiunea română 
întreagă este încălzită de dorul că prin strângerea legăturilor cu Puterile Aliate şi 
Asociate să-şi asigure un viitor vrednic de un popor unit şi liber, contribuind şi ea, prin 
muncă rodnică, la realizarea înaltelor idealuri de pace şi de civilizaţie, alături de Puterile 
Aliate şi Asociate”? 

Ca urmare a replicii venite din partea noului cabinet de la Bucureşti, la 9 decembrie 
liderii Conferinţei au purtat discuţia finală despre modificările?!’ din aşa-numitul Tratat 
al minorităţilor, ajungându-se la concluzia că trebuiau omise din preambul acele referiri 
la independenţa României şi la Tratatul de la Berlin din 1878, trebuia adăugată o 
propoziţie ce afirma că Tratatul a fost pregătit de comun acord cu România şi, în sfârşit, 
trebuiau eliminate articolele 10 şi 11219, acelea care făceau referiri speciale la evreii 
romani~°. În consecinţă, la 10 decembrie 1919, generalul Constantin Coandă, delegat al 
României la Conferinţa de pace, a semnat Tratatele cu Austria, Bulgaria şi cel privitor la 
protecţia minorităţilor. Americanul Frank Polk a dat o ultimă dovadă de inelegantá fata 


individualitate nu pot suferi pe nici un om cu coaie. Noroc că sunt pe cât de ostuti si de 
copilăroşi, pe atât de laşi” (A.N.I.C., Fond Vaida-Voevod, dosar nr. 95, f. 17). Este evident 
că Vaida a rostit această sentinţă într-un moment de nervozitate, Victor Antonescu, Nicolae 
Mişu şi ceilalţi nemeritând o caracterizare atât de brutală. 

217. A.M.A.E., Fond 71/1914, E2, partea I, vol. 153, f. 123. Íncetarea de cátre Románia a 
politicii de rezistenţă, o dată cu instalarea guvernului Vaida-Voevod, a dat ulterior naştere la 
dispute politice aprinse in forul reprezentativ de la Bucureşti, desfăşurate in special de-a 
lungul anilor '20, episodul cel mai relevant fiind probabil cel din decembrie 1923 (vezi 
I. Bitoleanu, op.cit., pp. 52-63). 

218. Aceste schimbări fuseseră convenite anterior în cadrul unei discuţii între Philippe Berthelot 
şi Victor Antonescu (D.B.F.P., vol. II, pp. 412-413), iar experţii Conferinţei, mai puţin cei 
americani, au acceptat transformările (Ibidem, pp. 422-424, 517-518; vezi si Desăvârşirea 
unităţii naţional-statale..., vol. V, pp. 308-309). 

219. Alexandru Vaida-Voevod comentase într-o scrisoare către Iuliu Maniu, la 17 septembrie 
1919: „Proiectul de tratat în chestia minorităţilor conţine, pe lângă câteva infamii, o mulţime 
de prostii. [Se] revine în mai multe articole asupra modalităţilor cum să fie făcută împămân- 
tenirea. Dă ovreilor ceea ce au şi nu le dă ceea ce li s-ar putea da, dar le asigură unele pri- 
vilegii cu care nici un evreu cu minte nu va şti ce începe. Tot proiectul e facut de evrei pentru 
evrei. Se vede şi din faptul că, pe când chestia evreilor e lános [pe larg tratată), pe sácui şi 
saşi îi absolvă şi [expediază) în două rânduri şi jumătate, stilizând articolul 12 referitor la ei 
foarte neghiob" (A.N.I.C., Fond Vaida-Voevod, dosar nr. 95, f. 15-16). Se pare că Vaida 
intuise bine: chiar reprezentanţii evreilor români, englezi şi francezi au solicitat eliminarea 
celor două articole (D.S. Spector, op.cit., pp. 274-275 şi notele 62-63, p. 290). 

220. FR.U.S., P.P.C., 1919, vol. IX, pp. 538-540; vezi C. Botoran, I. Calafeteanu, E. Campus, 
V. Moisuc, op.cit., pp. 382-383. 

de români, punându-şi semnătura pe Tratatul minorităţilor la 9 decembrie, deci cu o zi 
mai devreme, neacceptánd în felul acesta să stea la aceeaşi masă cu delegaţia românească”! 

După retragerea trupelor româneşti de la Budapesta? şi instalarea lor de-a lungul 
Tisei??, vidul de putere din Ungaria Centrală a fost imediat umplut de către unităţile 
aflate sub comanda amiralului Miklós Horthy, unităţi ce aveau să producă imediat un val 
de teroare împotriva tuturor potenţialilor adversari politici?2%. Sub „aripa protectoare” a 
lui George Clerk şi după mari dificultăţi, la 22 noiembrie, a fost format un cabinet numit 
„guvern de concentrare”, condus de Károly Huszár??. La 25 noiembrie, Clerk l-a recu- 
noscut oficial - ca „administraţie provizorie de facto a Ungariei” - în numele Conferinţei 
de pace?6. Condiţiile impuse de liderii marilor puteri pentru noul guvern maghiar erau 
următoarele : desfăşurarea în cel mai scurt timp a unor alegeri libere pe baza votului 
universal secret, menţinerea legii şi a ordinii în ţară, abtinerea de la orice acţiune 
agresivă, respectarea frontierelor provizorii până la încheierea păcii şi garantarea dreptu- 
rilor civile (libertatea presei, a întrunirilor şi a opiniilor). Este interesant faptul că absolut 
nici una dintre aceste condiţii nu a fost îndeplinită în continuare, ceea ce denotă eşecul 
lamentabil al politicii Conferinţei faţă de complexul de probleme româno-maghiare. Cu 
toate acestea, la 1 decembrie 1919, Georges Clemenceau, în numele marilor puteri, a 


invitat guvernul maghiar să-şi trimită plenipotentiarii la forumul păcii?2. 


7. Destinul istoriografic al ocupaţiei româneşti din Ungaria 


Este interesant de urmărit soarta istoriografică pe care a avut-o ocupaţia românească din 
Ungaria. Conflictul liderilor politici şi militari români cu reprezentanţii marilor puteri 
încă din primele momente ale ocupaţiei i-a determinat pe primii să-şi pregătească apărarea 
într-un eventual „proces” internaţional. În consecinţă, trupele române din statul vecin au 
început să adune dovezi în sprijinul legalităţii acţiunilor lor din teritoriul maghiar şi 
„certificate de bună purtare” din partea diferitelor autorităţi şi persoane particulare 

corespondenţa cu superiorii săi, pentru că, în mod public, el şi colegii săi din comisia mili- 
tară Interaliată au mulţumit oficial armatei române pentru acţiunea ei umanitară (Desăvârşirea 
unităţii nafional-statale..., vol. V, pp. 13-14). 

maghiare. Există în arhivele româneşti mii de asemenea documente originale?%. Din 
păcate, nu vom putea descoperi niciodată dacă ele au fost obţinute prin apelul la forţă şi 
la ameninţarea cu forţa, aşa cum par a le considera unii istorici maghiari, de vreme ce 
le ignoră cu desăvârşire, sau dacă ele contin şi o doză însemnată de buná-credintá. 

Cert este faptul că istoriografia română le-a preluat din prima clipă ca argumente 
irefutabile ale comportamentului civilizat, european, al trupelor române de ocupaţie. 
Nici un istoric român care a scris despre aceste chestiuni în perioada interbelică, în 
perioada comunistă sau în ultimii ani nu s-a întrebat dacă vreun maghiar putea refuza, în 
acele luni agitate din 1919 şi 1920, vreo cerere - agresivă sau nu - din partea militarilor 
români. Si în Istoria războiului pentru întregirea României a lui Constantin Kiritescu??, 
şi în lucrarea România şi războiul mondial a lui Ion Rusu Abrudeanu%0, şi în toate 
celelalte cărţi, studii şi articole apărute până în 1945 în care istoricii români, profesionişti 
şi amatori, au făcut referiri la acţiunea militară din Ungaria, fundamentul descrierii 
faptelor este cel oferit de acţiunile civilizate, caritabile, chiar providentiale pentru 
maghiari ale armatei române. 

Însuşi Gheorghe Brătianu aminteşte de eforturile generalului Holban pentru a asigura 
aprovizionarea cu alimente a Budapestei şi pentru a infrána specula?!. Totuşi, marele 
istoric, cu intuiţia şi moderatia lui recunoscute, nu cade în capcana de a-i prezenta pe 
soldaţii români ca întruchipări ale corectitudinii şi dăruirii faţă de populaţia maghiară 
învinsă. Brătianu deplânge doar faptul că „în 1920 şi 1921, mai rugineau prin gări 
locomotive şi vagoane luate din Ungaria, pe care tembelismul administraţiei nu ştiuse să 
le folosească” şi recunoaşte că „e de presupus că venind dintr-o ţară secătuită de război, 
într-una ce rămăsese ferită până atunci de prezenţa trupelor vrájmase, ofiţerii si soldaţii 
noştri, care mai dădeau în multe locuri de urmele materialului ridicat din România, au 
luat uneori mai mult decât aveau dreptul"??, Oricum, în lucrările apărute în perioada 
interbelică, mitul ostaşului român plin de solicitudine faţă de unguri este echilibrat, 
într-o balanţă imaginară, de afirmarea fără nici un fel de complexe a drepturilor noastre 
de învingători. 

În schimb, după instaurarea regimului comunist în România, istoriografia din (ara 
noastră a păstrat, într-o primă fază, o tăcere jenată în privinţa campaniei din Ungaria, 
aceasta în cazul în care nu a etichetat-o drept o acţiune imperialistă comandată de capi- 
taliştii veroşi occidentali. După impunerea înveşmântării comunismului românesc în 
straie naţionale, ocupaţia română din Ungaria a fost scoasă de la naftalină şi a devenit 
argument forte, jubilativ, al istoricilor români în conflictul istoriografic maghiaro-român. 


228. Din motive pe care nu le cunoaştem (dar bănuim că ar putea să fie legate de o încercare de 
comparaţie între ocupaţia românească din Ungaria din 1919 şi cea maghiară din Transilvania 
din 1940), generalul Ion Antonescu solicita Ministerul Afacerilor Străine, la 12 octombrie 
1940, „mărturii privitoare la acţiunea paşnică şi binefăcătoare a trupelor române la Budapesta 
în 1919”, cererea fiindu-i îndeplinită imediat (A.M.A.E., Fond 71/1914, E2, partea I, 
vol. 153, f. 132-134). 

S-a retipărit lucrarea lui Kirițescu, s-au publicat cunoscutele volume de documente, 19/8 
la români. Desăvârşirea unităţii nafional-statale a poporului român, pline de dovezi ale 
acţiunilor civilizatoare ale militarilor români in Ungaria?%. Ştefan Pascu, Ilie Ceauşescu 
şi multi alţii şi-au ascuţit pana pentru a descrie cum au avut grijă românii de populaţia 
săracă a Budapestei. 

După 1989, istoricii români au perpetuat mitul ocupaţiei româneşti condescendente, 
fie că este vorba de lucrarea, altfel excelentă, a lui Dumitru Preda, Vasile Alexandrescu şi 
Costică Prodan, În apărarea României Mari. Campania armatei române din 1918-1919?**, 
fie că ar fi în discuţie cărţulia plină de afirmaţii tranşante a lui Ioan Tepelea, 7919-1920. 
O campanie pentru liniştea Europei. Bilanfuri paradoxale”. 

În opinia noastră, nu se poate contesta faptul că ocupaţia românească din Ungaria a 
cunoscut destule aspecte pozitive şi pentru poporul maghiar. Există mărturii că intrarea 
armatei române în Budapesta a fost întâmpinată cu flori?$, Se pare că predarea capitalei 
maghiare s-a făcut printr-o înţelegere amiabilă între noile autorităţi ungare şi comandanții 
trupelor romane~’. În mod evident, armata română a trebuit să preia nenumărate sarcini 
administrative şi să se îngrijească de aprovizionarea populaţiei. Trupele române au 
trebuit să restabilească şi să menţină ordinea, să sprijine autorităţile maghiare în scopul 
reluării activităţii lor şi să acorde suportul necesar pentru reorganizarea poliţiei şi jandar- 
meriei maghiare??. La începutul lui septembrie 1919, deci la o lună de la ocuparea 
Budapestei, însuşi premierul Brătianu a dat ordin explicit ca „rechiziţiile relative la 
maşini agricole şi produse alimentare, animale, cereale etc. să înceteze, pentru a nu da 
naştere la iritatiuni în populaţie, din cauza spectrului foametei”2%. De asemenea, auto- 
ritátile române din Ungaria n-au îngrădit libertatea de întrunire, incuviintánd întrunirile 
partidelor şi împiedicând orice persecuție religioasă. Este interesant de remarcat că 
românii au ajuns să-i protejeze în Ungaria pe evrei, ţinte predilecte ale celor care îi 
identificau pe ,,israeliti” cu regimul bolşevic. Constantin Diamandy a ajuns să fie bănuit 
că este evreu, „căci ungurii nu-şi închipuiau că un român ar putea să împiedice perse- 
cutiile evreilor”?”. 

Cu certitudine cá pentru acei maghiari care simteau că, dintr-un motiv sau altul, ei 
înşişi ar fi putut să simtă rigorile aşa-numitei , Terori Albe" - acţiune deja începută la 
acea dată în teritoriile neocupate de armata română - prezenţa românilor era benefică. 

468-470, 505-507, 508-514, 518-519, 537-540, si vol. V, pp. 13-14, 18-20, 24, 391-402. 

Nu. ne indoim că adresele de mulţumiri pentru români, ca şi acelea care solicitau ca 
trupele româneşti să ocupe în întregime teritoriul ungar, venite din partea acestei categorii 
de maghiari, erau scrise din tot sufletul2!. În acest sens, ilustrativá este soarta fostului 
preşedinte formal al guvernului dominat de către bolşevicul Béla Kun, liderul social- 
-democrat Sándor Garbai: ,Detinut de către autorităţile militare române (august 1919) 
în Budapesta. Negăsindu-i-se nici o vină, se propune punerea lui în libertate. Garbai 
protestează cu ultima disperare, de teama să nu fie pe urmă luat în primire de către 
maghiarii lui Horthy şi pretinde a fi ţinut arestat mai departe, sub paza armatei române. 
Fu deci ţinut internat (la Hotel „Ungaria” din Budapesta) până la evacuarea Budapestei, 
când fu escortat în Ardeal, unde i se designează a sta în oraşul Dej. Guvernul din 
Budapesta trimite în Ardeal un agent să-l asasineze. Agentul maghiar este prins, dar şi 
Garbai este expediat in Ceho-Slovacia”2%2. 

Ín acelasi timp, zvonurile despre atrocitáti comise de románi in Ungaria, zvonuri col- 
portate de către diverşi reprezentanţi Aliati din Europa Centrală, cele mai multe de 
provenientá evident maghiará si menite a-i discredita pe románi, si-au dovedit cu timpul 
falsitatea. Spre exemplu, englezul Buxton, revenit de la Budapesta, comunica delegaţiei 
americane, la 11 august 1919, că un soldat român şi-a ucis gazda, iar în capitala maghiară 
se desfăşura o intensă represiune antibolşevică, existând informaţii despre „pogromuri” în 
timpul cărora fuseseră ucise „300-500 de persoane”?® , Nu au existat nici un fel de dovezi 
privitoare la o astfel de baie de sânge la Budapesta, ci dimpotrivă, aşa cum am mai precizat, 
mulţi oameni cu vederi de stânga din Ungaria şi-au aflat salvarea datorită armatei române. 

De asemenea, nici celebra acuzaţie formulată de către Herbert Hoover la 21 august 
1919, în sensul că românii au devalizat un spital de pediatrie din Budapesta, jaf care ar 
fi condus la moartea prin înfometare a 11 copii?%, nu a putut fi confirmată25. Delegaţia 
americană a încercat să găsească dovezi pentru a putea susţine această acuză. Reprezen- 
tantul SUA în Consiliul Suprem, Frank Polk, i-a cerut generalului Bandholtz, aflat la 
Budapesta, detalii în privinţa jafului făcut de români la acel spital. Deşi nu îi simpatiza 
deloc pe români, generalul a trebuit să recunoască : „... ei [românii] nu au jefuit spitalul 
de copii, dar au tăiat aprovizionarea obişnuită cu lapte, ceea ce-i la fel de ráu"?*6, Totuşi, 
în fapt, până şi Polk şi-a dat seama că nu „era la fel de rău”, neputându-i-se imputa 
armatei române că ţăranii maghiari nu mai doreau să-şi vândă laptele. În felul acesta, 
„dosarul” privitor la spitalul pediatric a trebuit să fie închis, în ciuda părerii de rău a 
delegaţiei americane. . 

Cu toate acestea, faptul că unele dintre acuzaţiile şi zvonurile privitoare la acţiunile 
româneşti de la Budapesta s-au dovedit false, nu înseamnă că toate informaţiile referitoare 
la români din corespondenţa Interaliată erau neadevărate. Pot fi date mai multe exemple 
în acest sens. De pildă, acelaşi general american Bandholtz raportează, la 24 august 

242. A.M.A.E., Fond 71/1920-1944, Ungaria, Relaţii cu România, 1919-1929, vol. 84, f. 9; vezi 
şi Desăvârşirea unităţii nafional-statale..., vol. IV, pp. 540-541. 

243. FR.U.S., P.P.C., 1919, vol. XI, pp. 373-374. 

244. Ibidem, vol. VII, pp. 774-775. 

245. Ibidem, vol. VIII, p. 335; medicii de la acel spital de copii au declarat in scris cá nici 
autorităţile române, nici armata n-au luat nimic de acolo, iar vieţile copiilor n-au fost nici o 
clipă în pericol. 

246. Ibidem, vol. XII, p. 696. 


144 ROMÂNIA, UNGARIA ŞI TRATATUL DE LA TRIANON. 1918-1920 


1919, că românii rechizitionaserá, cu trei zile mai devreme, „110 cai de curse”2”, iar în 
telegrama din 27 august se face referire la preluarea de către români a 120 de armásari? 9. 
Aceste date sunt confirmate, măcar şi parţial, de către Alexandru Marghiloman în 
„notele” sale politice, în dreptul datei de 6 octombrie 1919: „vizită la Cislău pentru a 
vedea toti «pur sángii» care s-au luat din Ungaria. Război la cuțite, în privinţa aceasta, 
cu Domeniile : fiecare vrea să aibă crescătorie pe seama sa”2%%. 

Un alt exemplu: tot Bandholtz notează că „la 23 august românii au preluat, fără a 
avea dreptul şi fără a emite vreo chitantá, aparate şi echipamente electrice în valoare de 
peste 220.000 de coroane de la compania Ericcson-Hungarian Electric"??. Încă din 
primele zile ale lui septembrie 1919, Ministerul de Externe din Suedia i-a trimis 
reprezentantului nostru la Stockholm, M. Arion, o notă referitoare la pagubele suferite 
de societatea Ericcson, firmă suedeză, solicitând restituirea „proprietăţii neutre”?*!, 
Ministerul român al Afacerilor Străine (M.A.S.) a cerut informaţii în legătură cu această 
chestiune de la Ministerul de Război. Marele Cartier General, organismul care a răspuns 
la 22 octombrie 1919, a recunoscut rechizitionarea de sonerii, aparate telefonice şi a 
altor materiale necesare „pentru Direcţia Generală a Poştelor, Telegrafelor şi Telefoanelor". 
Iar finalul răspunsului venit din partea Ministerului de Război este: exemplar: „Am 
onoarea a vă face cunoscut că, întrucât Comandamentul nu a fost sesizat la timp că 
societatea «Ericcson Electricităts Actien Gesellschaft» din Budapesta este suedeză, 
rechizitia rămâne bună făcută”2%2. 

De altfel, au existat mai multe ţări neutre şi chiar Aliate care s-au simţit afectate în 
mod direct de rechiziţiile româneşti. Spre exemplu, Cehoslovacia revendica, încă din 
6 septembrie 1919, două tone de lână, confiscate de armata română la Budapesta?” 
Răspunsul Marelui Cartier General către M.A.S. sublinia, la 1 noiembrie 1919, faptul că 
societățile private de la care fusese preluată lâna nu putuseră proba cu acte proveniența 
şi dreptul de proprietate asupra mărfii, Comandamentul român considerând „cantitatea 
de lână găsită ca pradă de război”2%. 

Legația Poloniei la Bucureşti solicita o cisterná ce fusese rechizitionatá din Ungaria, 
dar răspunsul românesc preciza că „prăzile de război sunt definitive şi nu pot fi resti- 
tuite”255. Misiunea militară Interaliată de la Budapesta cerea românilor să rezolve pro- 
blema celor aproximativ 20.000 1 de vin, 7.000 1 de coniac şi 440 1 de lichior ce fuseseră 
luate de la o bancă budapestană. Serviciul Intendentei al Marelui Cartier General a 
replicat. că toate rechizitiile de la banca respectivă „au fost lichidate fie prin plată, fie 
prin emiterea de bonuri regulamentare de rechizitie”, deci chestiunea era încheiată255. 

Legația olandeză a reclamat că fusese ridicate din Ungaria „60-80 de vagoane de 
tutun care aparţineau unei societăţi comerciale din Amsterdam"??, Ancheta ce a urmat 

reclamatiei respective a demonstrat că acel tutun fusese plătit şi preluat partial de către 
Consiliul Dirigent din Transilvania, armata neavând deci de-a face cu această problemă?58. 

Cetăţeanul britanic Charles Biddle se afla la Budapesta în momentul preluării oraşului 
de către trupele române. Fiind cu maşina în reparaţii la un atelier din capitala Ungariei, 
Biddle a experimentat nefericita situaţie de a suporta rigorile unui regim de ocupaţie 
militară : i-au fost luate piesele principale ale automobilului său, precum şi 260 1 de 
benzină. Sau cel puţin aşa susţinea reclamatia pe care a făcut-o la 31 decembrie 1919, deci 
după plecarea románilor??. În martie 1920, Legația britanică din Bucureşti ruga M.A.S. 
să studieze chestiunea şi să se achite despăgubirea corespunzătoare. Marele Stat-Major al 
armatei a anchetat problema, rezultatul fiind un raport, din 6 octombrie 1921, al Corpului IV 
de armată, Divizia a VII-a, încartiruită în acel moment la Bălţi. Acel raport preciza că un 
sergent şi doi soldaţi români, când au găsit maşina demontată, fără „nici un act care să 
ateste că era proprietatea unui supus britanic”, au luat motorul şi au încercat să-l transporte 
în ţară. Descoperiţi fiind de un plutonier, cei trei militari „au deteriorat o parte din 
piese”, dar locotenentul companiei a „luat toate acele piese şi le-a dus înapoi la garaj”. 
Iar în privinţa furtului de benzină, ancheta a stabilit că acuzaţia nu era întemeiată, în 
atelierul respectiv negăsindu-se nici un strop de combustibil?5. Ca urmare a acestui 
raport, Ministerul de Război al României a emis următorul aviz, la 1 august 1922: 
„Marele Stat-Major... n-a putut stabili nici o culpă în sarcina armatei române cu privire 
la această plângere, însă totuşi ar fi dispus s-o ia în consideraţie, dacă reclamantul va face 
o probă certă şi juridică a afirmațiilor sale, până în prezent nedocumentate"?8! , 

Multitudinea de cereri de restituire sau despăgubire a rechizitiilor executate de armata 
română de ocupaţie din Ungaria a determinat Ministerul Afacerilor Străine să discute 
problema într-o şedinţă a Consiliului Consultativ, un organism de conducere al ministe- 
rului, la 11 octombrie 1922. S-a decis că, „deoarece operaţiunile militare au fost începute 
din cauza atacurilor şi provocărilor ungureşti, întreţinerea armatei de ocupaţie cade în 
sarcina statului ungar”2€? şi că, din punctul de vedere al dreptului international, statul 
român nu era obligat să-i despăgubească pe ,neutrii aflaţi în zona de operaţii, nici pentru 
persoana, nici pentru bunurile lor”, pe baza faptului că „rigorile războiului se aplică 
neutrilor pe teritoriul beligerant exact ca şi locuitorilor”25. Principiul care stătea la baza 
acestei abordări era următorul: „străinii, care profită în anii de prosperitate de avantajele 
existente pe teritoriul unde sunt stabiliţi, trebuie, în timp de criză, să-şi ia partea lor la 
greutăţile ţării unde sunt aşezaţi, căci nu trebuie să existe o primă de neutralitate”’™. 
Drept urmare, atitudinea guvernului român în privinţa despăgubirilor pentru cetăţenii 
neutri era aceea că plata nu putea fi făcută decât în cazuri excepţionale, doar ca un act 
de curtoazie faţă de guvernul respectivei ţări, pentru a nu se încălca un principiu de drept 
internaţional şi pentru a nu se crea un precedent periculos. 

Problemele financiare ale statului român în perioada interbelică au limitat drastic - 
dacă nu cumva au eliminat complet - numărul „actelor de curtoazie” înfăptuite de către 
guvernele Regatului României. O ştim din evoluţia celui mai îndelungat caz privitor la 


258. Ibidem, f. 128-129. 
259. Ibidem, f. 195. 

260. Ibidem, f. 204. 

261. Ibidem, f. 195. 

262. Ibidem, vol. 163, f. 45. 
263. Ibidem, f. 46. ` 

264. Ibidem, f. 47. 


146 ROMÂNIA, UNGARIA ŞI TRATATUL DE LA TRIANON. 1918-1920 


despăgubirile cerute de un cetăţean al unui stat neutru pentru rechizitionarea bunurilor 
sale de către trupele române în Ungaria, în 1919. Alexandru Fleischl, fost supus austriac, 
devenit în iunie 1919 cetăţean danez şi apoi consul onorific al Danemarcei în Ungaria, 
s-a dovedit, sprijinit fiind şi de ţara sa de adopţie, extrem de insistent în cererile sale cu 
privire la despăgubiri, obligând autorităţile române la un efort administrativ remarcabil 
în scopul analizării cazului său255. În cele din urmă, deşi Consiliul Juridic al Ministerului 
Afacerilor Străine a recomandat, la 10 decembrie 1929 şi 4 februarie 1930, ca „prin 
intermediul Legaţiei României la Budapesta, care ar recurge in acest scop la mijloacele 
pe care le-ar găsi potrivite, să se caute pe cale particulară a se stabili o înţelegere amiabilă 
cu reclamantul pe baze rezonabile”, conducerea M.A.S. a hotărât totuşi că un astfel de 
compromis ar fi fost nefericit, în măsura în care nu existau fonduri disponibile şi, în 
plus, s-ar fi creat un precedent mult prea periculos”®. 

Exemplele de mai sus şi-au propus să evidentieze, pe de o parte, complexitatea pro- 
blemei rechizitiilor româneşti din Ungaria?%, iar, pe de altă parte, faptul că România în 
perioada interbelică a demonstrat abilităţi evidente în etalarea, cu argumente juridice, 
politice şi istorice, a dreptului învingătorului. Linia impusă de Ion I.C. Brătianu în 1919, 
de asumare a victoriei obţinute pe câmpul de luptă, a trebuit să fie urmată de toţi 
succesorii săi la conducerea României, în pofida: dificultăţilor - inerente statutului de 
„putere cu interese limitate” - cu care s-a confruntat statul român de-a lungul întregii 
perioade interbelice. 

Pe de altă parte, aceeaşi chestiune a ocupaţiei româneşti din Ungaria din 1919-1920 
este privită de către istoriografia maghiară - şi este in ultimă instanţă natural să se 
întâmple astfel - dintr-o cu totul altă perspectivă. Acţiunile armatei române sunt prezen- 
tate ca având consecinţe cel puţin tot atât de dăunătoare ca acelea determinate de „Marea 
Invazie Mongolă” din secolul al XIII-lea. Comportamentul românilor este descris ca 
fiind de o barbarie fără seamăn, regimul lor de ocupaţie abundând în atrocităţi?S8, iar 
rechizitiile lor având o valoare imensă. Costul total al ocupaţiei româneşti a fost, în opinia 
multor cercetători maghiari, unul colosal - mii de miliarde de coroane austro-ungare. 
Cum justifică istoricii maghiari astfel de asertiuni? O fac bazându-se pe o anchetă de 
mari dimensiuni pe care trupele „albe” ale lui Horthy au realizat-o imediat după ce au 
înlocuit armata română aflată în retragere“. Populaţia din Budapesta şi din celelalte 
zone ocupate de români a fost supusă unui chestionar referitor la comportamentul şi la 
daunele produse de armata română?” Rezultatele respectivului chestionar au fost con- 
siderate de toţi istoricii maghiari ca fiind oglinda fidelă a realităţii. 


265. Ibidem, f. 94, 96, 157, 187, 189-191, 200, 210, 266-268, 311-312. 

266. Ibidem, f. 329-330. 

267. Românii au ,rechizitionat" şi altceva din Ungaria: acea parte din Arhiva Ministerului de 
Interne maghiar care conţinea referiri la teritoriile unite cu România. S-au putut astfel afla, 
printre multe altele, numele informatorilor, români şi unguri, pe care Ungaria i-a avut în 
Vechiul Regat sau care dintre românii din Transilvania au acţionat împotriva unirii cu România 
(A.N.I.C., Fond Ministerul Instrucțiunii, dosar 572/1923, f. 203-205, 240-242). 

268. M. Ormos, op.cit., p. 332. 

269. Vezi Laky Dezsó, Csonka-Magyarország megszállásának kózgazdasági kárai (Prejudiciile 
economice ale ocupației Ungariei dezmembrate), Budapesta, 1923. 

270. În realitate, înregistrarea pagubelor determinate de armatele de ocupaţie s-a realizat nu numai 
pentru zonele controlate de armata română, ci şi pentru acelea ce fuseseră ocupate de armatele 
cehă, sârbă şi franceză, iar această operaţiune de înregistrare a daunelor a durat circa doi ani. 

Ultima ilustrare aflată la dispoziţia noastră a acestei viziuni maghiare o găsim într-un 
studiu al lui Istvân Csóppüs, apărut în volumul 19/1992 al revistei müncheneze „Ungarn- 
-Jahrbuch"?!, Csóppüs, aidoma tuturor predecesorilor săi, nu-şi pune nici o clipă 
întrebarea dacă cetăţenii maghiari n-au exagerat în răspunsurile lor la acel chestionar, în 
speranţa că ar putea obţine despăgubiri ; sau dacă noile autorităţi ungare n-au „cosme- 
tizat” rezultatele din dorinţa de a convinge pe artizanii păcii de la Paris că statul maghiar 
se afla în imposibilitatea de a plăti vreo sumă în contul reparațiilor de război. Dimpotrivă, 
cifrele anchetei din perioada 1919-1921 au fost considerate dovezi istorice indiscutabile, 
iar pe baza lor s-au construit teorii întregi despre urmările catastrofale pentru Ungaria 
ale ocupaţiei româneşti, uitându-se adesea a se menţiona rolul românilor în alungarea 
discipolilor lui Lenin din Câmpia Panonică, pentru a nu mai aminti de comportamentul 
şi rechizitiile înfăptuite de armata austro-ungară în cei câţiva ani ai războiului mondial, 
timp în care Puterile Centrale s-au aflat în ofensivă pe frontul răsăritean şi au ocupat 
nenumărate teritorii, inclusiv o bună parte din Vechiul Regat al României??. 

Nici un istoric serios nu poate avea pretenţia că poate calcula cu exactitate costurile 
unei ocupaţii militare ; asemenea operaţiuni trebuie lăsate pe seama politicienilor şi 
ziariştilor, singurii capabili, datorită caracterului adeseori efemer al activităţii lor, să fie 
precişi în privinţa unor lucruri prin natura lor imprecise. 

Cele prezentate mai sus ne obligă să încercăm a găsi o abordare în mai mică măsură 
maniheistă, mai nuanţată, a ocupaţiei româneşti din Ungaria. Este cert că istoria prezenţei 
armatei române în Ungaria trebuie rescrisă. Acest demers nu va putea fi însă înfăptuit 
dacă nu pornim de la o premisă fundamentală, aceea că nu trebuie să ne fie ruşine de 
istoria naţională, iar căutarea adevărului istoric nu poate dăuna niciodată vreunei cauze 
naţionale. Anumite concepţii, poate necesare în plan politic sau diplomatic la un anumit 
moment, şi-au dovedit caracterul limitat sau chiar eronat, renunţarea la ele fiind astfel 
obligatorie. Tratarea unilaterală, încă prezentă în studiul istoriei comune româno- 
-maghiare, ar trebui înlocuită cu o abordare mai relaxată, strict necesară unei înţelegeri 
mai cuprinzătoare a confluentelor istorice - fie ele tensionate sau nu - dintre români şi 
unguri. Ceea ce ne putem noi permite, în cadrul cercetării noastre actuale, este să oferim 
câteva informaţii inedite despre ocupaţia română din Ungaria, precum şi unele sugestii în 
vederea continuării investigaţiei istorice în acest domeniu. 

Cercetarea materialului de arhivă demonstrează că, în realitate, soldaţii români n-au 
ezitat nici o clipă să profite de ocazia cu adevărat istorică pe care o trăiau. Au existat 
două tipuri de rechizitii : cele „oficiale”, ordonate în mod explicit pe linie ierarhică, de 
la premierul Ion I.C. Brătianu şi până la conducătorii politici şi militari ai fortelo armate 
româneşti aflate in Ungaria, Constantin Diamandy şi generalii Mărdărescu, Mosoiu şi 
Holban ; iar cel de-al doilea tip de ,,rechizitii” era cel reprezentat de acţiunile individuale 


271. Istvân Csóppüs, The Economic Consequences of the Occupation in Hungary, 1919-1922, in 
»Ungarn-Jahrbuch”, Band 19/1991, München, pp. 143-174. 

272. Spre exemplu, un raport al Prefecturii Argeş referitor la ocupaţia străină a judeţului indica 
faptul că „unităţile de etapă austro-ungare s-au purtat mai incorect decât cele germane, 
întrucât executau rechizitiunile fără plată şi fără îndeplinirea vreunei formalităţi” ; de 
asemenea, jandarmii unguri impuneau „amenzi numeroase şi grele” pentru „aşa-zisele 

sau în grup ale unor soldati, subofiteri şi ofiţeri români, dornici să profite în mod imediat 
şi personal de victoria obținută. 

Pentru a putea dovedi existenţa acestui al doilea tip de „rechiziţii”, a trebuit să 
căutăm documente de necombătut şi de provenienţă românească. În cele din urmă le-am 
găsit. Este vorba despre diverse ordine date de unii dintre comandanții militari români 
din Ungaria, în luna august 1919, ceea ce indică şi dimensiunile perioadei în care s-a 
uzat şi în chip personal de victoria împotriva maghiarilor, pentru că, începând cu sep- 
tembrie, principalul beneficiar al rechiziţiilor a rămas doar statul român. Ne permitem 
să prezentăm in extenso unele documente, pentru a nu putea fi acuzaţi cu prea multă uşurinţă 
de tendentiozitate. Citám din ordinul 242/8 august 1919 al generalului C. Dumitrescu, 
comandantul Diviziei a VII-a: „De la trecerea pe malul drept al Tisei, am constatat cá 
disciplina trupei lasă foarte mult de dorit. Pe toate drumurile se găsesc oameni rămaşi de 
unităţile lor, care nu fac altceva decât fură, jefuiesc şi terorizează populaţia... Am găsit 
în noaptea de 7 spre 8 august a.c. cinci caporali din Escadronul de Cavalerie Divizionar 
care s-au dus să fure şi să jefuiască pe un proprietar... Este foarte regretabil că trupele 
române, care au venit aci pentru a scăpa populaţia de bolşevism, s-au transformat ele 
însele în trupe bolşevice ; este înjositor [ca] noi românii să fim consideraţi drept jefuitori 
şi bandiți, iar aşa cum trupele române au căpătat mulţumiri din partea Majestății Sale 
Regele pentru modul demn şi cavaleresc de cum au tratat populaţia maghiară până la 
Tisa, tot aşa trebuieşte să ne purtăm şi cu populaţia dintre Tisa şi Dunăre. Pentru orice 
abateri ulterioare fac răspunzători pe toti comandanții ierarhici, până la comandantul 
de regiment"??, 

După o săptămână, la 15 august 1919, generalul Dumitrescu revenea cu ordinul 265 : 
„Pentru a pune capăt abuzurilor care au început a degenera în furturi, ba chiar în jafuri, 
deoarece majoritatea populaţiei se plânge că soldaţii înarmaţi se duc şi sub ameninţarea 
cu arma îi jefuiesc luându-le banii, albituri, lucruri de valoare etc., rog pe domnii 
comandanţi de brigade să ia următoarele măsuri: 

1. Să se ducă pe la regimente şi în mod inopinat să sune alarma, să se facă apelul 
oamenilor şi să se ia măsuri contra acelora care lipsesc nemotivat... 

2. Să se sune alarma pe rând, pe regimente, iar după ce regimentele s-au adunat, să 
se inspecteze fiecare soldat în parte şi să se vadă ce sumă de bani se găseşte asupra lui 
şi ce anume lucruri de valoare. Se vor lua măsuri asupra acelora asupra cărora se vor găsi 
mai mult de 100 de coroane şi lucruri de valoare... 

3. Sunto mulţime de ofiţeri care au rechizitionat cai, fără a avea acest drept, ba chiar 
şi plutonieri care au cai şi trăsuri. Cu ocazia alarmelor se va verifica şi acest lucru, şi se 
va ordona înscrierea în registrul matricol a tuturor cailor găsiţi fără acte în regulă. 

4. Fac cunoscut tuturor că la înapoierea în ţară, personal voi inspecta trenurile la 
intrarea în ţară şi voi lua măsurile cele mai severe contra acelora care nu vor executa 
prezentul ordin"?"*, 

După încă 5 zile, la 20 august 1919, însuşi generalul Mărdărescu, comandantul 
trupelor din Transilvania, a fost obligat să intervină, prin ordinul 1.233: 

„Nenumăratele plângeri si reclamatiuni ce sosesc zilnic la Comandament, contra 
jafurilor şi abuzurilor la care s-au dedat unii ofiţeri şi grade inferioare, má indreptátesc 

să cred că autoritatea în comandă a diferiților şefi de unităţi lasă foarte mult de dorit. 
Această stare tristă de lucruri a mers până acolo că astăzi nu mai face impresia unor cazuri 
izolate, ci a unui sistem de a jefui şi a devasta. Tolerarea acestor incalificabile apucături, 
dăunătoare şi contrare spiritului de disciplină, constituie o apreciere cu totul defavorabilă 
pentru şefii unităţilor respective... Îmi exprim adânca mea nemulțumire faţă de toţi acei 
comandanţi şi şefi de unităţi care au lăsat să le scape trupa din mână şi n-au ştiut să 
înfrâneze la timp, cu toată severitatea şi asprimea legilor, aceste porniri uráte"?^, 

Se poate observa că generalii români erau extrem de nemulţumiţi de comportamentul 
prea puţin umanitar al trupelor din subordinea lor. Aprehensiunile lor se datorau nu 
numai suferințelor populaţiei civile maghiare, ci şi faptului că atitudinea soldaţilor 
români afecta în mod nefericit punerea în aplicare a ordinului imperativ pe care Ion 
I.C. Brătianu îl trimisese, la 19 august 1919, reprezentantului său din Ungaria, Constantin 
Diamandy, ordin referitor la ceea ce trebuia discutat cu misiunea Interaliatá de la 
Budapesta : 

»...Faceti, în special, să reiasă : 

a/ în afară de rechizitiile necesare întreţinerii oştirii, România cere să i se recunoască 
dreptul de a rechizitiona până la 30% din articolele existente în teritoriile ocupate pentru 
a atenua din golurile făcute de oştirile Arhiducelui şi ale lui Mackensen în teritoriile 
româneşti pe care le-au ocupat; în ţară încă inamică siguranţa ei atât de intim legată de 
prestigiul ei nu permite controlul altora, nu cred să fie exemplu între Aliati de asemenea 
proceduri ; 

b/ veţi putea indica limitele teritoriului ocupat de trupele noastre la vest de Tisa şi vă 
veţi abtine de la a le întinde prea mult; 

c/ veţi arăta imposibilitatea de a înapoia proprietarilor automobilele, caii şi trăsurile, 
altfel decât prin plata bonurilor de rechizitie, care fireşte va fi făcută o dată cu acelea ale 
bonurilor de rechiziţie emise de Puterile Centrale în România ; 

d/ căile ferate, poştele şi telegraful vor fi remise progresiv cu retragerea oştirii 
române, căci nu-şi poate nimeni închipui teritoriul ocupat cu aceste intrumente în mâna 
vrăşmaşului ; 

e/ se vor reduce rechizitiile clădirilor la minimum necesar ca trupele române să nu 
sufere din cauza lipsei de locuinţe sau să fie obligate a se risipi în cantonamente unde 
siguranţa lor ar putea fi periclitată ; 

f/ nu ne îndoim că [si] Conferinţa de la Paris va recunoaşte dreptul nostru asupra 
materialului rulant, care nu numai că ne revine ca unul ce a servit inamicul în ofensiva 
sa contra noastră şi i-a fost luat cu arma în mână, dar şi ca unul ce constituie o slabă 
restitutiune a averii noastre ; până la această lámurire a Conferinţei, ne este imposibil de 
a renunţa [la el] lăsând ungurilor un surplus, pe când România suferă atât de mult din 
cauza neputinței căilor ferate de a funcţiona ; veţi aminti că această nevoie a României, 
expusă deja de aproape un an, nu şi-a putut găsi satisfactiune din partea Aliaților şi că, 
deşi la un moment dat ni se arătase posibilitatea de a ni se da 400 de locomotive, [până 
la] urmă au fost reduse la o sută şi că din acestea, promise de aproape şase luni, abia au 
sosit până astăzi, cu cele mai mari dificultăţi, jumătate din ele ; 

g/ Comandamentul român este gata de a stabili împreună cu Aliaţii condiţiile de 
supraveghere în Budapesta, care desigur vor tine seama de siguranţa ostirii ; 


275. Ibidem, f. 202. 


150 ROMÂNIA, UNGARIA ŞI TRATATUL DE LA TRIANON. 1918-1920 


h/ Guvernul Român, fără a putea fixa o dată, va arăta Conferinţei rechizitiunile de tot 
felul făcute în timpul ocupatiunii. Cerem însă să ni se remitá şi de către unguri lista a 
ceea ce Comandamentele austro-ungare au luat de la noi, precum şi a materialului lăsat 
de armata lui Mackensen în teritoriul unguresc ; de asemenea, cerem lista materialului 
şi rechizitiunilor făcute de sârbi în Banat. În această privinţă e foarte instructiv incidentul 
Medicului General Vicol, care, precum ştie generalul Holban, a găsit la Budapesta 
material al Crucii Roşii Române, pe care reprezentanţii unguri la început voiau să-l arate 
ca fiind de altă provenienţă. 

În general vă veţi arăta foarte doritori de colaborare şi înţelegere, subliniind însă 
dreptul şi necesităţile pe care le reprezentaţi. În timpul negocierilor veţi putea ceda, 
conform instrucţiunilor deja stabilite, reducând rechiziţiile la nevoile trupelor de 
ocupaţie ; însă interesul nostru este să trageţi de timp în privința materialului care va 
fi trecut peste Tisa, primul pod fiind gata peste 4 zile. (s.n.) Într-o manieră generală veţi 
reliefa că la Conferinţa de pace s-a stabilit că «nici o recuperare definitivă nu poate avea 
loc» ; dacă, admițând legitimitatea capturilor noastre de război, Conferinţa refuză totuşi 
să le dea acestor recuperări caracterul definitiv, noi sperăm cá ea va recunoaşte, după o 
matură chibzuinţă, caracterul lor bine întemeiat ; [faptul] că este indispensabil pentru 
noi ca ea să-l admită până în acel moment şi că, sub formă de gaj, ele sunt mai în 
siguranţă în mâinile românilor decât dacă vor fi livrate inamicului de care au depins până 
acum şi care le-a dat o astfel de întrebuințare. Brátianu"?"6, 

Ne-am permis să reproducem acest document aproape în întregime - deşi el a mai 
fost publicat?” - din două motive. În primul rand, pentru că între textul aflat la dispoziţia 
noastră, provenit din Arhiva Ministerului Afacerilor Externe din Bucureşti, şi cel existent 
în volumul al IV-lea din seria 1918 la români..., extras din Fondul Preşedinţia Consiliului 
de Miniştri aflat la Arhivele Naţionale Istorice Centrale, există unele diferenţe, credem 
noi, interesante. Fragmentul pe care noi l-am subliniat prin caractere aldine, deşi prezent 
în varianta din limba franceză a textului, nu mai apare însă şi în traducerea românească. 
Iar fragmentul pe care noi l-am subliniat prin caractere aldine şi cursive nu apare deloc - 
nici în franceză, nici în româneşte - în respectivul volum de documente. Acea frază 
există însă în textul pe care noi l-am identificat la A.M.A.E. 

Există, evident, mai multe posibilităţi de explicitare a acestor neconcordante. Probabil 
este vorba doar despre nişte erori de editare neintentionate şi benigne. S-ar putea chiar 
ca cele două texte, de provenienţă diferită, să nu fie identice, eventual din cauza faptului 
că varianta aflată la Ministerul de Externe a fost modificată la Preşedinţia Consiliului de 
Miniştri, înainte de a fi expediată la Budapesta. Credem însă că cea mai probabilă 
explicaţie este aceea că realizatorii volumului de documente respectiv (sau poate cen- 
zorii ! ) au considerat cá nu este „bine” să apară scris, „negru pe alb”, în româneşte, că 
Ionel Brătianu îi cerea lui Constantin Diamandy să-i „ducă cu vorba” pe reprezentanţii 
Aliați din capitala ungară până când România ar fi fost în posesia a ceea ce dorea să preia 
din Ungaria. Altfel spus, autorii respectivului volum de documente şi-au luat munca de 
„editare” în serios, evitând în felul acesta, printr-o „nevinovată” omisiune, o posibilă 
acuzaţie la adresa românilor, întemeiată pe acest document. 

În al doilea rând, telegrama trimisă de Ion I.C. Brătianu la 19 august 1919 este 
extrem de revelatoare în privinţa felul în care premierul român concepea, în acel moment, 
misiunea armatei române în Ungaria şi relaţiile României cu marile puteri Aliate în 
legătură cu acest aspect. Primul-ministru român era foarte hotărât să-şi afirme, în 
numele ţării sale, drepturile cuvenite învingătorului. Mai precis, fiind extrem de conştient 
de faptul că victoria României împotriva Ungariei fusese una înfăptuită fără participare 
Aliată directă şi de acela că mijloacele aflate la dispoziţia Conferinţei de pace de a 
controla ceea ce se întâmpla în Ungaria şi de a bloca intenţiile româneşti erau precare, 
Brătianu nu ezita să-şi impună punctul de vedere, să valorifice şansa cu adevărat istorică 
pe care o avea statul român, mai ales că impopularitatea sa personală la Paris atinsese 
deja cote paroxistice şi nu mai avea cum să sporească. 

Cu alte cuvinte, Brătianu solicita acel „minim” de care beneficia orice învingător 
într-un război în care reuşea să ocupe teritoriul inamic : întreţinerea trupelor de ocupaţie, 
rechizitii compensatorii, în special locomotive şi material rulant, pentru ceea ce pierduse 
România în perioada 1916-1918, controlul asupra situaţiei din teritoriul ocupat. Însă 
acest „minim” obligatoriu le părea imens maghiarilor şi liderilor marilor puteri. Ungurilor, 
care nu cunoscuseră ororile războiului pe pământul propriu şi care nu se simțeau 
responsabili de declanşarea conflagrației mondiale, nu le venea să creadă cá se găseau la 
discretia atât de dispretuitilor duşmani seculari. Iar marile puteri nu se impácau cu faptul 
că, dintr-o dată, România se transformase din ruda săracă, menită a primi firimiturile de 
la ospátul învingătorilor, într-un aspirant îndreptăţit şi greu de blocat la obţinerea de 
părţi consistente din prada de război. 

Aşa cum am mai spus, va fi probabil imposibil ca cineva să contabilizeze cu exactitate 
ceea ce a pierdut statul român ca urmare a ocupaţiei germane şi austro-ungare în 
perioada 1916-1918, precum şi ceea ce a câştigat România datorită ocupaţiei din Ungaria 
din perioada august-noiembrie 1919, iar apoi până în primăvara lui 1920 din fâşia dintre 
Tisa şi graniţa stabilită de Conferinţa de pace de la Paris. Putem doar bănui că românii 
nu puteau recupera în câteva luni ceea ce pierduseră în câţiva ani, mai ales că eficienţa nu 
a fost niciodată un atribut al acţiunilor româneşti. Oricum, credem noi, este cert faptul 
că au fost luate mai multe lucruri din Ungaria decât ar sugera lucrările româneşti de istorie 
care s-au preocupat de această chestiune. Tot aşa cum, dacă am da crezare estimărilor 
maghiare cu privire la bunurile de care a fost deposedată Ungaria, atunci ar trebui să fim 
capabili să probăm transformarea României interbelice într-o ţară a cărei prosperitate s-a 
datorat în mare măsură rechizitiilor din statul vecin. Or, aşa cum bine ştim, prosperitatea 
românească dintre cele două războaie mondiale a fost mai degrabă un deziderat decât o 
realitate, iar, pe de altă parte, economia maghiară din aceeaşi perioadă s-a refăcut mult 
mai repede decât i-ar fi permis acele colosale pagube datorate ocupaţiei româneşti. 


Capitolul al V-lea 


Relaţii româno-maghiare în 1920 — semnarea 
şi ratificarea Tratatului de la Trianon 


1. Conjunctura politică europeană 
(decembrie 1919 - ianuarie 1920) 


După retragerea trupelor române din Ungaria Centrală, in a doua jumătate a lunii 
noiembrie 1919, şi mai ales după semnarea de către România, la 10 decembrie 1919, a 
Tratatelor cu Austria, cu Bulgaria şi cel privitor la protejarea minorităţilor, relaţiile 
statului român cu marile puteri s-au detensionat brusc, chestiunea românească dispărând 
în mare măsură de pe agenda forumului păcii de la Paris. În schimb, şi-au recăpătat 
anvergura alte două chestiuni, cea rusă şi cea germană, care vreme de câteva luni au 
părut a fi umbrite de evenimentele de la Budapesta şi Bucureşti. 

Deşi în decembrie 1919 încă mai existau lideri britanici şi mai ales francezi care nu 
doreau ca intervenţia Puterilor Aliate şi Asociate în spaţiul rusesc să fie abandonată com- 
plet - sau măcar ajutorul acordat de Aliați trupelor Albe! -, reuniunea Consiliului 
Suprem, desfăşurată la Londra, în perioada 11-13 decembrie 1919, a stabilit că era inutilă 
sprijinirea lui Denikin?, La această concluzie ajunseseră, din motive diferite, şi Georges 
Clemenceau, şi David Lloyd George. S-a decis că Rusia bolşevică trebuia lăsată aşa cum 
era, dar trebuia încercuită „cu sârmă ghimpată”, pentru a-i preveni expansiunea?. Era o 
confirmare a concepţiei privitoare la „cordonul sanitar” ce urma să separe Europa de 
focarul de infecţie bolşevică. Din acest „cordon” urmau să facă parte Polonia şi România, 
dar şi statele baltice şi chiar Cehoslovacia. Ruşii albi au fost lăsaţi să se descurce singuri, 
adică au fost condamnaţi la o înfrângere sigură, aceasta în ciuda cererilor disperate de 
ajutor ale lui Denikin“. Deşi francezii şi britanicii păreau a se situa pe aceeaşi poziţie în 

privinţa chestiunii ruse, deosebirile de vederi au apărut imediat. La 16 ianuarie, David 
Lloyd George a izbutit să impună Consiliului Suprem ridicarea blocadei asupra puterii 
din Rásári. Nu era o recunoaştere a regimului bolşevic, însă ridicarea blocadei Aliate 
permitea dezvoltarea comerţului cu tânărul stat sovietic, ceea ce presupunea, în fond, o 
recunoaştere de facto. Acest fapt nu era pe placul francezilor care, pe de o parte, ar fi 
dorit ca ridicarea să fie condiţionată de recunoaşterea de către regimul comunist de la 
Moscova fie şi a unei părţi din datoria rusească antebelică, iar, pe de altă parte, ei încă 
mai sperau că bolşevicii ar putea fi înlăturați de la putere‘. 

Însă diferenţele de opinie dintre liderii francezi şi cei britanici în problema rusă erau 
prea puţin semnificative în comparaţie cu cele privitoare la problema germană. Nerati- 
ficarea de către Congresul SUA a Tratatului de la Versailles afecta în mod fundamental 
întregul sistem de securitate francez, de vreme ce garanţiile britanice erau legate de cele 
americane. În octombrie-noiembrie 1919, întreaga bază a politicii de securitate a Franţei 
părea în pericol”. Au început să se înmulțească criticile unor cercuri din Franţa cu privire 
la Tratatul de la Versailles, mai ales din perspectiva faptului că Imperiul German nu se 
dezmembrase*. Fusese o campanie formidabilă în primăvara anului 1919 pentru a se 
detaşa zona renană de Germania şi pentru a se obţine suveranitatea absolută asupra 
Saar-ului. În special mareşalul Ferdinand Foch fusese neobosit în susţinerea unei frontiere 
militare franco-germane - sau chiar a uneia politice - pe Rin, iar observatorii britanici 
nu credeau că această linie politică fusese abandonată o dată cu semnarea Tratatului’. 
Drept urmare, poziţia britanică în chestiunea securităţii Franţei era una nuanţată: nu se 
respingea ab initio un sprijin pentru fostul Aliat, însă nu se dorea ca acest sprijin 
împotriva Germaniei să fie ceva de la sine înţeles, fără a se oferi nimic în schimb. Altfel 
spus, liderii britanicii aspirau la obţinerea de concesii din partea Franţei în alte zone ale 
lumii, sau mai exact ar fi dorit ca o eventuală implicare britanică fără precedent în politica 
europeană să fie urmată de acceptarea de către francezi a ascendentului britanic în ches- 
tiuni mondiale”, 

În plus, problemele cu care se confrunta Franţa au fost influențate si de evoluţiile 
politice interne. Dacă la alegerile parlamentare din 16 noiembrie 1919, partea dreaptă a 
spectrului politic, adică „Blocul Naţional”, s-a impus detaşat, obţinând 5/6 din numărul 
de voturi, scrutinul prezidenţial din ianuarie 1920 a adus un rezultat surprinzător: 
Georges Clemenceau a fost învins de către mult mai putin cunoscutul Paul Deschanel". 

Profund dezamăgit, Clemenceau s-a retras definitiv din politică!?. La 20 ianuarie 1920, 
noul premier al Franţei a devenit Alexandre Millerand, el preluând şi funcţia de ministru 
de externe”. 

Tocmai datoritá acestui cumul de posturi, Millerand a reactivat, conferindu-i noi 
valente, pozitia de secretar general al Ministerului Afacerilor Externe. Titularul acestei 
funcţii urma să conducă, în fond, politica externă a Franţei, evident sub supervizarea 
primului-ministru. Acest aspect este important din perspectiva cercetării noastre, deoarece 
acela care a ocupat această poziţie, Maurice Paléologue, a jucat un rol semnificativ în 
evoluţiile diplomatice din zona central- şi est-europeană. 

Nu în ultimul rând, divergentele de opinii dintre francezi şi britanici au fost catalizate 
de asemenea de intensa concurenţă economică dintre cele două ţări, concurenţă materia- 
lizată şi în regiunea Europei Centrale şi Răsăritene. Dar această regiune era atractivă şi 
pentru italieni. La finele lui 1919, politica italiană faţă de Ungaria a cunoscut o activizare 
ce va continua în primele luni ale anului următor. Această apropiere, ce se va arăta ulterior 
relativă, s-a datorat în principal opțiunii premierului Francesco Nitti!^. Deşi el venise la 
conducerea guvernului italian încă din iunie 1919, direcţia sa asupra relaţiilor externe 
italiene avea să devină manifestă abia după ce ministrul de externe, Tomasso Tittoni, a 
demisionat în noiembrie 1919, pretextând că, vreme de două luni, a negociat fără succes 
în privinţa chestiunii Fiume!5. Succesorul său, Vittorio Scialoja!$, s-a dovedit mult mai 
aproape de ideile lui Nitti, promovând o politică de apropiere faţă de Ungaria, politică 
ce a culminat, în februarie-martie 1920, cu încercarea de schimbare a termenilor 
Tratatului de pace dintre Puterile Aliate şi Asociate şi statul maghiar. Însă italienii nu 
s-au aflat nici un moment în poziţia de a putea modifica în mod decisiv evoluţiile politice 
şi economice din Europa Centrală şi Răsăriteană, mai ales pentru că ei înşişi se aflau 
într-o poziţie delicată pe aceste planuri. 


2. Dezbaterea Tratatului de la Trianon la Conferinţa de pace 


Relaţiile románo-maghiare de-a lungul anului 1920 au fost influențate de două procese 
semnificative : acela al dezbaterii, semnării şi ratificării Tratatului de la Trianon şi acela 
al schimbării aparente a politicii franceze cu privire la Ungaria". Cele două procese 
trebuie prezentate concomitent, deoarece între ele există conexiuni semnificative. Numai 

în felul acesta se poate explica întârzierea cu care a fost semnat Tratatul cu Ungaria : deşi 
textul era practic gata încă de la finele lui 1919, a trebuit să treacă încă o jumătate de an, 
pentru ca, la 4 iunie 1920, maghiarii să primească verdictul cu care s-a încheiat în cazul 
lor primul război mondial, ei fiind nevoiţi să-şi asume, cel puţin pe hârtie, responsabilita- 
tea înfrângerii. Această amânare a fost bine primită de noul regim de la Budapesta!5, ale 
cărui intenţii ostile faţă de statele vecine s-au manifestat încă de la sfârşitul anului 1919, 
stârnind o îngrijorare justificată la Bucuresti!®, Praga, Belgrad?" si Viena. 

De altfel, in aceastá privintá, este extrem de relevant un memoriu maghiar privitor la 
politica externá pe care trebuia sá o urmeze Ungaria, memoriu redactat in octombrie 
1919, deci inainte de retragerea románeascá de la Budapesta. Textul respectiv provenea 
din cercul apropiatilor amiralului Miklós Horthy, viitorul conducător al ţării vreme de 
peste două decenii. În acel document se aprecia că inamicul principal al noii Ungarii era 
indubitabil România. Motivele acestei afirmaţii erau dintre cele mai diverse: România 
era cea mai puternică dintre ţările vecine; ea deţinea cele mai întinse teritorii foste 
„ungureşti” ; pierdea din ce in ce mai mult simpatia Aliaților, în special cea a britanicilor 
şi americanilor ; se afla în conflicte ce păreau ireconciliabile cu Bulgaria, Iugoslavia şi 
Rusia sovietică; nu în ultimul rând, părea ameninţată de o instabilitate politică internă 
pronunţată. Drept urmare, Horthy şi cei din preajma sa preconizau că se vor putea afla 
în situaţia de a ataca România după circa doi ani, prin 1921, timp în care statul român 
trebuia izolat din punct de vedere diplomatic, iar organizaţiile iredentiste din Transilvania 
trebuiau încurajate spre a submina România Mare”. 

În continuare, memoriul maghiar preconiza relaţii temporar paşnice cu statul iugoslav, 
căruia i se atribuia un anumit rol în încercuirea României. Acest fapt nu-i împiedica însă 
pe liderii maghiari să se gândească la utilizarea în interes propriu a conflictelor interne 
din Iugoslavia, în special prin intermediul încurajării separatismului croat. De asemenea, 
deşi în acel moment Tratatul de pace era doar în fază de proiect, conducătorii maghiari 
îşi propuneau să nu-l respecte, mai ales în privinţa clauzelor de natură militară. În 
sfârşit, Horthy avea în vedere o apropiere polono-maghiară, materializată eventual într-o 
frontieră comună, încurajarea mişcărilor separatiste ale germanilor din cadrul statului 
cehoslovac şi ale „autonomiştilor” slovaci, precum şi transformarea Ungariei într-o ţară 
a ordinii, un avanpost antibolşevic al Occidentului in Europa Răsăriteană?. Deşi, evident, 
obiectivele maximale stabilite în acest document - cele grupate în jurul ideii refacerii 
unităţii teritoriale a Ungariei istorice - n-au putut fi atinse, este foarte clar faptul că 
anumite coordonate esenţiale ale politicii externe maghiare din perioada interbelică 
fuseseră trasate încă de la sfârşitul anului 1919”. 

Deşi liderii maghiari nu mai erau deloc dornici să încheie o pace care să confirme 
situaţia nefavorabilă în care se găsea statul ungar?f, ei au trebuit totuşi să-şi trimită 
reprezentanţii la Conferinţa de pace de la Paris, la începutul lunii ianuarie 1920. Se pare 
cá întârzierea cu care aceştia s-au deplasat spre Paris s-a datorat şi faptului că s-a aşteptat 
scrutinul prezidenţial din Franţa, pentru a se putea stabili orientarea politică externă a 
statului maghiar”. Rezultatele respectivelor alegeri au determinat Budapesta să adopte o 
linie politică profranceză, decizie facilitată şi de observaţia că, în Marea Britanie, 
Foreign Office-ul căpătase mână liberă în relaţiile externe?$, acest minister dezaprobánd 
indubitabil politica promaghiară a lui David Lloyd George şi a Camerei Lorzilor. 

Ajunsă în capitala Franţei, delegaţia maghiară condusă de Albert Apponyi şi-a 
prezentat scrisorile de acreditare la 14 ianuarie 1920, moment în care a înaintat forumului 
păcii opt note însoţite de anexe voluminoase ce ilustrau punctul de vedere ungar cu 
privire la termenii păcii. Iar la 16 ianuarie 1920, adică a doua zi după ce a primit în mod 
oficial proiectul de Tratat, contele Albert Apponyi a rostit, în limbile engleză şi franceză, 
un discurs? a- cărui temă centrală era aceea că Ungaria se afla într-o poziţie singulară 
printre ţările învinse, deoarece ea pierdea două treimi din teritoriu şi trei milioane şi 
jumătate de maghiari, adică o parte consistentă din totalul populaţiei care exista înainte 
de război. El a criticat refuzul de a fi audiate cererile ţării sale şi interzicerea discuţiilor 
de către Conferinţă ca fiind în întregime contrare ideilor wilsoniene. A subliniat inferiori- 
tatea culturii raselor care ocupau fostul teritoriu maghiar şi a cerut plebiscite în toate 

regiunile pierdute. Apponyi a denunţat în termeni foarte duri acţiunile înfăptuite de români 
în teritoriul ocupat?*, afirmând că „fie şi în condiţiile in care regimul naționalităților din 
fostul stat maghiar ar fi fost de o mie de ori mai rău decât susţin cei mai înverşunaţi 
dintre inamicii noştri, şi tot ar fi mult mai de preferat decât ceea ce se întâmplă în teri- 
toriile ocupate de vecinii noştri şi de trupele lor”. În final, s-a întors către reprezentanţii 
italieni, li s-a adresat in propria lor limbă şi le-a reamintit că bunele simtáminte şi 
dorinţele de libertate şi guvernare constituţională erau elemente împărtăşite şi de unguri, 
şi de italieni. 

I s-a cerut delegaţiei maghiare un răspuns până la 10 februarie 1920, dar până la acea 
dată doar replica generală a putut fi finalizată, contrapropunerile detaliate fiind prezentate 
mai târziu. Acest fapt nu a avut o prea mare importanţă, deoarece domeniul fusese 
acoperit prin notele trimise înaintea primirii termenilor păcii. 

O primă obiectie a delegaţiei maghiare s-a referit la o frază din proiectul de Tratat, 
care privea forma de guvernământ : „...fosta Monarhie Austro-Ungară a încetat să mai 
existe şi a fost înlocuită în Ungaria de un regim republican”. Maghiarii doreau să se 
elimine în întregime ultima parte a frazei şi să se statueze, pur şi simplu, că Monarhia 
îşi încetase existenţa. Aceasta nu era, susţinea delegaţia maghiară, „o chestiune de 
formă”, ci una de substanță’. Poziţia Puterilor Aliate şi Asociate în privinţa Habsburgilor 
fusese deja definită, de vreme ce ele declaraserá public că nu vor admite restauratia, iar 
această declaraţie a fost din nou publicată la 4 februarie 1920??. Dar puterile învingătoare 
nu voiau să-i oprească pe maghiari de la adoptarea unei forme monarhice de guvernământ, 
dacă ei doreau aceasta. În consecinţă, în preambulul reformulat s-a folosit cuvântul 
»Ungaria" şi s-a introdus următorul amendament : „...fosta Monarhie Austro-Ungară a 
încetat să mai existe şi a fost înlocuită în Ungaria de un regim national maghiar ”?. 

Replica generală a delegaţiei maghiare din 12 februarie 1920?^, conţinea unele para- 
grafe resentimentare şi vindicative : „Noi credem cu tărie că am dovedit că în fundamentele 


28. Răspunsul românesc la acuzaţiile lui Apponyi poate fi găsit in Desăvârşirea unităţii nafional- 
-statale..., vol. VI, pp. 58-67. 

29. A History of the Peace Conference of Paris, ed. by H.W.V. Temperley, vol. IV, H. Prowde 
Hodder & Stoughton, Londra, 1921, p. 416. 

30. A.M.A.E., Fond 71/1920-1944, Transilvania, vol. 348, f. 29; respectivul volum contine 
excelentul studiu al secretarului de legatie Zeno Câmpeanu, intitulat Frontiera româno-ungară, 
unde sunt prezentate, analizate şi „demontate” argumentele maghiare prin care erau contestati 
termenii păcii (f. 29-84). 

31. H. Temperley, op.cit., p. 417. 

32. République Tchécoslovaque. Ministère des Affaires Etrangăres, Documents diplomatiques 
concernant les tentatives de restauration des Habsbourg sur le tróne de Hongrie, aoüt 1919 - 
novembre 1921, Praga, 1922, pp. 15-16. 

33. Desăvârşirea unităţii nafional-statale..., vol. VI, Bucureşti, 1986, p. 272; de altfel, la 
sfárgitul lunii februarie 1920, adunarea nationalá maghiará, aleasá in perioada 25 ianuarie - 
13 februarie, a adoptat, la sfárgitul lui februarie, Legea I/1920, prin care s-au abrogat toate 
actele legislative din perioada guvernárilor Károlyi si Kun si s-a restaurat monarhia (William 
M. Batkay, Authoritarian Politics in a Transitional State, István Bethlen and the Unified Party 
in Hungary, 1919-1926, East European Monographs, Distributed by Columbia University 
Press, New York, Boulder, 1982, pp. 17-18). 

34. A.M.A.E., Fond 71/1920-1944, Transilvania, vol. 348, f. 49-80; The Hungarian Peace 
Negotiations... ., vol. II, pp. 5-56; H. Temperley, op.cit., pp. 418-427. ` 

Tratatului, aşa cum a fost el propus, există erori serioase, ceea ce face necesară respingerea 
proiectului în totalitate”. Principala obiectie declarată era aceea că se remodela „un 
teritoriu care de zece secole fusese o unitate politică pentru că natura îl predestinase să 
fie aşa” si că se diminua numeric sever „o naţiune a cărei coeziune fusese întărită... de 
aceste zece secole”. Rezultatul ruinării Ungariei, susțineau maghiarii, va fi apariţia unor 
noi state, cel puţin la fel de compozite, însă lipsite de orice fel de „unitate organică”. 

Frontierele, afirma textul replicii, erau trasate arbitrar, separând districte industriale 
de cele agricole şi „agravând astfel condiţiile muncii productive”. „Trăsătura caracte- 
ristică va fi transferul inevitabilei hegemonii naţionale către rasele cu un grad inferior de 
civilizatie,... ceea ce nici popoarele afectate, nici conştiinţa umanităţii n-ar putea accepta 
fără a se revolta.” Urmau alte asertiuni, la fel de tranşante: „Dezmembrarea teritorială 
a Ungariei se va realiza fără a se lua câtuşi de puţin în considerare voinţa oamenilor 
afectaţi ; ei vor fi mutati de la un stat la altul precum o cireadá e dusă din staul în stauL .. 
Numai un referendum poate stabili într-o măsură incontestabilă voinţa oamenilor”35. De 
asemenea, maghiarii au citat — ce-i drept, de efect - din replica Aliată către Austria prin 
care se respingea cererea acesteia pentru Boemia istorică: „Ele (Puterile Aliate - n.n.) 
au crezut că cel mai bine era să se conserve, pe cât posibil, frontierele istorice ale 
provinciilor ceheşti aparținătoare de Regatul Boemiei. Ele au crezut cá era convenabil ca 
populaţia de limbă germană de pe lângă aceste frontiere să rămână asociată cu poporul 
ceh,... istoria transformând cele două părţi în parteneri”. Delegaţia maghiară comenta : 
„această declaraţie este perfectă,... aceste cuvinte... se aplică cu forţă egală şi în cazul 
teritoriilor locuite de nemaghiari dar aparţinând Ungariei de zece secole”. 

Noul stat ungar era pregătit să ofere „cetăţenilor lui nemaghiari o largă autonomie 
culturală şi chiar teritorială” şi concepuse „o soluţie specială pentru Transilvania”. În 
consecinţă, delegaţia maghiară a înaintat propuneri pentru realizarea unui plebiscit care 
să fie controlat de comisii şi de o forţă militară sau politieneascá neutre, adică fără cehi, 
români sau sârbi. 

A doua parte a replicii generale conţinea o prezentare a „chestiunilor vitale”. Existau 
trei mari probleme. În primul rând, era vorba de „cazul celor 1.800.000 de maghiari 
care, deşi trăiau chiar în proximitatea teritoriului lăsat Ungariei, urmau să fie rupti de 
acesta şi livrati unei forte străine ostile”. Oraşele de lângă liniile de frontieră, susțineau 
ungurii, erau „aproape în exclusivitate maghiare”. De asemenea, s-a cerut ca teritoriul 
secuilor să fie legat de Ungaria printr-un coridor cu populaţie mixtă. Astfel, sperau 
maghiarii, ar fi fost salvat şi Clujul „cu vechile sale instituţii culturale maghiare”. 

n al doilea rând, replica maghiară comenta „dezorganizarea economică a Ungariei 
ca urmare a dezmembrării plănuite”. O soluţie provizorie era menţinerea unei uniuni 
economice pentru câţiva ani, chiar dacă varianta aceasta ar fi fost doar una paliativă. 

În al treilea rând, se cereau garanţii mai serioase în privinţa protecţiei minorităţilor, 
cu toate că delegaţia maghiară susţinea că toate aceste probleme ar dispărea dacă 
ungurilor „le-ar fi dată posibilitatea de a-şi decide soarta printr-un referendum”. 

Aceste solicitări maghiare, schitate doar în replica generală, aveau să fie suplimentate, 
completate şi repetate în zeci de memorii şi note adresate Conferinţei de pace”. În 


35. Vezi şi Ferenc Pólóskei, Hungary after Two Revolution, 1919-1922, Akadémiai Kiadó, 
Budapesta, 1988, p. 86. 

36. The Hungarian Peace Negotiations..., vol. I, pp. 130-333, vol. II, pp. 90-145; A.M.A.E., 
Fond 71/1920-1944, Transilvania, vol. 348, f. 30-48. 

acelaşi timp, statele afectate de cererile Ungariei - Cehoslovacia, România şi Regatul 
Sârbilor, Croaților şi Slovenilor - au răspuns şi ele printr-o multitudine de adrese, 
documente şi memorandumuri, pentru a contracara ,,ofensiva” maghiară”. Au fost multe 
note separate ale statelor respective, dar au existat şi unele comune. Spre exemplu, la 
24 februarie 1920, cele trei delegaţii amintite au înaintat un răspuns comun în legătură 
cu protestul maghiar referitor la granite?*. În acel document tripartit se afirma că frontiera 
fusese definitiv stabilită şi comunicată statelor interesate încă din iunie 1919. În plus, 
erau prezentate contraargumente ale unor asertiuni maghiare : se contestau continuitatea 
statului maghiar vreme de zece secole şi unitatea sa lingvistică şi naţională ; erau blamate 
eforturile de maghiarizare forţată din jumătatea de secol precedentă ; se negau unitatea 
geografică a teritoriului vizat de maghiari şi dreptul istoric, acesta din urmă văzut doar 
ca un artificiu de sustinere a imperialismului maghiar?. 

Am prezentat câteva dintre ideile delegaţiei maghiare nu pentru că ele au avut vreo 
importanţă în privinţa deciziei pe care Conferinţa trebuia s-o adopte în privinţa frontie- 
relor Ungariei, ci doar pentru a ilustra disperarea reprezentanţilor acestui stat, faptul că 
ei erau dispuşi să folosească orice mijloc aflat la dispoziţia lor pentru a-şi atinge scopul. 
Hotărârea finală privitoare la Ungaria avea să fie luată în culisele Conferinţei, singurele 
manifestări exterioare accesibile nouă fiind şedinţele Consiliului Suprem desfăşurate la 
Londra la sfârşitul lui februarie şi începutul lui martie 1920. 

La reuniunea din capitala britanică“, la 25 februarie, lordul Curzon - ministrul de 
externe al Marii Britanii din octombrie 1919" - a propus, în numele delegaţiei engleze, 
să se decidă doar în problemele majore, detaliile rămânând în sarcina Consiliului 
Ambasadorilor?. Alexandre Millerand, şeful delegaţiei franceze, a anunţat imediat că, 
în opinia sa, Conferinţa nu putea redeschide dezbaterea asupra Tratatului de pace cu Ungaria. 
Consiliul Suprem, considera el, trebuia să susţină deciziile care fuseseră deja luate cu 
privire la frontierele Ungariei şi problemele financiare“?. În consecinţă, ar fi rămas doar 
câteva chestiuni de detaliu care trebuiau transmise la Paris Consiliului Ambasadorilor. 

David Lloyd George şi Francesco Nitti s-au opus în mod ferm vederilor lui Millerand. 
Premierul britanic a pretins că nu se acceptaseră în nici un fel frontierele Ungariei, dar, 
noi ştim acum, el se înşela. Conferinţa nu numai că acceptase frontiera vestică a 
Ungariei, dar o şi inclusese în Tratatul de la Saint-Germain, semnat cu Austria cu cinci 
luni înainte, iar frontierele nordică şi răsăriteană fuseseră anunţate guvernelor interesate 
în iunie 1919. Lloyd George însă nu greşea atunci când afirma că, pentru prima oară, se 


37. A.M.A.E., Fond 71/1920-1944, Transilvania, vol. 348, f. 110-111 ; Desăvârşirea unității 
nafional-statale..., vol. VI, pp. 9-23, 85-98, 98-106, 106-116, 480-485. 

38. Desăvârşirea unităţii national-statale..., vol. VI, pp. 32-51. 

39. Vezi şi Romulus Seişanu, Principiul naționalităților, Originile, evoluţia şi elementele consti- 
tutive ale nafionalitáfii, ed. a Il-a, Ed. Albatros, Bucuresti, 1996, pp. 312-336. 

40. În mai multe rânduri, unele şedinţe ale Conferinţei de pace s-au desfăşurat la Londra, la 
cererea expresă a autorităţilor britanice. Se pare că astfel influenţa engleză asupra deciziilor 
adoptate a sporit, aşa cum însuşi David Lloyd George îi spunea secretarei şi amantei sale la 

& Row, New York, 1971, p. 204). 

primiseră opiniile ungurilor despre hotărârile ce-i priveau. El a cerut o cercetare 
minuțioasă şi lipsită de prejudecăţi în această privinţă şi la fel a facut Nitti, primul- 
-ministru italian. Deoarece Philippe Berthelot încercase să transfere justificarea criticis- 
mului maghiar la chestiunile financiare, Lloyd George a subliniat ferm că nu numai 
acestea, dar întregul proiect de Tratat trebuie reanalizat“. 

Astfel, la Londra, Marea Britanie şi Italia au ridicat din nou chestiunea maghiară iar 
ştirile despre aceste încercări au apărut în presa internaţională“. Nervozitatea a crescut 
în cercurile politice din ţările interesate, iar premierul francez a făcut tot posibilul pentru 
a o calma. În plus, situaţia României devenise din nou delicată, pentru că liderii marilor 
puteri îşi intetiserá presiunile în vederea obţinerii din partea premierului Alexandru 
Vaida- Voevod a unei date certe si cât mai apropiate pentru retragerea trupelor române de 
pe linia Tisei“ ; aceasta pentru a nu mai aminti de dificultăţile pe care delegaţia română 
le întâmpina în privinţa reglementării internaţionale a chestiunii apartenenţei Basarabiei 
la România“. Deoarece Millerand a fost obligat să se întoarcă la Paris, pentru a-şi 
îndeplini sarcinile uzuale ale conducerii guvernului, la noua sesiune a Conferinţei de la 
Londra, care a început la 1 martie, Franţa a fost reprezentată de directorul Departamentului 
de relaţii politice şi comerciale din Ministerul de Externe, Philippe Berthelot. El îşi 
îndeplinea ultima sa sarcină politică majoră, înainte de a fi obligat să se dea la o parte 
în favoarea lui Maurice Paléologue®. 

Ín acelasi timp, nu trebuie uitatá nici conjunctura internationalá in cadrul cáreia se 
desfăşurau aceste evenimente. Italienii, dorind atragerea simpatiei britanice în favoarea 
revendicărilor teritoriale de pe coasta dalmată, îşi modelaseră poziţia în conformitate cu 
cea engleză. În primele luni ale anului 1920, Anglia şi Italia au încercat să controleze 
politica franceză faţă de Germania. Spre exemplu, deşi Tratatul de ia Versailles intrase în 
vigoare la 10 ianuarie 1920, la şedinţa Conferinţei de pace din 12 februarie, David Lloyd 
George si Francesco Nitti au cerut pentru Germania concesii în domeniul economic, ca 
şi în chestiunea extrădării criminalilor de război. Astfel, în februarie-martie 1920, 
Marea Britanie şi Italia păreau dispuse să permită germanilor încălcări ale Tratatului de 
la Versailles*?. În plus, la 9 februarie 1920, Senatul american reluase dezbaterea asupra 
ratificárii pácii cu Germania, iar noul vot nefavorabil din 19 martie aproape a anulat 
sperantele ca Statele Unite sá mai poatá fi implicate in chestiunile politice europene. 
Întregul sistem de securitate francez se afla într-un impas. Acest impas a putut fi depăşit - 
şi numai în mod partial - abia în aprilie 1920, când trupele franceze au ocupat cinci 

oraşe germane din Ruhr, iar la Conferinţa de la San Remo - desfăşurată în perioada 
12-28 aprilie - s-a obţinut acceptul Marii Britanii, cel putin la nivel declarativ, pentru 
îndeplinirea completă a condiţiilor Tratatului de la Versailles™. 

Revenind la problematica Tratatului cu Ungaria, se poate spune că atmosfera şedinţei 
din 3 martie 1920 oferea puţină speranţă lui Philippe Berthelot că ar putea să-şi atingă 
telul de a nu se produce modificări semnificative în proiectul aflat în discuţie. În primul 
rând, exista o evidentă discrepantá între efectivele marilor puteri: Marea Britanie şi 
Italia erau reprezentate de către premieri şi miniştri de externe, în timp ce Franţa era 
prezentă doar cu trei funcţionari superiori din Quai d'Orsay. David Lloyd George a 
început dezbaterea prezentând principalele date etnice din documentele şi hărţile înaintate 
de Apponyi. El a enumerat grupurile maghiare care urmau să fie atribuite altor ţări, 
declarând că un total de 2.750.000 de maghiari ar fi implicat astfel „o treime din toată 
populaţia maghiară”, şi a spus că „nu va fi uşor de apărat această propunere"?!, 

Asaltul antimaghiar al lui Berthelot, potrivit căruia maghiarii fuseseră „un inamic 
hotărât, perfid şi răuvoitor înainte, în timpul războiului şi după acesta”*?, nu i-a influenţat 
nici pe premierul britanic, nici pe cel italian (Francesco Nitti). Acesta din urmă a cerut 
să se facă dreptate şi a atacat in principal ideea că Iugoslavia ar trebui să obțină 400.000 
de locuitori maghiari. Berthelot a încercat să arate că maghiarii nici măcar nu aveau o 
conştiinţă naţională. Nu există, spunea el, nici o naţiune maghiară, nici o dinastie maghiară, 
ci doar o Coroană şi 15.000 nobili luaţi de la Austria. Această apărare a Tratatului, rău- 
voitoare faţă de maghiari, a fost, în mod natural, mai putin potrivită pentru a-i dezarma 
pe britanici şi italieni decât alte argumente mai raţionale ale lui Berthelot. 

În lunga sa replic&**, Lloyd George a spus că maghiarii au fost în mod clar trataţi 
incorect. Se pare că el ar fi întrebat: „Crede cu adevărat dl Berthelot că s-ar ajunge la 
pace în Europa Centrală dacă se va descoperi după aceea că cererile Ungariei erau corecte, 
cá o întreagă comunitate a maghiarilor a fost condusă ca o turmă către Cehoslovacia şi 
România pentru că, pur şi simplu, Conferinţa a refuzat să examineze cazul maghiar ? ". 
Primul-ministru britanic credea că o asemenea eventualitate i-ar conduce mai târziu pe 
maghiari în braţele germanilor sau ale ruşilor. 

Nitti a apărat cauza maghiară („o mie de ani de unitate naţională”) pe temeiul că „o 
ultimă fortificaţie” trebuia clădită împotriva bolşevismului. Dacă Ungaria se prăbuşea - 
credea Nitti - atunci această ultimă apărare anticomunistă dispárea?. La sfârşitul dezba- 
terii, premierul britanic a anunţat încă o dată că el nu ştia nimic despre anunţarea frontierelor 
maghiare, că el nu avusese niciodată de-a face cu ele si nu luase parte la trasarea lor. 

` de altă parte, reprezentantul italian la Bucuresti a negat că revizuirea propusă urma să afecteze 

Aşa cum stăteau lucrurile, se părea că, în cazul în care Marea Britanie şi Italia îşi 
continuau acţiunea, modificarea proiectului de Tratat era inevitabilă. Dar între 3 şi 
7 martie Lloyd George a realizat o întoarcere de 180 de grade. Primul-ministru britanic 
a înţeles că greşise, cá memoria îi jucase o festă. După cum sustinuserá francezii, 
Conferinţa finalizase frontierele şi delegaţia britanică participase la această lucrare. 
Dacă ar fi dorit să continue acţiunea începută, David Lloyd George ar fi trebuit să spună 
că guvernul britanic greşise, că el şi întreaga Conferinţă greşiseră, că operaţiunea trebuia 
reîncepută. Dar premierul britanic nu intenţiona să urmeze acest curs al acțiunii’, 

În timpul unei conversații private, la 7 martie 1920, Curzon i-a indicat lui Berthelot 
că poate fi sigur de succes în privinţa chestiunii maghiare, că frontierele nu vor fi 
modificate?". Berthelot era uimit de această întorsătură a evenimentelor. A încercat să o 
explice prin fermitatea guvernului său şi prestigiul francez, dar probabil că nici el nu 
credea până la capăt această variantă. 

La 8 martie, lordul Curzon a deschis dezbaterea la reuniunea miniştrilor de externe 
declarând că orice schimbare radicală era exclusi*. Conferinţa a rezolvat cu mare 
rapiditate câteva chestiuni majore. A respins ideea ca teritoriul locuit de secui să fie legat 
de Ungaria printr-un coridor. Allen Leeper a explicat că, din cauza intereselor economice 
cehoslovace, Csállókóz-ul nu poate fi lăsat în posesia Ungariei, în timp ce propunerea 
italianului Vannutelli Rey de a lăsa Bratislava maghiarilor a fost respinsă de Berthelot. 
Toţi au acceptat cu bucurie propunerea lui Curzon de a împuternici Comisia Frontierelor 
să investigheze chestiuni de interes minor. Oricum, Berthelot a precizat imediat că 
această comisie nu putea discuta frontierele în sine’. 

Desi delegatul italian a acceptat rezolutiile şedinţei fără un cuvânt de protest, Nitti a 
refuzat să aprobe schimbarea care se produsese în absenţa sa. El i-a cerut delegatului 
italian să încerce a modifica rezoluţia adoptată“. În consecinţă, acesta i s-a adresat lui 
Lloyd George ; primul-ministru britanic a fost astfel obligat să-şi precizeze poziţia. El a 
spus că, de fapt, era de acord cu Nitti, dar după studierea documentelor a înţeles că, 
într-adevăr, frontierele fuseseră acceptate de Conferinţă în forma lor finală şi prin 
urmare nu rămânea altceva de făcut decât să fie aprobatef!. Decizia a fost, de aceea, 
în acord cu poziţia delegaţiei franceze, spre „satisfacția aliaţilor noştri cehi, români şi 
sârbi”, aşa cum a afirmat Berthelot. Francezilor le-a plăcut să creadă şi să afirme că 
acest final s-a datorat atitudinii lor enegice. În realitate, un aport cel puţin la fel de 
substantial a fost acela al lui Curzon şi al Foreign Office-ului®’, pe de o parte, si al 

inertiei lui David Lloyd George, pe de alta“. În acelaşi timp, datorită experien& in 
1919, probabil cá toti membrii Consiliului Suprem nu puteau să-l contrazică pe Berthelot 
care îi atentionase că, dacă se vor modifica graniţele Ungariei, „micile puteri vor refuza 
să semneze Tratatul, iar Consiliul Suprem nu va putea face nimic”(!)%. 

Deşi deciziile fundamentale privitoare la soarta Tratatului cu Ungaria, mai ales cele 
referitoare la frontiere s-au luat în culisele Conferinţei de pace, nu trebuie minimalizată 
nici prestaţia delegaţiei româneşti de la forumul păcii, delegaţie condusă de primul- 
-ministru Alexandru Vaida-Voevod. Intuind că, în condiţiile retragerii americane din 
afacerile europene, Marea Britanie urma să joace un rol important în finalizarea păcii cu 
Ungaria, Vaida a încercat să promoveze o apropiere româno-engleză, căutând să realizeze 
în relaţia cu Londra ceea ce guvernul român precedent al lui Ion I.C. Brătianu făcuse in 
relaţia cu Parisul. Premierul român a vizitat capitala britanică în perioada 28 ianuarie - 
3 februarie, întâlnindu-se cu David Lloyd George si alti lideri britanici şi încercând, pe 
de o parte, să atenueze ,asperitátile" create între cele două ţări de-a lungul anului 1919, 
iar, pe de altă parte, să contracareze propaganda antiromânească$5 orchestrată de către 
maghiari şi unele cercuri britanice apropiate punctului de vedere ungar®. 

Apoi, după trei săptămâni petrecute la Paris (4-21 februarie 1920), premierul român 
s-a reîntors la Londra, unde a participat la lucrările Conferinţei de pace de la sfârşitul lui 
februarie şi începutul lui martie 19209". Deşi nu a luat parte la adoptarea propriu-zisă a 
deciziilor, premierul român nu s-a mulţumit doar cu postura de spectator, el încercând să 
coaguleze în opinia publică britanică şi în presa engleză un curent de opinie favorabil 
românilor’, ceea ce ar fi putut influenţa hotărârile potentatilor ConferinţeiS”. Până la 
urmă, principalul rezultat al eforturilor depuse la Londra de către delegaţia română con- 
dusă de Alexandru Vaida-Voevod a constat în realizarea unui schimb tacit între România 
şi marile puteri : trupele române urmau să fie retrase cát mai grabnic de pe Tisa”, iar 
marile puteri urmau să recunoască unirea Basarabiei cu România”!. Se pare însă că 
atitudinea probritanică a lui Vaida i-a nemulţumit pe francezi şi a stârnit aprehensiunile 
unor forte politice de la Bucuresti”. În consecinţă, aflat încă la Londra, Vaida a fost 

schimbat de la conducerea guvernului, fiind înlocuit cu un guvern prezidat de Alexandru 
Averescu”, ministru de externe fiind în perioada martie-iunie 1920 Duiliu Zamfirescu, 
urmat de Take Ionescu”. 

În privinţa Tratatului cu Ungaria, tot ce putea face Consiliul Ambasadorilor, care s-a 
reunit la Paris la sfârşitul lui martie”, era să schiteze practic deciziile luate la Londra la 
8 martie. Ambasadorul italian a cerut o interpretare cât mai largă a textului ; britanicii 
şi francezii s-au opus. Prin contrast, interpretarea lui Curzon era aceea că nu numai 
Comisia Frontierelor, dar şi părţile interesate să poată înainta propuneri. Millerand a 
găsit acest punct de vedere acceptabil, dar cu precizarea că părţile trebuie, mai întâi, să 
cadă de acord cu modificările plănuite. Telul lui Millerand era ca întreaga chestiune să 
fie inclusă într-o scrisoare însoţitoare, care ar fi fost adăugată la textul final al Tratatului 
trimis delegaţiei maghiare. Toti au fost de acord cu includerea acestei note insotitoare. 
Delegaţia italiană a crezut că acest act reprezenta o extindere semnificativă a dreptului de 
a se face modificări, dar, în realitate, capacitatea unui text separat de a produce schimbări 
era extrem de redusă. Delegatiile britanică şi franceză au sprijinit această soluţie pentru 
că ele doreau să creeze impresia că ofereau ceva şi, în acelaşi timp, doreau să limiteze 
utilizarea practică. În privinţa formei, francezii au insistat ca scrisoarea să se refere doar 
la modificări minore. În mâinile lor, scrisoarea a servit atingerii simultane a câtorva scopuri. 
Ei au arătat-o la Praga, Belgrad şi Bucureşti, ca fiind un document care excludea chiar 
şi cea mai mică modificare fără aprobarea lor. Iar maghiarilor, francezii le-au prezentat-o 
ca o concesie importantă obținută pentru Ungaria de către guvernul francez'. 

n scrisoarea insotitoare din 6 mai 1920”, redactată de către Secretariatul general al 
Conferinţei Ambasadorilor”, Puterile Aliate şi Asociate au declarat că „ele erau animate 

de dorinţa sinceră de a lua decizii conforme cu justiţia şi cu interesele superioare pe care 
le promovează”. Dacă acele decizii nu erau în acord cu principalele contrapropuneri 
formulate de către delegaţia maghiară, aceasta se datora faptului că Aliaţii nu puteau accepta 
punctul de vedere maghiar. Erau accentuate partea din responsabilitatea declanşării 
războiului ce revenea Ungariei, acţiunile maghiare de dinainte de începerea conflagrației 
(în special anexarea Bosniei şi Herțegovinei) şi continuitatea din cadrul elitei politice 
maghiare (aluzie la contele Apponyi) ce făcea imposibilă delimitarea bruscă de trecut. Se 
respingea modificarea frontierelor, deoarece „ele [Puterile Aliate şi Asociate - n.n.] sunt 
convinse că orice schimbare a graniţelor fixate ar determina apariţia unor probleme şi 
mai neplăcute decât cele denuntate dé delegaţia maghiară”. Totuşi, „se admitea cá, în 
anumite puncte, frontiera trasată nu corespundea precis cu necesităţile etnice şi econo- 
mice” şi că „o cercetare atentă a chestiunilor respective ar putea arăta cá este necesară 
o anume schimbare"?, Dar aceste modificări nu se puteau face înainte de semnarea 
Tratatului ; abia după aceea, Comisiile pentru Delimitarea Frontierelor (numite în 15 zile 
de la intrarea în vigoare a actului) aveau posibilitatea de a raporta orice element care „nu 
corespundea cu necesităţile etnice şi economice” şi de a prezenta concluziile lor Ligii 
Naţiunilor, care îşi putea oferi bunele oficii pentru a aranja o modificare amicală. În 
concluzie, se afirma că astfel, prin puterile conferite Comisiilor de Delimitare şi prin 
retuşarea unora dintre articolele proiectului, se atinsese limita finală a concesiilor. Drept 
urmare, Tratatul trebuia semnat în cel mai scurt timp. 


3. Ungaria şi tentativa franceză de constituire 
a unei „confederaţii economice danubiene” în 1920 


În timpul războiului, cercurile guvernamentale şi oficiale franceze nu fuseseră dornice să 
dezmembreze Imperiul Habsburgic. Până la urmă, francezii au deschis calea acestei 
disolutii prin recunoaşterea Consiliului National Cehoslovac, dar existau anumite diver- 
gente în cercurile conducătoare franceze cu privire la aranjamentele din Europa Centrală 
şi Răsăriteană. Existau unele grupuri conservatoare franceze care se gândeau la o nouă 
uniune danubiană şi au criticat noile frontiere europene propuse de Conferinţă“; dar 
delegaţia franceză a sprijinit cererile româneşti, cehoslovace şi iugoslave împotriva 
Ungariei?! În ceea ce-i privea pe italieni, care se opuneau cu tărie la orice semăna cu 
refacerea Imperiului Habsburgic, aceştia erau suspicioşi în legătură cu discuţiile franceze 
despre o confederație“. Cum Franţa dorea cu orice pret să evite o unire între noua 
republică austriacă şi Germania, a apărut posibilitatea unui târg : Franţa nu va sprijini o 
uniune danubiană, dacă Italia se va opune Anschluss-ului. Bineînţeles, aceasta era doar 
o înţelegere tacitá??. 

Ungaria pare să fi fost în mare măsură ignorată de către francezi până după căderea 
regimului lui Béla Kun, dar în iarna 1919/1920 ei au început să se gândească la ea ca la 

o componentă a unei bariere împotriva Germaniei, un domeniu de interes economic şi o 
posibilă sursă de probleme dacă nu era adusă sub propria influenţă. Reprezentanţii francezi 
din regiune se temeau că Marea Britanie ajunsese acolo primat“ şi favoriza , reactionarii". 

Într-adevăr, Marea Britanie era în acel moment văzută ca protectoarea specială a 
Ungariei®. Flotila Aliată de pe Dunăre era comandată de către amiralul britanic Troubridge 
(el era şi preşedintele Comisiei Aliate provizorii a Dunării)“ ; un englez, Sir George 
Clerk, fusese trimis in Ungaria de către Consiliul Suprem pentru a rezolva complicațiile 
politice apărute după plecarea comuniştilor; secţiunea austriacă a Comisiei pentru 
Reparaţii, care în acel moment se ocupa şi de Ungaria, era condusă tot de un englez; 
amiralul Troubridge a fost acuzat de sprijinirea candidaturii la tronul maghiar a arhi- 
ducelui Joseph ; iar Înaltul Comisar Britanic, T.B. Hohler, care ajunsese la Budapesta la 
începutul lui 1920, era un vechi prieten al amiralului Horthy”. Firmele britanice erau 
printre cele mai active în Europa Centrală, sperând să facă achiziţii ieftine şi să preia 
interesele germane din zonă. Datorită acestor lucruri, desi Foreign Office-ul nu a acordat 
prea multă atenţie Ungariei, temerile franceze nu erau fără substanţă. 

Când delegaţia de pace maghiară a ajuns la Paris în ianuarie 1920, un grup de oameni 
de afaceri a ajuns aproape în acelaşi timp”: ei aveau de oferit avantaje economice şi 
sperau că Franţa va sprijini anumite modificări în Tratat. Pe la mijlocul lui martie”! au 
început negocieri intense pentru acordarea unor concesii economice importante unui grup 
de firme condus de Schneider-Creusot, în schimbul cărora, sperau maghiarii, guvernul 
francez va asigura revizuiri teritoriale pe scară largă”. Iniţiativa pare să fi fost luată de 
către Kâroly Hâlmos, un membru al grupului maghiar de oameni de afaceri, care în mod 
evident s-a considerat un intermediar politic. Versiunea maghiară a evenimentelor este 
aceea că Hálmos a obţinut de la Maurice Pal6ologue*%, secretarul general al Ministerului 

sistem antibolşevic în Europa Centrală. În schimb, nu avea încredere în forţa unui asemenea 

francez al Afacerilor Externe, o promisiune că Franţa va încuraja negocierile Ungariei cu 
vecinii săi şi o previziune că, dacă vor fi acordate concesii economice, Ungaria va deveni 
centrul unei noi combinaţii in Europa Centrală, o confederație economică danubiana™. 

După revenirea de la Budapesta, Hálmos i-a dat lui Paléologue o listă a dezideratelor 
maghiare : teritorii incluzând insula Grósse Schütt, Bratislava şi sudul Slovaciei, Rutenia, 
părţi din Transilvania, Bâcskâ şi Bârânya de Sud; de asemenea, autonomie pentru 
minoritățile din România, plebiscite în Ungaria de Vest şi Banat şi facilităţi economice 
(stabilirea libertăţii tranzitului în regiunea danubiană şi plata daunelor cauzate de ocupaţia 
românească in Ungaria)’. În replică, s-a spus că Paléologue i-ar fi înmânat lui Hâlmos o 
notă, datată 15 aprilie, prin care se puneau bazele unei înţelegeri româno-maghiare ce rezolva 
multe din dorinţele ungurilor în privinţa României, declarându-se în acelaşi timp că se 
va semna o convenţie militară şi economică franco-maghiară şi că guvernul francez îşi 
afirma disponibilitatea de a interveni în favoarea Ungariei şi de a pune în aplicare planul. 

Autenticitatea acestui document a fost mai târziu negată de către Hálmos, Paléologue 
şi o serie de cercetători”, iar el arată mai curând ca o notă maghiară decât ca una 
franceză. Potrivit maghiarilor înşişi, in toate celelalte ocazii Paléologue a oferit doar 
asigurări generale şi a spus că apropierea (rapprochement) va fi o afacere pe termen 
lung?" ; nu se oferă nici o explicaţie de ce el s-ar fi pronunţat brusc atât de tranşant şi s-ar 
fi angajat atât de strict. De fapt, Paléologue promova negocierile si o perspectivă a Ungariei 
ca jucând un rol în noua ordine central-europeană*. Dar faptul că el ar fi făcut oferte 
clare sau ar fi aprobat pretenţiile teritoriale maghiare pare mai improbabil. Când Istvân 
Csâky şi Istvân Bethlen, membri ai delegaţiei de pace maghiare, l-au înlocuit pe Hâlmos 
la masa tratativelor, după 23 aprilie şi au înaintat propuneri de natură teritorială”, ei nu 
au obţinut altceva de la Paléologue decât o asigurare că guvernul francez îşi va exprima 
dorinţa de a încuraja înţelegeri între Ungaria şi vecinii ei. 

Termenii finali ai păcii, putin schimbaţi de cei din ianuarie, au fost înmânaţi delegaţiei 
maghiare la 6 mai 1920. Ei au provocat mare agitaţie la Budapesta, dar guvernul a acordat 
multă greutate promisiunii din scrisoarea insotitoare Aliată (lettre d'envoi/covering 


sistem în relaţie cu Germania. Drept urmare, în cele câteva luni cât a influenţat politica 
externă franceză, el a neglijat relaţiile cu Cehoslovacia şi Austria şi a încercat să promoveze 
o alianţă polono-maghiaro-románá, menită a ajuta Franţa împotriva Rusiei sovietice. Cel mai 
fericit final, dintre toate cele posibile, al acestei întreprinderi ar fi fost, în opinia lui Paléologue, 
ca Franţa, bazându-se pe această alianţă tripartită, să determine prăbuşirea regimului bolşevic. 
Rezultatul ar fi fost apariţia unei Rusii naţionaliste, o „adevărată” aliată antigermană a Franţei 
(M. Ormos, op.cit., pp. 381-382). 

94. A. Orde, op.cit., p. 185. 

95. K. Hovi, op.cit., pp. 57-58. 

96. Despre acest fals, ca si despre un pretins tratat franco-maghiar din 22 iunie 1920, vezi Jacques 
Bariéty, op.cit., pp. 75-83; Viorica Moisuc, Le projet de Confédération danubienne..., 
pp. 65-74; Idem, 1920. Un fals diplomatic şi substratul său politic, in „Magazin istoric”, 
an XIX, nr. 2/februarie 1985 (reluat în Jocul periculos al falsificării istoriei, coord. Ştefan 
Pascu, Ştefan Ştefănescu, Ed. Ştiinţifică şi Enciclopedică, Bucureşti, 1986). 

97. A. Orde, op.cit., pp. 186-187; M. Ádám, The Little Entente and Europe..., pp. 61-63. 

98. K. Hovi, op.cit., p. 56. 

99. Ignác Romsics, Graf István Bethlens Konzeption eines unabhängigen oder autonomen 
Siebenbürgen, in , Ungarn-Jahrbuch", München, 15/1987, pp. 82-83. 

letter), potrivit căreia Comisiile de Delimitare a frontierelor vor avea posibilitatea să 
sugereze modificări minore. Faptul că scrisoarea era semnată de către Alexandre Millerand, 
primul-ministru francez, i-a făcut pe maghiari să o considere ca o dovadă a bunávointei 
franceze. Mai concret, francezii s-au angajat că, dacă Tratatul de pace era semnat şi 
înțelegerile economice încheiate, ei vor declara că Franţa era gata să faciliteze discuţii 
între Ungaria şi vecinii săi şi îşi oferea bunele oficii pentru orice aranjament care, fără 
a afecta structura generală a Tratatului, va corecta injustitii minore. Maurice Fouchet", 
Înaltul Comisar francez în Ungaria, a citit o asemenea schiţă de declaraţie lui Horthy şi 
miniştrilor săi la 18 mai?, cu efect încurajator ; iar Tratatul de pace a fost semnat la 
4 iunie 1920?, Semnăturile pentru partea română au aparţinut lui Nicolae Titulescu şi 
Ioan C. Cantacuzino, iar pentru partea maghiară lui Ágoston Bernárd, ministrul muncii 
şi ocrotirii sociale, şi Alfred Drasche Lâzâr, însărcinat extraordinar şi ministru pleni- 
potenţiari% 

Negocierile franco-maghiare devenind cunoscute au declanşat unele nemulțumiri 
chiar în Ungaria", iritare la Londra si Roma şi reacţii ferme în România, Cehoslovacia, 
Iugoslavia si Austria". După semnarea Tratatului de la Trianon, guvernul britanic i-a 
anunţat pe maghiari că un monopol francez asupra unor părţi semnificative ale economiei 
maghiare contravenea stipulaţiilor Tratatului de pace. Englezii le-au atras atenţia şi 
francezilor asupra acestei incompatibilitáti, amenintándu-i cu represalii economice, mai 
ales că ei oricum controlau traficul pe Dunăre!” 


100. Vezi supra, nota 77. 

101. Acest diplomat francez a fost extrem de activ în catalizarea apropierii franco-maghiare ; vezi 
M. Ádám, The Little Entente and Europe..., pp. 56-58. 

102. Pape,; and Documents relating to the Foreign Relations of Hungary (de aici înainte, 
P.D.F.R.H.), vol. I, 1919-1920, Budapesta, 1939, p. 279. 

103. F. Pólóskei, Hungary after Two Revolutions..., p. 87 ; interesant este faptul cá presa románá 
avea retineri in privinta unor concesii fícute maghiarilor in Tratat (vezi, spre exemplu, 
»Dacia” din 30 mai 1920 si ,,L'Indépendence roumaine” din 28 mai 1920), nemulţumirea 
esenţială fiind aceea că „e un tratat care impune statului învins o serie de obligaţii succesive, 
fără a stabili nici un mijloc de constrângere eficace” („Ideea europeană”, II, nr. 43/13-20 
iunie 1920, p. 3); textul Tratatului este publicat în Desăvârşirea unității najional-statale..., 
vol. VI, pp. 142-399. 

104. Albert Apponyi a refuzat să semneze şi şi-a înaintat demisia de la conducerea delegaţiei 
maghiare (din motive de „imposibilitate morală” şi datorită ,lezárii manifeste a principiului 
de liberă dispozitiune a popoarelor” - A.M.A.E., Fond 71/1920-1944, Transilvania, vol. 348, 
f. 119), Horthy desemnându-l pe Pál Teleki, ministrul de externe, pentru a semna în numele 
Ungariei, dar Millerand nu a dorit să şubrezească poziţia unui profrancez, astfel încât s-a 
ajuns la cele două personaje obscure ale căror nume vor rămâne legate de Tratatul de la 

* Trianon (M. Ádám, The Little Entente and Europe..., p. 64). De altfel, guvernul pe care îl 
reprezentau cei doi, condus de Sândor Simonyi-Semadam, era unul de sacrificiu, destinat 
doar semnării „odiosului” act; imediat după ce şi-a îndeplinit misiunea, la 26 iunie, 
respectivul cabinet a demisionat, pentru ca la 19 iulie să fie instalat un guvern al cărui şef e era 
Pál Teleki (W.M. Batkay, op.cit., pp. 20-21). 

105. V. Moisuc, Premisele izolării politice..., p. 90. 

106. M. Ádám, The Little Entente and Europe..., p. 69. 

107. Mario Toscano, L’accordo revizionista franco-ungherese del 1920, in Idem, Pagine di storia 
diplomatica contemporanea, vol. I, Giuffré, Milano, 1963, pp. 399-410. 

Este evident în zilele noastre că maghiarii au privit declaraţiile franceze în varianta 
cea mai favorabilă pentru ei. Ceea ce atrage atenţia din întreaga poveste este, într-adevăr, 
bovarismul maghiarilor, „a wishful thinking" , cum ar spune britanicii. Sir George Clerk 
comentase în noiembrie 1919 deziluzia lor că Aliaţii aveau mai multă nevoie de pace 
decât aveau ei, Nu doar Hálmos, ci şi politicienii maghiari au împărtăşit iluzia că 
pacea poate fi schimbată sau ignorată. Încercările celor din urmă de a obţine o declaraţie 
privitoare la modalităţile prin care urmau să fie îndeplinite promisiunile făcute trădează 
o îndoială referitoare la capacitatea franceză de a controla ţările vizate! - îndoială în 
mod cert justificată din perspectiva dificultății Consiliului Suprem de a controla România 
în toamna lui 1919 -, dar nu îndeajuns de multe dubii în legătură cu puterea guvernului 
francez de a face astfel de promisiuni!. Explicaţia constă, probabil, în faptul că elita 
politică maghiară era disperată şi ignorantá. Ea încă nu se întâlnise cu „Noua Europă”, 
era devotată regatului unitar al Sfântului Ştefan, iar economia se afla într-o stare de 
colaps ; astfel, s-au depăşit toate ezitările privitoare la concesii şi s-au agăţat cu disperare 
de orice speranţă de ajutor extern. 

Din punctul de vedere francez, nu exista temei pentru ostilitate de durată faţă de 
Ungaria. Franţa dorea să-şi construiască un nou sistem regional, evident profrancez, în 
Europa Centrală şi Răsăriteană şi, din punct de vedere geografic, Budapesta era un 
centru potrivit. Dar dacă maghiarii au crezut că aceasta însemna ajutor francez în 
răsturnarea păcii, atunci ei au fost victimile propriilor lor dorinţe, şi nu schimbărilor din 
politica franceză". Supradimensionarea de către liderii unguri a sprijinului Franţei a 
contribuit probabil la crearea unei coaliţii a ţărilor vecine ale Ungariei. 

Sub aspect economic, Schneider-Creuzot şi băncile franceze construiau un imperiu în 
Europa Centrală, dar cele mai importante realizări ale lor se găseau in Cehoslovacia!?, 
şi, în ultimă instanţă, francezii nu erau capabili din punct de vedere financiar să 
exploateze toate ocaziile disponibile. Ofertele maghiare - monopolul căilor ferate, al 
vămilor, controlul asupra celei mai importante bănci comerciale din Ungaria, construirea 
unui mare port comercial pe Dunăre la Budapesta ş.a. - se adresau de fapt celui care era 
dispus să plătească preţul cel mai mare. Când, în iulie 1920, britanicii au încercat să 
explice că Franţa nu avea nici o putere să promită modificarea prevederilor teritoriale din 
Tratatul de pace!?, iar înstrăinarea proprietăţilor şi veniturilor de stat era incompatibilă 


cu clauzele de reparaţii, maghiarii au cerut, pur şi simplu, contrapropunerile britanice!!4. 


108. D.B.F.P., vol:VI, p. 387. 

109. De altfel, românii şi cehoslovacii au colaborat activ în privinţa contracarării planului de 
confederație economică dunăreană. Vezi Eliza Campus, „Praga”, în vol. Reprezentanfele 
diplomatice ale României, vol. II, 1911-1939, Ed. Politică, Bucuresti, 1971, pp. 191-192. 

110. Britanicii s-au opus cu vehemenţă oricăror schimbări (G. Ránki, op.cit., pp. 14-15). 

111. K. Hovi, op.cit., pp. 62-63. 

112. A.M.A.E., Fond 71/1920-1944, Ungaria, Politica internă, 1920-1923, vol. 43, f. 320; 
vezi şi Alice Teichova, An Economic Background to Munich. International Business and 
Czechoslovakia, Cambridge University Press, Londra, 1974, pp. 92-101, 193-196; Fritz 
Weber, From Imperial to Regional Banking System, 1918-1938, în vol. Banking, Currency, 
and Finance in Europe between the Wars, ed. by Charles H. Feinstein, Clarendon Press, 
Oxford, 1995, p. 342. 

113. PD.ER.H., vol. I, p. 338. 

114. A. Orde, op.cit., p. 190; V. Moisuc afirmá chiar cá britanicii s-au conformat, inaintánd si 
ei unele oferte (Premisele izolării politice..., pp. 90-91, 96). 

Ungaria a încercat, de asemenea, să exploateze în favoarea sa războiul sovieto-polonez, 
mai ales că afinităţile maghiaro-poloneze nu erau de dată recentă'5. Însă, în cele din 
urmă, totul s-a redus la încercarea de constituire a unei alianţe polono-románo-maghiare. 
Tentativa poloneză de a aplana, în vara lui 1920, tensiunile dintre România şi Ungaria 
n-a fost respinsă de autorităţile de la Bucureşti, mai ales că Parisul susţinea explicit 
această schemă de securitate, în detrimentul celei promovate de Praga, concretizată prin 
semnarea alianţei cehoslovaco-iugoslave din 14 august 1920!!6, Ín iulie 1920, au debutat 
discuţiile directe între România şi Ungaria în legătură cu normalizarea relaţiilor dintre 
cele două ţări. În numele guvernului său, colonelul Traian Stârcea, adjutant regal, 
reprezentantul României la Budapesta, a oferit guvernului maghiar posibilitatea stabilirii 
de relaţii diplomatice - la nivel de legatie - chiar înainte de ratificarea Tratatului de pace 
de la Trianon, fapt neacceptat de către Cehoslovacia şi Iugoslavia. Bucureştiul a cerut la 
7 august 1920 sprijin francez pentru acest proiect"’, iar Paléologue l-a acordat, dar, în 
acelaşi timp, a atentionat guvernul maghiar să nu ridice de la început chestiuni teritoriale 
şi politice. Potrivit unui raport oficial maghiar'?, „insistența nepotrivită asupra acestor 
cereri va conduce cel mai probabil România în afara cursului favorabil nouă, care este în 
mod evident asumat sub presiune franceză, şi o va forţa pe ea să intre complet în mâinile 
cehilor şi sârbilor, în timp ce în jurul nostru se va închide cercul”. În această situaţie, 
continua raportul, sarcina principală a politicii externe maghiare era să spargă incer- 
cuirea, şi aceasta putea fi realizată doar prin intermediul unei înţelegeri cu românii. 

Până la urmă, guvernul maghiar, care nu avea decât o singură preocupare - teritoriul 
pierdut -, a înţeles că negocierile nu puteau decât să eşueze, deoarece antagonismul era 
implacabil. În timp ce România nu dorea să discute altceva decât probleme juridice, 
economice şi civice, principalul subiect al cabinetului maghiar era rectificarea frontie- 
relor : referindu-se la aceea lettre d'envoi din 6 mai, el a cerut concesii teritoriale. 
Acestea au fost respinse în mod ritos de către români, care au argumentat că, în opinia 
lor, scrisoarea lui Millerand nu era parte a Tratatului de pace şi, în consecinţă, nu fusese 
semnată de către ei. Nici atunci şi nici mai târziu, România - ca de altfel şi Cehoslovacia, 
şi Iugoslavia - nu a arătat vreo disponibilitate de a discuta problema teritorială!!?. 

Evolutiile politice din regiunea Europei Centrale şi Răsăritene aveau să sufere 
modificări serioase în septembrie 1920. Două au fost evenimentele care au determinat, 
în mare măsură, aceste schimbări. În primul rând, polonezii au reuşit să respingă ofensiva 
sovietică!20, fapt ce le-a permis să privească mai relaxaţi propunerile maghiare de alianţă. 


115. P. Wandycz, France and Her Eastern Allies..., pp. 190-192; Janusz Cisek, The Beginnings 
of Joseph Beck's Diplomatic Career: The Origins of His Mission to Admiral Horthy in 
October 1920, in „East European Quarterly", XXVII, no. 1/1993, pp. 130-131. 

116. P.D.F.R.H., vol. I, pp. 332-333, 445; A.M.A.E., Fond Dosare speciale, Problema 71/ 
1920, Polonia, Relatii cu Ungaria, vol. 40/1, f. 1. 

117. Vasile Netea, „Budapesta”, in vol. Reprezentanjele diplomatice..., p. 163. 

118. M. Ádám, The Little Entente and Europe..., pp. 81-82. 

119. Deşi încă de la sfârşitul lunii septembrie 1920 se încheiaseră principalele formalităţi, insár- 
cinatii cu afaceri, András Horyi şi Traian Stârcea şi-au prezentat scrisorile de acreditare abia 
la 25 ianuarie şi, respectiv, 19 februarie 1921 (V. Netea, op.cit., pp. 165-166). Până la urmă, 
şeful Legaţiei Ungariei la Bucuresti a devenit baronul Rubido Zichy. 

120. La 12 octombrie 1920, s-a stabilit o linie de armistițiu favorabilă polonezilor, fapt confirmat 
ulterior în cadrul Păcii de la Riga din martie 1921 (D.B.F.P., vol. VIII, p. 796; K. Hovi, 
op.cit., p. 53). 

Deşi partea ungară a continuat să insiste vreme de câteva luni în privinţa unei combinaţii 
fie polono-maghiare, fie polono-maghiaro-románe, conducătorii polonezi au început, pe 
de o parte, să-şi dea seama că intenţiile maghiare nu erau complet dezinteresate, iar, pe 
de altă parte, să realizeze faptul că, din perspectiva pericolului bolşevic, „drumul de la 
Varşovia spre Budapesta trecea prin Bucureşti”. Altfel spus, apropierea de România era 
mai importantă pentru statul polonez decât orice fel de afinități istorice cu maghiarii. Iar 
aceştia din urmă aveau o singură şansă de a se alătura unei deja preconizate alianţe 
polono-románe: să-şi reglementeze diferendele cu românii, bineînţeles în condiţiile 
stabilite de către liderii de la Bucureşti!?!. De altfel, acesta a fost şi cursul urmat de 
liderii de la Budapesta în ultima parte a anului 1920!2, însă normalizarea relaţiilor nu s-a 
putut realiza, divergentele fiind mult prea substanţiale. 

Iar în al doilea rând, la Paris s-au produs transformări în echipa de conducere, ceea 
ce a antrenat şi modificări ale politicii externe a Franţei. Datorită demisiei pe motive de 
sănătate a preşedintelui Paul Deschanel, Alexandre Millerand a devenit preşedinte al 
Republicii!23, Georges Leygues a preluat funcţiile de premier şi ministru de externe, iar 
Maurice Paléologue a demisionat de la Quai d’Orsay'* si a fost înlocuit de Philippe 
Berthelot!25. Au apărut aproape imediat semnele unei schimbări în politica franceza'°. 
Francezii au continuat să încurajeze înţelegerea polono-română, pe care Take Ionescu 
spera s-o vadă ca parte a unei combinaţii între toate statele victorioase din Europa 
Centrală şi Răsăriteană'2. Însă noua echipă de la conducerea Ministerului de Externe 
francez avea o atitudine mai favorabilă faţă de încercările de extindere a alianţei ceho- 
slovaco-iugoslave şi asupra altor state din regiune!%. Francezii au susținut planul lui 
Take Ionescu, pe care acesta l-a prezentat în cursul vizitei sale de la Paris din toamna 
anului 1920!%. Mai mult decât atât, în ultimele luni ale anului 1920, politica franceză a 


121. A.M.A.E., Fond Dosare speciale, Problema 71/1920, Polonia, Relaţii cu Ungaria, 
vol. 40/1, f. 10. 

122. Ministrul de externe maghiar, Istvân Csâky, îi comunica, la 30 octombrie 1920, lui Josef 
Beck, trimis de către Pilsudski într-o misiune specială la Horthy, că Ungaria dorea, în ciuda 
tuturor dificultăţilor, să se apropie de România, fiind chiar de acord ca Polonia să garanteze 
frontiera româno-maghiară. Csáky mai spunea că, dacă românii vor face un „gest de 
bunăvoință”, Budapesta va face presiuni asupra maghiarilor din Transilvania, pentru ca 
aceştia „să-şi modereze poziţia” (J. Cisek, op.cit., p. 138). 

123. Paul Lesourd, Les Présidents de la République dans | "Histoire de la France, Paris, 1960, p. 129. 

124. P.D.F.R.H., vol. I, p. 668. 

125. În privinţa orientării politice şi a stilului acestui diplomat, vezi Richard Challener, The French 
Foreign Office. The Era of Philippe Berthelot, în vol. The Diplomats, 1919-1939, I, ed. by 
Gordon Craig and Felix Gilbert, Princeton University Press, Princeton, 1984, pp. 65-78. 

126. Vezi A.M.A.E., Fond Mica Înţelegere, vol. 3, f. 55. 

127. P. Wandycz, France and Her Eastern Allies..., pp. 201-207 ; Desăvârşirea unităţii național- 
-statale..., vol. VI, pp. 454-469. 

128. Diplomatul român acreditat la Varşovia, Alexandru Florescu, comenta faptul că ministrul 
Franţei în Polonia i-ar fi declarat că atitudinea Parisului faţă de o eventuală alianţă a cinci 
state din centrul şi răsăritul Europei s-a schimbat: „rezultă în realitate o recunoaştere 
oficială a faptului că Franţa nu a sprijinit la început această idee” (A.M.A.E., Fond Dosare 
speciale, Problema 71/1920, Polonia, Relaţii cu Ungaria, vol. 40/1, f. 14). 

129. A.M.A.E., Fond Mica Înţelegere, vol. 4, f. 5-7, 14-15. De altfel, planul lui Take Ionescu 
a fost bine primit şi la Roma (Ibidem, f. 16-17; Eliza Campus, Mica Înţelegere, ed. a II-a, 
Ed. Academiei Române, Bucureşti, 1997, pp. 56-57). Nu însă şi la Varşovia, la începutul lui 

fost aceea de a realiza un bloc compact, format din statele din regiunea Europei Centrale 
şi Răsăritene, liderii francezi sperând chiar că Mica Înţelegere s-ar fi putut extinde 
pentru a cuprinde Austria si Ungaria". 

- Parisul le-a comunicat maghiarilor cá nu exista vreo intenţie franceză de subminare 
a Ungariei, dar se dorea ca Tratatul de la Trianon să fie ratificat!”!. Maghiarii au facut 
mari eforturi să obţină concesii şi asigurări preliminare, în special referitoare la armată, 
comisiile de frontieră şi o secţiune separată a Comisiei pentru Reparaţii. Dar Aliaţii au 
refuzat orice schimbare semnificativă, promițând doar că ei vor cere statelor succesoare 
să-i trateze cu moderație pe foştii cetăţeni maghiari şi cá vor fi luate măsuri pentru 
îndeplinirea promisiunii din scrisoarea Aliată din 6 mai, cu privire la ajustări minore ale 
frontierelor!?. Aceste asigurări au fost date şi, la 15 noiembrie 1920, Adunarea Naţională 
Maghiară a consimţit, într-o atmosferă sumbră, să ratifice Tratatul de la Trianon!%, care 
la începutul anului următor a devenit Legea XXXIII/192113%. 


4. Tratatul de la Trianon 


Tratatul de la Trianon dintre principalele Puteri Aliate şi Asociate şi Ungaria, semnat la 
4 iunie 1920, a fost un act internaţional de o importanţă şi o complexitate deosebite, ale 
cărui urmări pot fi identificate până în zilele noastre. Spaţiul cercetării noastre nu ne 
permite să facem o analiză detaliată şi un comentariu extins asupra textului Tratatului ce 
cuprinde 364 de articole. Ceea ce putem însă face, hic et nunc, este o prezentare succintă 
a unora dintre prevederile documentului, în special a acelora care făceau referire directă 
la România, la relaţiile pe diverse planuri dintre statul român şi cel maghiar, şi care au 
influenţat semnificativ raporturile româno-ungare, precum şi acelea pe care cele două 
ţări le-au avut cu alte state din regiune şi cu marile puteri în perioada dintre cele două 
războaie mondiale. 


noiembrie 1920, când vizita ministrului român de externe s-a încheiat cu un eşec, polonezii 
refuzând alăturarea la aranjamentul propus de partea română (Desăvârşirea unităţii național- 
-statale..., vol. VI, pp. 454-466; J. Cisek, op.cit., p. 135; Constantin Iordan, România şi 
relaţiile internaţionale din Sud-Estul european : probleme ale păcii, securităţii şi cooperării 
(1919-1924), Ed. All, Bucuresti, 1999, p. 94). 

130. K. Hovi, op.cit., p. 110. 

131. La 10 noiembrie 1920, a expirat si ultimul termen cánd compania francezá Schneider-Creuzot 
putea să finalizeze opţiunea sa referitoare la preluarea controlului asupra căilor ferate 
maghiare (V. Moisuc, Premisele izolării politice..., p. 101). 

132. A. Orde, op.cit., p. 194. 

133. Senatul României a ratificat Tratatul de la Trianon la 17 august 1920, iar Adunarea Deputaţilor 
la 26 august 1920 („Monitorul Oficial”, nr. 136/21 septembrie 1920); Marea Britanie şi 
Italia au ratificat tratatul cu Ungaria în mai 1921, iar Franţa abia în iulie 1921 (V. Moisuc, 
Tratatul de la Trianon - consacrarea internaţională a legitimităţii Unirii Transilvaniei cu 
România, în „Anale de Istorie”, an XXII, nr. 3/1976, p. 56; Idem, Premisele izolării 
politice..., p. 117). Despre discuţiile din Parlamentul de la Bucureşti, prilejuite de ratificarea 
Tratatului de la Trianon, vezi Ion Bitoleanu, Politica externă a României Mari în dezbaterile 
Parlamentului, 1919-1939, Ed. Mondograf, Constanţa, 1995, pp. 74-84. 

134. La Hongrie dans les relations internationales, Budapesta, 1935, p. 337. 

Alcătuit din 12 părţi, Tratatul de la Trianon începea, aidoma tuturor celorlalte Tratate 
de pace semnate la Conferinţa de pace de la Paris din 1919-1920, cu Pactul Societăţii 
Naţiunilor, adică materializarea ideii preşedintelui american Woodrow Wilson cu privire 
la necesitatea unui organism internaţional ce trebuia să simbolizeze „noua ordine 
mondială” de după prima conflagrație planetară şi să reprezinte un fel de panaceu pentru 
toate problemele internaţionale care ar fi rămas în suspensie sau ar fi apărut după ce 
opera artizanilor păcii de la Paris va fi fost încheiată. 

Partea a doua a Tratatului era dedicată frontierelor noii Ungarii. Pe lângă detaliile 
referitoare la traseele ce trebuiau urmate de către graniţele dintre statul maghiar şi statele 
vecine - Austria, Cehoslovacia, România şi Regatul Sârbilor, Croaților şi Slovenilor -, 
se mai stabilea, prin articolul 29, că trasarea pe teren urma să fie făcută de către nişte 
Comisii de Delimitare ce trebuiau să-şi înceapă activitatea în termen de 15 zile de la 
intrarea în vigoare a Tratatului. Hotarele Ungariei erau cele pe care le stabiliseră comisiile 
de experţi ale Conferinţei de pace încă din primăvara anului 1919. Cu alte cuvinte, nici 
interludiul comunist din Ungaria, nici ocupaţia românească din toamna anului 1919, nici 
eforturile delegaţiei maghiare şi ale liderilor maghiari din primăvara anului 1920 n-au 
influenţat în mod decisiv fruntariile statului maghiar. Singura modificare semnificativă 
viza teritoriul numit Bürgenland, atribuit Austriei!55. De altfel, această componentă a 
Tratatului a dovedit cea mai mare durabilitate dintre toate. Practic şi în momentul de faţă 
graniţele Ungariei sunt extrem de asemănătoare cu cele stabilite prin Tratatul de la 
Trianon. Dacă proba timpului este una ce poate fi adusă în sprijinul demonstrării 
conectării la realităţi a unui act internaţional, atunci această parte a Tratatului semnat la 
4 iunie 1920 a fost cea care a primit validarea oferită de faptul că de-a lungul întregului 
secol XX frontierele Ungariei au rămas cvasiintacte. 

Din partea a treia a Tratatului, intitulată „Clauze politice europene”, merită amintit 
articolul 45: „Ungaria renunţă, în ceea ce o priveşte, în favoarea României, la toate 
drepturile şi titlurile asupra teritoriilor fostei Monarhii Austro-Ungare, situate dincolo de 
fruntariile Ungariei”. Prin articolul 46 erau stabilite componentele Comisiilor de Delimitare 
a graniţelor; spre exemplu, frontiera româno-maghiară urma să fie trasată de către o 
Comisie alcătuită din şapte membri, cinci Aliați, un român şi un maghiar. Prin arti- 
colul 47, România se angaja să semneze un Tratat privitor la protejarea minorităţilor de 
rasă, de limbă şi de religie - ceea ce, în fapt, făcuse încă din decembrie 1919 -, precum 
şi să ocrotească „libertatea tranzitului şi să aplice un regim echitabil comerţului cu 
alte naţiuni”. 

Articolele 54-60 reprezentau angajamentele luate de statul maghiar în vederea prote- 
jării minorităţilor naţionale din Ungaria, iar articolele 61-66 erau clauze referitoare la 
naţionalitate şi cetăţenie, cele care ulterior aveau să dea naştere la complicata „afacere a 
optantilor". Prin articolul 73 se stabilea că independenţa Ungariei este inalienabilă, „atât 
timp cât Consiliul Societăţii Naţiunilor n-a decis altfel”. Cu alte cuvinte, Ungaria nu 
putea renunţa la independenţa sa decât cu acceptul marilor puteri reprezentate în Consiliul 
Societăţii Naţiunilor. Era un fel de reasigurare a faptului că reconstituirea, într-un fel sau 


135. Ulterior, într-o parte a acestei regiuni, în jurul oraşului Sopron, s-a desfăşurat un plebiscit 
care a hotărât atribuirea respectivei zone Ungariei (vezi B. Hamard, Le transfert du Biirgen- 
land à l'Autriche 1918-1922, un arbitrage international de l'apres-guerre, în „Revue historique", 
tome CCXCIV, 2/1995, pp. 285-305). 

altul, a Monahiei Bicefale nu se va putea face decât dacă şi Parisul, şi Londra, şi Roma 
erau de acord cu o asemenea operaţiune. Prin articolul 74, Ungaria recunoştea în 
totalitatea lor frontierele Austriei, Bulgariei, Greciei, Poloniei, României, Iugoslaviei şi 
Cehoslovaciei ; iar prin articolul 77, Ungaria se angaja să remită fără întârziere guver- 
nelor Aliate şi Asociate interesate toate arhivele, registrele, titlurile şi documentele de 
orice natură ce aparţineau administratiilor civile, militare, financiare sau judecătoreşti 
din teritoriile cedate. 

Partea a cincea (articolele 102-143) era intitulată „Clauze militare, navale şi aeriene”, 
fiind dedicată dezarmării, în termen de trei luni de zile, a Ungariei învinse. Este 
segmentul - nu unicul, dar poate unul dintre cele mai importante - din Tratatul de la 
Trianon, a cărui aplicare completă nu a putut fi realizată niciodată. Era desfiinţat serviciul 
militar obligatoriu, instituindu-se o armată bazată pe voluntariat (articolul 103). Ea trebuia 
să cuprindă maximum 30.000 de oameni, dintre care cel mult 1/20 ofiţeri şi 1/15 sub- 
ofiţeri (articolul 104). Era interzisă mobilizarea, ca şi existenţa vreunor organisme 
militare paralele cu cele oficiale (articolele 105-106). De asemenea, numărul jandarmilor, 
agenţilor vamali, paznicilor silvici şi al agenţilor de poliţie nu putea depăşi numărul 
celor care exercitaseră aceste funcţii, pe teritoriul „actual” al Ungariei, în 1913 (articolul 
107). Şcolile militare trebuiau să-şi adapteze cifrele de şcolarizare în raport cu ,,vacantele 
produse în cadrele ofiţerilor” (articolul 111), iar nici o altă instituţie de învăţământ sau 
societate sportivă nu trebuia să se ocupe de vreo chestiune militară (articolul 112). 

Articolul 113 stabilea cotele de armament atribuite Ungariei, articolul 114 preciza că 
stocul de muniții urma să se afle sub control Aliat, iar articolul 115 obliga statul maghiar 
să-şi producă întregul material de război într-o unică uzină de stat. Ungaria nu avea 
dreptul să importe sau să exporte material militar (articolul 118), tot aşa cum îi erau 
interzise unele arme : aruncătoarele de flăcări, gazele de luptă, blindatele (articolul 119), 
marina militară (articolele 120, 122, 124) şi aviația militară (articolul 128). 

Articolele 133-136 erau dedicate înfiinţării Comisiei Interaliate de Control, organism 
cu sediul la Budapesta, care avea misiunea de a monitoriza aplicarea clauzelor militare, 
navale şi aeriene pe întregul teritoriu maghiar, trebuind să beneficieze de „concursul 
guvernului ungar”, ca şi de stipendiile pe care acesta era obligat să le plătească. În 
sfârşit, Ungaria trebuia ca, în termen de trei luni de zile, să-şi modifice legislaţia şi s-o 
adapteze clauzelor militare ale Tratatului (articolul 140) ; statului maghiar îi erau interzise 
misiunile militare din străinătate, cetăţenii maghiari neputând să intre în vreo armată 
străină ; iar Ungaria se obliga să se supună oricărei anchete pe care Consiliul Ligii 
Naţiunilor ar fi socotit-o necesară. 

Partea a opta a Tratatului de Trianon - „Reparaţii” - debuta prin afirmarea responsa- 
bilităţii Ungariei pentru declanşarea războiului mondial, de unde decurgea şi responsabili- 
tatea ei pentru „pierderi şi pagube” (articolul 161). Deşi se recunostea că resursele 
Ungariei nu erau suficiente pentru reparaţii complete, totuşi Ungaria îşi lua angajamentul 
să „repare” toate pagubele, începând cu cele ale populaţiei civile (articolul 162). Cea 
care urma să stabilească suma ce avea să fie plătită de către Ungaria, şi în plus să 
analizeze resursele şi capacitatea de plată a statului maghiar, în vederea realizării unor 
reeşalonări era omnipotenta Comisie a Reparaţiilor (articolele 163-164, 181). 

În partea a noua, intitulată „Clauze financiare”, prin articolul 180, „se stabilea un 
privilegiu de rangul întâi asupra tuturor bunurilor şi veniturilor Ungariei, pentru plata 
reparațiilor si a altor sarcini”. Articolul 181 stabilea că Ungaria urma să achite costul 

total al întreţinerii tuturor armatelor Aliate şi Asociate aflate în teritoriile ungare după 
armistițiul din 3 noiembrie 1918, iar articolul 183 preciza ordinea în care statul maghiar 
urma să facă plăţile. La articolul 186 se făceau referiri la aşa-numita „cotă de eliberare” : 
„statele succesoare” ale Monarhiei Austro-Ungare trebuiau să preia câte o cotă-parte din 
datoria publică ungară de la 28 iulie 1914, ca şi din reparaţiile datorate de către 
Austro-Ungaria. Aceste cote trebuiau scăzute din datoriile pe care Ungaria le avea faţă 
de statele respective. De asemenea, deoarece statele succesoare mosteneau toate bunurile 
şi proprietăţile statului maghiar şi ale Coroanei maghiare aflate pe teritoriile ce le 
reveniseră prin Tratat, valoarea acestor bunuri şi proprietăţi (cu excepţia şcolilor şi 
spitalelor) trebuia scăzută din reparaţiile datorate de Ungaria. În sfârşit, prin articolul 
199 se stabilea că statul maghiar nu era obligat să asigure pensiile pentru foştii cetăţeni 
maghiari, care acum deveneau cetăţenii altui stat. 

În partea a zecea a documentului - „Clauze economice” - se statua principiul 
egalităţii de tratament vamal în privinţa comerţului ungar (articolele 200-202), ca şi 
faptul că orice favoare acordată de Ungaria vreunuia dintre statele Aliate trebuia extinsă 
imediat la toate statele Aliate (articolul 203). Prin articolul 205 se încuraja realizarea 
unui aranjament vamal între Ungaria, Austria şi Cehoslovacia, dar numai pentru următorii 
cinci ani, iar prin articolul 207 se promova o reglementare temporară între Cehoslovacia, 
Ungaria şi Polonia în chestiunea cărbunilor. Tot la articolul 207 se stabilea că în 
următoarele şase luni de la intrarea în vigoare a Tratatului, statele succesoare (Polonia, 
România, Iugoslavia, Cehoslovacia, Ungaria şi Austria) trebuiau să negocieze convenţii 
comerciale bilaterale, Comisia Reparaţiilor putând să intervină pentru a „urgenta” 
încheierea respectivelor acte internationale. În articolul 216 se stabilea că, dacă Ungaria 
va face comerţ internaţional, ea nu putea să se bucure de „drepturile, privilegiile sau 
imunitátile suveranităţii”. 

Articolul 225 anula toate tratatele, convențiile şi înțelegerile semnate de către 
Monarhia Austro-Ungară cu celelalte state care făcuseră parte din coaliția Puterilor 
Centrale, iar articolul 227 anula actele semnate de Austro-Ungaria cu Rusia sau România 
înainte de 1914 sau în perioada 1914-1920. Prin articolul 239 se instituiau „tribunalele 
arbitrale mixte” ce trebuiau să rezolve eventualele litigii apărute în urma aplicării 
Tratatului de pace. 

În cadrul părţii a XII-a -,,Porturi, căi pe apă şi cái ferate"-, articolele 275-291 
reprezentau clauze privitoare la Dunăre, care era declarată internaţională de la Ulm până 
la vărsare (articolul 275). Erau stabilite o Comisie Internaţională provizorie a Dunării 
(Statele Unite, Marea Britanie, Franţa şi Italia) şi una europeană (Marea Britanie, Franţa, 
Italia şi România) (articolele 284, 285). Prin articolul 294 i se asigura Ungariei „ieşire 
la Marea Adriatică”, altfel spus libertatea de tranzit pe anumite drumuri comerciale ce 
traversau statul iugoslav. Iar articolul 302 permitea României să utilizeze, vreme de zece 
ani, tronsonul din linia de cale ferată Salonta - Arad ce intra pe teritoriul maghiar. 


* 


„Mai bine un sfârşit cu groază, decât o groază fără sfârşit”, spune un proverb 
francez. Valabilă adeseori, această idee probabil nu este acceptată de către cei mai mulţi 
dintre maghiari atunci când se gândesc la Tratatul de la Trianon, semnat la 4 iunie 1920, 
între Ungaria şi Puterile Aliate şi Asociate învingătoare în primul război mondial. Ceea 

ce s-a consfințit la Trianon a părut - şi încă mai pare - pentru majoritatea poporului 
maghiar un blestem nemeritat, un cataclism incredibil de brutal sau, în cel mai bun caz, 
un coşmar, un vis urât care va trebui să se încheie cândva. Nu suntem în măsură să vedem 
ce se va întâmpla în viitor, pentru a valida sau a respinge asemenea opinii, din simplul 
motiv că partea ce va urma din Istoria cu majusculă nu poate fi comprehensibilă pentru 
noi. Putem doar aspira la înţelegerea, inevitabil limitată şi permanent nuanţabilă, a unora 
dintre evenimentele trecutului. 

Din punct de vedere românesc, Tratatul de la Trianon nu a stârnit o reacţie opusă faţă 
de cea maghiară, adică un entuziasm fără limite. Nemulțumirea principală era aceea cá 
Tratatul nu era însoţit de mijloacele care să-l fi făcut intangibil. Abia pe măsură ce 
revizionismul maghiar devenea din ce în ce mai activ şi mai periculos, românii au înţeles 
că Tratatul era fundamental pentru ei şi că trebuia apărat, în ciuda faptului că nu conţinea 
tot ceea ce ar fi dorit reprezentanţii naţiunii române. 


Încheiere 


În opinia noastră, Tratatul de la Trianon a fost rezultatul unui complex de factori în 
primul rând politici, dar şi istorici, economici, demografici şi sociali. Ceea ce a fost 
sancţionat la Trianon s-a datorat manifestărilor de voinţă ale diverselor naţiuni din 
spaţiul central şi răsăritean al Europei, relaţiilor dintre marile puteri după primul război 
mondial, prăbuşirii Monarhiei Austro-Ungare, acţiunilor întreprinse de către diferite 
state din Europa de Est şi Centrală şi, last but not least, contextului istoric - ceea ce 
presupune printre altele şi întâmplarea -, precum şi unui anume Zeitgeist. 

În afară de noile idei, în special cele derivate din principiul autodeterminării naţionale, 
care deveneau treptat imperative, şi de contribuţia anumitor personalităţi de la Conferinţa 
de pace de la Paris la influențarea trasării noilor granite, probabil cel mai important rol 
pentru stabilirea frontierei románo-maghiare a fost deţinut de liderii politici români şi 
maghiari. 

În primul rând, trebuie să ne referim la Ion I.C. Brătianu. Deşi el a avut nenumărați 
oponenți politici în România şi tofi diplomaţii şi politicienii pe care el i-a întâlnit la Paris 
şi-au exprimat opinii nefavorabile despre personalitatea şi politica sa, Brătianu a fost, 
practic, liderul de necontestat al României în acel moment şi aproape toţi cei care l-au 
criticat au fost nevoiţi să recunoască că el şi-a atins cele mai multe dintre țeluri. În plus, 
politicienii români care i-au urmat la conducerea ţării au făcut relativ puţine schimbări 
în obiectivele şi mijloacele politicii externe româneşti. 

Încă din toamna lui 1918, exista aproape un consens în mediile politice occidentale cu 
privire la faptul că Take Ionescu era de preferat lui Ion I.C. Brătianu la conducerea 
guvernului român. Un raport redactat de un expert în probleme româneşti din Ministerul 
francez de Externe, Lacombe, pare să ofere indicii semnificative despre poziţia Franţei 
în această chestiune!. Raportul îl considera pe regele Ferdinand „incapabil de a lua 
decizii”, iar Ionel Brătianu, „deşi mai inteligent”, se afla într-o situaţie personală 
instabilă şi avea nevoie de o declaraţie Aliată în favoarea sa, ceea ce ar „constitui pentru 
el o veritabilă învestitură”. Lacombe îşi încheia nota prin indicarea lui Take Ionescu ca 
fiind cea mai potrivită alegere, din punct de vedere francez, pentru a conduce guvernul 
român şi delegaţia românească la Conferinţa de pace?. Este greu de spus în ce măsură 
acest raport a avut o influenţă decisivă asupra lui Clemenceau, însă trebuie remarcat 
faptul că Aliaţii nu i-au acordat „învestitura” lui Brătianu. Nu numai francezii l-ar fi vrut 
pe Take Ionescu ca prim-ministru ; britanicii manifestau aceeaşi simpatie pentru liderul 


1. Nota Lacombe din 9 noiembrie 1918, în Gh. Iancu, G. Cipăianu, La Consolidation de l'union 
de la Transylvanie et de la Roumanie (1918-1919), Témoignages francais, Ed. Enciclopedică, 
Bucureşti, 1990, pp. 128-131. 

2. Ibidem, p. 131. 

,conservator-democrat" , în contrast cu atitudinea lor defavorabilă faţă de I.I.C. Brătianu’. 
Italienii aveau şi ei o poziţie similară“. 

Documentele perioadei şi literatura memorialistică stau mărturie în privinţa faptului 
că la forumul păcii de la Paris şeful delegaţiei româneşti era, practic, detestat de către 
mulţi dintre participanţi. Unul din membrii delegaţiei americane, maiorul Stephen 
Bonsal, scria în jurnalul său: „Una din neplăcerile marcante ale preşedintelui Wilson 
este aversiunea faţă de Brătianu, sprâncenatul prim-ministru al României, cu caracterul 
său bizantin notoriu” ; americanii îl porecleau pe liderul român ,Taurul"?. Diplomatul 
britanic Harold Nicolson îl considera: „...o femeie cu barbă, un impostor de forţă, un 
intelectual de Bucuresti, un om dintre cei mai neplácuti"$. Diplomatul francez Jules 
Laroche era de părere că prestaţia liderului român în susţinerea revendicărilor teritoriale 
ale ţării sale fusese „nesatisfăcătoare””. Ministrul britanic la Bucureşti, Rattigan, îi scria 
şefului său, lordul Curzon, la 8 octombrie 1919: „DI Brătianu este cu siguranţă un 
patriot, dar caracterului său îi lipseşte adaptabilitatea necesară unei asemenea activităţi 
(cea de la Conferinţa de pace), şi se pare că a reuşit să-i exaspereze pe toţi cei cu care 
a intrat in contact prin caracterul excesiv al pretențiilor sale şi prin maniera cumva 
arogantă şi nesupusă in care le-a prezentat”®. În acelaşi timp, cei mai multi dintre liderii 
occidentali de la Conferinţa de pace îşi mențineau preferința pentru Take Ionescu, pe 
care l-ar fi dorit măcar atunci, în „ceasul al treisprezecelea”, în fruntea guvernului de la 
Bucureşti şi a delegaţiei româneşti de la forumul păcii”. 

Fără a se lăsa copleşit de opiniile nefavorabile împărtăşite de occidentali, Brătianu a 
fost, mai presus de orice, un realist în spiritul Principelui lui Niccolo Machiavelli. S-a 
aflat în permanenţă la antipodul ideilor wilsoniene ; a făcut parte, cu certitudine, din 
acea categorie de diplomaţi care i-a oferit preşedintelui american etalonul pentru ceea ce 
se numea „vechea diplomatie". Liderul român s-a situat întotdeauna la o distanţă semni- 
ficativă de exaltarea celor care propováduiau necesitatea noii ordini mondiale bázate pe 
„cele 14 puncte” ; pentru el, idealurile, oricât de nobile ar fi ele, nu reprezentau nimic 
dacă nu erau însoţite de forţa aferentă concretizării lor. „Societatea internaţională a 
ordinii şi dreptăţii”, întemeiată pe „rațiune şi forţă morală”, nu era, în opinia premie- 
rului român, decât un concept lipsit de conținut”. Alternativa înaintată de Brătianu era’ 

una în primul rând eficientă : mai întâi şi-a pus în aplicare deciziile şi mai apoi a căutat 
principiile care să le justifice. Doar în acest fel ideile wilsoniene căpătau vreo relevanţă: 
erau un splendid veşmânt pentru obiectivele imediate şi de perspectivă ale României, se 
pretau perfect la rolul de argumente justificative redutabile. 

Conflictul aproape permanent dintre premierul român şi liderii marilor puteri l-a 
supărat şi l-a dezamăgit pe Brătianu, dar indignarea nu l-a orbit în aşa măsură încât să 
nu vadă că această Conferinţă de pace nu era omnipotenti. Aliaţii nu aveau mijloacele 
de a-şi pune în practică deciziile în Europa Centrală şi Răsăriteană, pentru că, pur şi 
simplu, nu ocupaseră regiunea, desi ar fi putut s-o facă după semnarea armistitiilor. 
Greutățile războiului şi telurile antagonice au îndepărtat varianta unei ocupaţii Interaliate, 
singura modalitate eficientă pentru transpunerea în practică a aranjamentelor teritoriale. 
Cu toate pretenţiile celor de la Paris de a dirija totul, harta jumátátii orientale a Europei 
s-a trasat pe teren şi nu în splendidele palate din preajma capitalei franceze. Conferinţa 
a putut doar să ratifice ori să regularizeze trasări de frontieră deja înfăptuite, în special 
de către România, dar şi de alte state localizate la periferia Austro-Ungariei. Situaţia 
politică şi militară existentă în iarna 1918/1919 a limitat libertatea de acţiune a Aliaților. 
Până atunci, eliberarea şi unificarea tuturor românilor fuseseră proclamate. Frontierele 
detaliate trebuiau să fie fixate prin negocieri, dar nu se poate nega faptul că „România 
Mare” era deja stabilită. 

Disensiunile din rândurile Aliaților i-au oferit lui Ionel Brătianu tot atâtea pârghii de 
a controla evenimentele anului 1919. Încurajarea disputelor dintre Aliați şi abilitatea de 
a utiliza în favoarea lui urmările acestor divergențe arată că liderul român era deosebit de 
înzestrat în manevrele diplomatice. Când Aliaţii au înţeles, în cele din urmă, că au nevoie 
de ajutorul lui, ei nu mai erau într-o poziţie care să le permită stabilirea amănuntelor. 
Brătianu a manevrat în aşa fel, încât să ocupe militar Transilvania, apoi teritoriul de până 
la Tisa şi, în final, cea mai mare parte a Ungariei propriu-zise. Fără aceste acţiuni militare, 
evenimentele care au influenţat trasarea graniţei románo-maghiare - stabilirea zonei 
neutre la 26 februarie 1919, finalizarea frontierei de către experţi în aprilie, comunicarea 
expresă şi repetată că hotarul este final (13 iunie şi 12 octombrie 1919) ş.a. - ori nu ar 
fi avut loc, ori s-ar fi transformat în altceva, ori urmările lor ar fi fost mult mai modeste. 

A existat în perioada interbelică o polemică - Gheorghe Brătianu vs. Viorel Virgil 
Tilea sau ,intransigentá" vs. ,,tranzactie” - referitoare la modalităţile şi stilurile diferite 
de abordare a relaţiilor dintre România şi Conferinţa de pace ale guvernelor conduse de 
Ion I.C. Brătianu şi Alexandru Vaida-Voevod. Deşi polemica s-a prelungit - dar în 
surdină - şi în istoriografia postbelică, ea a avut o mult prea pronunţată coloratură 
politică pentru a nu pierde contactul cu punctul de plecare. În opinia noastră, diferenţele 
dintre abordările celor două guverne au fost minime şi superficiale. De altfel, nici 
următorul guvern, cel condus de Alexandru Averescu, nu avea să-şi schimbe stilul 
într-un mod spectaculos. Vaida a trebuit să definitiveze retragerea din Ungaria de la vest 


11. Un indiciu niţel hazliu privitor la imperturbabilitatea pe care Ionel Brătianu a manifestat-o la 
reuniunea de pace de la Paris ne este oferit de Alexandru Vaida-Voevod în memoriile sale : 
»...Cánd este afectat de un doliu mare ori copleșit de griji grele, leacul său [al lui Brătianu) 
vindecător este somnul.[...] Că la Conferinţa păcii - putea să ploaie cu note diplomatice - era 
de obşte cunoscut că el îşi împlinea somnul de după-masă. Prefera să se culce de cu vreme, 
oricărei recepții sau festivități, fiind matinal la trezire” (Memorii, vol. II, Ed. Dacia, 
Cluj-Napoca, 1995, pp. 232-233). 

de Tisa, să semneze Tratatul cu Austria şi cel privitor la minorităţi, dar aceasta nu s-a 
datorat faptului că el era mai conciliant, ci situaţiei sensibil modificate!?. În plus, la 
obţinerea unor concesii - modificarea unor articole ce deranjau mândria noastră natio- 
nală - a contribuit, nu în ultimul rând, şi precedenta atitudine intransigentá a lui 
Brătianu!?. Guvernul Vaida s-a situat, în fond, pe liniile stabilite cu subtilitate de 
predecesorul său. Nici guvernul român nu a cedat în multe rânduri şi privinţe, nici 
Conferinţa de pace nu şi-a modificat sensibil tonul şi nu a acordat o mai mare încredere 
românilor. De asemenea, nici guvernul Averescu - cu Take Ionescu, din iunie 1920, la 
conducerea Ministerului Afacerilor Străine!“ - nu s-a aflat în grațiile liderilor marilor 
puteri. În privinţa Tratatului cu Ungaria, singura modificare obținută a fost cea privitoare 
la eliminarea din articolul 181 a mentiunii că operaţiunile militare întreprinse împotriva 
Ungariei bolşevice s-au realizat fără consimţământul Aliaţilor!5. Era, în realitate, o 
recunoaştere indirectă a previziunilor corecte a lui Ionel Brătianu. 

În decembrie 1919, la o şedinţă a Adunării Deputaţilor, Ion I.C. Brătianu a sintetizat 
cu precizie esenţa relaţiilor pe care le-a avut cu cei care conduceau Conferinţa de pace : 
„Consiliul Suprem, cu hotărârile sale, este o instituţie vremelnică. Peste el, pe deasupra 
lor, stă interesul superior şi permanent al unui popor civilizat, care vrea în aceste ţinuturi 
ale lumii să se aşeze şi să se dezvolte un Stat puternic, puternic prin ceea ce reprezintă, 
puternic prin ceea ce este, puternic prin constituirea sa internă, puternic mai presus de 
toate prin conştiinţa care o are despre înalta lui misiune... "16. 

Înainte de a ne exprima opiniile despre liderii maghiari, trebuie admis faptul că 
situaţia Ungariei era mult mai dificilă. În primul rând, ea era o ţară înfrântă şi această 
postură a fost întotdeauna una nefericită. În al doilea rând, starea de agitaţie socială 
continuă a înrăutățit perspectiva Ungariei în relaţiile externe. Si în al treilea rand, 
anumite acţiuni ale liderilor ei au contribuit la înrăutățirea stării de lucruri din Ungaria, 
ca şi la periclitarea prestatiei internationale a ţării. 

Contele Mihâly Kârolyi, primul lider al Ungariei interbelice, a crezut în mod naiv că 
prin reconstituirea unei Ungarii independente el putea menţine loialitatea diferitelor natio- 
nalitáti, putea apăra frontierele ei istorice şi putea câştiga sprijinul Aliat. El a eşuat pe 
toate cele trei fronturi, iar poziţia Ungariei s-a înrăutățit datorită pacifismului ministrului 
de război, Béla Linder, care a desfiinţat forţele armate, lăsând securitatea internă şi 


12. Ion Bitoleanu, Politica externă a României Mari în dezbaterile Parlamentului, 1919-1939, 
Ed. Mondograf, Constanţa, 1995, pp. 56-58. 

13. Alexandru Vaida-Voevod bănuia această evoluţie a evenimentelor încă înainte de a ajunge 
prim-ministru, după cum se exprima în septembrie 1919: „Politica lui Brătianu a fost 
excelent condusă. Rezistenţa pe viitor va trebui însă interpretată în sensul că prin negocieri 
să obţinem maximul posibil cu minimum de jertfe” (Liviu Maior, Alexandru Vaida-Voevod 
între Belvedere şi Versailles (însemnări, memorii, scrisori), Ed. Sincron, f.1., 1993, p. 273). 

14. Comparându-i pe Brătianu şi Ionescu, Vaida nota în memoriile sale: „Cred însă că nu má 
înşel dacă sunt convins că Lascăr Catargiu, Sturdza, Carp ori T. Maiorescu nu ar fi putut 
vâsli luntrita României prin valurile politice din 1914-19, cu atâta dibácie ca I.I.C. Brătianu. 
Dintre contemporanii săi, Take Ionescu, distins ca jurist, strălucit ca orator, cunoscător de 
limbi străine şi dispunând de vastă cultură, personalitate plină de farmec, bărbat frumos, era 
totuşi lipsit de nuanţa bruschetei virile proprie lui Brătianu, atât de oportună în anumite 
momente (op.cit., vol. II, pp. 78-79). 

15. D.B.F.P., vol.VII, pp. 527-528. 

16. „Monitorul Oficial", Dezbaterile Adunării Deputaţilor, nr. 17/4 ianuarie 1920 (20 decembrie 
1919), p. 209. 

externă în pericol. Urmarea a fost că, în câteva săptămâni, România, Cehoslovacia şi 
Regatul Sârbilor, Croaților şi Slovenilor au ocupat teritoriile revendicate şi, în final, 
regimul s-a prăbuşit pe plan intern şi a fost înlocuit de către o coaliţie dominată de 
bolşevicul Béla Kun. Kârolyi a încercat să experimenteze principiile democratice si 
wilsoniene într-un moment care presupunea hotărâre şi acţiuni ferme şi într-o ţară care 
nu mai cunoscuse ceva asemănător. Perspectiva sa „pe termen lung” s-a sfârşit într-un 
eşec sever „pe termen scurt” pentru el şi (ara sa. 

Unde Károlyi a fost înfrânt, maghiarii au sperat că Béla Kun va reuşi să obţină sprijin 
extern pentru Ungaria, chiar unul sovietic. Dar în afară de declaraţii bombastice, maghiarii 
n-au obţinut nimic. Toate încercările Armatei Roşii ruseşti de a stabili o legătură cu 
forţele armate maghiare au eşuat datorită luptelor dure din Ucraina dintre forţele roşii şi 
cele albe. Deşi sorții păreau la un moment dat favorabili Ungariei, ei s-au schimbat şi, 
până la urmă, intervenţia română a spulberat regimul Kun, al cărui amestec de comunism 
şi iredentism putea deveni periculos pentru ordinea europeană. 

Politica externă a regimului Horthy a fost cea mai uşor de prevăzut. Ea a prezentat, 
chiar de la început, „puternice tendinţe nationalist-iredentiste”'’, iar eforturile ei s-au 
îndreptat înspre folosirea oricăror mijloace pentru obţinerea schimbării termenilor păcii. 
Din nefericire pentru speranţele maghiare, era prea târziu. 

Toti cei care au ajuns la conducerea Ungariei în perioada 1918-1920 - radicali, 
pacifişti, socialişti, comunişti, conservatori sau legitimisti, revoluționari sau contrarevolu- 
tionari - au avut un tel comun in politica externă : conservarea integrităţii teritoriale a 
Ungariei. Probabil că orice altă politică ar fi fost respinsă de către poporul maghiar căruia 
i se spusese în repetate rânduri, în a doua jumătate a secolului al XIX-lea şi la începutul 
celui de-al XX-lea, despre superioritatea maghiară şi că actul de compromis din 1867 era 
doar unul tranzitoriu, realizat doar în vederea renaşterii maghiare ; că el fusese necesar 
doar ca un instrument în urmărirea interesului maghiar în interiorul şi în exteriorul ţării ; 
că el avea avantaje economice palpabile şi, în plus, aducea Ungariei o influenţă dispropor- 
tionatá în politica europeană. Mai mult decât atât, cercurile conducătoare maghiare aveau 
o viziune dinamică asupra aranjamentului dualist, astfel încurajându-se speranţa că, într-o 
zi, centrul de putere se va muta de la Viena la Budapesta!?. Realitatea crudă de după primul 
război mondial a dat o lovitură dură sperantelor maghiare, dar ea nu a reuşit să schimbe 
un tip de gândire care se raporta doar la „Regatul Sfântului Ştefan”, o structură care dispă- 
ruse de pe harta Europei după 1526, fusese vreme de câteva secole doar un vis al maghia- 
rilor, dar care păruse atât de aproape de transformarea în realitate înainte de 1914. 

O contribuţie importantă la întărirea acestui mit al integrităţii teritoriale şi, ca o 
consecinţă, la privarea liderilor Ungariei de o posibilă moderație şi de un realism necesar 
a fost adusă de către mulțimile de refugiaţi care au invadat Ungaria, şi în special Budapesta, 
în 1918-1920'?. Plecarea unei parti a populaţiei maghiare din regiunile care aparţineau 

acum ţărilor vecine a fost influenţată de varii factori : incapacitatea multora de a accepta 
pierderea statutului social ; teama de violenţă fizică din partea armatelor străine sau de 
răzbunare din partea populaţiei locale pentru nemulțumiri trecute, reale sau imaginare ; 
un nationalism maghiar ardent, care i-a determinat pe multi oameni să respingă o viaţă 
sub dominație străină ; pierderea securităţii economice. În general, refugiații au reprezentat 
fosta elită socială şi politică din teritoriile pierdute, beneficiarii din trecut ai hegemoniei 
maghiare din vechile zone minoritare -ale ţării. Existenţa lor era legată de menţinerea 
statului-natiune maghiar, iar prin dezmembrarea acestuia ei şi-au pierdut puterea politică 
şi bunăstarea economică. Este de înţeles: că ei erau cei mai activi sprijinitori ai „inte- 
grităţii teritoriale” şi, mai târziu, ai politicii revizioniste. Deloc surprinzător, multi lideri 
politici din Ungaria interbelică erau originari din Transilvania sau Slovacia. 

În aceste circumstanţe, dezamăgirea tardivă a lui David Lloyd George în legătură cu 
faptul că Albert Apponyi, contele maghiar care a fost şeful delegaţiei Ungariei la Conferinţa 
de pace, „nu şi-a restrâns pledoaria la acele zone frontieră pe care, în ciuda faptului că 
maghiarii erau într-o majoritate indubitabilă, Comisia Teritorială le atribuise altor state 
din motive economice şi geografice”2 este superfluă, deoarece nu era luată în considerare 
psihologia contemporană a maghiarilor. 

Alături de aceste handicapuri psihologice şi de pierderea corespunzătoare a „sângelui 
rece” de către liderii maghiari, Ungaria a suferit datorită modului fragmentar în care a 
fost realizată pacea care o privea, luându-se în discuţie în mod individual şi secvențial 
revendicările altor state asupra fostelor teritorii austro-ungare. Ea a avut şi dezavantajul 
suplimentar că Tratatul ei a venit târziu, într-un moment în care, aşa cum remarca un. 
oficial maghiar, Aliaţii erau „cumplit de plictisiti de întreaga Conferinţă de pace" si 
„intraseră într-un labirint din care nu mai găseau calea de iesire””!. 

Într-adevăr, cea mai tragică consecinţă pentru maghiari a Tratatului de la Trianon a 
fost aceea că un sfert din întreaga populaţie a fost atribuit vecinilor săi. Aceste minorităţi 
maghiare de dincolo de graniţele sale au oferit o motivaţie potrivită pentru exploatarea 
nemulțumirilor reale sau imaginare. Având sentimentul cá „procesul” său nu fusese 
impartial, Ungaria a rămas cel mai vehement şi mai ireconciliabil dintre statele revizio- 
niste de-a lungul întregii perioade interbelice. Aşa cum a subliniat marele istoric britanic 
Edward H. Carr, „...frontierele Ungariei... sunt martore cá ei [Aliaţii - n.n.] şi-au 
aplicat principiile oriunde a fost posibil în avantajul ţării Aliate şi în detrimentul celei 
inamice ; şi aceste injustitii minore au fost folosite cu prisosintá de către propagandistii 
maghiari”?. Era, de partea maghiară, un „naționalism al marilor deziluzii" sau un 
„naționalism al frustrării”2?. În relaţie cu românii, maghiarii nu puteau să uite cá Ungaria 
cedase României mai mult teritoriu decât cel cu care a rămas: 36,2% faţă de 32,7%”. 

I. Telegramá a lui Alexandru Vaida-Voevod, de la Paris, 
trimisá lui Iuliu Maniu la Sibiu, la 28 aprilie 1919 


Strict confidential ! 
Paris, 28/IV/1919. 
52, Rue Frangois I-er. 


Iubite Iuliu ! 


Scrisoarea ta din 20-21 l.c. am primit-o in 26 l.c. Iti mulţumesc pentru multele chestii 
de importantá ce mi le comunici. Te rog sá-mi trimiti un radio indatá ce vei fi aflat ceva 
despre stimata ta mamá ca sá nu mai continuu interventiile, dacá e eliberatá. 

Sper că, îndată ce va fi stabilit frontul, o să vă mutati cu Consiliul Dirigent şi cu 
comănduirea la Cluj ca să nu ne sásim cu totul. A fost un noroc că Brătianu l-a trimis pe 
Diamandy la Bucureşti. I-a dat instructia să avanseze frontul, dacă etc. Diamandy însă e 
băiat rezolut şi nu şovăieşte aşa de mult ca şeful său. Norocul nostru. Eu tot căutam, că 
trupele maghiare oricât de grozave se afişează, vor fugi ca curvele îndată ce se vor vedea 
în faţa armatei române disciplinate. Precum lui Prezan îi era teamă de un eşec, era firesc 
să-i fie teamă şi lui Brătianu. Ambii nu-i cunosc pe unguri. 

Când evenimentele au început să-mi dea mie dreptate, am stăruit să dea telegramă să 
nu se oprească trupele până la Pesta. Am aranjat o mică conspirație: Danielopol, 
Antonescu şi colonelul Dumitrescu mă sprijineau, deşi cam cu jumătate de gură. Brătianu 
în ziua aceea era foarte indispus, căci englezii făceau greutăţi cu creditele, voind să ne 
stoarcă. A refuzat scurt, spunând că suntem prea ameninţaţi la frontul rusesc, nu ne putem 
desconcentra. Am arătat avantagiile : nu ne-ar mai ameninţa un nou Vix, am putea cădea 
de acord cu o grupare maghiară (Lovâszy ori altul), ca ajutându-i să restabilească ordinea 
şi să ajungă la guvern, ei să încheie cu noi nu armistițiu, ci pace (s.Vaida), renunțând la 
teritoriile pe care le-am reclama - inclusiv Banatul - şi punând astfel conferinţa în faţa 
unui fapt împlinit etc. Zadarnic. 

Totuşi alaltăieri a dat un radio, dispunând ca, dacă cauze şi consideraţii militare 
pretind, să înainteze trupele până la Tisa. Azi dimineaţă iar i-am cântat la ureche în 
prezenţa colonelului Dumitrescu. Brătianu se plimba prin odaie şi, bine dispus, mă 
zeflemisea cu Budapesta. Deodată i se adresă colonelului: „Scrie o telegramă!”. Si 
începu să dicteze ca trupele, dacă cer consideratiile militare, să ocupe şi pe malul drept 
punctele de importanţă strategică. Apoi mi se adresă râzând: „Eşti mulţumit, doctore ? ”. 

Eu atunci i-am expus cele depuse în... [fragment lipsă), la care el mă provoacă să le 
fixez într-un memoriu scurt, pe care şi dânsul îl va trimite, contrasemnat şi cu recomandatie 
la Bucuresti. Aprobându-l dânsul, ţi-l alătur, fără să mai insist asupra importanţei ce o are 

grabnica şi sistematica executare a acestei propuneri. Tie însă să-ţi descriu ce aş crede că 
este util să se facă din punct de vedere politic. 

Brătianu e de acord că un guvern democratic, la Budapesta, care să asigure o vecinătate 
liniştită, este în interesul nostru. A mea părere e că bolşevismul maghiar ne poate face 
încă mari servicii, dacă-l vom şti exploata cu dibăcie. Trebuie înainte de toate să fie izolat 
prin tăierea oricărui contact cu Rusia şi cu restul lumii. Astfel, la tot cazul va trebui 
nimicită radiostatiunea, care fie în mâinile lui Kun Béla, fie în mâinile oricărui alt guvern 
maghiar le oferă lor prea mari avantagii şi ne poate fi astfel nouă prea primejdios. 

Cât timp dincolo de Tisa, respectiv la Budapesta, domneşte Kun - l-aş chiar sub- 
ventiona în caz de lipsă -, noi ar trebui să căutăm să arătăm populaţiei maghiare de 
dincolo de fruntaria reclamatá de noi - spre Tisa - că singura ei salvare ar fi alipirea către 
România Mare. Avantagiile economice : dări mai mici, stări consolidate, sare, lemne, plus 
un parlament propriu care ar trimite delegaţie la Bucureşti şi i-am rezerva dreptul ca să se 
desfacă de noi când le va plăcea lor. Cred cá în magnații şi gentrii de pe acolo am găsi 
propagandişti tot aşa de convinşi ca şi printre ţăranii care au ceva de pierdut. Poate chiar 
şi Roma calvină s-ar răzgândi. Şi slovacii din Ciaba ar trebui câştigaţi cu posibilă grabă. 
Ce admirabil lucru ar fi dacă, pe când în Pesta stăpânind anarhia Wilson nu şi-ar găsi 
guvernul care să-i iscălească pacea, in „Uj-Magyaroszâg” constituanta neaose maghiaro- 
-jidană ar pretinde (s.Vaida) alipirea către România. 

O Ungarie liniştită, cu un guvern care dispune de autoritate, ne trebuie, da!, însă 
numai după (s.Vaida) încheierea păcii. Dacă s-ar forma mai curând, delegaţii ar zăpăci 
numai[decát] sindrofia aceasta. Căci întrebarea devine tot mai acută: cine va iscăli in 
numele Austro-Ungariei răposate tratatul de pace? Austriecii pentru ei? Ungurii pentru 
ei? Ori ambii deodată pentru fosta monarhie ! Cine reprezintă astăzi Ungaria? Idiotia 
ticăloasă şi ostută a lui Lloyd George, acoperită şi de tovarăşii săi din sfatul celor patru, 
când cu expediţia lui Smuts ne-a făcut imens serviciu mulţumită îngâmfării proaste a lui 
Kun. Cei patru abia aşteaptă să aibă pe cineva, fie Mokâny Berczi, fie Savanyu Joska ori 
Ben Menahem Cziczeszbeiszer, ca să le iscălească pacea. Noi trebuie, cât încă se poate, 
să împiedicăm realizarea dorinţei lor. De altcum ne expunem ca să ne pomenim cu 
Habsburgii în fruntea Austriei, dar şi a Ungariei, ceea ce ar însemna dualismul şi monarhia 
reînviate en miniature. René Pinon lucrează din însărcinarea lui Pichon et consortes, la 
Viena, din răsputeri în această direcţie. Acest domn e un foarte temeinic cunoscător - 
poate cel mai serios din Franţa - al relaţiilor din Austria, până la cele mai subtile 
imponderabile. Tot ce e om de importanţă cunoaşte şi în persoană. Astfel pe „amicii” 
noştri Renner, Funder, Scheimpflug, Redlich etc. etc. 

Făcându-i cunoştinţa la o cină, am reuşit să-l descos. După sondările reciproce precaute 
ne-am descoperit ca Grossâstereichist emeritat. I-am arătat că pericolul german s-ar putea 
întru câtva paraliza prin reintegrarea Habsburgilor în Viena, i-am vorbit de Funder, de 
creştini sociali etc., în fine am reuşit să-l descos. Era în preajma plecărei la Viena ca ataşat 
expert (secret mai mult) pe lângă misiunea diplomatică franceză. Tactica e cea sfătuită de 
mine, adică pe care prevedeam cá vor urmări-o sosind la Viena şi intrând in negotieri : 
restabilirea ordinii, în schimbul alimentaţiei. Nu ştiu dacă îmi va urma şi sfatul ca să 
ataşeze comitatele nemtesti ale Ungariei către Austria, spre a crea un măr de ceartă între 
austrieci şi unguri, spre a-i putea fixa pe aceştia din urmă ca contrari [adversari] ai 
germanismului. M-a aprobat cu multă căldură, încât poate că şi el a fost numai pişicher. 

Scurt: din toate părţile găsesc confirmată ştirea cu repunerea Habsburgilor şi în 
Viena, şi în Budapesta. De asemenea, absurda fantasmagorie cu republica Banatului. 
Mobilizez zilnic tot ce pot în contra acestor naivitáti. Nimic nu ne poate ajuta aşa de sigur 
Ca şi starea de fapt bazată pe putere. 

Fă deci tot ce vei crede de bine, dar nu te sfii a aşeza conferinţa, a cărei autoritate se 
sfârşeşte în momentul iscălirii păcii, în fata faptelor reale de forţă. Cum au fost gata 
să negotieze cu Kun, crezi cá nu vor voi să negotieze cu noi, când vom fi stăpâni 
în Budapesta ? ! 

De altcum şi cutezanta precautului şi inteleptului Brătianu, care rumegă de zece ori tot 
ce se hotărăşte să facă, a crescut. Ieri le-a declarat englezilor, azi lui Pichon, că speră că 
înţelegerea nu va opri operaţiile armatei române, căci el nu (s. Vaida) se va supune. Am 
avut o întâlnire cu Madge şi cu Leeper (membru în comisia de zece pentru graniţa română), 
pe când Madge e un „magântudâs” [cunoştinţă personală) care umblă după afaceri. 

Am expus: conferinţa poate multe decide, dar întrebarea e cine va iscăli şi cine va 
executa. Dacă Fiume se dă iugoslavilor în urma considerărilor economice etc. proclamate 
de Wilson, din aceleaşi cauze şi consideraţii Banatul trebuie, dacă mai este logică în lume, 
să ni se dea nouă. Tratatele sunt zdrente de hârtie când e vorba de cei mici, bine, atunci 
vom învăţa şi noi să nu respectăm condiţiile de pace care ni se vor impune. 

Decât să suferim, abia eliberaţi, un nou sclavagiu, mai bine vom deveni bolşevici. 
Avem 20-30 de proprietari cu peste 1.000 hectare. Eu sunt unul dintre cei mai mari, dar 
decât să suferim umiliri, prefer să mă pun în faţa bolşevismului de la noi, ducă-se dracului 
avere, nu pot cădea în cumpănă interesele celor 30 de familii când e vorba de soarta 
neamului. Atunci însă nici Franţa nu va scăpa de bolşevism, dar nici Anglia, şi nici să nu 
o scape Dumnezeu ! Brătianu poate iscăli cu Mişu, dacă vrea un tratat de pace cu jertfirea 
Banatului, dar atunci să nu vină acasă, va fi trântit şi huiduit. Take Ionescu - pe care 
întruna Madge îl afişa ca amicul sáu - nici nu poate aspira să ajungă şeful unui cabinet 
care ar ratifica o pace fără Banat. 

Căci Consiliul Dirigent în chestia aceasta nu cunoaşte glumă. După ce Take a trădat 
cauza Banatului, nu poate fi primit ca şeful unui cabinet, căci cu el Consiliul Dirigent ar 
refuza colaborarea şi nici Regele nu are destulă putere să poată sili Consiliul Dirigent la 
o complicitate de trădare a Banatului. Dar şi dacă România ar iscăli un astfel de tratat, noi 
nu-l vom ratifica, chiar dacă Brătianu vrea - haid, subscrie. Eu atunci îi voi preda un 
protest în scris şi Consiliul Dirigent va fi solidar cu mine şi toată suflarea românească de 
la noi. Conversatia a durat două ceasuri. Am folosit toată scala artei mele înnăscute şi 
perfecţionate de a spune „adevăruri” şi netezind iar vanitatea naţională şi personală a 
englezilor. În fine, ne-am despărţit ca amici călduroşi, rămânând să ne mai întâlnim, să ne 
întâlnim mai des. 

Din atitudinea englezilor (şi a lui Steed şi Seton-Watson) şi a iugoslavilor am impresia 
că ei iau deja ca sigur că Banatul le va fi dat sârbilor (adică 2/3 din Torontal şi o fágiutá 
din Timiş). Harta îţi voi trimite-o peste 2-3 zile. 

În faţa acestei situaţii grăbiţi cu recrutările. Echipamentele pentru 150.000 de soldaţi 
trebuie să sosească zilele proxime. Grijiti ca să se rechizitioneze destule alimente şi pe 
seama armatei şi pentru populaţia civilă până peste (s.Vaida) recolta nouă, atunci şi 
Brătianu va fi solidar cu noi pentru acţiune energică chiar şi în contra lumii întregi, 
reprezentată pentru moment prin această cloaca gentium în care cu cât o scocioreşte 
Wilson, mai mult se ridică mai condensat mirosul de cadavru. 

Azi s-a ţinut a cincea şedinţă plenară a conferinţei. Penibilă impresie. Wilson a expus 
modificările în [Pactul] Ligii Naţiunilor. Apoi a cetit japonezul Makino un lung amen- 
dament, declarând însă că nu face caz, dacă nu se va considera. A urmat cel din Nicaragua 
ori alt stat din povestirile cu indieni. Francezul Bourgeois, fratele nostru latin din Panama, 
etc. Toti au vorbit, respectiv au cetit enorm lungi amendamente, despre care ştiau că nici 
nu se vor discuta, necum să poată fi vorba să fie primite. Jumătate din delegaţi dormea lin. 

Ceilalţi desenau cioare şi alte dobitoace. De-a lungul şi de-a latul sălii se plictiseau 
secretarii (între ei şi M-me Wilson), vreo sută de inşi şi peste 100 de gazetari (între ei şi 
Cornelia Brediceanu) dincolo de rampă. E o-adunare poporală fiecare şedinţă plenară, 
fără nici o solemnitate, fără urmă de atmosferă de grandoare, ba măcar de demnitate. 
Oratorii statelor europene se sfiesc să vorbească spre a nu-l indispune pe Wilson - credite, 
mărfuri, flotă, egoism brutal, îmbrobodite în 14 puncte de ipocrizie. Azi numai francezul 
a fost european (lung şi plictisitor), apoi un englez (scurt la vorbă, bine, deştept şi 
simpatic prin timbrul foarte plăcut al glasului) şi, în fine, un reprezentant al Portugaliei. 
Cu acesta (cam opozitional) s-a făcut proces scurt. Abia a terminat, când Clemenceau a 
adresat întrebarea dacă mai ia cineva cuvântul, spre a constata degrabă că nemaidorind 
nimenea să vorbească, proiectul de lege (ori ce va fi voind să fie) despre Liga Naţiunilor 
a fost primit în unanimitate ! (s.Vaida) Dindărăt de şirul des al ziariştilor s-a născut un 
murmur de ilaritate. Ba şi dintre delegaţii de la masa potcoavă mulţi şi-au dat curs liber 
unor zâmbete nu de tot mute. În automobil eu comentam impresiile şi am constatat: prost 
ne-ar fi mers dacă învingeau nemţii, dar şi aşa nu ne merge prea bine, tot[usi] e de preferat 
că avem numai cu cămătari parveniţi de-a face. Brătianu mi-a răspuns: să avem odată 
frontaria, alimente şi echipamente şi să scăpăm de bolşevism. Până atunci trebuie să 
inghitim. Oricum ar fi nemţii, dar cu ei altfel te poti înţelege şi ştiu să ţină ordine. Nu am 
avut însă ce face din cauza ungurilor. Dacă nu erau ungurii... ! 

Toată conferinţa face impresia unei bolşevizări a sistemului de guvernământ. Unul e 
dictator. 2-3 se împacă cu rolul de hiene. Ceilalţi sunt şacalii care mai prind câte un ciolan 
spre a-l duce la culcuş. Cu siguranţă trecem printr-o perioadă de devaloare a vechilor 
forme şi sisteme de guvernământ. Toate guvernele vor avea să conteze în viitor cu multă 
demagogie, multă lipsă de disciplină spre înjos şi cu un imperialism capitalistic spre 
înafară. Din această labilitate de componente politico-economice va rezulta mai curând 
ori mai târziu o răsturnare a sistemului capitalistic. 

Aflu că Italia s-a apropiat de Japonia şi în acelaşi timp de Germania. Germania şi 
Japonia caută contact cu Rusia. Orientarea politicii noastre externe va fi determinată - in 
această direcţie - de dezvoltarea mai lină şi mai superficială ori mai intensivă şi mai 
repede a acestei grupări. 

Cu polonii (Paderewsky şi Dmovsky) am căzut de acord să stăruim din toate puterile 
pentru obţinerea unei graniţe comune cât mai întinse. E pericolul ca în decursul săptămânii 
acesteia să se octroieze o pace ucraino-polonă, vârându-i pe ucraineni între noi şi poloni. 

Alaltăseară, aflând acest pericol, am alergat de la Paderewsky la Brătianu, şi încă în 
noaptea aceea Brătianu a trimis un radio, dispunând ca trupele noastre care operează la 
aripa dreaptă să caute înaintând spre Galiţia să găsească contactul cu trupele poloneze. 
Astfel am putea aşeza conferinţa în faţa unui fapt împlinit. (Pacea între poloni şi ucraineni 
se face: comisia - fără a-i asculta şi fără ca ei să fie reprezentaţi - decide, iar popoarele 
au să se supună =autodeterminism). 

Cu polonii vom discuta zilele acestea şi chestia evreiască. Evreii lor - cam 2-3 
milioane - sunt în cea mai mare parte sionisti. 

Sper că ziariştii au sosit în pace şi că-i vei fi trimis pe frontul unde ungurii au comis 
atrocitățile. 

La Praga şi Varşovia ar fi bine [să fie] numiţi cât de curând reprezentanţi de-ai nostri. 
Cu Isopescul începe Brătianu a se împăca. Ieri a sosit un memoriu de la el prin care 
propune o comisie mixtă de lichidare compusă din moştenitorii Austriei şi pentru chestiile 
diverselor datorii. 

Prizonierii noştri ardeleni din Franţa vor fi trimişi în curând acasă. Am reuşit în fine 
să învingem enormele greutăţi financiare şi birocratice. Cauzează mare greutate găsirea 

lor. Sunt 15 tabere principale cu o mulţime de subtabere, detaşamente de muncă etc. 
Directorul Blaga şi prof. Lacea vor fi din partea noastră ataşaţii civili. Le vor sta intr-ajutor 
vreo 12 ofiţeri ardeleni-bucovineni. Acţiunea e condusă de subcolonelul Ionescu-Munte, 
ataşatul militar şi de colonelul Dumitrescu, ambii oameni excelenți, dar Dumitrescu Toma 
e un om, în toate privintele, de mari calităţi. 

Noi ne-am format o comisie de ravitaiere şi procurare de mărfuri specială ardeleană. 
Caius îţi va refera mai pe larg. Voi căutaţi să dispunem de destul numerar în franci ca să 
putem face plăţile mai urgente. Vom reuşi însă să ne exoperăm şi credite. 

Aurul îl aştept. Nici personal, nici ce priveşte domnii atagati mie, nu am cauză să má 
plâng. Suntem bugetati în regulă şi suficient. Vreau însă să pot pune mai pe larg la cale 
diferitele acţiuni de propagandă, fără a cerşi întruna şi fără teamă de blamul că, anga- 
jându-mă într-o direcţie, nu pot satisface angajamentul. La tot cazul leagă-le de suflet 
domnilor care vor aduce transportul să păstreze la sosire şi după transport cel mai strict 
secret. Voi alege eu momentul dacă şi când să-i comunic lui Brătianu. Am de gând să-i fac 
surprinderea, să-i ofer ajutor, când se va mai plânge că nu are parale. Cred, de exemplu, 
cá avem datoria să nu-i lăsăm baltă pe macedo-românii de aici, în frunte cu Murnu, care 
au fost buni când trebuia o carte atout, iar acuma nici Take, nici Brătianu nu vor să se 
compromită cu ei. În Macedonia însă uciderile aromânilor se tin lant. Precautiunea 
diplomatică prea mare devine crudelitate. La început Brătianu le-a mai dat mici ajutoare. 
De un timp însă intriga a răzbit să-l predispună contra macedo-românilor. Nu-i putem lăsa 
în cârca Italiei. 

Pe Coltor sper să-l primească Brătianu în decursul săptămânii acesteia. Pasajul din 
scrisoarea ta, referitor la urgenţa concordatului, l-a convins. (I-am citit ceea ce-l putea 
interesa din scrisoarea ta.) 

Şi Brătianu e de acord cu tine în chestia recrutării maghiarilor. Părerea mea ţi-am 
expus-o în raportul precedent. 

Îmi faci nedreptate, crezând că aş putea avea ceva în contra unui băiat tânăr ca Tilea. 
Nu numai că tin la tot neamul lui, dar şi el imi este simpatic. Aceasta însă nu numai că nu 
mă poate împiedica, ci şi îmi impune datoria să-l păzesc de blam şi să mă feresc de a fi 
blamat prin lipsa lui de experienţă. Iată situaţia: interviul pe care l-a publicat în „Le 
Temps” nu-l iau deloc tragic. Nu a avut nici o importanţă şi de câte ori a venit vorba la 
acest interviu am luat apărarea lui Tilea. Necazul e aiurea. 

Băiatul şi-a făcut o anumită idee asupra raporturilor dintre oameni, asupra felului cum 
e condusă politica noastră externă, dând largă influenţă asupra judecății sale sentimentelor 
subiective de simpatie uşuratică şi de tot aşa de uşuratică antipatie. Spre a şti suprima în 
judecata oamenilor sentimentul subiectiv şi a-i taxa obiectiv, ca figurile pe tabla de şah, 
se cere multă experienţă şi stăpânire de sine pe care nu şi le poate câştiga omul decât 
educându-se însuşi şi lăsându-se să fie educat prin greşelile comise în urma lipsei 
suficientei obiectivări. Tilea nu are şi nu poate avea experienţă. Nu e o vină. El tine la 
Take, la Brătăşanu, la Goga. Eu nu ţin la nici unul mai mult decât pe cât e util ori 
págubitor cauzei. 

Tilea crede că Victor Antonescu nu e potrivit la postul de ministru la Paris. Eu nu o 
cred, oricáti takisti ar striga cu Brătăşanu : „ticălosu de Antonescu". Eu am ajuns ca Take, 
Goga etc. să nu agite măcar în public în contra Banatului. Cu Brătăşanu tin relaţii bune, 
tot aşa cu ceilalţi takişti. Le arăt că numai salvând Banatul se pot reabilita. (Ar trebui şi 
în „Patria” zgándáriti din când în când.) Cu tactica aceasta am reuşit să ajung ca „La 
Roumanie” apără Banatul şi tratatul („La Roumanie” e foaia takistă de aici condusă de 
Brătăşanu). 

De-o dată cu scrisoarea ta a sosit o scrisoare adresată lui Mocioni, în care Tilea scrie 
„vezi că Antonescu e cum am spus” etc. şi dă-i cu barda. Eu desfac orice scrisoare, căci 
nu sunt poştar şi am răspunderea pentru o cauză prea mare încât să mă neliniştească 
scrupuli naivi : ori nu e nimic ce ar putea strica cauzei [şi] atunci expediez scrisoarea, ori 
este ceva ce-i poate fi dezavantajos interesului obştesc [şi] atunci o confisc. E nu numai un 
drept, ci o datorie a mea să procedez astfel, de altcum nu aş merita să fiu ministru şi 
delegat la conferinţa de pace, ci poştameşter în Olpret. Scrisoarea i-am dat-o lui Mocioni, 
căci e destul de imunizat, mulţumită educaţiei ce i-a dat-o lăsându-l să expedieze şi să 
judece, încât nu merge să denunțe lui Brătăşanu (nenea Paulică al lui Tilea) pe Antonescu. 
Tilea vrea însă să corespondeze cu orice preţ cu Leeper şi cu Madge. Până acum scrisorile 
le-am confiscat brevi manu. El s-a plâns faţă de Madge. Acesta m-a întrebat ce s-a ales cu 
scrisorile pe care i le-a trimis Tilea. l-am spus că le-am returnat la Bucuresti, unde vor fi 
zăcând în vreun birou, de nu le vor fi aruncat. Pe atunci nu avusesem onoarea de a-l 
cunoaşte şi la necunoscuţi nu transmit scrisori din principiu. 

Dá-ti seama ce stricăciune ne poate face corespondenţa lui Tilea cu aceşti vulpoi de 
englezi şi opreşte-l să corespondeze cu ei o dată pentru totdeauna. Acum va putea expedia 
direct scrisorile. Şi să nu le trimită nici lor, nici lui Goga ziare. Nu le predau în zadar, le 
împachetează gata adresate. De ce să se delectez pe Goga în atacurile „Renaşterii” ? De 
ce Seton-Watson şi Leeper, care ştiu româneşte, să câştige alte impresii din scrisorile lui 
Tilea şi din ziarele trimise de el, decât impresiile pe care le câştigă direct de la mine şi de 
la oamenii inspirați de mine in mod indirect ? Felul cum l-aţi primit pe Madge, exagerarea 
onorurilor, aglomerarea Săliştei şi a comunelor din jur, discursul lui Lupaş, banchetul lui 
Mogoiu, pentru Madge! Pentru un agent, un faiseur în serviciul politicii externe engleze, 
care renomează cu vulva sacratissimae nostrae Reginae, fiindcă a asistat-o - ştiind să se 
vâre, odată ca accoucheur, cu toate că e neurolog şi ar fi avut datoria să declare că la 
naşteri. nu se pricepe. Omul acesta e un simplu gheseftar, care: profită de conjuncturi. 
A tolerat tot timpul să fie sărbătorit ca membru în comisia economică engleză, dar aici în 
fata lui Mişu si a mea a declarat că ziarele din Sibiu au „făcut greşeala” etc. 

Acestea sunt informaţii unanime asupra lui Madge. Apoi să nu-mi fie ciudă că Tilea 
v-a dus - nu de rău, ci de naiv - de nas, aranjánd fasturile şi făcându-ne de râs prin 
înălţarea lui Madge. Nu simţi ce comic e: Lupaş în fata lui Madge, cu capul dezvelit, 
ţinând un superb discurs: precum poporul englez, şi noi românii suntem credincioşi 
creştini şi democrați. Repet: nu numai că nu am nimica în contra lui Tilea, ci îl iubesc, 
dar chiar de aceea şi pentru cá tu tii la el, te rog iară şi iară: înţarcă-l! Să nu mai facă 
politică externă! Ia-i parola de onoare cá nu va mai face, nici chiar prin susţinerea 
corespondenţei cu prietenii lui englezi şi români din Paris! Nu e o rugare nemodestă şi 
împlinirea ei iti e o datorie faţă de mine, faţă de Tilea şi faţă de tine însuţi, care porti toată 
răspunderea dacă din cauza naivitátii lui Tilea ar rezulta vreun rău pentru cauză. 

Lucaciu mi-a făcut o poznă. Într-un interviu declară în „Tribune de Genéve” că in 
chestia Banatului suntem aplicaţi a le face sârbilor concesii. Comnen e aici. Prin el îi voi 
trimite o scrisoare oficială cu întrebarea : dat-a ori nu acest interviu. Dacă nu a spus cele 
publicate, de ce nu a dezmintit? În caz că a spus şi sustine cele spuse ori nu dezminte, am 
să-i comunic că nu-l mai primesc ca membru al delegaţiei, iar datoria noastră, a Consiliului 
Dirigent, este să-l provocati să-şi dea demisia. Si cu Goga ar trebui să procedati la fel, 
până mai este timp, adică îndată ce va sosi să-l întrebi dacă e solidar sau nu. De altcum 
nu vei reuşi să sustii disciplina. 

Racoți nu are în contra sa decât pe Dragoş, care nici la un caz nu e uşă de altar. Cred 
că-l poti numi şi trimite liniştit la Sătmar, iar pe Mihali va fi bine să-l trimiti în calitate de 
delegat spre a-l instala. 

Iubitul meu! Limba rămână-ţi căptuşită şi pe viitor pe o parte cu mătase, pe cealaltă 
cu catifea ! Şi miere dulce fie cuvântul tău. Nu fi însă numai internist şi mai cu seamă nu 
numai psihiatru, ci învaţă a fi şi chirurg şi mai şi operează câte un buboiu. Spre a fi în 
poziţia ta respectat şi pe viitor nu vor fi de ajuns toate virtuțile extraordinare care te 
împodobesc şi toată genialitatea ta. Numai dacă vor şti mişeii, proştii şi obraznicii că ştii 
şi tăia, vei răzbi să-ţi ştie de frică şi, temându-se de tine, să te respecteze cu iubirea 
ticălosului izvorâtă din frică ! 

Te imbrátiseazá cu drag, al tău iubitor, Alexandru. 

Ora 3 noaptea. 


(Arhivele Naţionale Istorice Centrale, Bucureşti, 
Fond Vaida-Voevod, dosar 56, f. 1-13) 


II. Telegramá a lui Constantin Diamandy, Înaltul Comisar 
al României la Budapesta, către primul-ministru Ion I.C. Brătianu ; 
3 septembrie 1919 


Socot necesar de a face o recapitulare a relatiunilor noastre cu comisiunea generalilor 
Aliați din Budapesta. 

Chiar de la prima şedinţă la care am fost convocat, delegatul american, generalul 
Bandholtz, a luat o atitudine cominatorie. 

D-sa a început prin a spune, între altele, cá : „Guvernul Statelor Unite este foarte iritat 
contra României, că dacă Budapesta va fi înfometată, reprobarea şi blamul vor cădea 
asupra noastră” şi că, în sfârşit, „noi trebuie să ne supunem! ordinelor ce ni se vor da”. 

Am curmat scurt. Mi-am exprimat mirarea că înainte chiar de a ne fi ascultat şi de a 
fi făcut vreo cercetare să ia o asemenea atitudine. 

Am răspuns la fiecare din insinuatiunile D-sale şi am adăugat că dacă conferinţa va 
continua pe acest ton voi părăsi sala şedinţelor şi că ele vor putea continua, însă fără 
prezenţa delegatului român. 

În şedinţele care au urmat, atmosfera a fost mai conciliantă. 

La data de 16 august, comisiunea ne-a prezentat instrucţiunile pe care le avea, începând 
cu litera a: ,cesser toutes réquisitions etc.”, ce v-am comunicat. Am declarat atunci cá 
voi transmite această comunicare guvernului român aşteptând instrucţiunile lui. 

La data de 20 august, am comunicat comisiunii generalilor Aliați cá primisem instruc- 
tiunile; şi la data de... [fragment lipsă] august am prezentat contrapropunerile după 
cuprinsul telegramei D-voastre. 

Dacă stăruiesc asupra acestui punct, este pentru a înlătura învinuirea de a ne fi obligat, 
deja atunci, de a observa instrucţiunile Aliaților atunci. când, la acea dată, ele nu vá 
fuseseră comunicate şi nu primisem instrucţiunile D-voastre. 

De la această dată şi până astăzi conferinţa generalilor Aliați nu ne-a mai convocat, 
deşi se tin şedinţe zilnice. România, a cărei prezenţă la Budapesta se manifestă printr-o 
armată de ocupatiune, este complet înlăturată de comisiunea generalilor ; nici atunci când 
au fost primiţi, spre a-i asculta, membrii guvernului ungar ; nici atunci când se discută 
chestiunea, atât de importantă pentru noi, a armatei ungureşti, noi nu suntem convocati. 

Conferinţa generalilor Aliați s-a constituit într-un grup separat, izolându-ne şi lăsând 
ca între ei şi noi să se teasá o atmosferă întreagă de intrigi din partea ungurilor, astfel încât 

cu toate că în repetate rânduri semnalasem inconvenientele, solidaritatea alianţei nu s-a 
manifestat. României i s-au cerut obligaţiuni, însă nu i s-au recunoscut drepturi. Raporturile 
noastre se mărginesc acum la note scrise pe un ton cominatoriu şi cu cerința ca comanda- 
mentul să prezinte în fiecare zi la ora 11 raportul activităţii sale. 

Comisiunea generalilor Aliați a zădărnicit colaborarea amicală cu noi, ţinându-se 
strict şi fără elasticitatea necesară de ordinele trimise de la Paris ; ei nu au ţinut seamă de 
realitatea lucrurilor. Opera lor de disociatiune nu putea duce decât la un rezultat negativ. 

Pentru a nu cita decât un singur caz, am adus chiar în sala şedinţei mostre de material 
sanitar răpit României şi care se găsea în depozitele ungurilor ; am semnalat că la fabrica 
de munitiuni Manfred şi Weiss s-au găsit clopote de la bisericile noastre aduse aici pentru 
a fi topite. Aceste constatări n-au interesat conferinţa generalilor Aliați. 

Greşeala iniţială a Consiliului Suprem şi a conferinţei generalilor Aliați la Budapesta 
e că au vrut să sfideze realitatea, punându-se pe o premisă echivocă care nu putea duce 
decât la rezultate echivoce. 

Teza noastră era că România a fost atacată de armatele lui Béla Kun, acele armate au 
fost învinse, acţiunea militară ne-a dus la Budapesta, am impus un armistițiu învinşilor. 
Rămânea ca, într-un spirit de conciliatiune, invocând solidaritatea tuturor Aliaților în 
ceea ce priveşte reparatiunile datorate de Ungaria, Aliaţii să reducă şi să atenueze 
conditiunile armistiţiului nostru. 

Teza Aliaților a fost cá există un singur fapt: armistițiul din noiembrie 1918 (la care, 
de altfel, România nu a luat parte). Istoria Europei Centrale se opreşte la această dată. De 
atunci încolo toate evenimentele petrecute sunt inexistente. Acest păcat originar scrânteşte 
complet întreaga chestiune. 

Comisiunea generalilor Aliați s-a mărginit a stabili înregistrări de plângeri şi invinuiri 
contra României. Ei n-au înţeles marele folos pentru Antantă de a avea în Europa Centrală 
o armată care, punând'.-se de acord cu guvernul român, devenea singurul instrument de 
execuţie a Conferinţei. i 

După plecarea noastră, motivată în mare parte de atitudinea Aliaților noştri, Ungaria 
va fi lăsată într-o situaţie îngrijorătoare şi haotică, nici o politică de asanare a ţării nu a 
fost luată de conferinţa Aliaților. 

Şi acum apare şi mai clar datoria noastră de a ne fi asigurat, cel puţin în parte, dreptul 
nostru aici. Căci într-o asemenea situatiune cine ne garantează că prezenţa celor patru 
generali, mai mult „musafirii noştri”” aici, va fi în măsură şi va avea puterea să facă acea 
distribuire de premii după merite, care ni se promite, fără însă a ni se preciza nici data, 
nici posibilitatea unei asemenea serbări. 


* Într-o convorbire intimă mi s-a spus că, deşi mulţumiţi de relatiunile personale ce le aveam cu 
generalii Aliați, ei totuşi nu puteau admite ca România să trateze de la „Puissance à Puissance". 
Tot pe un ton intim şi prietenesc am atras atentiunea interlocutorului meu că România nu trata 
de la „Puissance r Puissance", ci de la „Puissance à Impuissance", căci Domniile Lor erau 
patru generali, musafirii noştri, iar noi aveam o întreagă armată în Ungaria. 


Constantin Diamandy 


(Arhiva Ministerului Afacerilor Externe, Bucureşti, 
Fond 71/1914, E2, partea I, vol. 151, f. 266-267) 

III. Însemnare remisă ministrului de externe Take Ionescu 
privitoare la atitudinea României la Budapesta (aprilie 1921) 


Acţiunea noastră politică la Budapesta a fost călăuzită de ideea de a ajunge la o 
înţelegere cu ungurii. Noi eram dispuşi a le face concesiunile economice cele mai largi, 
pentru a înlocui golul produs prin alipirea la România a teritoriilor care posedau materii 
prime. În schimb le ceream observarea strictă şi leală a tratatului de pace şi abtinerea lor 
de la orice propagandă iredentistă la noi. Acesta a fost cadrul acţiunii noastre. | 

Chiar din primele zile am înţeles că, deşi nu voiam a da impresiunea că ne amestecăm 
în afacerile lăuntrice ale Ungariei, totuşi trebuia să căutăm ca să întărim in Ungaria acele 
partide sau personalităţi care puteau înlesni raporturile cu Ungaria pe care le doream noi. 

Socialiştii, democraţii şi, în general, partidele înaintate [progresiste] erau acelea 
cărora le dădeam sprijinul nostru; preocupate de chestiuni interne şi sociale, ele ne 
prezentau garanţii mai mari de bună vecinătate. Aici, alăturatele copii de documente arată 
că s-au făcut toate sfortárile în acest sens. 

Eu nu mă aflam încă la Budapesta în momentul sosirii trupelor noastre şi nici în 
momentul când arhiducele Iosif a pus mâna pe putere. După informatiunile luate, acţiunea 
arhiducelui se explică prin faptul că el s-a folosit de prilejul sosirii trupelor noastre, de 
încurcătura care s-a produs şi de slăbiciunea guvernului Peidl, pentru a face lovitura de stat. 

La început noi am păstrat faţă de el expectativa. Atunci însă când guvernul său, cu 
dl Friedrich, a făcut greşeala de a proclama starea de asediu la Budapesta, pe care o 
ocupau armatele noastre şi de a numi un prefect al lor... la Sătmar, energica noastră 
interventiune la Aliați a adus hotărârea Consiliului Suprem care a declarat căzut pe 
arhiducele Iosif, şi pe Habsburgi, „indezirabili”. 

DI Friedrich a încercat în urmă să facă alegerile folosindu-se de prezenţa trupelor 
noastre pentru a-şi înjgheba o majoritate ; am refuzat categoric, guvernul său neprezentând 
garanţii suficiente de libertate. În tot timpul şederii noastre am lăsat cea mai mare libertate 
de întrunire, am incuviintat toate întrunirile partidelor socialiste şi am împiedicat orice 
persecutiune religioasă. 

Avem în dosare adrese de mulţumiri ale democratilor, ale socialiştilor şi avem si 
petitiuni ale miilor de lucrători care cereau ca trupele noastre să reocupe teritoriile 
evacuate de ele de teama terorii albe ungare. Dar chiar proclamatiunile noastre, aici 
alăturate, arată spiritul care ne-a animat : apărarea elementelor democratice contra tendin- 
telor şi asupririlor reacționare. Am fost bănuit eu însumi de a fi evreu, căci nu-şi puteau 
închipui ungurii cá românii, pe care îi credeau antisemiti, să împiedice persecutiunile 
evreilor. | 

Atunci când comandamentul nostru a descoperit că ungurii, cu toate ordinele noastre 
militare, pregăteau clandestin organizarea de depozite de munitiuni şi recrutarea de tineri 
pentru a-i înrola, el a propus în şedinţă cu generalii Aliați, reprezentanţi ai Consiliului 
Suprem, arestarea dlui Friedrich şi a ministrului de război. Aliaţii, ca şi în alte chestiuni, 
nu s-au unit între ei, au fost şovăitori şi s-a renunţat. 

Înaltul Comisariat n-a avut relatiuni nici cu Friedrich, nici cu amiralul Horthy ; nu 
i-am văzut niciodată. Am protestat împreună cu comandamentul împotriva înjghebării 
armatei lui Horthy dincolo de zona noastră. Am arătat cá sub masca de trupe de poliţie se 
încearcă să se alcătuiască o nouă armată ungară ; că o asemenea armată poate constitui o 
primejdie pentru noi chiar şi în momentul retragerii trupelor noastre ; că orice încercare 

de a se crea un guvern de coaliţie cu caracter democratic va fi zadarnică, de vreme ce la 
plecarea noastră cel care va avea puterea armată va fi stăpân; şi că Horthy va aduce 
dictatura cu tendinţe de restabilire monarhică şi chiar habsburgică. Nici în această 
chestiune n-am putut ajunge la un rezultat cu Consiliul Suprem. Generalii Aliați, fără a 
tine seama de realitate şi de împrejurări, se ţineau rigid de primele lor ordine de la Paris ; 
sau erau lăsaţi fără instrucţiuni şi nu li se dăduse latitudinea necesară. Nu o dată, în 
convorbirile ce le aveam, se tânguiau de aceasta. 

În timpul când Sir George Clerk se străduia să alcătuiască guvernul de coaliţie, am 
cerut ca elementele democratice şi socialiste să fie reprezentate cât mai larg în acel 
guvern; şi când s-a zvonit că contele Bethlen, ale cărui sentimente antiromâneşti sunt 
cunoscute, ar fi printre candidati, am opus un veto formal. Dl Mihali, actual vicepreşedinte 
al Senatului, a luat parte la încercările noastre de a aduce la cârmă elementele democratice. 

Faţă de unguri şi pe cát a fost posibil am căutat să scurtez durata ocupatiunei şi să 
îndulcesc inconvenientele ei; să reduc rechizitiile şi evacuările, să protejez pe cei săraci. 
S-au adus chiar din ţară alimente pentru a hrăni populaţia din Budapesta şi am considerat 
întotdeauna că, orice ne-ar rezerva din partea ungurilor viitorul, era de datoria noastră de 
ocupant, o datorie de umanitate, de a veghea pentru ca populatiunea să nu sufere ; n-a fost 
uşor [pentru] că totul a fost dezorganizat de bolşevici şi nu găseam adesea concursul 
necesar pe lângă autorităţile maghiare. Noi am înfiinţat pe lângă regimente cantine unde 
se distribuiau gratuit alimente calde populaţiei sărace. Intrigile ungurilor pe lângă Aliați - 
în speranţa de a provoca o spărtură în blocul Aliat - contribuiau şi acestea a mări dificul- 
tátile noastre. 

La plecarea noastră, dintr-un sentiment de umanitate, n-am vrut ca prizonieri din 
armatele lui Béla Kun luaţi de trupele noastre să fie lăsaţi pradă răzbunării guvernului 
ungar şi am cerut ca ei să fie luaţi sub garantia Aliaților, cărora i-am predat. 

În conformitate cu instrucţiunile primului-ministru Brătianu, noi nu ne-am condus în 
Ungaria de vreun sentiment de răzbunare, am căutat să păstrăm colaborarea cu Aliaţii 
noştri şi am dus în Ungaria o politică generoasă şi largă, în speranţa de a stabili raporturi 
normale pe baza respectării leale a tratatelor. 


Constantin Diamandy 


(Arhiva Ministerului Afacerilor Externe, Bucureşti, 
Fond 71/1914, E2, partea I, vol. 151, f. 92-93) 


IV. Scrisoare a şefului Statului-Major General al Armatei române, 
generalul Cihoski, către Ministerul Afacerilor Străine al României, 
la 23 noiembrie 1919 


1/ Am onoarea a vă trimite aici anexate cele două hărţi cerute ; 

2/ Pe ambele hărţi s-au trasat: 

a) linia pe care trebuie să fie menținute trupele noastre până când Ungaria va accepta, 
semna şi chiar ratifica tratatul de pace care i se va impune (s.Cihoski) ; 

b) linia de frontieră care a fost recunoscută de Aliați, prin tratatul din 1916, că de drept 
ni se cuvine în caz de victorie ; 

c) linia de frontieră, denumită linia Clemenceau, fixată în mod arbitrar de Congresul 
[corect : Consiliul] Suprem. 

3/ Din punctul de vedere al siguranţei militare este absolut necesar să menţinem frontul pe 

linia indicată cu albastru pe schiţele alăturate fiindcă : 

a) Tisa constituie un obstacol care ne garantează, în condițiuni superioare, în contra unei 
eventuale agresiuni armate din partea forţelor organizate ungare ; 

b) obstacolul poate fi uşor apărat şi cu puţine forţe, ceea ce este esenţial în situaţia 
noastră militară actuală (s.Cihoski) ; 

c) se împiedică, in mai bune condițiuni, infiltratiunile agenţilor intrebuintati pe o scară 
foarte întinsă de adversar cu scopul de a pregăti anarhia în interior; şi în sfârşit 

d) fiind înapoia unui obstacol, trupele de apărare se vor putea grupa în astfel de condițiuni 
încât să aibă putinţa a se adăposti şi instrui în toată siguranţa. 

În rezumat, Tisa constituie pentru noi Rinul românesc şi, în consecinţă, ar fi surprin- 
zător ca Congresul Suprem să nu găsească justificate argumentele pe care sprijinim 
dorinţa noastră în această privinţă, când se ştie cá pentru aceleaşi consideratiuni Aliaţii au 
luat hotărârea de a menţine forţele lor pe Rin până ce germanii vor executa complet 
conditiunile de pace. 


4/ Retragerea trupelor noastre înapoia „liniei Clemenceau” înainte de a se restabili in 
mod complet starea de pace cu Ungaria constituie pentru noi un mare pericol militar 
pentru următoarele motive : 

a) linia fiind cu totul convenţională şi având o dezvoltare mai mare de 300 (trei sute) km, 
se va apăra în condițiuni grele şi, în consecinţă, va reclama numeroase forțe 
(s. Cihoski) ; 

b) în aceste conditiuni, va fi absolut necesar să dăm o densitate foarte mare trupelor de 
acoperire şi să menţinem în permanenţă numeroase rezerve (s.Cihoski), fiindcă numai 
astfel vom putea, pe de o parte, să ne considerăm într-adevăr asiguraţi în contra 
unor eventuale agresiuni, iar, pe de altă parte, să impiedicám inflitratiunile agenţilor 
periculoşi. 

Comparativ cu frontul Tisei, va trebui să întrebuințăm, pentru atingerea aceluiaşi 

scop, cel puţin un număr îndoit de forțe (s.Cihoski) ; 

c) linia se găseşte în imediata apropiere a regiunii muntoase (s.Cihoski). 

Din această cauză rezultă numeroase şi mari neajunsuri militare. În primul rând, 

lipsind spaţiul (s.Cihoski), rezervele frontului nu vor putea fi ţinute decât pe linia Dej, 

Gluj, Alba-Iulia, adică la o depărtare de 180-200 km de front (s.Cihoski) ; 

d) linia este, pe de o parte, paralelă cu calea ferată Oradea Mare - Careii Mari şi departe 
de ea între 6 şi 10 km (s.Cihoski), iar, pe de altă parte, taie în două şi deci întrerupe 
(s.Cihoski) comunicaţia directă cu calea ferată dintre Arad şi Oradea Mare. 

Trecând peste neajunsurile de ordin economic şi administrativ la care în mod implicit 
va da naştere această situatiune, este de remarcat cá din punctul de vedere militar 
inconvenientul este considerabil fiindcă la orice agresiune rezervele noastre nu vor putea 
fi aduse cu repeziciune în sectoarele unde vor fi necesare, deoarece mişcarea lor de la o 
aripă la alta sau de la aripi către centru nu se va putea face decát făcând un ocol cu 
trenul care variază, după caz, între 400 şi 600 de km (s.Cihoski). 

Inconvenientul este evident şi importanţa lui poate fi uşor apreciată chiar şi de aceia 
care sunt străini de arta conducerii operaţiunilor. 


5/ În cazul în care totuşi Congresul Suprem va menţine în contra interesului tuturor, în 
general, şi al nostru, în special, dispoziţia luată, vă rog să binevoiti a cunoaşte cá pentru 
executarea ei avem nevoie de cel puţin două luni, deoarece, pe de o parte, din cauza 

timpului, a distantei', a naturii terenului şi a lipsei depozitelor in lungul liniilor de 
comunicaţie, trupele nu vor putea fi deplasate pe jos, iar, pe de altă parte, din cauza crizei 
de combustibil prin care trecem, capacitatea căilor ferate este extrem de redusă. 

În afară de aceasta, sunt dator să atrag atentiunea că în cazul când în contra logicii şi 
a dreptăţii vom fi forţaţi a ne retrage înapoia „liniei Clemenceau”, este neapărat necesar 
să se obţină ca Congresul Suprem să oprească până la încheierea păcii forțele militare 
ungureşti de a trece la est de Tisa (s.Cihoski). 


gen. Cihoski 


(Arhiva Ministerului Afacerilor Externe, Bucureşti, 
Fond 71/1914, E2, partea I, vol. 153, f. 89-92) 


V. Referat din noiembrie 1922 despre poziţia Ministerului Afacerilor 
Străine al României faţă de solicitările de despăgubiri pentru 
pagubele suferite de unii cetăţeni din statele neutre în timpul 

operaţiunilor armatei române în Ungaria în 1919 


Legatiunea Olandei s-a adresat direct Ministerului de Război pentru a cere despăgubirea 
Societăţii „Donau Hypotheken Bank” pentru pagubele suferite cu ocazia operaţiunilor 
armatei române în Ungaria... 

Din punctul de vedere al dreptului internaţional, statul român nu este obligat a des- 
păgubi pe neutrii aflaţi în zona de operaţii, nici pentru persoana, nici pentru bunurile lor. 

Cu ocazia elaborării memoriului prezentat de delegatul nostru în Comisia Reparatiilor 
în chestiunea ungară, punctul de vedere al Ministerului Afacerilor Străine în această 
chestiune este următorul : 

Situaţia unui străin într-o ţară asupra căreia se desfăşoară operaţiuni de ocupaţie 
decurgând din starea de război nu poate fi alta decât aceea a unui neutru. Supusul unui stat 
prieten sau aliat cu care nu operam împreună în Ungaria în acel moment nu poate intra 
decât în categoria neutrilor. 

În 1906, la Institutul de Drept Internaţional din Gand şi în 1907, la a doua Conferinţă 
de pace de la Haga, s-au făcut încercări spre a se determina, într-un mod general, 
tratamentul persoanei neutre, dar nu s-a ajuns la nici o soluţie. Atât proiectul Kleen la 
Gand, în 1906, cât şi propunerea delegaţiei germane la Haga, în 1907, care stabileau 
situaţia persoanei şi bunurilor neutre, n-au fost admise. Renault a definit atunci situaţia 
neutrilor astfel: „rigorile războiului se aplică neutrilor pe teritoriul beligerant exact ca şi 
locuitorilor”. 

Conferinţa de la Haga din 1907, prin Convenţia a V-a asupra neutralității pe uscat, a 
stabilit numai situaţia materialului drumurilor de fier, proprietate neutră, ce s-ar găsi în 
fara ocupată sau în teritoriul beligerant. 

Este stabilit, în drept, că supuşii unui stat neutru continuă să se bucure de bunurile 
mobile şi imobile ce posedă în teritoriile beligerante, chiar atunci când sunt situate pe 
teatrul de război. Dar aceste bunuri nu pot, natural, să fie sustrase sarcinilor, riscurilor şi 
pericolelor de război. 


Rezervele vor trebui să fie deplasate de pe Tisa in zona Dej - Cluj - Alba-Iulia. 

Geffcken spune categoric : „Beligerantul trebuie să respecte, cát mai mult cu putinţă, 
bunurile neutre în ţară inamică, dar proprietarii acestor bunuri n-au dreptul să ceară acest 
respect. Ei sunt supuşi temporar jurisdicției ţării unde se găsesc acele bunuri şi beligerantul 
nu e ţinut să menajeze proprietatea lor mai mult decât pe aceea a locuitorilor ţării. Ca şi 
aceştia din urmă, ei sunt supuşi rechiziţiilor şi prescriptiilor beligerantului ce ocupă 
teritoriul inamic şi n-au dreptul să ceară a ieşi dintr-o fortăreață asediată ; nu pot deci să 
reclame privilegii pentru bunurile lor. Dreptul beligerantului de a lua aceste bunuri când 
nevoile războiului ar cere-o este incontestabil”. Aceste solutiuni se explică prin ideea cá 
Străinii, care profită în anii de prosperitate de avantagiile existente pe teritoriul unde sunt 
stabiliţi, trebuie, în timp de criză, să-şi ia partea lor la greutăţile ţării unde sunt aşezaţi, 
căci nu trebuie să existe o primă de neutralitate. În 1870, englezii au pretins să sustragă 
locuinţele lor faţă de germani, arborând drapelul britanic, [dar] guvernul englez a refuzat 
să susţină pretentiunea lor şi germanii nu s-au oprit din acţiunea lor, tratându-i deopotrivă 
cu locuitorii francezi. Dacă, cu această ocazie, au fost cazuri când germanii au plătit 
oarecari despăgubiri unor supuşi englezi, au făcut-o nu ca o obligaţie decurgând din faptul 
neutralității, ci pe cale diplomatică, direct cu guvernul englez, ca un act de simplă 
curtenie faţă de Anglia. 

În asemenea condițiuni, plata reclamată de guvernul olandez nu poate fi făcută decât 
numai ca un simplu act de curtenie din partea guvernului român, care are tot interesul de 
a nu călca o regulă de drept internaţional creând un precedent periculos. 


Gurănescu 


(Arhiva Ministerului Afacerilor Externe, Bucureşti, 
Fond 71/1914, E2, partea I, vol. 163, f. 45-47) 

